MO 


स्रान्य प्रजन 


नथः | 


5 


CC-0. Nanaji Deshmukh Library, BJP, Jammu. Digitized by eGangotri 


थी 


न्थ अज़नथ 


(कॉशर्‌यन बटन हुंद्य बैंडय द्रुह) 


कर 


नम: समस्तभूतानामादिभूताय भूभृते। 
अनेकरूपरूपाय विष्णवे प्रभविष्णवे ।। 


संतोश शाह 'नादान' 


CC-0. Nanaji Deshmukh Library, BJP, Jammu. Digitized by eGangotri 


सॉन्य प्रजनथ संतोश शाह '“नादान' 


(सॉरी हकूक छि म्यानिस महाराज़ 
श्री महाराज कृष्ण बम्बरू सुंदि नाव॒ महफूज़) 


किताबि हुंद नाव : सन्य प्रज़नथ 

लिखॉरय : संतोश शाह 'नादान' 
फोन - 9449443493 

कम्प्यूटर डी०टी०पी०: LSD.T.P. Centre 


47/2, Muthi, Jammu 87i205 
Rinku Koul # 94I936369 


म्बल 000 
छपन बॅरी SO 20H 
छाप खान 

किताब मेलनुक पताह : 


 पोशि गाद रूप अरजुन दायुत 
मोहला गुजराल, लेन ०4, मुनशीचक, ओलड चुंगी, 
"अप शेड, तलाब तिल्लू, जम्मू। 
2. चं आश्रम, (देवका के नज़दीक) उदमपुर | 
3. अजय रैणा, क्षीरभवानी पीठ, भवानी नगर, जम्मू। 
फोन - 949436545 


4. बादशाह कलंदर आश्रम, पटोली, जम्मू। 


CC-0. Nanaji Deshmukh Library, BJP, Jammu. Digitized by eGangotri 
ais a 


सॉन्य प्रज़नथ . संतोश शाह 'नादान' 


क्या त कथ सफस प्यठ 

उदड कथ : संतोष शाह 'नादान' I 
।. नवरेह त॒ ज़ंग त्रेय 5 
2. नवरात्रा 9 
३. नवदुर्गा अष्टमी I2 
4. रामनवम या राम जियुन ज़ा दोह I3 
5. शिवाभगरवेती I9 
6. कामदा एकादशी 2 
7. हनुमान जयन्ती 22 
8. बेसाखी 25 
9. वरुथनी एकादशी 28 
!0. _ परशुराम जयन्ती 28 
।।. अक्षय त्रितिया या अछूयन त्रय 32 
।2. नारद काह / डुम्ट॒बल यात्रा :- 28 
।3. गणेश चर्तुदशी | 35 
।4. नारद जयन्ती त॒ बुद्ध पूरणिमा 35 
05. ज्येष्टा देवी 39 
6. शीतला भगवती ऑठम 44 
7. सोमावती-अमावसी | 45 
।8. नन्दकोश्वर यात्रा 47 
।9. ज़ेठ ऑठम 52 
20. निजला काह 59 


2।. हार सतम 6 


सॉन्य प्रज़नथ संतोश शाह 'नादान' 


22. हार नवम 62 
23. देवशयनी काह 64 
24. लुकभवन यात्रा त॒ हारबाह 65 
25. माता ज्वाला जी त॒ अमिच महिमा त॒ पूजा 70 
26. गुरु पूणिमी त॒ हार्‌ पुनिम 75 
27. कमला काह 79 
28. श्रावन बाह त॒ कपाल मोचन तीर्थ 79 
29. श्रावन पुणिम 83 
३0. नवदल 88 
३।.  चुन्द्रशेठ 89 
३2. जन्म अष्टमी त ज़रम सतम 90 
33. दर्भि मावस त॒ पवन संध्या 95 
34. वैनायक चरोरम 97 
35. वराह पाँत्रम I08 
३6. गंग ऑठम, शारदा ऑठम त॒ ल्लेश्वरी जयन्ती ।।8 
37. गौतम काह त॒ गौतम नाग ।4] 
38. व्यथ॒त्रुवाह I44 
39. अन्नत च्वदाह त॒ पाप हरण नाग I46 
40. कामब॒र॒य पछ I50 
4. महानवमी त॒ भद्रकाली जयन्ती I5] 
42. विजय दशमी या दसेरा I56 
43. रमा एकादशी 59 
44. ओऑशद पुनिम I6] - 


जग 


[7 परफ- ठठ्ताप्ब्राएब्क्रगकाएवक 80. smmorogmzedtyeoengesi._ 
CC-0 Nana Deshmukh CbrarylBib..JemmUu ; 


सॉन्य प्रज़नथ 


45. 
46. 
47. 


CC-0. Nanaji Deshmukh Library, BJP 


संतोश शाह 'नादान' 


दीवाली 

गौपाल अष्टमी 

हरी प्रबोदनी काह 

कार्तिक पुनिम 

महाकाल भैरव अष्टमी 
उत्पन्ना काह 

मोक्षदा एकादशी त॒ गीता जयन्ती 
मंजहोर पुनिम 

मंजहोर तहर 

दयत राज़ुन गाड बत 

खेत्रि मावस 

शिशर साँक्रात या मकर साँक्रात 
पुत्रदा एकादशी 

नवशीन 

माघनि रेत्युक बजर 

मौनी मावस 

साहिबन हुंज सतम 

षटतिला काह 

शिव चर्तुदशी हृद्य त्रे दोह 
गौरी त्रितया गोर त्रेय 

त्रिपुरा चर्तुथी त॒ बसंत पाँच्रम 
सिर्यि सतम त॒ मटन तिर्थ 
भिष्म ऑठम 


64 
67 
68 


V. 
, Jammu. Digitized by eGangotri 


सॉन्य प्रज़नथ संतोश शाह “नादान' 


68. माग पोह गट॒पट ऑठम 28 
69. बुमसिन काह 2I9 
70. लोहरी 220 
7. काव पुनिम 222 
72. विजया काह 224 
73. हरथ शिवरात्री 225 
74. ङून्य मावस 23] 
75. तील ऑठम 233 
76. होलीका देंहन या होली 235 
77. सोंथ थाल बरुन 239 
78. पिशाच चोतुरदशी 242 
79. नवरेह मावस त॒ वरनाग यात्रा 242 
याद थॅविव 
।. द्र पौंचुक (पंचक) 245 
2. मलमास त॒ बानमास 246 
3. सन्द्याच्चोंग क्याज़ि छि ज़ालान 248 
4. पाचन कन्यायन हुंज़ त्वता 254 
5. कुम्भ क्याज्ञि छि दिवान 255 
6. दोह कति प्यठ छु गंजरन॒ यिवान 256 
7. श्राद तु ज़न्म दोह कमि तेथि गछि मानुन 256 
8. आप्रमन : 256 
9. ऑठम गछन दरनि 257 
!0. ऑठम मावस त॒ पुनिम दोह क्याज़ि गछि व्रत थावुन 258 
॥।. सोदब्रॉय या त्रुसंद्या 259 
2 अख ज़ान 26] 


vi 
CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ संतोश शाह 'नादान' 


ग्वड़ कथ 


काँशिर्य बट छि पथकालि प्यठ पन॒न्य बॅड्य दोह बड़ शोक 
सान मनावान। कॅशीरि मंज़ कडन पत गॅयि असि सारिनय छलुछांगुर। 
केह लॅग्य लार त॒ केह लॅग्य दार । अमि सृत्य पेयि यिम बॅड्य दूहें 
तमि आयि मनावनस मंज़ स्यठा फर्क, मगर दयि नाव ओस स॒त्य 
पॉनिस ज़ेवि पेतिस प्यठ। यैमि सृत्य ऑँस्य पन॒न्य शुर्य परनावनस 
त॒ बाकय गरिक्य मसल अन्द वातुनावनस मंज़ स्यठा इम्तिहान 
पास करनु पत॒ सफल सपदेयि। सॉन्य ज़िठ्य यिम तकरीबन 60 
या 70 बाँसि हुद्यन हेरपाव्यन खसन॒य ऑस्य, गॅयि यकदम बिहिथ। 
सानि वाँसि हंद्य लुख यिम 40 त॒ 50 बॅरिय वाँसि हंद्य ऑस्य तिमन 
प्यव स्यठा जखुन। यिम रीघ्च तीच बँडय दह स॒त्य सुत्य निर्बोविथ 
दियुत न॒ असि पानय शुरयन प्यठ अम्युक मतलब मकसद 
समजावनस प्यठ कांह खास ध्यान। येमि सुत्य तिम रूद्य सिर्फि 
डिग्री हॉसिल करान। मगर यौस॒ असली डिग्री छे, तमि निश रूद्य 
महरूम। यि छु पोज़ ज़ि सॉन्य शुर्य छि यूग॒ डंड पनुन सेहत ठीक 
थवन॒ बापथ करान, मगर कर्मयूग पनुन दर्म किथ छु बुथि पकनाबुन, 
तमिनिश छि अंज़ान। न हॉव तिमवय कांह रुचि न॒ हेछिनॉव्य असिय। 
सान्यन ज़िठ्यन ति ऑस न॒ यिमन बड्यन दहन हंज़ महिमा केह 
पता। तमि सात ओस गर॒ गंड, यथ तहत तिमव ति ओस हेछमुत त॒ 
बरॉंहकुन ति ऑस्य रीच पकनावान। खांद्र पत॒ न्वशन तु खांद्र 
ब्रोंठ कोर्यन ओस यिहय गरगंड यिमन बड्यन दहन हुंद आय त॒ 
आसुन हेछिनावनस मंज़ सहायक बनान। ज़बरदस्ती ओस दिलस 

मंज़ वेश्वास बेहनावन यिवान ज़ि कांह ति बोड द्वह छु गरस मंज़ 
ग्बड़ लिवन॒ सृत्य शोरू करन यिवान, तिक्याज़ि अमि दोह छि तिम 
दीवि त॒ दिवता सोन गर ज़रूर यिवान, येमि संजि वेरि यि बोड दह 
ऑस्य छि मनावान। न्वश कूर ऑस लिविथ डुविथ बान मांजान त॒ 
नाना प्रकॉर्य बूज़न बनॉविथ मंत्रव॒ सुत्य ग्व दयि संद्य नॉव्य थवान 
त पत॒ आस्य पानस नँबीद रूप तम्युक आहार करान। अमि बडि 
दृहुक बूजन छु आम द्रहव ख्वत॒ स्यठा अजीब, कॉफी मेकदारस 
मंज़ त॒ स्यठा मज्ञदार बनावन यिवान। मे छि पन॒न्य किन्य यि अख 
लौकट कूशिश केरमॅच ज़ि योद बिलतरतीब यिमन सारिन॒य त्योहारन 
हुंद फिरिस्त यियिहे बनावन, सॉन्य बचि ति पर्‌हन पननि समयि 
यिमन बड्यन द्वहन हुंज़ महिमा त॒ यिम द्वह धर्म त॒ कर्म पॉलिथ 
बनुहन तिम मन, अन त दन दन॒वान। 

नीलमत पुरान अनुसार छु पान विष्णु भगवानन नीलराज़स 
निश यिमन बड्यन द्रहन हंज़ निशानदीहो कॉरिथ बोनमुत ज़ि ““योद 
कंशीरि हुद्य बॅस्कीनदर यिमव रीचव तु रेवाजब सृत्य यिम बॅड्य 
द्रह मनावन, तिमन यियि न॒ बुथि पननि क्रेयि मंज़ कांह ति वेग्न, 
यौद यियख ति तिम हेकन पननि हेमच त॒ होसलु सुत्य खुशी खुशी 
तार लॅबिथ। तिहंदि वनन अनुसार मनोव असि कॉशिरयव बटव 
कश्मीरा दीवी हुंद व्वहरवोद म्वंजुहौर ओकदोह द्वह त॒ तमि पत॒ 
हत्य सोरी बेड्य दूह तिहुंदि आईन हिसाब मनाव॒न्य। सँतीसर युस 
ग्व पॉनिस मंज़ फोटमुत ओस या यथ मंज़ पान भगवान शंकर 
वेराजमान ओस, येलि “जल उदभव'“ देवस निश मुछि करन 
आव, तति ऑस्य वन्दुक्यन शेन रेतन सिर्फि भूत पिशाच रोज़ान त॒ 

ग्रशमु शेन रेतन ऑस्य लुख रोज़ान। अमि मसलुकिस सिलसिल 
मंज़ गव चन्द्रदीव ब्रह्मुन, युस लुख तति नेरन॒ पत॒ ति ततिय रूद 
राज़ नीलनागस निश। [ 

सु प्यव ग्वड़ माजि दरती परन, पत॒ त्राव्यन राज़ नीलस 
प्रशंसायि रफ शलूकन हंज्ञ पोशिमाल॒ त॒ कोरुन प्रसन्न। चन्द्रदीवन 
बोन राज़ नीलसः “ब॒ छुस मनशन मंज़ ब्रह्मुन, मे रछ तु पनुन्यन 
पद्यन तल। यिम मनुश कशमीर छि यिवान, तिमन छु प्यवान शेयि 
रत्य बेयि वापस नेरुन। अमि यित गछि स॒त्य छि तिम चीरन॒ यिथ 
पस्त गॉमत्य । तिम छि योत वापस वहिक गट॒पछ ओकदोह यिवान। 
येतियोर येलि तिम यिन, तिम गँछय हमेशि खॉत्र॒ रोज़नि यिन्य।' 

यि व्यनथ बूज़िथ ओन नीलू राज़न ब्रह्मुन पनुन ग्र। आदर 
सत्कार रफ कॅरन ग्वड़ तस पूजा, पत॒ वनिनस तिम सारेय रीच, 
यिम पॉलिथ अख मनुश हेकि कशीरि मंज़ रूज़िथ। शेयि रेत्य 
चित्र पुनिम पगाह वहिक ओकदोह दीह आयि लुख प्रथ कुनि अन्द 
प्यठ कशमीर दीशस मंज़ रोज़नि। तिमन सुत्य आव राज्ञ विरोदया 
हस्यत्यव त॒ गुरयव सान। चन्द्रदीव म्यूल राज़ विरोदयस पानय। 
स्यठाह दन पेश कॅरिथ बॅनिनस तिम सारेय कथ, यिम राज्ञ॒ नीलन 
आस॒ तस वॉनिमचु। राज़ नीलन ओस दियुतमुत ब्रह्मनस वेशनु 
भगवान सुंद हवाल, येम्य यिम रीच पालन खाँतर ओस कशीरि 
हंद्यन बस्कीनदरन हुकुम दियुमुत। 

व्वन्य प्र्न सॉन्य शुर्य, “अस्य छि व्वन्य केशीरि नेबर 
रोज़ान, असि कथ किच्च छि यिम रीच तीच निबाव॒न्य।'' मे छि आश 
तिम हेन यि जवाब बूज़िथ पनुनिस अन्तर आत्माहस मशव॒र तु हेन 


ठ 

हा्ठछलदा ___ _ ` 2433303 कमी 
सानि ख्वत॒ त॒ ज़्याद श्रदायि सृत्य यिम द्वह मनाव॒न्य। यि छु पौज़ अंस्य 
छि वुन्यक्यन पननि प्रालब्द अनुसार सॉरिस॒य ज़गतस छॅकृरिथ, मगर 
सॉन्य मूल छि तॅतिय। अँस्य छि तिम कुल्य यिम केंशीरि मंज़ कंडिथ 
आयि ज़बरदस्ती नेबर छकन त कॅरिख बेकरार। योद तौत बेयि 
गछनच सँबील बनि, असि यियि करार त॒ द्वहन मंज़ फब्बन सन्य 
मूल। अस्य छि ज़ाम॒त्य त॒ प्रथेम॒त्य तँतिय। तोहि छु तमिय मार्दार 
वतनुक हवा पोन्य चोमुत, यथ मंज असि वुनि ति छु ज्जुव। लिहाज़ा छु 
. सान्यन शुर्यन प्यठ ति फर्ज़ ऑयिद सपदान ज़ि तिम ति पकनावन 
वेश्वास त॒ श्रदायि यिम प्रथायि ब्राहकुन येमि स॒त्य सोन यथ संसारस 
मंज़ युन गछिहे स्वफल, त तिमन ति दियिहे दय हुरेर पूरैर खव तु 
संकटव निश असान असान तार लेगिथ प्रावहन दिलुक करार । वुन्यक्यन 
छि सॉन्य शुर्य स्यठा दनॉड्य, मगर प्रुगिय छख ब्वदि हुज़। योद तिम 
प्रथ कुनि कर्मस दय स॒त्य थवृहन, तिमन बासिहे न॒ पनुन पान प्रछ्योन 
केह पननि दर्म अनुसार कर्मव प्रावृहन तिम सन्तूश, येमिच प्रगिय 
अज्यक्यन शुर्यन मंज़ छि अस्य सॉरी अनुबव करान। दय रॅछिनख 
पनुन्यन पद्यन तल हमेशि। 

मे कोर यिमन बड्यन दहन या त्योहारन प्यठ स्यठा शोद याने 
रामायण, महाभारत, सँतीसर फौड़ेशनुक मेटीरियल, नीलमत पुराण, 
विष्णु पुराण, रजतरङ्गिणी किताब पॅरिथ गॅयस यिम द्वह किथ त क्याज़ि 
छि मनाव॒न्य टापिक व्यछुनावनस मंज़ सफल। व्वन्य यि प्रयास म्योन 
क्युथ लगिव॒ तोहि, ब॒ छेस हलम दॉरिथ तुहुज़न चिठ्यन प्रारान। 


संतोष शाह नादान 


~ ठठठाप्ळनाएब्कक्णक ए 8० बक्त एट ४९०१७७ - 

नवरेह त ज़ंग त्रेय 


सहयज्ञा प्रजा सृष्टवा पुरोवाच प्रजापतिः। 
अनेन प्रसविष्यध्वमेष वोस्त्विष्टकामधुक।। 

(भगवत गीता अध्याय 3 शलोक 70) 
ग्वड प्रज़ापथ ब्रह्मनन सृष्टी त॒ दीव पॉ कँर्य यॅग्य सान, 
वौननख हवन स॒त्य रूज़िव बजा गॅछान। 
येमि यॅग्य सुत्यन यि येछ्िव ति रूज़िनव बनान, 
बूग साँरी रुज़िनव मुहय्या गछान।। 

(कॉशुर तर्जम) 
नवरेह : नव गव “नविव' रेह गॅयि ज्यूत्य। येत्यन छु मे बासान यि 
शब्द मा छु त्यूत प्रोन त॒ परातन येलि ज़न चित्र जून पछि ओकदोह 
ब्रह्मा जियन सृष्टी रफ मायाज़ाल वाहरोव त॒ नेष्काम कर्म रफ यॅग्य 
कॅरिथ दियुतुन ज्यूत्य रफ बुतुरॉच आशिर्वाद ज़ि तोहि ति येछिनव 
नेष्काम कर्म रफ यॅग्य करनय येमि स॒त्य तोह्य फॅवलिव त॒ नविव। 
यिम बूग त॒ सादन छॉडिव तिम तिम रूज़िनव वेग्नव रोस मुहय्या 
सप॒दान। अमिय छि अथ दोहस नवरेह वनान। अँस्य कॉशिर्य बढ़ छि 
अथ दोहस वॅरियुक ग्वडन्युक दोह मॉनिथ प्रथ वरियि ज़ोक्‌ तु शोक 
सान मनावान। चकि छु यि सु रुत दोह येमि दोह प्रज़ापथ ब्रह्माहन सृष्टी 
हुंज रचना छि केरमन्र। दोयिम छु अमिय औकदोह सत्यायोगस मंज़ 
परान विष्णु भगवानन मतस्य रफ अवतार दोरमुत। येमिकिन्य ऑस्य 
अमिदोह ब्रह्म मुई्थस मंज़ बाकी चीज़व अलाव॒ जन्थरी प्यठ विष्णु 
भगवान सुंज़ मूर्च सान थाल सजाविथ छि थालस बुथ बुछान। येमि 

आरएस ` 222 आन 
सत्य तिम छि असि क्युत रुत काँछान त॒ सोन हॅलम छि स्वख तु 
सम्पदा सुत्य बरान। 


कलपॉत पत॒ येलि सोरुय मिसमार सपुद, ज़ल रूप सॉरिस॒य 
कायिनाँच्न मंज़ ओस महादीव पानय वेराजमान। येलि पृथ्वी पानि सृत्य 
हेच्न फट्न्य, माता (सती) शैलपुत्री (हिमालय संज़ कूर) कोर नावि 
रूप दारन, ब्रह्मा रूप विष्णु भगवानन व्वप॒दॉव पननि माया शक्ती 
सुत्य अथ मंज़ ज़ुर॒यात मतस्य रूप दॉरिथ ह्योत विष्णु भगवानन अथ 
नावि लमुन, नाव लॉजिन बोठ त॒ थॉवन थदिस कोहस कुन गँडिथ। 
यिथ॒ कॅन्य आयि सृष्टी बारसस। वीदव मुताबिक छु कॅशीरि हुंदिस 
मानसबलस मंज़ ग्वडनक्य आदमन ज़न्म ह्योतमुत। 
द्र तंत्रकिस उमा मेहश सम्वादस मंज़ छि शंकर जियस पावती 
प्रछान ज़ि ज़ीवन किथ॒ पज़ि यि नवि वॅरयुक शवब आरम्ब करुन, येमि 
स॒त्य तिम ख्वशहॉली प्रावन। शंकर जी छुस जवाब दिवान, “ही 


लक कार का ततत्त-++- 

पावती छ छख म्यॉन्य आत्मा तमि किन्य वनय ब॒ अख छौीट वथ त॒ 
गुफ्त वेह्ी यैमि सृत्य नोव बॅरी फ्रॉसर दियि तु बॅरयुक बॅरी आनन्द 
दायक त सवख दायक बनि। ब्रह्म मुर्ईतस मंज़ गछि थालस बुथ वुछुन 
युस ज़न यिमव चीज़व सुत्य आसि सजॉविथ :- तोमल॒ थाल, किताब 
डून्य, कल्म दवात या पेन, ईष्ट दीवी, रपय, स्वन वॉज्य, चोट 
भून, वय, फुलयि पोशि लँड, ज़ामुत दद, विष्णु त॒ लक्ष्मी हुंद 


बुथ सारिव॒य चीज़व सान माता लक्ष्मी तु विष्णु भगवानस 
वुछिथ गछि सुबहनस ज़ामुत द्वदस सुत्य वय चकुल ख्यौन। फुलयि 
पोशि लँड, पोश त॒ डून्य गछन क्वलि त्रावन्य त॒ तमि पत॒ ग्र यिथ 
ख्योन त॒ चोन। वैरयुक वॅरी नेरि ह्योत त॒ फ्ूस। शंकर जी छु भैरवी 
वनान ज़ि नेंवि वरियिच यि गुफ्त वेदी बखशि सारिन॒य ज़ीवन स्वख 
ख्वशहॉली त आनन्द। अमी द्वह प्यठ छि नव दुगायिं हंद्य दूह ति शरू 
सपदान। सान्यन गरन मंज़ छु पूज़ायि पाठ किन्य माता शैलपुत्री अमि 

द्वह आवाहन करन यिवान। 

दपान सृष्टी हुँज रचना करन विज़ि गव गणेश जियस आवाहन 
करुन मशिथ, येमि किन्य अमिचि वति मंज़ आयि वेग्न। दीवी त॒ 
दीवता सप॒देय स्यठाह दिलमलूल। तिम रूद्य दोयिमिस दोहस तॉन्य 
अथ॒ मूरान त॒ दयान। तवय छि अस्य अथ नवरेह दोयि 'दयव॒न्य दोय' 
वनान। दीवन त दिवताहन दियुत रुत मशवर दीवी पारवती त॒ वौननख 
“श्री गणेश छि वेग्नहती'। योदवय पज़ि लोल त॒ मायि यियि गणेशस 
आवाहन करन तिम सप॒दन संत्वष्ट तु प्रसन्न सपदिथ नेरन पॉन्य पानय 
डेंजन खुर्य त॒ वेग्न दूर सपदिथ बनन वत आसान।' अमि नवरेह त्रेयि 
छि दीवी तु दिवता त्वतायि सृत्य गणेश जियस प्रसन्न करान त॒ फल. 
रूप छि वेग्न॒ दूर सपदिथ सृष्टी फवलन्य त॒ नवन्य ह्यवान। 

माता पारवती छे प्रसन्न सपदिथ पनुन माल्युन गछान। पनन्य 
खुशी माल्यन्यन बॉगरिथ छै ज़ंगि या शगुन रूफ दन तु नून अनान। 
अमिय छि अथ दोहस ज़ंग त्रेय वनान। दपान यि नून छु नज़रि 
आतश निश बचावान त॒ दन छु र॒चन काम्यन दस तुलान। अमि अलाव 

छि मालिनि चवचि ति अनान। यिम च़्वचि हखन हमसायन त॒ बांदवन 
बॉगरिथ आही सुत्य छि न्वश कूर पनुन मुर बरान | ज़ंग॒ त्रेय प्यठ छि 
असि काँशिर बटन हंज़ कोरि, माजि, बेनि, न्वशि सारेय पनुन पनुन 
माल्युन गॅछिथ ख्यथ च्यथ शामन च्वचि नून त॒ अत॒गथ (दन) अनिथ 
पनुन बॉरिव गर वापस यिवान। यि बट॒न्य छि अमि दोह पारवती रफ 
पन॒नि मालिनि च्वचि त॒ मोह्‌ रफ स्वख सावय मुरिस क्यथ ऑँनिथ 
खुशी खुशी पननिस वॉरिव गरस लोल बरान त॒ रुत व्यवहार कॅरिथ 
पनुन ज़न्म रथि खारान। कॉशिर्‍य बट छि अमि दोह सुन्हन तॅहर 
कॅरिथ तथ पूज्ञान त॒ पत॒ छि सु नॅवीद ग्रहन करान। यि दोह मनावनु 
गर्ज छि ऑस्य अमि दोह पोशि बागन मंज़ गॅछिथ ख्यन च्यन करान। 
ब्रोंठ ब्रोंठ ऑस्य चायि समावार निथ चाय बागस मंज़ च्यथ यि दोह 
खुशी खुशी पालान, ताकि बॅहुरय वॅरियस रोज़ि यिय खुशी बरकरार। 
ह 


नवरात्रा 


नवरात्रा छि नवन द्रहन हुंद बोड द्रह। असली छि अस्य यिमन 
दोहन शख्ती पूजा करान यस सॉरिसय व्याप्त छि। यि छि कुलहम 
भारतस मंज़ लुख पननि पननि रीचु रेवायच हिसाब खुशी स॒त्य मनावान। 
यि दोह छि कलकत्ताहस, राजिस्तानस त महाराष्ट्रस मंज़ अकिस 
खास अंदाज़स मंज़ मनावन यिवान। ऑँस्य छि यिमन द्वहन वैश्नव 
रूज़िथ नव॒वय द्वह फाक॒ थँविथ, पूज्ञा, अर्चनायि तु सत्संगव सुत्य दूह 
राथ गुज़ारान। यिम दूह छि चित्र ज्ूनपछ ओकदोह प्यठ नव॒म तान्य तु 
ऑशिदस मंज़ ओकदोह प्यठ नवम तान्य मनावन यिवान। चित्रस मंज़ 


TT 

छि ब्योल ववान त ऑशदस मंज़ छि फसल चटान। चित्रस मंज़ छि 
दयस व्यनथ करान ज़ि मे दि हेमथ, युथ ब कर्म भूमी दर्म बल॒ सुत्य 
सगनॉविथ हरुद वट। ऑशदस मंज़ छि यिमन द्वहन खल त खलियान 
बॅरिथ आसान। अँस्य छि मातायि शुक्र करान ज़ि सॉन्य मेहनथ खँच 
बोठ। यिमन दहन छु पननिस पानस चिह चिह मनुश साम हैवान त॒ 
जानान ज़ि क्वदरथ ति छु प्रौन जाम हरद त्रावान त॒ सोंतस मंज़ छुं नोव 
लागान। यि तब्दीली वुछिथ छु मनुश पायस प्यवान ज़ि युस ज़ाव तस | 
छु मरुन। कर्मय योत छि अँकिस मनुशस सुत्य वसान। दय छु सथ 
बाकृय छु सोरुय अपज़ुय। 

यिमन नवन दोहन छि माता दुर्गायि हुंद्यन नवन रूपन अस्य 
पूजा करान। यिम यिथ पाठ्य छि :- 

प्रथम शैलपुत्री च दितियं ब्रह्मचारिणी 

तृतीयं चन्द्रघण्टेति कूष्मांडेति चर्तुथकम 

पञ्चमं स्कन्दमांतेति षष्टं कात्यायनीति च 

सप्तमं कालरात्रीति, महागौरीति चाष्टमम्‌ 
नवमं सिद्धि दात्री च नवदुर्गाः प्रकीर्तिता 
माँ शैलपुत्री : छि हीमाल पर्बत राज़ सुज़ कूर। तेम्य कॅरे्य सॉरिय 
वाँसि तफ तु आयि शंकर 
भगवानस बागन्य। तस [ २ 
छि ज़ पथर गणेश तु 
कोमार। गणेश. छु ॥ ४५ 
वेगनहर्ता त॒ तेमि संज़ि $3 
वीरतायि प्म्ंठ छु माता 

सरस्वती तस ग्वड़न्य पूजि हुंद आदिकार वरदानस मंज़ दियुतमुत। 
कार्तिक छु योदुक भगवान | अम्युक मंत्र छु : ॐ हीं श्री ऐं सौं: सौ 
ँ श्रीं हीं शैल पुत्रै नम: (408 फिरि) 

मॉज ब्रह्मचारिणी : पजि प्रेयमुक त॒ मिल॒च्ारक पाठ छि अमि रूप 
माता ज़गि हैछिनावान। अम्युक मंत्र छु : ॐ श्रीं हीं क्लीं स: 
ब्रह्मचारिणी ऐं फट स्वाहा (408.फिरि) 

मॉज्य चन्द्रघण्टा : अमी रूप छि माता डेकि चन्द्रम दॉरिथ इन्साफ 
करनुच दीवी मानन यिवान। अम्युक मंत्र छु : ॐ कलीं सौं श्री हीं ऐं 
सौ चण्द्रघण्टाये नम: (408 फिरि) 

मॉज्य कुष्माण्डा: जिन्दगी जुवनच नवि नवि वत छि ज़गि हावान। 
अम्युक मंत्र छु : ॐ श्रीं ह्लीं क्रीं कुष्माण्डये नम: (408 फिरि) 
मॉज्य स्कन्ध माता : क्या छु जान, क्या छु नाकार्‌। क्या पज़ि करुन 
त॒ क्या न करुन छि प्रज़ायि हेछिनावान। अम्युक मंत्र छु : ॐ हीं श्री 
हौः स्कन्दमात्रे हः हः फट स्वाहा (408 फिरि) 

मॉज्य कात्यायनी : छि राक्षसन गालनस सुत्य सुत्य अपज़िस मात 
दिवान। अम्युक मंत्र छु : ३० ह्लीं कात्यायन्यै नम: (408 फिरि) 
मॉज्य कालरात्री : रख्तबीज ओस सु देव, युस येलि मारन॒ यियिहे 
तसुंदिस पथर पेमितिस खून फेरिस बनिहे ब्याख ब्याख राख्युस। 
मातायि येलि सु मोर, तसुंद प्रथ खून कतर न्यून पन॒नि माया शक्ति 
सुत्य वथरिथ। येमि सृत्य तम्य सुंद खोफ हमेशि खॉत्र दूर गव। 
अम्युक मंत्र छु : ३० श्रीं हरं हीं श्रीं ० कालरात्री कली ऐं स: फट 
स्वाहा (408 फिरि) 

मॉज्य महागौरी : अमि रूप मॉरय माजि सासबेद्य राख्यस त॒ लुख 

कॅरिन तमि बयि निश आज़ाद। अम्युक मंत्र छु : श्रीं ऐं ओं सौ गां गू 
मरहागोर्ये नम: (408 फिरि) 
मॉज्य सिद्धदात्री : यंत्र मंत्र त॒ ज्ञानच कुज़ छि अमिय रूप बख॒त्यन 
बख्शान। यस अटल त॒ श्‍वद बख्ती आसि, तस छि मॉज्य प्रालन्दक्य 
खौट्य अछर नाहनॉविथ सेदी हुंद वरदान दिवान। अम्युक मंत्र छु : 
३० ऐं कलीं सौ: श्रीं हीं देवदूती श्रीं फट ठ: ठ: ठः स्वाहा (408 
फिरि) 

युस यिमन द्रहन बाव सृत्य पूजा त॒ पाठ करि, तस बख्तिस छि 
त्रनव॒य मल माँज्य दुर्गा पान॒ दूर करान। नवव रूपव नवन द्वहन छि 
माता बेख॒त्य सद्य वेग्न त॒ दख हरान। कठिनिस यथ भवसागरस मंज़ 
फंटिमित्यन बॅखत्यन छु यिहुंज़ि सुमरनि स॒त्य तार मेलान त॒ ज़्यन 
मरन बय दूर कॅरिथ मूक्ष दिवान। 


वी 
नवदुर्गा अष्टमी 


चित्र जून पछि ऑठम छि माजि 
दुर्गायि हुंद ज़ा द्वह मनावन॒ यिवान। अमि 
रह छि केह लुख हवन देस्य, कैंह पूजायि 
किन्य माजि प्रसन्न करनुक यत्न करान। 
कमज़कम छि अमि दह ज़नि किहो मर्द 
बरत दरान । श्रीनगर, दुर्गानाग, रिपोर स्वंदरी, 
मंज़गाम तु तमाम आश्रमन मंज़ छि ज़गत कल्याण बापथ अमि द्र 
हवन क्नु यिवान। चूँकि यि छु नवरात्रुक ऑठिम द्वह, अमि दूह छि 

सॉस्योपरलतथे ७७७०७७०७ न 
केह कन्यक्‌ पूजान त॒ हवन ति करान। हर हालस मंज़ छि यिमन नवन 
दहन सॉरी हॅद्य लोल आराधना माजि भगवती करान त॒ पॉनस क्युत 
रुल ल॒ ह्योत कांछान। योद नवम द्वह रच वार आसि, यवस बुश्क 
ग्बड़निकि दोह टॉकिस मंज़ ववन॒ आसि आमुच तथ यिमन इहन द्द 
बॉकिथ पोश लॉगिथ पूजा करन आसि आमच, छि नवम दोह पॉनिस 
मंज़ बावन्य आसान। योद न॒ वार रच आसि तेलि छि देंहम द्वह यि 
माता वलि बावान। ग्व॒डनुकि दोह वॅविथ दोयिमि द्वह छि अथ अंकुर 
फटान पत पूर नवन दहन, दूह खौत॒ द्वह बडान, ज़न छु असि स॒त्य 
गरसुय मंज़ सब्ज़ा-सब्ज़ खाह डूर कथ करान बासान, यथ वुछिथय 
दिलस मंज़ छि आनन्द॒च लॅहर गर करान। 
ई 


रामनवम या राम जियुन ज़ा दोह 


राम नाव स्वरन॒ सत्य छि मनक्य 
सम्शय दूर सपदिथ मन श्वद सपदान। 
` अख मनुश छु येमि शरीर रूप | 
मॅहलखानक्य दारि बर त्रौपरिथ अथ पदस 
प्यठ वातान त॒ सोचान ज़ि यि सम्सार छु 
माया या अंदकारुक ज़ाल, बॉय बांदव, 
शुरय मुर्य छि अपज़्य रिशत॒दार। पोज़ छु सिरिफ दयि सुंद नाव 
ज़ेंपिथ वेवहारस मंज सु अॅनिथ पननि ज़िन्दगी हंद्य यिम मौलुल्य दोह 
स्वफल करन्य। श्री राम ओस विष्णु भगवान सुंद अवतार युस राज्ञ 
दशरथ त॒ कौशलायि हदि स्यठाह ज़न्मन हदि तप॒ बल॒ या फलु सुत्य 

` राज्ञ दशरतस निश ज़न्मस ओस आमुत। श्री राम संजि पूजाय सत्य 
छु मनुश यित॒ गछि बंदुनव मोकलिथ मूक्ष्य प्रावनुक हकदार बनान। 
जेन प्यठ अंदस तान्य तिहुंज़ कथ तु रामायण ह्यु ग्रंथ बोज़नस मंज़ छु 
बॅख़त्य अँदरिम खुशी अनुबव करान। सॉरी बॅखत्य छि रामुन राज 
पनुनि पननि तेरीक व्यछुनॉविथ हर जायि हर पॉविस खेंसिथ श्री राम 
सुंद राज आसन॒च आश थवान। पेंकिव व्वन्य करव असस्‍्य ज़ान ज़ि 
यि राम जी कुस छु त॒ अंस्य क्याज़ि छि अम्य सुंद ज़ा दोह मनावान। 

राज्ञ॒ दशरथस आस त्रे रॉनियि। युस इक्शवाकु क्वलस स॒त्य 
ओस तोलुक थवान । राज़ दशरथ ओस अयोध्यायि हुंद राज़ तस ओस 
नु यि क्वल ब्रौहकुन पकनावन॒ खॉत्र॒ कांह ति शुर। आँखरस त्रॉव 
राज्ञन यि कथ पनुनिस कवल ग्वरस ब्रॉहकनि। येमि अम्युक समादान 
अख पुत्रकामेष्टी हवन दॅस्य छांडिथ राज़स यि हवन करन॒च ऑग्यन्या 
दिच्। अमि हवन॒च पूर्ण आहोचर दिथ गव अमि अगन मंज़ अग्न दिवता 
ज॒ खिर टॉक्य अथन मंज़ हेथ प्रकट । बराबर बराबर नेवीद्‌ त्रेशवन्य 
मंज़ बॉगरावनच दिचुन राज़स नेंसीहेथ। राज़न दित्य यिम टॉक्य ज़ 
कौशल्यायि तु कैकी ख्यनु खॉत्र स॒ती दोपनख पूर त्रेन हिस्सन मंज़ 
बॉगरिथ गछि सुमित्रायि ति पनुन हिस्स॒ दियुन। यिमव दौशव॒यव दियुत 
पनुनि पुनि टाकि मंज़ हना हना तुलिथ सुमित्रायि ति ख्यन खाँत्र्‌। 
वनुनु छु यिवान युस हिस्स॒ कौशल्यायि सुमित्रायि दियुत तम्युक फल 
रूप जाव तस लक्ष्मन जी तु युस हिस्स माता कैकी दियुतुस तमिकि 
फल रूप जाव तस शोत्रुगन। कौशल्यायि मातायि निश आव राम जी 
त॒ कैकी निश आव भरत जी ज़न्मस | 

सिंह लॅग्नस मंज़ ह्योत राम जियन ज़न्म। युस विजय दिनवोल समय 
छु मानन यिवान। केकी दियुत देहम दोह बालकस गंड योगस बोमवारि 
दोह ज़न्म। कॉश्य दोह अथ्य पछस मंज़ ज़ायि अशलेश नक्षत्रस मंज़ 
सुमित्रायि ज्ञ बालक। राम जियनि थन॒ पैन विज़ि पेठय कोरुख मॅहल 
खानस ज़ूल त॒ कॅहिम॒ दोह कोरहोख नामकर्ण संस्कार तिक्यज़ि देंहन 
दोहन छु यिनुक होंछ आसान त॒ कॅहमि दोह छु यि म्वकलान। राम 
जियस सान आयि च्रोशवय यकजा पालन। कुन्यसुय ग्वर क्वलस 
मंज़ आयख कुनी शैक्षा दिन त॒ साँरी बनेयि प्वखत त॒ पूर वेदवान। 
अकि दोह आव महात्मा विशवामित्र अयोध्या त॒ मागुन राजस 
यिमन चोशव॒नी हुंद मदद पनुन यॅज्ञ अंद वातनावन खाँतर। राज़न 
कोर आंकार त॒ सॉरी सूज़िन सादस सुत्य। येज्ञिच रक्षा करन खॉत्र 
मॉसय तिमव स्यठाह राक्षस त॒ यॅज्ञ सम्पन गेंछिथ निय तिम रेश्य 
पानस सुत्य मिथला नरेश सुंदिस मॅहलस मंज़। येति राज़ जनकन 
ओस सु दोह मुकरर कोरमुत यैमि दोह तसंज़ कूर सीता तस सृत्य 
खांदर करि युस शिव दनुश थोद तुलनस मंज़ सफल सपदि । श्री रामन 
तुल न॒ कीवल दनशुय योत बल्कि फुटरुन ति, येमि किन्य सीता तस 
नेथरि आयि । तसंज़ लौकुट बैनि उर्मिला दिख लॅक्ष्मन जियस। बाकृय 
ज्ञ कोरि मान्डवी त॒ श्रूतार्कीता आयि भरतस त॒ शत्रुगनस बागुन्य। 
यिहुंदि खांद्र पत॒ कोर राजन सँही ज़ि पननिस बँडिस पोत्रस श्री राम 
जियस यियि ताज पूशी करन। सॉरी सपुद्य यि शेछ बूज़िथ प्रसन। 
मगर केंचरव दोहव पत॒ उकसाँव कैकी पन॒नि दासी मंथरायि तु वौननस 
राम जियनि बदल क्याज़ि यियि न॒ बरत जी राज़ बनावन॒। रॉनियव 
मंज़ ऑस राज़स टॉठ रॉनिय केकी । तस ओस तॅम्य अकि दोह ज्ञ वर 


CC-0. Nanaji Deshmukh Library, BJP, Jammu. Digitized by eGangotri 


'सॉन्य प्रज़नथ : संतोश शाह “नादान' 


उल्टा ० 0. मय नमी 
मंगन खॉत्र वोनमुत। रानी पैयि तिम ज़ वर याद त॒ शैतान ज़ैवि प्यठ 
बिहिथ मंगिन राज़्स ज्ञ वर। अख राम सुंद च्वदहान वँरियन हुंद 
बनवास त॒ बेयि बरत जी युवराज बनावन॒ खॉत्र्‌। राज़ गव यि शैछ 
बूज़िथ हय बुंग त॒ गव बेहोश। हना होश सम्बुलिथ वोननस “रगु कुल 
रीत सदा चली आई, प्राण जाये पर वचन न जाये'“। अमि फिकरि 
कोर राज़स टकसूर अॅन्दरी त॒ त्रॉव॒न्य राम जियनिस दोखस मंज़ 
पुन्य प्रान। पननिस मॉल्य सुंद वाद पूर करनुकि गर्ज़ द्रायि बुर्ज़ 
बॅलिथ सीता त॒ लक्ष्मन हेथ राम जंगल कुन। येलि बरत पनुनि मातामालु 
कैकी दीशि प्यठ वापस आव गरिच यि क्व शेछ बूज़िथ द्राव चित्रकूट 
कुन पननिस बॉयिस मनावनि। वापस यिनस इंकार केरिथ अन्य बरत 
जियन राम जियिन्य खाव त॒ बैहनॉवन स्व तख्तस प्यठ। देंहन वॅरियन 
` इंजि जलायि वतनी पत॒ गॅयि तिम डंडकवन येति तिमव पनुन बेठाल 
बनॉविथ मॉरय सास बँद्य राक्ष्यस । राव॒नन हेत्य हेँच्य चापन्य त॒ सूजन 
पनन्य बेनि श्रूपनखा तिमन बदलु हेन खात्र। लेक्ष्मनः जियन छुन्य 
तसंज़ नस चॅटिथ। रावणन येलि तसुंद हाल वुछ सु गव स्यठाह कूदी। 
तॅम्य सूज़ पनुन प्रोन वज़ीर मरीच तिमन मारनि। मरीचन कोर हिरन 
रूप दारन येमिस बुछिथ सीता तम्बलेयि। राम जियस वौनुन सु रटन 
खॉत्र्‌। राम जी द्राव तॅस्य पत॒ पत मगर अथि आस न कैंह। केह 
समय गुज़रन पत॒ द्राव लक्ष्मण जी बॉयिस छारनि। मौकुक फॉयिद 
तुलिथ नियि रावणन सीता जी तुलिथ। 

जटायु हन (ग्रदन हुंद राज्ञ) करेयि वाराह कूशिश सीता 
छुडावन॒च, योस वेमानस मंज़ रावणन हँरिथ ऑस निमच। अडमोर 
जटायु प्यव राम जिय्रनि क्वछि मंज़। अड॒कजि ज़बॉन्य मंज़ वोननस 

a 


सॉन्य प्रज़नथ संतोश शाह “नादान: | 


सीता मातायि हुंद सोरुय हाल। स॒ती दियुतनस मशवर्‌ ज़ि सुग्रीवस 
योद मीलिव सॉन्य कॉम नेरि। तोत वॉतिथ येलि सु सुग्रीबस म्यूल 
तसुंदि अथवास॒ सृत्य मोर तेम्य सुग्रीवुन बोय बॉली त॒ किशकन्दुक 
राज़ पाठ कोरुन सुग्रीवस हवाल। तॅम्यसंज़ ज़नान योस बालियन 
नज़र बंद ऑस थॉवमच ऑनिन वापस। राज़ सुग्रीवन कोर वानर सेना 
हंदि मदद सृत्य तेहिया ज़ि अस्य छांडहोन सीता माता। हनुमान जियन 
कोर समुन्दर पार त॒ लंकायि मंज़ म्यूल अशोक वाटिकायि मंज़ बंद 
माता सीतायि हुंद पय। तसंज़ पॅहरदॉरी ऑस त्रिजट्टा नावच राखसेन्य 
अशोक वाटिकायि मंज़ करान। हनुमान जी ओस ओत यिन ब्रोंठ 
रावननिस बॉयिस विभीषन जियस म्यूलमुत। सीता जियि ब्रौहकुन 
गछथ दिच तॅम्य राम जियिन्य वाज्य निशॉन्य रूप तस। येलि तॅम्य 
वॉज्य प्रज़नॉव, तॅम्य दियुतनस पनुन गजर्‌ राम जियस दिन खॉत्र। 
हनुमान जियन खेयि सॉरी मेव अशोक वाटिकायि हंद्य त॒ बाकी कुल्य 
कॅट्य नियन ग्वड तलय फुटरिथ। हनुमान जियस प्यठ आव ब्रह्मअस्त्र 
स॒त्य प्रहार करन। अमि अस्त्रुक मान थवन॒ खॉतर प्यव हनुमान जी 
पथुर त॒ पॅहरदरव रोट सु त कोरुख रज़व सृत्य बंद । अमि पत दितुहोस 
लचि नार। पन॒नि दिव्य बल ओन तॅम्य रज़न चार त॒ छुनिन रावणन्य 
स्वन॒ लंका लचि सृत्य ज़ॉलिथ। यि र॒च शेछ वन्य हनुमान जियन राम 
जियस। त्यूत कॅरिथ सूज राम जियन बॉली सुंद पोथुर अंङ्गद रावणस 
निश त॒ कोरनस ज़ार॒पार जंग टालन बापथ। रावणन मानिन ज्ञ कथ॒ त॒ 
ऑखरस बनोव राम जियन सुम॒ सोथ वानर सेनायि हुंदि सहयोग स॒त्य। 
राम जी सुंद नाव ल्यूखुक कन्यन प्यठ यिम न॒ समुन्दरस मंज़ फचि 
कह त॒ गव अख सोथ तैयार। यिथ॒ पॉठय तॅर्‍य तिम सॉरी समनदर 


7. 
CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ संतोश शाह “नादान' 
अपोर लंकायि मंज़ त॒ गव जंग शोरू। ग्वड़न्यथ मोर लक्षमण जियन 
रावणुन बोय कॉबृकरुण | अमि पत॒ वोथ मेघनाथ मॉदानस मंज़ येम्य 
अकी प्रहार लक्षमण जी बेहोश न्युव कॅरिथ। तॅम्य त्रीव तिमन प्यठ 
सर्पन हुंद पाश युस पाश गरुड जियन न्युव चॅटिथ। मगर लक्षमण 
जियस ओस सर्प ज़हरन स्यठाह असर कोरमुत। येमिकिन्य वैद्य जियनिस 
वननस प्यठ हनुमान जियन ओन सु बालय नखस प्यठ तुलिथ यथ 
मंज़ संजीवनी बूटी ऑस | संजीवनी बूटी सृत्य ओन वैद्य जियन लक्षमण 
जी पचि प्यठ वापस फीरिथ। येलि लक्षमण जी होशस मंज़ आव तॅम्य 
कोर बेयि अकि लटि मेघनाथस प्यठ प्रहार त छुनुन मॉरिथ। रावणन 
छुन्य अथ इंतिकामस मंज़ राम जियिन्य सेना हद रोस मॉरिथ। ऑखर 
तस कोबू करन बापथ दियुत विभीशन जियन राम जियस कुन इशार 
ज़ि रावननिस तूनिस अन्दर छु अमृत योद तथ तीर यियि लायिन तेली 
रावि सु मूक्ष्य। राम जियन कोर तिय त॒ अमृतस छल॒ गछन स॒त्य कोर 
बाकयव तस प्रहार योतान्य सु मूद। यित गछि बन्दुनव म्वकलन बापथ 
ऑस्य करयमित्य रावणन स्यठाह तफ ताकि सु गोछ राम जियनि 
दस्य मारन॒ युन, युथ सु प्राविहे मूक्ष्य। 

रावण॒न्य मरन पत॒ आव लंकायि हुंद राज पाठ विभीषन जियस 
ु्ुद करन । अगी परीक्षा दिथ आयि सीता राम जियनि देस्य स्वीकार । 
पोरि वेमानस मंज़ आयि अयोध्यायि चवदहायि वेहर्‌य सॉरी वापस। 
राम जियन कोर अयोध्यायि मंज़ तमि इमानदारी, पज़ियारी तु लोल 
सत्य राज युस थेकृवुन रूद। येत्यन ति अस्य शांती हुंद वातावरन 
अणुबव करान छि असि छु ज़ैवि नीरिथ चलान ज़ि “ज़न ति छु रामुन 
राज। ज़िन्दगी छि रण भूमी योद अँस्य पन॒नि ज़िन्दगी मंज़ आम॒त्य 

सॉन्य प्रज़नथ संतोश शाह “नादान' 
वेग्न, दोख त॒ वोतलबुज्यन हुंद पाश पनि बोदि बल॒ त॒ होसल स॒त्य 
चेंटिथ हेकव, असि गछि संसॉर्‌य व्यवहार सेद, येमि सृत्य असि दयि 
बत पानय गछन साफ। राम जियन ओस अमिय खातर अवतार 
दोरमुत ताकि असि लुकन बापथ बनि अख मिसाल ज़ि असि कोताह 
छु येमि संसॉरय चालुन। राम जी ओस विष्णु भगवान सुंद अवतार। 
तस ऑस ज़न्म ज़न्मांतरन हुंज़ शैछ पानस खबर, मगर चोर लॉगिथ 
चोलुन सोरुय त॒ पन॒नि यूग बल थॉवन संसॉरय लुकन हुंदि बापथ यि 
अख मिसाल। अमी छि ऑँस्य राम जियुन वोहरवोद बडि शोक सान 
मनावान ताकि असि गछि न यि ज़ांह मॅशिथ ज़ि असि ति छु असंद्यन 
नखशि कदमन प्यठ पकुन त॒ पनुन ज़न्म स्वफल बनाबुन। 
ह 


शिवा भगवती अकिनगाम 


चक्रस्वामि समीपे च दृष्टवा देवी हारड्गाम्‌। 
सर्व पापविनर्मुक्तो रूद्र लोकमवचाप्नुयात।। 
चक्रस्वामियस नज़दीकृय 
छि दीवी शिवजी सुंद अंग या 
अर्धशरीर यस कुन वुछिथय सारिव॒य | 


लूक प्रावान। अस्य मानव यि छि 
पान शिवा भगवती यस अकिनगामि 
छि वास करान। नीलमत पुराण ७७ 
4054 शलूक अनुसार वनान ज़ि छू 

सॉन्य प्रज़नथ संतोश शाह 'नादान' 


चक्रस्वामी यस चाका नदी नाव किन्य छिन अँस्य ज़ानान, द्रायि अण्डकार 
फुटिथ श्री विष्णु भगवाननि चक्र चलावन सृत्य येमिकिन्य यि चराका या 
चक्रनदी त॒ देव नदी नावव ज़गि महशूर सपज़। अँथ्य क्वलि बॅठिस 
'प्यठ छु पेत्रन श्राद हावन यिवान। अथ छु पान कश्यप रेशुन वरदान ज़ि 
यस ति अति श्राद हावन॒ यियि सु प्रावि मूक्ष। 
चक्रस्वामियस नॅज़दीकय छि शिव सुंद अर्धशरीर यथ 
अकिन्युवगाम आस्य वनान। दपान येलि अतिच अँकिस परमयूगनी 
यैमि संसॉर्‌य नेरन॒च विज्ञ वॉच पन॒न्यव प्वनि कर्मव सृत्य तोर तँम्य 
सोरुय गाम पानस सुत्य अपोर, याने प्रोवुख सारिव॒य मूक्ष। वार वार . 
हेतुख अथ गामस अकिनगोम वनुन। दन्तकथायि अनुसार येलि माता 
सती अँग्नस मंज़ पान हुम, शंकर जियं सपुद स्यठा कूदी, तॅम्य कोड 
यि अडदोद शरीर दशिप्रज़ापतनि यगि मंज़ तु ख्वनि मंज़ थेविथ हेतुन 
सॉरिसय संसारस अगोरी रूप फेरुन। येत्यन येत्यन तसुंद्य शरीरुक 
अंग प्यव, तत्यन तत्यन बन्योव मातायि हुंद अस्थापन। अति छि 
शिवा भगवती रूप माता पार्वती पानय व्यराजमान। अॅमिस छु अथ 
रूपस मंज़ अमि दोह वोहरवोद आसान। अँमिस छि अति शिला रूप 
पूजा करान। अंस्य ऑस्य कशीरि मंज़ अमि दोह सुन्हन श्रौच्रि श्रानि 
तहर बनॉविथ माजि तहरि चोट अर्पन करान यथ प्यठ कनि बाज़ॉब्यतु 
शिशनोर ओस आसान तु माजि बोग दिथ पूजा अर्चनायि पत॒ ऑस्य 
पानु ति यि चरवन तॅहर नॅवीद रूप ग्रहन करान। अमि दोह ऑस्य 
अति स्वंदर दिवय लगान तु लुख ऑस्य वौसि द्रोसि मंज़ नीरिथ पत॒ 
अच्छबल बागस मंज़ बाग छावनि गछान। मॉज्य थविन स्व कृपा असि 
प्यठ बरकार तु लगिन सेदि बुथि तार येमि संसॉरय। 

सॉन्य प्रज़नथ संतोश शाह 'नादान' 


नीलमत पुराण 674 अनुसार गछि यि द्वह भेंद्रकॉली मातायि 
द्य नॉव्य दरन युन । मातायि हुंज़ पूजा गछि मुशिकदार पोशव, अँतरि, 
तोमल, दाल॒ अर्पन केरिथ करन यिन्य। मॉज्य भेंद्रकॉली यस दिवताहन 
प्यठ छि राज करान, गछ़ि वॅरयिचन सारिन॒य नवमन पूज़ा करिथ दन, 
दॉन्य सम्पन थवनस मंज़ पानय पनुन सहायक बनुन। 
ह 


कामदा एकादशी 


नवरेह त॒ नव दुर्गायि पत॒ चित्र जूनपछ कॉश्य छि कामदा 
एकादशी सारेय कामनायि पूर करन वाजेन्य काह मानन॒ यिवान। अमि 
दोह छि कृष्ण भगवान संज़ पूजा करन यिवान। राज़ युदिष्ठरनिस 
प्रछनस प्यठ वन्य यिथ पॉठय श्री कृष्णन तस अमि कॉश्य हुंज़ कथ : 
“तन गव स्यठाह काल ज़ि रत्मपुर नॅगरस मंज़ ओस डेगिज्यल अख 
राजि राज़ करान। येमिस नाव ओस राज़ पुण्डरीक । तथ नेंगरस मंज़ 
ऑस्य किन्नर, गर्न्धब त॒ अफसरायि रोज़ान। तिमन मंज़ ओस ललिता 
त॒ ललित नाव वॉल्य ज़ बॉच ति रोज़ान। तिमन ऑस पान॒वन्य स्यठाह 
माय। अकि दोह ओस राज़स ब्रौंहकनि ललित गेवान त॒ सॉरी ऑस्य 
मस्ती मंज़ तसंदिस गेवनस दाद दिवान। गेवान गेवान आव अमिस 
पन॒नि त्रयि ललितायि हुंद ध्यान येमि सुत्य गेवनुक सुर त॒ ताल बिगरोव। 
तमि सुदि मनुक हाल ज़ॉनिथ वोन कारकोट नाव नागन राज़स निश 
सुर बेगुर गछनुक कारण। राज़ पुण्डरीक गव कूदी तु दियुतनस राख्यस 
यूनी मंज़ गछ्नुक शाप। 

राज्ञ संदि शाप कोर अमिय विज़ि ललित गर्न्धबन वेकराल रूप 

धारन। तसंद्य मस्तन हेच पहाडन सृत्य कथ करनि। ऑँस॒ किन्य ओस 
कीवल नार त्रावान। अमि सृत्य गॅयि तसंज़ टॉठ त्रय ति स्यठा परेशान। 

` ललितन ह्योत जंगल जंगल फेरुन। ललिता ति ऑसस पत॒ पत मति छंद 
पॉठ्य दवान। पकान पकान वॉच स्व विन्ध्याचल पर्बतस प्यठ श्रंगी रेश्य 
संदिस आश्रमस मंज़। नमस्कार कॅरिथ प्रछुस तॅम्य यिनुक कारन ललितायि 
बॅनिस सॉर॒य देलील। रेश्य वोनुस चित्र जून पछ कॉश्य हुंद व्रत थेंविथ 
गछि अमि ब्रतुक फल पननिस बरथा स॒ंदि नॉव्य दियुन। योद चयि करख 
सु गछि अख पननि शाप निश मुछि, दोयिम गछि यि दोख दूर । ललितायि 
दोर कॉश्य हुंद यि ब्रत पत बीठ ब्रह्मनन ब्रोंठकनि त॒ हेव्रन भगवान श्री 
कृष्णन पूजा करन्य। दास बाव वोननस ज़ि अमि कॉश्य हदि व्रतुक फल 
गौछ म्यानिस बरथाहस मेलुन। येमि स॒त्य सु गङिहे राक्षस यूनी निशि 
आज़ाद तु अँस्य करहाव बैयि प्रॉन्य पॉ ठ्य लोल मायि हुंद व्यवहार । अमि 

` संज़ द्रडता वुखिथ मॉन्य तसंज़ विनती श्री कृष्णन। ललित आव बेयि 
गर्न्धव रूपस मंज़ स्वन॒ ज़ेवरव सँजिथ हेतुन पननि त्रयि स॒त्य खश 
ख्वशहाल पॉठ्य रोजुन। 

है 


हनुमान जयन्ती 


अकि दन्त कथायि अनुसार ओस श्रृंगी रेश्य अख महान तपस्वी 

यसुज़ि ्रयि शान्ता ओस नाव। सुमेर नगरी हुंद माहराज केसरी सुंद | 

- प्रथर ओस हनुमान येमि सुंद असली बोय राम जी ओस । श्रृंगी रेश्य 
येलि पुत्र कामेशटी येंग्य राज़ दशरथनि गरि कोर, हवन सपद्योव वेग्न 
रोस। यॅग्य कवं मंज़ द्रयि ज़॒ खिर टॉक्य। युस तिमन त्रेशव॒नी 

रानियन दिनुक हुक्म ओस दिन 
आमुत। रानी कोशल्यायि तुल 
खिर टोक रानी कैकी ति तुल 
ब्याख। द्रशवयव तुज हना हना 
त॒ दिचुख रानी सुमित्रायि ति ख्यन 
खॉत्र। दपान येलि कौशल्या 
माता खेवान ऑस तमि मंज़ न्युव र # ४०८ 
रछा पनुन्यन पंज़्यन मंज़ गॉटि तुलिथ। गॉटि ओस सुमेरू नगरी मँज्य 
पनुन सफर तय करुन, तस प्यव सुमेर नगरी हंदिस शिव लिंग जायि 
पनन्यव पंजव मंज़ तु प्यव रानी अंजनी हुंद्यन अथन मंज़ योस तमि 
विज़ि पोथ्र दादि आस शंकर जियस ब्रॉंहकनि अथ॒ बॅहरिथ पनुन हचर 
व्यछ्नावान त॒ वरदान प्रावनच कामना करान। 

शक्ति रूप वोत खिर अंजनि हुंद्यन रगन मंज़ त॒ तान तान 
असंदिस शरीरस मंज़, येमिकि प्रबाव मिस आव हनुमानजी गर्बस 
मंज़ हेन॒ त॒ पननिस समयस प्यठ ह्योत हनुमान जियन माजि अंजनी 
निश ज़्न्म। [ 

हनुमानजी छु बलशाली, पराक्रमी, ज्ञॉनी, मॉनी येम्य पनुन ज्ञान 
सिरयि दीवस निश प्रोव। राम नावुक तफ कोर अम्य स्यठा। ब्रह्मचार्य 
आसिथ ओस यि मक्कर ध्वज सुंद मोल यि लोग अँमिस तेलि पता येलि 
राम जी तु लक्ष्मन जी आयि पाताल लूकस मंज़ महिरावनन्य दॅस्य मारन 
खॉत्र अनन॒। तिम तमि ज़ाल॒ निशि बचावन खॉतरःयैलि हनुमान जी 
पाताल लूक वोत, तति ओस तत्युक पॅहरदार, येम्य सु अन्दर गछन निश 
रुकोव। राम जियुन नाव ह्यथ पुछ हनुमान जियन तस नाव त॒ वेंनिनस 

पहचान पनुन्य दिन खॉतर्‌। पहचान दिवान वोनस पॅहरदरन ''ब छुस 
पराक्रमी हनुमान जियुन पोथर त॒ नाव छुम मवकर ध्वज।' पुन्य पहचान 
दिवान वोनुस हनुमान जियन “बय छुस हनुमान, राज़ केसरी त॒ अंजिनी 
हुंद पोथर । ब छुस ब्रह्मचार्य, चोन ज़्योन कति छु सम्बव।' ' मक्कर ध्वजन 
वोनुस जवाबस मंज़ “येलि तोह्य ऑसिव लंका ज़ॉलिथ वापस यिवान, 
तुहुंद ऑरक फ्योर कोर म्यानि माजि मककरन गर्बस मंज़ दारन, यौस॒ 
असली आँस स्वर्गच अफसरा। युथुय ब ज़ास, स्व आयि असली रूपस 
मंज़ त॒ ब त्रोवनस पाताल लूकस मंज। आश्चर्य छु यि पॉचन दोहन मंज़ 
गोस ब त्यूत बोड युथ ज़न राजि महिरावनन लोगुस ब पाताल लूकस मंज़ 
पॅहरदार।'' यि वॅनिथ प्यव हनुमान जियस परन त॒ नालु रेंटिथ दियुतनस 
तॅम्य ऑर्शिवाद। 

चित्र ज़ूनपछ पुनिम छु हनुमान जियुन वोहरवौद मनावन यिवान। 
अमि दोह छि लुख मन्दरन मंज़ हनुमान जियस ग्वड दोद तु पानि सुत्य 
श्रान करान पत॒ छिस सेंद्र पानस मथान। दपान अमि स॒त्य छु हनुमान 
जिय ख्वश गछान त॒ सानि कामनायि पूर करान। दपान अकि दोह 
ऑस सीता माता पननि सुमि सेन्द्र त्रावान। हनुमान जियन पुनस ज़ि 
यि कमि बापथ छख सुमि त्रावान। मातायि बेहनोवुस ज़ेहनस मंज़ ज़ि 
अमि सृत्य छु श्री रामस आय हुरान। तम्य तुल सोरुय सेन्द्र बान तु 
छुनुन पननिस पानस हेर प्यठ बोन तॉन्य फिरिथ। ताकि श्री रामस हुरि 
स्यठाह ज़्याद वाँस। दपान युस ति हनुमानस अमि दोह सेन्द्र मथि, तस 
छि वेग्न दूर गछथ यछायि पूर सपदान। 

अमि सुदि वोहरवादि दोह गव रामजियुन अश्वमेध यज्ञ सम्पन 
त॒ राज फॅहलिथ ह्यत तॅम्य अयोध्यायि प्यठ राज करुन। 

बैसाखी 


वहिकुन रेथ छु सारिनय ह 
लुकन हुंद खुशी हुंद मोसम। “# 
बैसाखी हुंद तेवहार छु बहार॒च नेव | 
शोरूवात मानन यिवान। अमी दोह ६ 
प्यठ़ छु ब्यॉल्यकुक अँद्य पॅख्य 
कू कू आवाज़ि सृत्य असि बेदार करान त॒ वनान “बहार' आव। अमि 
वॅरियिच बहार॒च शोरूवात छि अमी दोह प्यठ पन॒नि पननि मत॒ अनुसार 
लुख मानान। येलि ब्यॉल्य कुक बोलान ओस, कॅशीरि मंज ऑस्य 
अँस्य वनान ज़ि यि छु वनान छको छको चूंकि नोव ब्योल छु अमि पत॒ 
ववन॒ यिवान तमिकिन्य ओस यि ख्वश यिवुन परिन्द॒ मानन यिवान। 
अमी छि अँमिस मोसम बहारुख खबरी परिन्द॒ ति वनान। अमि दोह छि 
लुख तिलुग्वगुल या कनक फसल ग्वडनचि लटि लोनान। 

भगवात गीता परन वॉल्य हेकन वहिकुन थज़र गीतायि हुंदि 
येमि शलूक सृत्य मीनिथ : 
बृहत्साम तथा साम्नां गायत्री छन्दसामहम्‌। 
मासानां मार्गशीर्षोऽहमृतूनां कुसुमाकरः।।३ ५।। 

सामवीद रेचायन मंज़ ब्रहत्साम ब॒य। 

छन्दन मंज़ गायत्री छन्द छुस ब॒य।। 

छुस र॒यतन मंज़ मंजहौर रयथ ज़ान ब॒य। 

कालन मंज़ छुस सोंतकाल ब॒य।। 

7699 मंज़ त्रॉव देहिम सिख गुरु श्री गुरु गोंविद सिंह जियन 

खालसा या सिख पंथच बुन्याद अमी दोह। पंच प्यारे या पन॒न्य पाँछ 
टॉठ्य ति चॉरय अमी दोह यिमव। पाँचव सादन हुंजि मेहनथ त॒ 
इमानदाराना यत्नु सुत्य आयि हद्व मंज्ञ स्यठा लुख त॒ पानिरोवुख 
सिख दर्म। हर बॅरियि छि डेरा संत नंगाली साहब, युस पुंछ शहरस 
निश चोर किलोमीटर दूर छु, बैसाखी हुंद पर्व मनावन॒ यिवान। ऑम्य 
अस्थापनन छु जोम त॒ केंशीरि मंज़ सिख दर्म फॅहलावनस मंज़ स्यठाह 
योगदान दियुतमुत। तमिय छि येमि रियासँच हुंद्यव सिखव अलाव 
बाकय दर्मन हुंद्य लुख ति यि दोह तोत मनावनि गछान। हँद्य, मुसलमान 
त॒ सिख पन॒नि मकदूर मुतॉबिक श्रदायि नियाज़ अति त्रावान। अखण्ड 
पाठ पत॒ शब्द कीतन अरदास बोग त लंगर कार्यक्रम छि सिलसिल॒वार 
आसान।यि दर्मुक कार्यक्रम छु मेल रूप अति मनावन यिवान। तिक्याज़ि 
सास॒ बं्य यात्री हंद्य मुस्लमान छि अथ मेलस मंज़ शमूलियथ कॅंरिथ 
आर्शीवाद प्रावान। अथ अस्थापनस प्यठ छि अमि दोह दुकान यिवान 
सजावन्‌, यथ मंज़ वान थडन प्यठ ख्यन च्यनुक इंतिज़ाम छु सस्त 
न्यरकन प्यठ आसान। खेल॒ छि यिवान अति गिंदन। “गटका द वार 
गैम' छु अख दिलकश नज़ार अमि मेलुक । यथ मंज़ पननि दर्मुक त॒ 
कौम॒ अनुसार छि हत॒ बेद्य सिख नंग तलवारव तलवार बॉज़ी कॅरिथ 
लुकन ब्रोंहकनि पन॒न्य कॉबलियथ हावान। 

हंद्य छि अथ दौहस ग्वड़निकि मोसमुक ग्वडन्युक दोह मॉनिथ 
बड़ जोशि सान मनावान। गुजिरय, पंजॉब्य ति छि यि दोह खुशीसान 
मनावान। यथ सम्सारस मंज़ जन्म हेथ छु अख मनुश पननिस पानस 
नह्य च्रिह्य साम हेवान ताकि तसुंद वेवहार हेकि सेद सपदिथ । सुछु 
ग्व दयि सुंद बजर ग्यवान, पतु व्यनथ त॒ व्वपासनायि किन्य दयस 

ख्त्रश कर॒नच सामरथ पानस मंज़ पॉद करान। सु छु पननि व्वथ बेठि 
त॒ वेवहार सम्सॉरय रूप बागस पोश फोलरावान। 
दपान अमी दोह छि ऑड्य लुख भगवानस शुकुर करान ज़ि 
पॅत्यमि वॅरियुक फसल दितुथ ठीक पॉठ्य ख्यन त॒ येति योर ति दि 
सॉनिस फसलस ग्रख तु असि थव वार्‌वति। वहकनिस रेतस मंज़ छि 
कुल्यन फुलय, थेरयन पोश, बागस सब्ज़ी, डारन कन॒ख त॒ खलन 
तिल॒गोगल फुलय बरजस्त॒ फॅलिथ आसान आमृन्र। यपॉर्य नज़र 
त्रावव तपॉर्‌य छु दिल इंतिहॉयी खुशी मेहसूस कॅरिथ व्वट तुलान त॒ 
ब्वकवचि चरि पोप करान। असि पज़ि अमि दोह तेहिया करुन ज़ि 
_ पान॒व॒न्य दिलन मंज़ नफरत त॒ हस्दक्य कुल्य चेॅट्न्य त॒ तथ जायि 
मायि तु मोहब्बत॒क्य कुल्य व्वव॒न्य ताकि तुहुंदिस दिलकिस बागस ति 
फोलन गुल जल्द॒य। यिथ पॉठ्य ऑकिस इंसानस छि ज़िन्दगी मंज़ 
चोर हेरपॉव्य खसुन्य मसलन ल्वकृचार्‌क्य पुंच॒ह बॅरी, जवॉनी हुद्य 
पुंच॒ह बॅरी, वान प्रसथक्य पंचह बॅरी त॒ आऑखरस सँन्ययास आश्रम 
यिवान, तिथय पॉठ्य छि अंकिस वेरियस मंज़ त्रन त्रैन रेतन हुंद अख 
अख मोसम चोरन हिसन मंज़ दयन बॉगरिथ थॉव्यमृत्य। यथ मंज़ 
अस्य छि वुछान ज़ि हरद छु कुल्यन पन पथ॒र पेयथ ज़न कुल्य म्वरद 
बासान। वहिकनि रेयत कुल्यन बेयि बामुन वुछिथ छु असि समजस 
मंज़ यिवान ज़ि इंसान छु मरन खॉतर ज़न्म हेवान। असि पज़ि अमि 
' परिवर्तन निश हेछुन ज़ि यि प्रकृथ छि सॉरय दय पानय पकृनावान, 
सोन अथ छुन अथ मंज़ किहीं। यि सु येछि ति छु सम्सॉरय सपदान। 

वरुथनी एकादशी या काह 


वहिक गट॒ पछ एकादशी छि स्यठा पौन्य फल दिन वाजेन्य त 
` सोबाग्य दिन वाजेन्य मानन यिवान। येथ वरुथनी एकादशी छि वनान। 
अमि काश्य हुंद व्रत दरन स॒त्य छु भगवान मधसूदन स्यठा ख्वश 
सपदान। येमिकिन्य सु रुत बोग छु सोज़ान। राज़ युदिष्ठरनिस प्रछनस 
प्यठ केंर श्री कृष्णन अमि कॉश्य मुतलख येमि अन्दाज्ञ पनन्य कथ 
शोरू ज़ि : ““शास्त्रन मंज़ छि वनान हस्य दान, गुरय दान, तेल दान, 
सौन दान ख्यत छु अन्न दान श्रष्ठ मानन यिवान। अ= दान सुत्य छि 
दिवता पेतुर त॒ मनुश त्रेश्वय त्रप्त सपदान। अमि दोह गछि व्रत थॅविथ 
अन्न दान करुन युस कन्यादानस बराबर छु मानन यिवान। वरुथनी 
एकादशी हुदि व्रत थवन॒ सुत्य छु अन्नदान त॒ कन्यादान दोशवनी हुंद 
बराबर फल मेलान। यिम कोरि हुंद धन & खचीवान तिम लुख छि 
प्रलयि कालस तान्य नर्कस मंज वास करान। मगर युस लोल मायि 
धन॒ सान कन्यादान छु करात तिहुंद्य पोन्य फल लेखनस मंज़ छु चित्रगुप्त 
ति अर्समथ आसान। सारिव॒स पापव मुछि गॅछ्थ छु कन्यादानुक फल 
ति अमि व्रत थवन॒ सृत्य मेलान। 
औ 


परशुरामुन ज़ा द्रुह या जयन्ती 


संस्कृतस मंज़ गव परशु “मकृच्न', राम छु विष्णु भगवान सुंद 
अवतार। परशुराम छु विष्णु भगवान सुंद शेयिम अवतार यस अथस 

क्यथ छि हमेशि मकच आसान। अथ रूपस मंज़ छु यि दीव अमर। 
शास्त्र छि वनान ज़ि परशुराम छु वुन्यक्यन ति महेन्द्रागिरी वनन मंज़ 
तपस्या करान। सॉरिसय भारतस मंज़ छि परशुराम जियिन्य मन्दर। 
अमिसुंद वुहरवोद छु द्रुसतिस भारतस मंज़ हज़ त॒ हावस मनावन॒ 
यिवान। शास्त्रन फ्युर दिवान छि 
अमिसुंद बजर त॒ कर्म व्यछनावनु 
आमुत। युहुंद ज़ा द्वह छु वहिक 
ज़ूनपछि दोयि द्वह मनावन॒ यिवान। 
अमिय द्वह पगाह छि अक्षय त्रितिया 
ति आसान, योद अमिसुंद ज़ा द्रह 
पूजायि अर्चनायि सृत्य त॒ व्रत देरिथ 
मनावन॒ यियि, तस छि सॉरी अर्मान 
येमि संसाँर्‌य नेरान, बेयि छुस दय 
पोत्र स्वख ति नॅसीबस लेखान। 
मान्यता छि अमि दूह कमाविमित्य 
प्वन्य छिन ज़ांह नाशस गछान। तिम 
छि मनशस सॉरिस॒य वाँसि पोशान। 

पुरानन मंज़ छु लीखिथ ज़ि तमि विज़ि ओस आसन राज़न त॒ 
विभिन्न ज़ॉचन पानवन्य जंग हर पँहर जॉरी। श्री परशुराम जी ऑस्य 
“हयहाया' राजस मंज़ रोज़ान। यि राज ओस नर्मदा नदि बॅठिस प्यठ 
महेश्वर नाव राज़दानि मंज़ वाका। यवग यवग॒ चलुबुन जंग ओस 
क्षेत्रिय 'हयहाया' ज़ॉचन ब्रह्मनन त॒ बारगव ज़ाँचन पान॒व॒न्य तमिविज़ि 
ति जॉरी येति परशुराम जी ओस रोज़ान। महाभारतचि लडायि मंज़ 

ओस मुजूद परशुराम बहिसति मुशीर कर्णस, भीषमस त॒ द्रोंनस। 
यिहुंद सु ग्वर ति छु। यिम छि भारद्वाज गुथरक्य कवल ब्रह्मुन। पनुन 
ग्वर ओस अँमिस भगवान शिव | पुराणव अनुसार छु अकि द्वह परशुराम 
हीमाल पर्बतस प्यठ शिव जियस मेलनि गछान। येलि तौतन वोत 
ततिक द्वारपाल ओस तमि विजि श्री गणेश। तॅम्य येलि न॒ अन्दर 
अचन दियतुस, अम्य तुज मकच- कोरनस प्रहार। चूंकि गणेश जी 
ओस ज़ॉनिथ ज़ि मकच छि तॅमिस म्यानिय बबन याने शिव जियन 
दिचमुच तम्युक मान थवन खॉत्र॒ दियुतनस पननिस खौवरिस दन्दस 
प्यठ प्रहार करन। येमि सुत्य दन्द आव फुटिथ । अथ प्यठ सपज़ माता 
पार्वती स्यठा क्रूधी, तॅम्य कोर तहिया ज़ि परशुरामस यिन नरि चटन। 
माजि दोर दुर्गा रूप त॒ हेतुन तस प्रहार करुन। अँथ्य चिहिस मंज़ आव 
तोतन शिव जी त॒ अमि कथि करन पार्वती शाँत ज़ि परशुराम छु तस 
पनुन पोथर। परशुराम प्यव माजि ख्वरन तल त॒ हेचुनस मॉफी। गणेश 
जियन कॅंऱय यिथिस हिविस जंगजू महात्मा संद्य तॉरीफ, यथ प्यठ 
परशुरामन दिन्नस पनन्य यिहय मकच तोफ रूप आर्शिवाद । अमि पत॒ 
आव गणेश जियस 'एकदन्त' वनन। अत्यन अथ मोकस प्यठ गॅयि 
मॉज्य सरस्वती ति पाद, तॅम्य दियुत गणेश जियस वरदान ज़ि अज़िकि 
प्यठ यियि हर पूजायि ग्वड्न्यथ चोन नाव हैन। यथ शंकर जियन ति 
“आंकार कोर। चानि पूजञायि रोस यिन कारन मंज़ लुकन येमि संसॉर्‌य 
वेग्न। अमिकिन्य छु अँमिस विग्नहर्ता ति नाव। पूज़ायि मंज़ ग्वडन्यथ 
अमिसुंद नाव हेन स॒त्य छु कारन वेग्न रोस तार लगान। | 
अकि द्रह उकसोव भगवान शंकरन परशुराम लडायि खॉत्र 
ताकि सु हेयिहे तसुज़ि हुनरि हंज़ परीक्षा। यि जंग रूद्‌ 24 वुहन दुहन 

तान्य जॉरी। शिव जियनि त्रिशूलकि प्रहार निशि बचन खॉत्र तुज 
परशुरामन मकच त॒ लायिन शिवजियस डेकस प्यठ। ज़ख्म थोव 
तॅम्य उपचार रौस ताकि परशुरामन्य जंगजू साद आसनचि रोज़ि 
कथा। शिव जियस ओस यि बख्त स्यठाह टौठ, तमिकिन्य छु तस 
सासव नावव मंज़ अख नाव खण्ड परशुराम ति। 

महाभारतस मंज़ छु यि दर्ज ज़ि हयहाया राजुक राज़ 
'कर्ताविरया' गव जमदग्नि साद सुंदिस आश्रमस मंज़ अकि द्वह | जमदग्नि 
ओस परशुरामुन मोल। परशुराम ओस न॒ अति केंह। सप्त रेश्य 
सादन अनिस नाना प्रकॉर्‌य बूजन ब्रौंहकुन । राज़ संदिस प्रछनस प्यठ 
ज़ि यीतिस कम समयस मंज़ कति अनिथ चे यिथ्य भूज़न। रैश्य 
होवुस कामदेनु वोछ, युस तमिस इन्द्र दीवन छु दियुतमुत पननिस 
ग्वरस प्रसन्न करन खातर। चूंकि राज्ञ ओस लालची, तम्य न्यूस चूरि 
यि बोछ। येलि परशुराम गर्‌ वोत, तॅम्य बूज्ञ यि सॉरय कहानी त॒ द्राव 
राजस मेलनि। बुछिथय छुनुन सास नरेव बोल राज़ मॉरिथ। ग्वड़ 
चचिनस सास नरि मकचि सृत्य अकि अकि, पत॒ कोरनस कलु दड 
निश ब्योन। वौछ ओनुन पानस सृत्य वापस | यि वोछ वुछिथ गॅयि बब 
त॒ रैश्य ततिक्य ख्वश। मगर सृतिय गॅयि मकचि प्यठ खून वुछिथ 
दिलमलूल। बबन दोप परशुरामस चूंकि चॉन्य अथ॒ आयि खून स॒त्य 
रंगन, च॒ गछ व्वन्य धर्म जायन प्यठ तफ सादनि। सुतिय दोपनस हेस 
कॅरिज़ि राज़ कर्ताविरया सुंद्य शुरय यिनय मॉल्य सुंद बदलु हैनि। 
परशुरामन मॉन्य ऑग्यन्या बब संज़ तु द्राव धर्म स्थलन हंज़ यात्रा 
करनि। अँथ्य मंज़ आयि कर्ताविरया संद्य शुरय आश्रमस मंज़ त॒ 
छुनुख जमदग्नि कत्ल कॅरिथ त॒ कल न्यूहस पानस सुत्य। येलि परशुराम 

REISS पराश ददान 
गर वापस आव, तेम्य बूज़ यि सोरुय हाल रेशिस निश। सु द्राव 
जल्दुय त॒ छुनिन सारी राज़ पौथर मॉरिथ तु बब सुंद कल॒ वापस अनिथ 
कोरनस अंतिम संस्कार । अॅमिस राज़ संदिस ब्योल गालनस प्यठ गव 
इनद्रदीव स्यठाह ख्वश तिक्याज़ि राजन ऑस पनन प्रज़ा स्यठा तंग 
अँनिमुच्र। परशुरामस प्यठ प्रसन्न सपदिथ दियुत इन्द्रदीवन तस पुन 
धनुष 'विजया' बतोरि तोफ । राज्ञ सुंद फोज छुनुन सोरुय तीरव सुत्य 
नस्त नाबूद कॅरिथ। प्रज़ा सपज़ स्यठा प्रसन्न राज़ रूप शेतान गालनस 
प्यठ। अमिपत छुन्य तॅम्य अमि दनुशि स॒त्य अकवुहि फिर क्षेत्रेय रूप 
राख्यस मॉरिथ। अमिपत॒ दियुत श्री परशुरामन यि दनुष सूर्य पोथर 
दानवीर कर्णस तसंज़ि बख्ती प्यठ प्रसन्न सपदिथ। कुरुख्यत्रस मंज़ 
कोर यहोय 'वेजया' धनुश कर्णन इस्तेमाल, येमि सृत्य सु अजय 
रूद्‌। 
ह 


अछ्यन त्रय 


अमि दोह छि वशक व्वपदेव म॒चु धरती प्यठ। अमि वहिक 
ज़ून पछ त्रेयि दोह छि गंगा जी ब्रह्मलूक प्यठ दरती प्यठ वालन आम॒च। 
अमि वहिक जूनपछ त्रय छि वुशक सुत्य विष्णु भगवानस तु गंगा जी 
सिन्धु नदि प्यठ पूजा करन यिवान। अस्य छि पूजायि किन्य गंगायि 
हंद्य हीत विष्णु भगवानस शुक्रिया करान त॒ छिस पानस किच आही 
मंगान। जेमिस मंज़ छि आम लुख अमि दोह स्वन सुंद ज़ेवर ज़नानन 
हं खॉतरें.अनुन रुत शोगुन मानान। .. 

अस्य कॉँशिरय छि अथ द्रहस अछिन त्रेय वनान। अमि द्रह 

ऑस कूठ्येर नागस प्यठ दिवय लगान। यि नाग छु अच्छबल 
(अनन्तनाग) प्यठ तकरीबन डौड मील दूर कूठयेर गामस मंज़ प्यवान। 
अथ कूठयेर नागस ऑकिस कूनस मंज़ छु अख बोड बार ब्रमिजि कुल 
युस ।976 ई० मंज़ ओस अकिय अंद प्योमुत। तम्युक ग्वड ओस 
ज़मीनि कुन जूरिथ त॒ लंजि आसस नागस मंज़ पेमचर। अज़ छि दपान, 
सु छुख पूर पॉठ्य चॅटिथ॒य न्यूमुत। मगर नाग छु तिथुय शूभवुन त॒ 
लूब॒बुन। माजि दुर्गायि हुज़ थापना ऑस कूठयेर प्रखट। अतिक्य मुसलमान 
ति ऑस्य अम्युक आसुन मानान ति त॒ थ्यकनावान ति। अथ नागस 
मंज आस्य अमि द्वह यात्री श्रान करान, पत॒ पोश त॒ द्वद बॉविथ पूजा 
करान। | 

रावनस प्यठ कुपित सपदिथ येलि मॉज पार्वती हनुमान जियनिस 
नखस प्यठ 365 नाग हेथ लंकायि प्यठ कशीरि वापस आयि, तिहुंदि 
सफरकि प्रथ कुनि थकपेंजि प्यठ बन्योव अख नाग। यथ मंज़स अख 
अख नाग ति मातायि हुंदि ऑग्यन्यायि अनुसार त्रान आव, तमि पत 
आयि यिम ल्वकट्य नाग दीवीबलन मंज़ गंज़रन, यथ मंज़ साक्षात 
पान माता छि दर्गा रूप व्यराजमान। अथ परिसरस मंज़ ऑस अख 
धर्मसाल ति यथ मंज़ साद संत त॒ यात्री ऑस्य बैफ्रौक बेहान। 

ई 


नारद काह डुमट्बल यात्रा 


वहिक ज़ूनपछ काह छि नारद्‌ काह मनावन यिवान। हागंलगोंड 
प्यठ ऑस्य अँस्य 990 तस तान्य पैदल ग्वड़ “नोर* गामस मंज़ 
वांतान, युस स्वाद किलोमीटर ओस हागंलगोंड प्यठ दूर । नोर गामस 

गछान ओस वति प्यठ देंछनि तरफ अख स्वंदर नाग यिवान, यथ 
“नाराननाग* आस्य वनान। औत वॉतिथ वोतनार बोनकुन ओस सेठहान 
क्वलन हुंद संगम, योत वॉतिथ बेयि श्रान करुन ओस पेवान, येमि सुत्य 
यात्रा स्वफल मानन ऑस यिवान। अमि पत॒ ऑस्य बेयि मील डीड़ा 
पकान त॒ ऑस्य डुमटबल वातान, येति अमिद्वह दिवय ऑस लगान। 
अति ओस अख ऑलीशान मन्दर, येति नारायण सुज़ मूर्ती सृत्य बेयि 
ति दीवी दिवताहन हुज़ मूर्ती ऑँस॒ वेराजमान, यिमन अति यात्री पूजा 
ऑस्य करान। अथ डुमटबल मन्दरस मंज़ ओस सिरयि नाथ ब्रह्मुन 
सुबु शाम पूजा करान। अॅमिस ओस अंतिय गर ति। यि ओस कुन बट 
ग्र्‌ तथ डुम्टबलस मंज़ । मगर 4990 तॉन्य नु ओस खोचुन खोरुन त॒ 
न॒ ओस कासि हुंद मुनुन दलुन। हांगलगोंड प्यठ तकरीबन डाय मील 
पैदल पॅकिथ ऑस्य ग्वड नाराननाग पत॒ सगंम तु ऑखरस प्यठ डुमटबल 
वॉतिथ साक्षात ज़न नारायणस स॒त्य यात्री कथ करान। तिथुय ओस 
वेशवास त॒ तिछय ऑस श्रदा। श्री मूतीलाल हांगलन्य वनन अनुसार 
येलि ति नाराननाग प्यठय संगम हेथ डुमट॒बलस तॉन्य कुनि ति जायि 
ज़मीन खनुहाव, तति ओस भगवान संद्यन मुख्तलिफ रूपन हुंज़ मूर्ती 
नेरान। अज़ छि क्वकर नाग प्यठ़ वेरनाग तान्य पक सडक बनेमच | 
येथ प्यठ बस सीवा तु बाकी सादनन हुंद आमदरफत छु आम। यस 
ज़मीन संगः पाराननाग त॒ डुमटबलुच छि, स्व छि हना सरकार सुंदि 
दस्य, हनः कन हंद्य दॅस्य वोचन आमच त॒ केंछा छि श्री सिरी नाथ 
ब्रह्न संद्यन शुरयन अथि आम॒च। दय बूज़िन असि रूज़िन स्व श्रदा 


बरकरार ताकि तथ स्वकालस रोज़व अमि द्रह हमेशि याद करान या 
फियुर दिवान । 

गणिशि चरोदाह 


गणेश जियन छु भोंद्र जूनपछि चरम ज़न्म ह्यौतमुत। मगर 
प्रथ रैतु छि अँस्य अमि संज़ि वेरि पूरय त॒ लॅड्य करान। प्रॉपिन हॉविथ 
छि हखन हमसायन त॒ रिशत॒दारन नवीद सूजिथ पानस ति नवीद करान । 
यि द्रह छु खासकर गणपतयार श्रीनगर मनावन यिवान। केंचन हुँद 
वनुन छु ज़ि अॅकिस धर्मात्मा जञॉनियस आव श्री गणेशजी स्वपनस मंज़ 
त॒ दोपनस ब॒ छुसय वेथि मंज़ मे खार त॒ तमि मंज़ । तेम्य वॅन्य यि शैछ 
बाक्यन लूकन त॒ खॉरख मूर्ती त॒ कॅरख मन्दरस मंज़ स्थापित। तन 
प्यठ़ छु अति अमि द्वह बडि बोड हवन करन यिवान। मे छु बासान ज़ि 
वहिक ज़ूनपछ चोदश्य दृह आसि गणेश जियनिस अथ मन्दरस याने 
गणपतयार श्रीनमरस मंज़ थव लोगमुत, तमि किन्य छि कशीरि हंद्य 
सॉरी लुख यि द्वह बडि चम॒खम॒ मनावान। अमि अलावु छि हानन्द 
त्रबलगाम॒क्य लुख त॒ बेयि ति कंच्न गामन हुद्य लुख जैमि गणेश 
मन्दरन मंज़ अमि दोह हवन करान। 
ई 


नारद जयन्ती त॒ बुद्ध पूर्णिमा 


कपिलवस्तु लौम्बनी गामस मंज ओस राज़ शुद्धोदन राज 
करान। तस निश ह्योत शाहज़ाद सिर्दाथन ज़न्म। अठोबुहन बॅरियन 
रूद यि शुर पन॒नि राज पाटुक ऐशवर्य बूगनस सुत्य सुत्य अन्दरी दय 
लोलस ल्वलु खोल करान। अठोवुह वुहरुय पतु त्रोव अम्य पुन राज 
पाठ। यि द्राव बोद गयायि येति अम्य स्यठाह तपस्या कॅर। अंकिस 


CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ श संतोश शाह 'नादान' 


बड़ कुलिस तल पनुन आसन बनॉविथ कर अम्य स्यठाहन वॅरियन 
तपस्या, युस 'महाबोधि' वृक्ष नाव छु मशहूर। यैमि किन्य ऑमिस ज्ञान 
त॒ पज़्र॒च ज़ितिन्य प्राप्त सपदेय। युस तस ज्ञान अति ओस प्राप्तः 
सपद्योमुत, तम्युक ग्वड़न्युक प्रवचन दियुत अम्य सारनाथस मंज़। 

महात्मा बुद्ध ओस पत अख बोड बार रूहॉनी ग्वर लुकन हुंद 
मानन॒ यिवान। वहिक ज़ूनपछ पुनिम छु अम्य सुंद ज़ा दोह त॒ नारद जी 
ति छु अमिय दोह ज़ामुत। बेयि अर्न्तध्यान दोह ति यिथिस हिविस 
गाशि चाँग्य सुंद मानन यिवान। यिमव त्रॉव्य 80 वहरय अमिय एनिम 
दोह प्राण येमि दोह यि ज़ामुत ओस। यि दोह छु भारत किहो कुलहम 
संसारस मंज़ बडि जोशि खरोशि सान मनावन॒ यिवान। 

अमि अलाव॒ ति छि बुद धर्म मानन वॉल्य अथ दोहस गौतम 
बुदुन न्यरवान दिवस रूप 'जग' मनावान। यिम छि अथ दोहस मंज़ 
पनुनि पानुक मंथन करान ज़ि पॅत्यमि बॅरियि यिम ति मे कमियि 
रोज़, तिम गोछुस न॒ ब॒ यथ वॅरियस बेयि दोहरावुन। 

अमि दोह छि बुद्ध धर्मक्य सॉरी मन्दिर सजावन यिवान। ज़ूल 
कॅरिथ छि लुख मंत्र रक्षा रूप परान, यिम तॅम्य लुकन ब्रौंहकनि 
व्यछुनॉविमुच्च आस॒। लुकन छु तिहुंद्यन पांचन नेमन प्यठ वेशवास, 
यथ “पंच शील* छि वनान। यिम नेयम छि यिथ॒ पाठ्य : 

कांह न मारुन। 

चूर न॒ कर्‌न्य। 

अपुज़ न॒ वनुन। 

शराब या कांह नशि न॒ करुन। 

बेवफाई न॒ कर्‌न्य। 

महात्मा बुद्धन दियुत लुकन मंज़ अथ कथि प्यठ ज़ोर ज़ि 
सारिनय दोखन हुंद कारन छु राग येम्युक त्याग कॅरिथ बूगि मनुशय 
स्वख। यिम छि सानि खाहिंशि, यिम अपुज़ पोज़, क्वकार त॒ चूर 
करनॉविथ छि मनुशस पत्यथ करनावान। युस र॒ति आघ्नार व्यघ्चार, 
र॒ति वोध बेठि, रत्य कर्म करि तस मनशस यियि न॒ वेग्न कांह ति बुथि। 
तसुंद व्यवहार गछि सतुक व्यवहार बॅनिथ। सैज़र पज़र तु वजर 
युस पन॒न्य ज़िन्दगी गुजारि सु करि शान्ती तु आनन्द अनुबव। यिमव 
ग्वनव यियि न॒ मनुशय त्रुग्वन मायाज़ालस मंज़ ज़ांह ति हेन, बल्कि 
पनुन अंदकार त॒ ज़ाल चटि सु दय लोल त॒ ग्यान कि मैक्राज़ि सुत्य 
पॉन्य पानय। तसुंद मन सपदि श्वद तु श्वद मनु हैकि सु कुलि जहानस 
मंज़ दय सुंद रूप वुछिथ येमिकिन्य लुकन ति वातुनावि स्वख त॒ पान 
ति रोज़ि स्वखी। 

सारनाथ बनारसस मंज़ येत्यन तेंम्य ग्वडन्युक प्रवचन दियुत 
तत्यन बन्योव लगभग 80 फुट थोद स्तूप यथ “दैनिक स्तूप' छि 

वनान। दपान तथ स्तूपस तल बिहिथ युस ति बाव सान पन॒न्य इच्छा 
प्रकंट करि स्व छि सपदान पूर। यि स्तूप छु लुकन खॉतर स्यठाह 
अहम, योस येज्ञिच जाय ति छि मानन यिवान। अथ जायि छि तीच 
महिमा ज़ि जयन्ती दोह छु अख मेल तिहुंज़न मुकदस निशॉनियन हुंद 
लगान। जांकी छि जलूस किस सूरतस मंज़ लुकन दर्शन बापथ थवन॒ 
यिवान। अमि दोह छि बुद्ध भगवान संद्य ब्रह्मचॉरय भेख॒त्य मंदरस मंज़ 
तसंज़ ग्वन कीर्तन करान। तिम छि महात्मा बुद्ध संज़ मुर्ती पूजान त 
तिहुंद ध्यान कॅरिथ तॅस्य सुत्य लीन गछान। तिम छि अंदरिम अंदकार 
दूर करन बापथ ग्वड़ जूल करान त॒ पत॒ अस्तोति प्रार्थना त॒ व्वपासनायि 
किन्य पनुन मन श्वद त॒ शान्त करान। 
सानि रियासच यानि जोम त॒ कॅशीरि मंज़ ति छु यि दोह बड़ 

श्रदायि सान मनावन यिवान। खास कर लेह लदाकस मंज़ छि इकवट॒ 

लुख सँमिथ जलूस रूपस मंज़ बुद्ध मन्दरन मंज़ कल गहान त॒ मंत्र 

परान परान तिहंज़ शेख्या लुकन तान्य वातनावान। अकुय रोतब 

सारिनय ज़ीवन मंज़ आसनस प्यठ ज़ोर दिथ छु महात्मा बुद्ध हिन्दू धर्म 

संहल त॒ अर्थस खॉरिथ सारिन॒य हुंद दिल मूहित करान। सारनाथ त॒ 

बोद्ध गयायि छु त्यूत बोड महिमा येति पूज्ञायि तु अर्चनायि सुत्य छि 

पाप तु शाप निशु मुछि रोज़ान। ऑखरस गॅयि गोतम बुद्ध वहिक ज़ून 

पेंछय पुनिम कुशन गढ़ उत्तर प्रदेशस मंज़ स्वर्गवास । 

ऋ 


AB 

ज्येष्ठा भगवती 


जयेष्ठा दीवी हुंद यज्ञ छि ऑस्य ज्येष्ठ गट॒पछि पाँच्रम मातायि 
हुंदि बुहरवादि द्वह करान। दूर दूर प्यठ छि लुख ओत अमि रह 
प्रशाद करनि यिवान। वैसे छु अथ अस्थापनस प्यठ वहस्य वरियस 
लुकन हुंद युन गछुन जॉरी आसान। 

दिवतहन छ श्री पराशर जी सागर मंन्दनु किस सिलसिलस 
मंज़ यिथ॒ पॉठय तॅमिच कथ वनान, युस श्री विष्णु पुरानचि नॅवमि 
अध्यायि हुंदिस ग्वडनुकिस अंशस मंज़ दर्ज छु। 

दीवताहव त दानवव देस्य क्षीर समनदर मंदन॒ स॒त्य द्रायि 
ग्वड यज्ञ सामग्री हंज़ आश्रय रूपा सुर पूजिता कामधीन। चूंकि 
` भगवान ओस पान तमि सातु कुर्म रूप दारन कॅरिथ अकि तर्फ 
दीवन त दानवन स॒त्य नागराजस खींचान तु दोयमि अंद॒ ओसुन | 
पहाड़ अथ स॒त्य दबॉविथ थोवमुत। अचानक द्रायि दौवताहव तु 
दानव हंद्य ऑस दॅस्य आचर्य बॅरिथ सँमिथ आवाज़ स्वर्गलूकस 
मंज यि क्याह छ? यि कया छु ? यिथ॒ पॉठय परेशान सिद्धन ब्रॉहकुन 
गयि खुमॉरय अॅछव वारुणी दीवी प्रकट तु तमि पतु बेयि मन्दु 
स॒त्य गव त्रेयलूकी ख्वशबू दिन॒वोल तु सुर सुन्दरियन हुंद आनन्द 
दायक कल्पवृक्ष ति पॉद्‌। तमि पत॒ ति गॅयि स्वंदर उदार ग्वनव 
बॅरिथ अप्सरायि तमि मंज़ पॉद पत चन्द्रम युस महादीवन कीर 
जट मंज़ ग्रहन। युस ज़हर तमि मन्दन अथि आव सु कोर नागब तु 
शिव जियन ग्रहन। सागरं मंज़ गॅयि सफेद पलव लॉगिथ पान 
भगवान धन्वन्तरि जी अथस मंज़ अमृत बॅरिथ चौड हेथ प्रकट! 

यमि सृत्य सारिव॒य मुनियव सान सॉरिय दुत त॒ दानव गण सपद् 
प्रसन। दपान सोरुय समन्दर मन्दन सृत्य यस नकारात्मक शख्तियि 
द्रायि स्वय छि वारुणी दीवी रूप तेमिसातु प्रकट सपज़म॒ज़। तमि 
पत॒ सप॒ज़ फ्वलिम॒तिस पम्पोशस प्यठ व्यराजमान शान्त प्रज़लव॒न्य 
अथन मंज़ पम्मोश हेथ श्री लक्ष्मी दीवी क्षीर समन्दर मंज़ प्रकट। 
गर्न्दवव ह्योत गेवुन त॒ अप्सरायव ह्यौत नघुन। गंगा जी तु बाकूय 
नदि आयि पानय सोन कलशन मंज़ जल ह्यथ त॒ कोरहस पूज़ायि त॒ 
श्रदायि श्रान। क्षीर सागर गव तस ब्राँहकनि प्रकट तु दिघनस 
फॅलिम॒त्यन पम्पोशन हंज़ माल त॒ विश्वकर्माहन लॉगिस अंग अंग 
स्वन लाल जवाहरव सँजिथ वस त॒ ज़ेवर। यिथ॒ पॉठ्य दिव्य श्रान 
पतृ दिव्य वस्त्र त॒ ज़ेवरव सॅजिथ आयि दिवताहन ब्रौहकनि तु बीठ 
श्री विष्णु भगवानस खोवरि तर्फ। ज्येष्टा गयि ज़िठ चूंकि यिति 
द्रायि सागर मन्दन विज़ क्षीर सागर मंज़ माता लक्ष्मी ब्रोंठ, तमि 
किन्य छिन यि माता लक्ष्मी हुज़ ज़िठ बेनि मानान। 
पदम॒ पुरान अनुसार येलि सागर मन्दन आव तति द्राव ग्वड़ 
ज़हरि हिलाल, युस शिव जियन पानस चोव। येमि पतय ज्येष्टा 
व्वज्ञल्य पलव लॉगिथ समन्द्र्‌ मंज़ बोठ खँच। यैलि तॅम्य दिवताहन 
पुछ “ब कमि कारन द्रायस समन्द्र मंज़ नेबर | दिवताहव वोनुस 
जवाबस मंज़ ““चे छुय अशुब जायन वास करनुक हुकुम दिन॒ 
` आमुत, येति मुफलिसी त॒ परेशानी इंज कॉम छे चरेय दिन आम॒च। 
अँमिस दीवी छु तिमन गरन मंज़ वास करनुक हुकुम दिनु आमुत 
येत्यन लडायि, जंग, अपज़्यारैन हंद्यन बुठन प्यठ तलखी, येत्यन 
शैतान त॒ ग्वनुगार आसन रोज़ान, यिमन ज्यूठ मस आसि, कल 

ख्तपरि, ऑडजि, सूर त॒ चनि आसनख गरस मंज़ मूजूद, येतिक्य 
रोज़न वॉल्य व्वतलन न ज़ांह ति न॒ आसेख नॅसीबस खुशी कांह 
लीखिथ। 

लिंग पुरान अनुसार कोर माता लक्ष्मी श्री विष्णु भगवानस 
सुत्य त॒ ज्येष्ठायि कोर दुसाहस रेशिस सृत्य नेथर। रेशिस बास्योव 
सुती ज़ि तसंज़ त्रय हेकि न॒ तस स॒त्य वारि यिथ तिक्याज़ि स्व छि 
स्वबाव॒ तरन्य। रेश्य गव नारायण भगवानस तु मारकन्डेय रेशिस 
निश त॒ वोननख पनुन हाल। रेशय त॒ नारायणन दिघ दुसाहस रेशिस 
ऑग्यन्या ज़ि ज्येष्ठा गछि न॒ रचन जायन निन्य। येत्यन कुत माहोल 
आसि स्व गछि ततिन॒य त्रावन यिन्य। तॅम्य कोर तिय त॒ त्रॉवन तथ 
जायि येत्यन वैदिक दर्मुक अभाव ओस । तमिपत गयि स्व पान विष्णुहस 
निश त॒ थेवनस पन॒न्य कथ ब्रोंहकनि। विष्णु भगवानन दिचुस ऑग्यन्या 
ज़ि ज़नानव देस्य बोग दिन सत्य हेकि स्व येति रूज़िथ। 

म.सटैन सुंज़ि राजतरङ्गी अनुसार छि देह महाकलायव 
मंज़ श्री जेष्ठा डर त॒ तबॉही हंज़ भगवेंती बलु रूप यस धूमावती 
छि वनान। अमि रूप छु माजि ज़्यूठ सफेद चोग़ त॒ यलय मस 
दोयव लठरेव बदलु ब्रौहकुन थॅविथ आसान। ज्येष्ठाश्वर शिव छु 
शंकराचार्य बालस प्यठ यथ इतिहास किन्य गोपार्धोरी बाल छि 
वनान। तथ प्यठ़ कनि छु शिव मन्दर ग्वड्न्यथ गोपादित्य राज़न 
बनोवमुत येमिसंज़ जाय बालु दामनस तलु ऑस यथ आज़ गुप॒कार 
छि वनान। 

शिव पुरान अनुसार :- येलि सती माता छि अमग्नस मंज़ 
पनुन शरीर फना करान। शिव जियस छु म॒चर यिवान। ख्वनि मंज़ 

जल्द ७ मिअर मअ जी 
पार्वती हुंद शरीर रेंटिथ हेतुन अगोरी रूप फेरुन। यैत्यन येत्यन 
शरीर॒क्य अंग पैयि तेत्यन तँत्यन आयि माता पार्वती रूप तथ 
'अंगस पूजा करन | तिम छि अथ तिमव॒य आठव अंगव मंज़ मातायि 
हुंद अख रूप ज्येष्ठा मातायि रूप मानान। ज्येष्ठा मातायि हुंद बीज़ 
मंत्र छु यिथ पाठ्य :- 
ॐ हीं श्रीं ज्येष्ठा लक्ष्मीं स्वयंमेव ह्रीं ज्येष्ठाये नम: ।। 
अमृत कोंडस प्यठक्यन व्यराजमान स्वंदर हरन चेश्मव, 
लेदरय वस्त्र, अथस मंज़ पम्पोश ह्यथ छि यि पॅज्य पॉ ठ्य ज्येष्ठेश्वर 
संज़ि टाछि पार्वती हुंद दोयिम रूप बासान। यस दुतन संहार छि 
करान तु बख्तिस छि भय दूर कॅरिथ शख्ती त॒ ज्ञान दिथ द्वर्गथ त॒ 
कष्ट कासान। 
बॅलिव व्वन्य परव भगवान गोपीनाथ जियिन्यन बॅख॒त्यन 
द्य ज्येष्ठा आँगनक्य अनुबव त॒ मेनव अमिच महिमा। यिम छि 
भगवान गोपीनाथ जियनि जीवनी मंज़ श्री एस ०एन ० फोतेदार सुंद्य 
अथु लीखमित्य अनुबव। यि पीठ छु श्रीनगर शहर प्यठ लगभग 3 
मील दूर, गुलाब भवन पैलस नाव॒ जायि नॅज़दीक । भगवान गोपीनाथ 
जीं ऑस्य अनकथ अथ जायि गछान त॒ दून त्रेन दूहन तति रूज़िथ 
वापस यिवान। अकि बॅरियि बन्दस मंज ओस शीन प्यवान ज़ि 
अँकिस बख्तिस स॒त्य द्रायि तिम राँच हंज़ि देहि बजि मातायि 
हंदिस स्थानस कुन। स्वर्गिया महाराजा हरि सिंहनि आदेश अनुसार 
ऑसुख मातायि निश गछनचि वति कंड्यदार तार लॉज्यम॒च्न, येमि 
सुत्य तौत गछ्नच वथ ऑस बंद गॉमच। तिम ट्राय खोखजि खोखजि 
त॒ वात्य तारि अपोर मगर वोनुख ज़ि ““महाराजस आसि येति 

नेरु" अमि पत॒ कमय कॉल्य 4947 हस मज़ द्राव महाराजि 
कॅशीरि त्रॉविथ। 

तमिस सत्य गॉमत्य बँखत्य वौन बबस सुब्हन चोरि बजि 
येलि तिम पंचस्तवी हुंद चूरिम तव॒ परान ऑस्य ' “बबजी बं ति 
करहा ज्येष्ठा मातायि हुंद दर्शुंन।'' बब जियन वौनुस ““वौथ थीद 
कर अनुबव माजि हुंद प्रताप। बख़॒त्य कोर स्यठाहन सिर्यिन हुंदि 
तीज़॒ प्रताप रूप माजि हुंद दर्शुन। भगवान जियन वौनुस जल 
“बह पथर नत॒ पेयिय औन |“ अमूमन छि अथ पीठस प्यठ लुख 
तॅहर चरवन निथ माजि पूज़ायि रूप ख्यावान पत॒ छि पानस ति 
ख्यवान। तमि सात॒ ति ओस ऑँक्य पनन्यन शानन प्यठ यि नॅबीद 
औनमुत। पूज़ञायि पत॒ दियुत अम्य भगवान जियस ति। ऑमिय 
समयि आव अथ पीठस प्यठ ब्याख सादा अख। तँहर चरवन वुछिथ 
ह्योत तॅम्य सारिन॒य वौहव कड़न्य। चूँकि भगवान जी ऑस्य नर्म 
स्वबाव॒क्य साद, तिम आस्य न॒ काँसि प्यठ ति क्रूध करान। मगर 
अमिसात॒ वौन तिमव सादस कुपित गॅछ्िथि “गछ पेयनय शुतल्य 
बुड' । अकि गंट॒ पत॒ ह्योत शापन असर करुन त॒ सादस खोत तफ त॒ 
केह गंटब पत॒ आयि सादस शुत॒ल्य नीरिथ। सादस तोर फिक्री त 
पछितॉविथ हैचुन भगवान जियस माफी । भगवान जियन दोपुस ' ॒ 
नेर जल जल पीठ मंज़ न्यबर दून तरेन द्रहन मंज़ सपदिय यि बेमॉर्य 
शान्त। ' ओत ऑस्य तहर त॒ शिशनोर चोट खारान। पत॒ ऑस्य तेंहर 
चरवन खोँरिथ पानस ति नेंवीद ख्यवान । ज़्येठस मंज़ ऑस्य खासकर 
जनान सतन ब्रसवारन ओत गछान बाव किन्य प्रार्थना त व्वपासना 
करिथ आसख मनोकामनायि पूर सपदान। 

शीतला भगवती 


सष्टी प्यठ गॅयि च्वपॉरय त्राहि त्राहिच आवाज़, येलि ज्वरासौरन 
दिच शुरयन तफ, फ्येल फेफर त॒ शुतल्य बैमार॒य दॉरिथ। अमि 
बेमारि सृत्य मूदय वारियाह बचि, केह ऑस्य मरनुसर। च्वपारय 
हाहाकार वुछिथ अँन्य माजि कांत्यायॉनी नीम लंजि, यैमि स॒त्य छाय 
केडिथ आपरोवनख नीम पत्रन हुंद रस पनन्यव कर कमलव सृत्य। 
तिमन गॅयि अमि सुत्य हना फर्क त॒ आख आराम। माता कॅर अम्य 
ख्यालन स्यठा परेशान जि आरज़ी फर्क बचन सपदिथ किथ॒ हैकि यि 
बैमार॒य नाबूद सपदनुक व्वप॒चार बॅनिश। दीवी ऑस बुनि सोंचस 
मंज़॒य ज़ि मोकझ प्यठ वॉच माता लक्ष्मी त॒ कॉली तस निश। दीवी 
हंदिस प्रनस प्यठ ज़ि “तुहुंदि योर यिनुक अचानक प्रयूज़न क्याह 
छु”, माता कॉली वोन जवाबस मंज़:- “येमि फिक्रि चु वुन्यक्यन 
छख यीचाह परेशान कॅरमच, तथ छु वॉहिद हल यिहय ज़ि चु रठयि 
तफ, फ्येल, फेफर शुतल्य बेमाऱय पानस मंज, तमि बदलु त्रावुख 
शेहजार रफ रूद। सुय छु अख रुत व्वपचार येमि स॒त्य तिम सपदन 
स्वस्थ। ब्रोंठ कुन ति येलि कासि यि बेमारय नमूदार सपदि कृपायि 
रप दंवा ढंग प्रावन चानि अकि नज़रि स॒त्य, येमि किन्य रूगव निश 
मेल्यख म्वख्ती।” लुकव कोर अथ खुशी मंज हवन। मंत्रव त॒ बाव 
सुत्य कॅरख मॉज्य प्रसन्न | मातायि हेच सॉर॒य माहमॉरी पननिस पानस 
प्यठ। शेहजाररुक रूद त्रॉविथ गँयि सॉरी शुरय स्वस्थ तु न्यरूग। 
मातायि दियुत लुकन हुकुम ज़ि येत्यन गछि यिन्य शीतलायि हुंज़ मूर्त 
स्थापित करन, यथ मंज़ ब लुक हयत बापथ पान आस साख्यात 

व्यराजमान। ज़्येठ गट॒पछ ऑठम गछि शीतलायि हुंद दोह मनावन॒ 
युन। सतम दोह शामन गछि म्यानि बापथ तुहुंज़ि मजी मुताबिक ख्यन 
रनन युन, युस सिर्यि खसन ब्रोंठ मे अर्पन यियि करन॒। पूज्ञायि त॒ 
त्वतायि रफ युस मे प्रसन्न करि, सु प्रावि हर अन्द शैहजार। येलि 
कॉशिरयन बटन मंज़ काँसि शुरिस होलुहेज्य या शुत॒ल्य बेमॉरय 
आक्रमन करि, अँस्य छि सॅतिमि या नविमि दोह पोंस केह दजि गँडिथ 
तस शान्दस तल थवान। सुन्हन वॅथित छि खिर करान तु ग्वड माजि 
शीतलायि बोग शीरिथ पत॒ शुरिस ख्यन बापथ दिवान। तस माजि 
भवॉनि जय जयकार योस॒ बेमॉर्‌य छि बॅलुरावान। यि कहानी छि मे 
्रेन वरियन माँ नाव प्रोग्रामस मंज़ टीवियस प्यठ वुछमुच। 
र 


सोमावती मावस 


अध्यात्मस मंज़ छु सोम शान्ती हुंद धाम परमात्मा मानन 
यिवान। संसॉरय गव सोमुक मतलब वीर्य या जीवनी शक्ती। 
सोमुक मतलब गव चन्द्र भगवान ति। सोम छि जेंड्य ति। यिमन 
आलुछ छुन तिम छि हुशार रूज़िथ कारन मंज़ मस्त रोज़ान। सोम 
भगवान छु तिमन॒य सहायक बनान युस वुछल छु आसान। तिथिस 
हिविस मनुशस छु सोम यिथ॒ पॉठ्य वनान:- ब॒ छुस॒य स॒त्य सुत्य 
अख यार हियुव। प्रभु छि तिमन॒य स॒त्य यिम कारदार छि आसान, 
ज़िन्दगी मंज़ छि तिमय सफल सपदान यिम कामि मंज़ रत छि 
आसन। द्वह ख्यत द्वह ज़िन्दगी मंज़ सफलता प्रॉविथ यियि न॒ तिहंद्यन 
दिलन मंज़ ज़ांह यि व्यघार ज़ि ब॒ छुस बोड मोहन्युव, मे हियुव छुन 

EES _________ अम मी 
येति कांह ति। चूंकि तिम छिन॒ पानस कर्ता मानान, तिम छि सोम 
भगवानन्य यि सॉरय लीला मानान। तमिकिन्य छि तिहुँज़ बुदी 
सँमत्व यूग प्रावान। यूगीश्वर योदवय एश्वर्य युक्त ऑसिथ शान्त 
रोज़, सुय छु सारिन॒य टोठ आसान, तसुंद कामि मंज़ हमेशि मस्त 
रोजुन त॒ ज़ियुठ लागुन छु तस थोद तुलिथ तिहंदि बजरुक प्रमान 
दिवान। आकाशस मंज़ बुज़मल छि तस ब्रॉँठ पकनच प्रेरना दिवान । 
यिथ॒ वुज़मलि स॒त्य छु अंधकार दूर सपदान, औब्र लँगन छि 
छलुछांगर गछान, तिथ॒ पॉठ्य पज़ि असि विवेकुक सहार निथ 
पनुन पान पानय थोद तुलुन। 

सोम गव चन्द्र भगवान। यस मावस चत्द्रवारि द्वह छि यिवान, 
तथ छि वनान सोमावसी । ज़ूनि हंज़ प्रव छावन॒ स॒त्य छि शरीर॒क्य दूश 
दूर दफा सपदान। अमि सुत्य छु मन शान्ती प्रावान। जून गाशस गछि 
बिहुन त्‌ आराम करुन, मगर जूनि कुन गछि न॒ मुद्य गँडिथ केह वुछुन, 
ऑछन पेयि ओन शेहजार बदलु। 

संस्कार चंद्रिका किताबि हंदिस सफ न० 62 प्यठ छु लीखिथ 
ज़ि चन्द्रक असर छु समन्दर ज़लस प्यठ पेथ पॉनिस हुरेर करान। _ 
जड़ी बूटी तु पोश ति छि गट पछस मंज़ जून गाशि सृत्य मस सपदिश 
फोलिथ यिवान। सारिनय मनशन छु जून गाशि छावन॒ सृत्य खूनस 
हुरेर त॒ अँदरिमेन तानन पोछर मेलान। ज़नानि हुंदिस शुरय बानस त॒ 
खूनस प्यठ ति छु अथ पछस मंज़ स्यठाह असर पेवान। तमिय शूबि 
यि मन्त्र येत्यन:- 
शं न: सोमो भवतु- सानि बापथ रूज़िन सोम यानि चन्द्र स्वख दायक। 
ऊँ चन्द्र आयाशिचतै त्व देवान प्रायश्चिदिरसि बझाएस्त्वा नाथकाम 

उपद्यावामि। (गर्भादान मंत्र 8) 

दिव्य ग्वन पर्दाथन मंज़ दूश नेवारक, 

प्रसन्न करनवालि चेन्द्र भगवान। 

एश्वर्य यछान छिय फ्वलुनाव दिलुक दूर, 

दयि पछि लल॒वान करान गूर गूर।। 

प्रॉन्य आर्य ऑस्य ज़ानान ज़ि चेन्द्रम छु पृथ्वी हदिस ज़लस 
प्यठ स्यठाह ज्याद असर त्रावान । चन्द्रम छु रस पाद करनवोल। अमि 
सुत्य छुन॒ सिर्फ समन्दर ज़लस प्यठय योत असर प्यवान, बॅल्कि 
जडी बूदियन मंज़ छु रसस हुरेर सपदान। मनुश शरीर॒किस पॉनिस तु 
ज़लस ति छु स्यठाह गॅहर असर त्रॉविथ गाहे खूनस मंज़ कमी या हुरेर 
पॉद करान। मावसि पुनिम गट॒पछ त॒ जूनपछ ऑठम ति छि खूनस मंज़ 
गलाज़त प्रखटान। तमिय ऑस्य प्रॉन्य आर्य यिमन द्वन फाक थविथ 
पनुन शरीर और त॒ दौर थवनस मंज़ पॉनय पानस सहायक बनान। 

र 


नन्दकीशवर भगवान 


पननि किताबि “नन्दकीश्वर दर्शनस' मंज़ नन्दकीश्वर 
या नन्दीगण संज्ञ कहानी लेखान छि श्री पृथ्वी नाथ भक्ति यिहुंद 
आसुन यिथुपॉठ्य वर्णन करान: 


गुलगामि कन थवतम नादन, विलगाम वॉतिथ थाबुम लादन। _ 


सीर जॉगीर चोन बोड दरबार, ही नन्दकीश्वर बोज़ ज़ारपार।। 
अमि किताबि अनुसार छि दपान ज़ि पथ कालि आव स्वर्ग 
लूकस मंज़ भूग रेश्य पानु शिव जियुन दर्शुन करनि। तति ओस 

चलान नन्दीगणन हुंद सम्मेलन तमि द्वह। तिमव येलि रयोौश बुछ 
तूर्य कुन पकान, नन्दीगन द्राव पान तिमन स्वागत करनि। अन्दर 
अँचिथ त्रॉव॒ख रेशिस जाय। रेशिस बास्योव नन्दीगन सुदि दस्य 
अनादर। तँम्य दियुत नन्दीयस अडघोट गछ्नुक शाफ। नन्दीगनस 
वोनुन “च्रे छुय व्वन्य मनुशि रूप मृत्य लूकस मंज़ ज़न्म ह्योन। 
अकाल मृत्यु बालु पानय 
सपदिथ दियिय शंकर जी 
चै पानय मूक्ष्य। ` 

दपान सुबंल्युक 
जलवक पंडित ओस दर्म 
त॒ कर्मवान, मगर ओस 
नेपौत्र। तम्य ऑस शंकर 
भगवान संज़ तपस्या 
कॅरम॒च। तपस्यायि प्यठ 
प्रसन सपदिथ दियतुस , 
शंकर जियन दर्शुन तु & & 
वोननस ““ब॒ दिमय घे अख वदान तमिय आसय ब चे निश। च॒ मंग 
क्या छुय मंगुन।' जलवकन मोंगनस “' मे गछि चैय झु संतान, 
येमि सुत्य मे नेपोत्र आसनुक होंछ चलि।' 

““तथा अस्तुः“ बॅनिथ गव शंकर जी अंर्तध्यान। तप सपदुस 
स्वफल तु देहमिस रेतस मंज़ ह्योत क्य बालकन जलवक पंडित॒ 
सुंदि गरि ज़न्म। बालक ओस स्यठा पीठ, तीज़ ओसुस त्यूत 
जन ओस सिर्यि भगवान चमकान। लुख आयि गामव त॒ शहरव 

प्यठ बालक सुंद दर्शुन करनि। अमि द्वह केर जलवकनि ग्र॒क्यव 
त॒ गाम॒क्यव लैदरि रोस तॅहर त॒ तॅलिथ चरवन मिलॉविथ कोरुख 
ग्बड़ अर्पन शंकर जियस त॒ पत॒ बॉगरोबुख तु ख्यौख पानव॒न्य। 
जेशन ओस च्वपॉर्य नज़रि गछान। मिठायि तु पकवान आयि बनावन॒ 
तिक्याज़ि तिमन ऑस सॉरय खबरय ज़ि यि छु पान भगवान मनशि 
रूप ज़न्मस आमुत। ऑमिस ह्योत सारिव॒य वुछिथय नन्द॒बब तु 
नन्दकीश्वर नाव वनुन। अति छि दूरि दूरि प्यठ साद संत त॒ ब्रह्मन 
आम॒त्य। यिम नॅविस नवनिहाल संज़ टेकिन्य ऑस्य गंडान। अंथ्य 
मंज़ प्यव अख यूगीशवर तोत वॉतिथ। अँमिस येलि ततिक्यन 
आम॒त्यन व्यदवानन कुन नज़र पेयि यिम सात, राश, नक्षत्र बुछनस 
मंज़ मस्त आस्य, अँम्य छुन यकदम बॅनिथ “यिम कथ छि टेकिन्य 
गंडान, ऑमिस बालकस छु भृग रेश्यनि शाप किन्य अकाल मृत्यु 
लोकचारय कर्मस लीखिथ।“ यि पेशनगूयी बूज़िथ गॅयि सॉरिय 
परेशान। सारिव॒य ह्योत वदुन त॒ रिबुन। जलवक पंडित गव दुघ्सतिस 
मंज़ त॒ रूद पानय सवाल ति प्रछान त॒ जवाब ति दिवान। च्रवपॉर्य 
युथ वदवुन पशुन माहोल वुछिथ द्राव अति जूग्य वापस। लुख 
द्रायस पत॒ पत॒ मगर न्यबर नीरिथ॒य गव जूग्य अन्तरध्यान। 
जलवक पंडितन हेच व्वन्य नवि सर शंकर जियस आरादना 
कर्‌न्य। वदान वदान शंकर जियस कुन व्यनथ करन ह्यौतनस 
ल्वति ल्वति बाबुन : “ही शंकर योद यि जूग्य सुंद बनुन पोज़ छु, 
ब॒ क्याह कर्‌ ऑमिस नन्दियस रोस। योद चे पोथुर दान वरदानस 
मंज़ दिचोथ तेलि क्याज़ि निहान वापस, ऑमिस पोथरस दितम 
लसनुक त॒ बसनुक आर्शिवाद।'“ यि ज़ॉरी करान करान द्राव पंडित 

सुंबल॒ प्यठ शिलवत गामस कुन पननिस इष्ट दीवस ज़ारपार करिथ 
पन॒निस पोथरस क्युत ज़्यूठ आय मंगनि। पाँचन वॅरियन कोरुन 
नविसर तप त॒ तपस्यायि किन्य गव शंकर जी प्रसन। शंकर जियन 
दियतुस वरदान पोथर संज़ि जेछि वासि हुंद। जलवक पंडित द्राव 
गरकुन वापस। नन्दी गव पननिस बबस पनुनिस गरस मंज़ वुछिथ 
स्यठा प्रसन। खुशी स॒त्य तुजेन व्वट त॒ वौननस “च त्राव व्वन्य 
गम च॒ पुशर दयस सोरुय, ब द्रास चानि खुशी बापथ तप करनि 
जंगल कुन। पनुन आय हेम लडिथ शंकर भगवानस। मै छि चॉन्य 
स्यठा माय, मे गछि यि अंद वातन्य चे सीवा कॅरे्य कॅर्य॑। च बन 
कर्मयूग किन्य गरस॒य मंज़ वन्‌बॉस्य। त्यागी बॅनिथ ज़प ३% नम: 
शिवाय मंत्र अँमिस पाँच बुहर्य शुर्य सुंद ब्रह्म ज्ञान बूज़िथ गव 
जलवक पंडित हर्षस त॒ मेनान रूद पथ॒र॒ संद्य कदम येम्य जंगल 
कुन प्रस्थान कोर। येति येति नन्दीगन ब्यूठ तति तति बनेयि पत॒ 
मन्दर। यिमव मंज़ छि गोशबुगि, सीरजागीर (सोपोर), वनपुह 
अनन्तनाग, विल॒गामि, गुलगामि त॒ गोटेंगि बति शारदाहस मंज़ ति 
यिहुंद्य दाम येति वुन्यक्यन ति छि लुख यिहुंद आसुन ल्वलनावान। 
नन्दौगनन कोर तप यिमन जायन त॒ भगवान छांडान छांडान कॅर॒न 
केशीरि हुंद्यन शहरन त॒ गामन हंज़ यात्रा। ऑखरस गव तस तप 
सेद त॒ म्यूल तस भगवानस। ब्रोंठकनि शंकर जियस मीलिथ प्यव 
तस परन। शंकर जियन दितुस आर्शिवाद तु नाव दियुतनस अष्ट 
भैरव। दपान युस शाप तकसीर रोस दिनु यियि, सु छु दयस शरन 
गछन सुत्य नेष्फल सपदान। नन्दकीश्वरस ति गव तप सुत्य शाप 
नेष्फल तु अइच्नोट गछनु निश बँचिथ मीज्य तस ऑठन भैरवन 

मंज़ जाय। यिमन भैरव्न मंज़ छु लवशकर राज, मीगराज, 
आनन्देशवर मंगल ईश, वैताल बहुखात कीशवर शीतल नाथकु 
भैरव हटकेश्वर तु ऑठिम भैरव छु नन्दकीश्वर। 

गान्दरबलस मंज़ छु वेगराज, नुनरस मंज़ देवराज, मालमुहस 
अन्दर वागेश्वर, वरमुलिस मंज़ वेतालपति, मटनस मंज़ गंगाधर 
भैरव, आनन्देश्वर छु अनन्तनागस मंज़, पुलवामि जगरनाथ, बुम्मई 
मंज़ जन्कराज भैरव, रत्नपूरिस मंज शेशीकरन भैरव, ब्रारिआंगनस 
मंज़ डाबरीशवर, तुलमुलि बधराज, परशुराम भैरव वडवन, कानिहामि 
भूतेश्वर बेयि ति सासुर्बेध्य नावव छु नन्दकोश्वर पूजन यिवान। 
यिम मन्दर कॅशीरि मंज़ यिहुंदि नाव बनेमित्य छि, यिमन सारिनुय 
छु पनुन पनुन इतिहास। मसलन: 

स्वामी आनन्दजी बब ऑस्य अकि डेगिजल गरक्य श्री 
रागव राम॒न्य त॒ सरस्वती मातायि हंद्य संतान। यिम ऑस्य विलगाम 
गामस मंज़ रोज़ान त॒ यिहुंद आश्रम ति ओस विलगामस मंञ्चय। 
चूंकि यिहुंद गर ओस श्वज़र पज़र, व्यशवास त॒ श्रदायि हुंद थम, 
तॅमिय ऑस्य दयि लोलस नालुमॅत्य करान। यिहिंदिस गरस मंज़ 
ऑस्य नंदकीश्बर माहराज बालक रूप यिवान त॒ ठोकुर कुठिस 
मंज़ थेविमितिस बतु थालस आस्य साक्षात ख्यवान। अमि बतु 
थाल॒ मंज़ हुरयोमुत प्रसाद ऑस्य बाकूय बतस सुत्य रलॉविथ 
गरिक्य बॉच नवीद करान। यिथ्य हिव्य लालन ओस ऑशदु गट 
पछि बॉश आथवारि दोह विल॒गामस मंज़ थ्य प्वनिवान गरस 
मंज़ गाह त्रोवमुत। यिहुज़ मॉज ऑस शुर पानु प्यड्य दय लोल 
ललुनावान। तॅमिय कोर अॅमिस नन्दकोश्वर माहराजन गवर रूप 

अनुग्रैह। 

अज़ छु यिहुंद आश्रम पुरखू कैम्पस मंज़ यैति बाज़ोंपित 
चित्र ज़ूनपछ पुनिम हवन तु पगाह वहिक ओकदोह नन्दकीश्वर 
भैरवुन द्वह छु मनावन॒ यिवान। अति ओस ब्रोंठ राज़ कठ करन 
यिवान मगर येलि न॒ येति व्यापेय केह, आश्रमक्यव अहलिकारव 
त्रावि चीरि त॒ ्योतुख यि द्वह ति तहर तु वैशनव सिनेव सृत्य 
मनावुन। अमूमन छु ज़ेठ गट॒पछ मावसि अँम्यसुंद द्वह कुनि अँम्य 
संजि थापनायि प्यठ मनावन॒ यिवान। येति जेमिस मंज़ छु पुरखू 
आश्रम अलाव॒ अकलपुरस मंज़ नन्दकीश्वर भैरवुन द्वह मनावन॒ 
यिवान। 


ऊ 
ज़ेठ ऑठम (खीरभवॉनी यात्रा) 


यि बरियुक बोड द्रह छि अंस्य ज़येठ जूनपछ ऑठम मनावान। 
 तुलुमुल्य नागुक वर्णन 

'आभुवनेशाच्च तुङगेशा तथा लब्ध वनादपि। 

भागेहादपि वै प्रोक्तं मण्डलं भुवि दुर्लभम ।। 
तुलुमुलि चौरन तरफन छि बोरुस, (भवनीश) अहहुंग (तुंगीश) लोदवुन 
(लब्धवन) त॒ वौकुर (भागेह) नाव॒क्य चोर गाम। यथ मंज़स तुलमुल 
नावच मातायि हुंज़ रोज़न जाय छि। अथ मुतलक छि भृगींश रेश्य 
'भृगींष सहिता मंज़ लेखान ज़ि अमि जायि प्यठ त्रे मील दूर पूर्व 
तरफ छि दुग्ध आश्रम' नावच जाय यथ अज़कल छि दोदरहोम वनान। 
ब॑खुत्य आस्य अमिय जायि सिन्द नेंदि नावि खेंसिथ तार दिथ तुलमुल 

वातान। अथ माया क्वंडस 
मंज़बाग छु मातायि हुंद प्रोन 
मन्दर, युस ग्वडनिचि लटि क्वंड 
पॉज़िथ पाज़नवाल्यव अनुबव 
कोर । तिमव दोप ज़ि प्रानि मूर्च 
यिम तति मेजि छि अज़ मंदरस 
मंज़ वेराजमान। अमि क्वंडुक 
आकार छु मातायि हुंदि बीज 
अक्षर 'ए' मंत्र रूप | यैलि क्वंड 
आसि पाजुन तोत छि तिम॒य 
हेकान वॅसिथ यिम माजि भवॉनी 
द्य येङ्िमित्य टॉठ्य सीवक छि आसान। अमि खॉतुर छु अख गुप्त 
तरीक येमि किन्य तथ 'र्गभ गृहः हस निश छि अँछन पॅट यिवान 
थवन॒। अमि क्वंडकि आकार हिसाब छि पूरब तरफ मातायि हदय पाद। 
पत॒ तोतन वॉतिथ यिम अनुबव बॅखुतिस छि सपदान तिम छि राज़ 
आसन थव॒न्य। 

पथ कालि 4867 मंज ओस तमि समयिक्य दीवान नरसिहं 
दयालन क्वंड पाजन॒च कॉम केरम॒च, मगर कुनि कारन ऑस मॉज्य 
रूशमंच त॒ क्वंड चोश्व॒य तरफव दिन शुतल्य त॒ होलंहेज बेमॉरय 
दॉरिथ। पूजा पाठ कॅरिथ आयि मातायि खिर्‌ रूप अमृत खाँस्य बावन। 
अमि सत्य ति येलि न॒ माता शान्त सपदेयि, यि क्वंड बदल्यीव वार्‌ 
वार दलदलस मंज़ । अमि पत॒ आव 4902 ई० मंज़ मातायि इजाज़त 
हथ पं० वेदलाल दरनि देस्य यि क्वंड पाज़नु। अमि रबि मंज़ द्रायि 


i SR 


CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ संतोश शाह 'नादान' 


केंह मूर्तियि, यिम पत॒ मंदरस मंज़ थविथ पूजन आयि। अज़ यैत्यन 
मातायि हुंद मन्दर छु, यि छि सासबँद्य वॅरिय प्रॉन्य जाय। योस वख्त 
अकि पॉनिस मंज़ विलीन ऑस सपज़मच। अथ अन्दर छि मॉज 
नागस प्यठ साख्यात वेराजमान। कॉशिरय पंडितन हुंज़ि परम्परायि 
अनुसार छु मातायि हुंद ध्यान स्यठा सौन, योस असि कवल परम्परायि 
किन्य प्रॉवमुच छि। योस यिथ॒पॉठ्य छि :- 
तूलव अतत्यतान्यत्र स्थान्यन्यानि सुन्दरी। 
लघु भूतानि मूल्येन तस्मातु तूलमूल्यकम्‌।। 
योस जाय सॉरिस॒य ब्रह्माडंस मंज़ म्वबल॒ रोस छे, यि जाय छि तूल्य- 
मूल्य-कम याने अथ छि तुलमुल वनान। अमि जायि हंज़ मैच छि 
चौश्व॒य तर्फव केन्य फम्ब हिश। यि जाय छि अकि फिरि मातायि 
ंज़ि मर्ज़ी अनुसार श्री गूव्यन्द जी गाङरूहन वॅनि कॅंडमुच। अमि ब्राह 

आस अमि क्वंडत्रे मील दूर 'सोलुर' गामस मंज़ ऑकिस बोनि कुलिस 
तल बॅनिथ क्वंडस मंज़ पूजा करन यिवान। युस वुन्यक्यन ति छु तति 
बोनि कुलिस तल प्रत्यक्ष मूजूद। 

अब फज़ल सॉबनि “आइन अकबरी' मंज़ छु अथ तुलमुल 
अस्थापनस मुतलिक लीखिथ ज़ि तुलमुलि किस पोन्य स्थानस छि 
400 बीगा ज़मीन ति कागज़न मंज़ दर्ज। 

तुलमुलि त्रे किलोमीटर दूर ब्रोंठुय श्रीनगर तुलमुलि वति प्यठ 
छि अख जाय येथ सोलुर छि वनान! येलि येलि मातायि हुंद धाम 
पॉनिस मंज़ लय ओस सपदान तेलि तेलि ओस श्री गूवन्द जू गाडरू 
मातायि हज़ पूजा अर्चना सोलरि ऑकिस बोनि कुलिस तल व्यराजमान 
क्वंड्स करान यथ “दिवत बून्य' ऑस्य वनान। अथ जायि छु वुन्यक्यनस 
ति बोनि कुलिस तल अख क्वंड यथ वुनकेनस ति बंख॒त्य पूजा पाठ 
कॅरिथ माजि भवॉनि बाव पोश छि लागान। ऑँथ्य दिवत॒ बोनि त॒ 
क्वंडस ऑस्य श्री गूव्यंद जू गाङरू मातायि पूजा करान त॒ ऑस्य हर 
समयि ध्यानस मंज़ साक्षात मातायि हुंदि तमि क्वंडच कामना करान 
युस अज़ क्षीर भवॉनी कबंड नाव जगि मशहूर छु। येलि मातायि 
अरज़ी दसख्त कोरुस त॒ होवनस पनुन धाम तमि पत॒ वोत गोव्यंद जू 
स्यठा मुशकिल वत॒ तॅरिथ तथ जायि त॒ रूदुस अंतिम समयस तान्य' 
दवद त॒ कन्द बावान। संस्कृत भाषायि मंज़ छु कन्द शरीरुक थेरकांड 
मानन॒ यिवान। येमि मँज़्य नीरिथ शक्ति छि शरीरस पोछर दिवान। 
स्यठा थोद बँखत्य पंडित कृष्ण जू थपलू ऑस्य केहन बॅरियन मंत्रव 
सत्य ऑँमिस मातायि हुंज़ पूजा करान। माता सपज़ अँमि सुज़ि पूज़ायि 
त बावनायि प्यठ प्रसन। येलि थपलू सॉब ध्यानस मंज़ ऑस्य मातायि 

वोनुस जि “माया क्वंड छुय तॅथ्य दलदलस मंज़ अज़ ति मूजूद।' 
बंख॒त्य कृष्ण जुवन वोनुस “माता ब किथ हेक तथ जायि वॉतिथ।' 
मातायि दोपुस “च॒ वात शॉद्यपुर गाम नावि मंज़, तति प्यठ हाविय 
अख नाग 'माया क्वंडच' वथ पानय।' 
येलि श्री कृष्ण जुव शॉचपुर वोत, तॅम्यसंज़ि नावि ब्रोंठकनि 
गव अख नाग प्रकट। तॅम्य लॉज्य नाव पन॒न्य नागस पत॒ पत॒। केह 
कॉल्य पतय रुक्योव दलदलस निश नाग त॒ त्रिकोन रूप दॉरिथ गव 
पॉनिस मंज़ अदृष्य | अमि जायि हुज़ निशानदीही कॅर टुरनव त॒ लाँगव 
सुत्य थपलू सॉबन। तमि पत॒ बोरुख सर मेचि सुत्य। मन्दरुक नेर्मान 
कोरुन वैदिक त॒ तांत्रिक तॅरीकस प्यठ। येलि पूजा पाठ पूर सपदेयि 
क्वंड ज़लस प्यठ गव पाँद अख बुर्ज पॅतर। श्री कृष्ण पंडित गॅयि 
स्यठा हॉरान येलि तिमव अथ प्यठ लीखिथ मातायि हुंद ध्यान शलूकुक 
साक्ष्यात दर्शुन कौर। मंत्र छु : 
या द्वादर्शाक परिमणिडत मूर्तिरेका। 
सिंहासन स्थितिमतीमुरगैः वृतां च।। 
देवीम्‌ अनन्य गतिरीश्वरतां प्रपन्ना। 
तां नौमि भर्ग वपुषीं परमार्थ राक्षीय।। 
बहाव सिर्यव रूप ताज दिथ मूरत चॉन्य आसान। 
शूब॒व॒न्य हटि नॉल्य नाग छख तख्तस प्यठ वेराजमान।। 
परिपूर्ण एश्वर्य बॅरिथ दीवी मॉज च॒ चमकान। 
तीज्जवान, प्रकाशवान माजि रॉग्यन्यायि छस परन प्यवान।। 
अथ पवेत्र क्वंडकिस दरवाज़स प्यठ छु श्री गणेश, भीमराज 
त कुमार। पूर तर्फ छुस वासुंकी नाग, नील नागराज, तक्ष्क नागराज, 

पध्म नागराज, महा पध्म नागराज, मंज़स छु अन्नत नागराज वेराजमान। 
क्वंडस च््वपॉर्य छि अख सास करोड़ नागन हुंद पॅहर, यिमन 2 सास 
करोड़ ज़ेव त ऑछ छि। अमिस अनन्तनागस प्यठ छि माता सहस्रदल 
पम्पोशस प्यठ वेराजमान। अथ क्वंडस कैंह क्रुह दूर छु मानसबल सर 
प्यवान। येति वीदव अनुसार ग्वड्न्युक मानव छु थन प्योमुत। 
तुलमुलचि माजि भवानी प्यठ ततिक्यन पंडितन हंज़ श्रदा 
वखनान छस ब तौहि अख मशहूर कथ वनन्य यछान। दपान कॅशीर 
हुद्य अँक्य राज़ जयपीढन नियि तुलमुलि पंडितन सारय ज़मीन तिमन 
पंडितन ऑस माजि प्यठ स्यठा श्रदा तृ तसंज़ि श्रदायि प्यठ चटनोव 
खुशी खुशी 99 पंडितव पानस कलु, मगर यि जाय त्रॉवख न॒ कैंह। 
आँखरस द्राव अख पंडित यस 'ईतिला' नाव ओस, बेयि केंह पंडित 
पानस स॒त्य हथ राज़स मेलनि। मॅहल वॉतिथ दियुत न॒ अतिक्यव 
पॅहरदारव तिमन अन्दर कैंह अचन। दग मार कॅरिथ छुनिख वापस 
कॅडिथ, मगर तिम चायि ज़बरदेस्ती सॉरी अन्दर त॒ मील्य राज़ जयपीढस। 
तिमव वोन राज़स “असि प्यठ सपद्य स्यठा जुलुम योद असि क्रूध 
यियि सॉरिस॒य सम्सारस गछि तलुक प्यठ।' असुना त्रॉविथ करनॉवख 
राज़न लत॒मांड त॒ दोपनख “यीत्य नेर्दन ऑसिथ ति छिव॒ रेशन मुनियन 
हुंज हिशि कथ करान।' ईतला पंडितन वोनुस “योद अस्य छिन॒ तीत्य 
ज्ञॉनी यीत्य सॉन्य ज़िठय पूर्वज ऑस्य, मगर अँज़िक्य राज़ ति छिन 
तीत्य महान कैंह ।' राज़न दोपुख तेलि क्याजि छिव तौह्य विश्वामित्र तु 
आगस्त रेश्य संज़ हिशि कथ॒ करान।' अथ प्यठ दियुतस सारिव॒य 
कुनुय जवाब ज़ि “पंडित हेकन अज़ ति धर्म, सदाचार त॒ ध्यान ज्ञान 
बलु, वेश्वामित्र त॒ बाकुय रेशन हृद्य पॉ ठ्य शख्ती प्रयोगस मंज़ अँनिथ।' 

युतुय वॅनिथ दियुतहोस शाफ “हतो बद कुस्मता, सान्यन अँछन ब्रोंहकनि 
करिय माता रॉग्यन्या चोन नाश।' कल्हन पंडित छि पननि किताबि 
'राजतरंङ्गणी मंज़ लेखान ज़ि तँमिय सात आव तमि दरबारक अख 
लॅकरि हुंद थम बॅसिथ तु प्यव राज़स प्यठ। केह कॉल्य पतय द्राव 
राज़ येमि संसॉरय। वुन्यक्यन ति येमिस श्रदा तु वेश्वास आसि तमिस 
छि नाना रंगब अनुभव करनॉविथ मॉज रॉग्यन्या अनुग्रेह करान। 
“भुगीष रेश्य छुराक्षा प्रार्दभावस” मंज़ लेखान ज़ि:- “रावनन्य 
बख्ती स॒त्य प्रसन्न सपदिथ रूद शिवजी लंकायि मंज़ व्यराजमान। 
माता सती यस रावनन्य इष्ट दीवी ऑस प्यव शिवजियनि वरदान 
मुतॉबिक लंकायि मंज्ञय वास करुन। रावनुन्य बबन पुलस्य रेशय ति 
कोर मातायि ज़ारपार, येमिकिन्य स्व गॅयि मजबूर तती रोज़नस प्यठ। 
रावनन ऑस स्व पननि तपकि बलु सुत्य सँतीसर प्यठ पननिस कमन्डलस 
मंज़ बन्द केरिथ लंकायि वात॒नॉवमच। रावनन्य राक्षस प्रकरथ वुछिथ 
दियुत माता शयामायि तस सर्वनाश गछ्नुक शाप। मगर यि शाफ 
पोरिहे न॒ तोतॉन्य रावनस, योतान्य माता तति वास करिहेस। अमि 
किन्य कोर मातायि तति नेरनुक संज़ | तॅम्य दिच परम बख्त ब्रह्मचॉर्य 
हनुमान जियस ऑगन्या त॒ वोननस:- “मे वातनाव बेयि सँतीसर दीशस 
मंज़ ३60 नागव सान। अमि कथि हुंद छु रामायनस मंज़ ज़िकिर, ज़ि 
मातायि हुंदि अमि रूपच पूजा येलि श्री रामन हेच करनय, मातायि हुंद 
दीश त्राबुन बन्योब राबनुनि नाशुक बाइस। हनुमान 
जियन कोर तिय, यि मातायि हुंद हुकुम ओस। पननिस नखस प्यठ 
मातायि त॒ नागन ह्यथ कौर हनुमान जियन केशीरि कुन प्रस्थान । 
कश्मीरस सॉर करान करान येत्यन येत्यन माजि थख कोर, 

तत्यन तत्यन बन्योब अख नाग, यथ मंज़ अख अख नाग माजि हुंद्य 
दस्य त्रॉविथ गॅयि यिम दीवीबल नाव किन्य मशहूर । यिमन दीवीबलन 
मंज़ छि अत्रतनाग, टिकर, लोकट्य पूर, दिवसर वराहमूल, शारदा, 
हरमुख गिरि, ऋषिवन, अँहरबल, क्वंगवटन, रॉयथन, मंज़गाम, कपाल 
मोचन, लुकबवन बेयि ति वारियाह दीवीबल यिवान यिमन मंज़ पान 
माता रॉग्यन्या वास छि करान। यि छि हर जायि नाग रफ वाहनस प्यठ 
व्यराजमान। यिमन दीवीबल नागन हुंद पोन्य छु कुनि कुनि रंग बदलिथ, 
यिन॒ वालि समयुक जान या नाकार ऑन बोंठकुन हॉविथ असि व्रेनव॒न्य 
दिवान। अँस्य सॉरी छिस ऑरचर बावस मंज़ शत शत प्रनाम करान। 
माता बूज़िन कॅरिन कबूल। पनुन्य कृपा त॒ दया दृष्टी थाँविन असि प्यठ 
हर हालस मंज़। 
ऊ 


निर्जला एकादशी 


ज़ेठ जूनपछि कॉश्य छि निर्जला एकादशी वनान । पूर वरियिचि 

कॉश्य दरनुक पोन्य फल छु यि काह दरन स॒त्य मेलान। यि काह छि 

अकि दोह सिर्यि खसन प्यठ दोयिमि दोह सिर्यि खसनस तान्य त्रेश चेनु 

रोस थवन॒ यिवान। अमि किन्य छि अथ निर्जला काह वनान। अमि दोह 

छु फाक फरि पनुनि मकदूर मूजूब ब्रह्मनन अन्न, वस्त्र, छत्तर॒य, फल, 

ज़ल॒ बॅरिथ नोट त॒ दक्षिणा दिनुक वेदान। लुख छि दोहय दोहस वतन 
प्यठ त्रेश लुकन चाव॒नावान। 

भीमसेनस वोथ ख्याल अकि दौह मनस मंज़ त॒ द्राव व्यास 

जियस मेलनि। दोपनस ““म्यॉन्य बॉय त॒ मॉज माहरा छि रेतस मंज़ 

Me 

दौशवय कॉश्य दरान त छि मेति दरन खॉत्र॒ वनान। मगर ब॒ हेक न 
कांह कॉश्य हुंद ब्रत थॅविथ तिक्याजि यि छि भूज़न रोस द्रन्य आसान। 
व्वन्य बॅनितव मे तिछ वथा युथ ब स्वर्गस गछुहा। व्यास जियन वौनुस 
ज़ि यि निर्जला कॉश्य हुंद ब्रत थवन स॒त्य छु मनुश सारिवय पापव 
म्वकलिथ मॅरिथ स्वर्गस मंज़ जाय प्रावान। अमि दोह गछि पूर दोहस 
“‹३ नमो भगवते वासुदेवाय मन्रुक ज़प करुन। 
भीमसेन थोव व्यास जियनिस वननस प्यठ यि निर्जला एकादशी 
हुंद ब्रत। अमिकिन्य छि अथ कॉश्य भीमसेनी या पाण्डव एकादशी ति 
वनान। स्वर्ग प्राप्ति बापथ थोव बडि बावनायि सान भीमसेनन यि व्रत 
ज़ल॒ चैन रोस अकि दोह प्यठ़ बेयिस सुब्हस तान्य। दपान यौद कांह 
मनुश अमि कॉश्य हंज़ ब्रत कथा बोज़ि या परि, पापव मुछि सपदिथ 
प्रावि ज़रूर सु स्वर्गस मंज़ जाय। 
बेयिस ऑकिस कथि मतॉबिक येलि हनुमान जी गव सिर्यि 

दीवस निश ज्ञान प्रावनि, वरुन दीवन अनिस अडचन तिक्याज़ि सिर्यि 
दीवन ओस तसंदिस पथरस ज्ञान दिनस इन्कार कोरमुत। आँखरस 
ह्योतुन अख इम्तिहान तिमन द्वश्व॒नी शुरयन, युस स्यठा प्राण गातक 

ओस। यि बूज़िथ थोव रेश्य सुंदिस वननस प्यठ माता अंजिनायि 

हनुमान पुत्र सुदि ज़िन्द रोज़न बापथ अकि दोह प्यठ बेयिस सुब्हस 

तान्य बगार त्रेशि नेर्ज़ला एकादशी हुंद व्रत। यि दोर तॅम्य फाकय 

फुकरय सिर्यि दीवस कुन अछ़ेन्य मुदय गँडिथ। येमि सुत्य तसुद्यव 

अंछव किन्य खून वौध त॒ प्योस औन | येलि हनुमान पननिस इम्तिहानस 

पास गव, सु वोत माजि हुद्यन चरणन तल। तसुंद हाल बुछिथ अन्य 

तम्य नागमनी, डॉजनस अँछन येमि सुत्य तस ऑछन गाश बेयि आव। 

हार सतम 


सँतीसर फौडेशन अनुसार छु हार सतम दह श्री राम कोशल्या 
मातायि हुंदिस गर्भस मंज़ हेन आम॒त्य त॒ पत॒ राम नवम दोह ज़न्मस येमि 
संसॉरय आमत्य। हार सतम ऑठम त॒ नवम द्वह छि माता शारिका अलग 
अलग रूप दारन कॅरिथ प्रकट सपज़मच। पननि पननि रीच किन्य छि यिम 
दोह अस्य बडि ठक ठक मनावान। 

गर अचुवुनुय या चौकस मंज़ गछि 
सतव रंगव यि व्यूग त्रावुन। यथ ऑस्य 
'हारमण्डुल' छि वनान। सथ रंग छि सथ 
सिर्यि ज़्चन हुद्य प्रतीक । यि छु श्वब त॒ रुत 
मानन यिवान। अथ हारमण्डलस छि अँच् 
अँद्य अख पाँ गिलास, तोमुल कवल्य त॒ 
दाँन थरि हंज़ पोशि लँड थवनि। तमि पत॒ गछि शामन पोन्य त॒ यि पोशि 
लँड दान कुलिस तल त्रावन्य। अमि सृत्य छु ऑठम त॒ नव॒म इंदिस 
यिन वॉलिस थज़रस स्वागत करन यिवान। 


माग सतम त॒ हार सतम : 

यिथ॒ पॉठ्य नीलमत पुरान अनुसार भगवान वुज़नावनुच 
वथ त॒ तॅरीक पुनिम हुंद दूह हावन आमुत छु, तिथय पॉठ्य गछन 
बावनायि मंज़ त॒ पन॒नि मकदूर मूजूब दान दक्षिना ब्रह्ममस दिथ यिम 
द्वशवय द्वह मनावन॒ यिन्य। यि सतम हुंज़ त्रिशख्ती छि स्यठा ज़रूरी। 
योद पूज्ञायि पाठ सारेय वरियिचि सतम यिन मनावन॒ तिमन यियि 
सिर्यि लूकस मंज़ मान दिनु। (नीलमत पुराण 469-470) 


सॉन्य प्रजनथ | संतोश शाह 'नादान' 


हार नवम _ 


माता शारिकायि हुंद बुहरवोद छि ऑशद ज़ूनुपछि नवम 
मनावान। यिहुंद दाम छु बाल तेंतॉलिस प्यठ, हॉरी पर्बत नाव जगि 
मशहूर। कॅशमीर देश सँतीसरस मंज़ येलि जल उदभवन त्रट्बुज्ुन 
तुलमुत ओस, नील राजन्य व्यनुच प्यठ द्रायि विष्णु भगवान अन्नतस, 
शंकर जियस हेथ देवस मारनि। नौबन्द्यन बाल दख्यनी थौंग रोट विष्णु 
भगवानन, ब्रह्म जियन रोट व्वतर तरफुक थोग, योरकुन साँरी दीव त॒ 


` असुर ति गेयि दोरान दोरान। सॉरी येलि मोर्चेन प्यठ डॅटिथ रूद्य 


तिहुदि प्रहार सृत्य गव देव अड़मोर। 

पननि यूग बल॒ कोर श्री हरियन दोयिम शरीर दारन त॒ कुल्यव 
त॒ बाल थौग्यव आव न Mes Tee 
देवस प्यठ प्रहार 
करन। शिव जियन | 
त॒ श्री हरियन 
बदलॉन्य पन॒न्य ह 
शस्त्र पानवन्य। | 
बॉकी यिम तस स॒त्य & 
ऑस्य जंग करनि 
आम॒त्य, तिमव ति | 
केंर पन॒न्य पनन्य 
हक आदाँयी। यिथ \( 
पॉट्य कोॉरुख 


CC-0. Nanaji Deshmukh Library, BJP, Jammu. Digitized by eGangotri 


सॉन्व प्रज़नथ संतोश शाह “नादान 


सॉन्यप्रजनय = ४ 
सॅमिथ देव अडमोर । देव द्राव लिथ॒ ख्खरि सतीसर किस पोखरिबलस 
मंज़ खेंटिथ रोज़नि। माजि दुर्गाय कोर हारि रफ दारनु। पनुनि तोंति 
मज़ ओनुन मेर पर्बत प्यठ अख दिव्य कनिफोल (सालिग्राम) त॒ त्रोबुन 
यि देवस प्यठ। कनि फॅल्य कोर पहाड रफ दारन। येम्य देवस कोर 
-ब्रोकुस। पोखरिबलुक्य अमृत सुत्य ह्यौत देवन ज़न बेयि वाश कडुन, 
येमि सृत्य सॉरिस॒य सतीदीशस अलु अल॒ वोथ। ऑखरी व्वपचार 
रफ ब्यीठ मॉज्य शरिका पान तथ पर्बतस प्यठ, युस संसारस मंज छु 
“हारी पर्बत' नाव महशूर। माता शारिका छि तथ हॉरी पर्बतस प्यठ 
पान व्यराजमान संसार चेंक्र चलावान। ब्रह्मसरस मंज़ येत्यन वेशनु 
पाद जाय छि तथ पूर कुन बनोव ब्रह्मा जियन पनुन आश्रम, येत्यन 
वेष्णनु भगवान खडा ओस तत्यन कॅर शिव जियन वेष्णु भगवान स॒ज़ 
मूर्ती खडा। दपान यिम शस्त्र शिव जियन त॒ वेशनु जियन (चक्र तु 
त्रिशूल) पानव॒न्य ऑस्य बदलॉँव्यमुत्य, श्री हरियन मोगुस पनुन शस्त्र 
सुर्दशन चक्र वापस। शिव जियन वौनुस जवाबस मंज़ : “योद ब॒ 
दिमय वापस यि च्ेंक्र, अमि बदलु गछि मे कांह तोफ दिन युन (~ 
दपान वननुच ऑस तॉर वेशनु भगवानन केर बुंज़िस मंज शिव जियिन्य 
त॒ पार्वती इज़ मूर्ती जलउदबवनिस कलस प्यठ स्थापित। 

यिथुपॉड्य आव मातायि अमि इह प्यठ शारिका माता नाव 
दिन त॒ ज़ा द्वह ति छि यिहय मनावनु। | 


ऊ 

देवशयनी एकादशी 


हार ज़ूनपछ कॉश्य छि ज़्यातुतर लुख देवशयनी या देवसोनी 
एकादशी वनान। अमिय दोह प्यठ छि क्षीर सागरस मंज़ भगवान विष्णु 
चोरन रेतन बापथ आराम करान। केह छि वनान ज़ि अमिय दोह छि 
विष्णु भगवान बलि सुंदिस द्वारस प्यठ पातालस मंज़ चौरन रेतन 
रूज़िथ कार्तिक ज़ून पछि कॉश्य पननिस लूकस बेयि वापस यिवान। 
अमिय छिन यिमन चौरन रेतन न॒ खांदर त॒ न कांह श्वब कार्य करनच 
वथ शास्त्र दिवान। राज़ युधिष्ठरनिस प्रछनस प्यठ वन्य यि कथ श्री 
कृछरणन अथ कॉश्य मुतलिख यिथ॒ पाँठ्य योस॒ अमि ब्रोंठ नारद जियन 
ब्रह्मा जियस निश बूजमच ऑस। 

सत्यायूगस मंज़ ओस सूर्यवंशी राज़ यस नाव ओस मान्धाता। 
सु ओस पज़ियोर त स्यठाह प्रतॉशी राज़। प्रजा तसंज़ ऑस ख्वश 
ख्त्रशहाल तिक्याज़ि यि ओस तिमन गोबर संद्य पॉठ्य रछान। तति 
ओस न तोतॉन्य ज़ांह द्राग वोथमुत। येलि लगातार त्रेन वरियन रूद न 
प्यन॒ किन्य वौथ तति खतरनाक द्राग, लुख हेतिन ब्वछि ब्वछि करान 
` म्रन्य। आँखरस गॅयि सॉर्‌य प्रजा राज़स मेलनि त॒ सॉरिव॒य वनिहाँस 
पनन्य त॒ प्रदेशिच हालत। तिमव त्रोव राज़स प्यठ प्रबाव ज़ि चय योत 
हेकख अमि परेशॉनी हुंद हल छांडिथ। राज़न कोर अँछ्य फिरय 
फिर्य सारिस॒य आंकार तु द्राव पनुन केहं फोज हथ जंगल कुन। 
जंगलन फीरिथ कोर अम्य वारियाहन मुनियन हुंद दर्शुन येथ मंज़ यि 
म्यूल ब्रा जियनिस पोथरस अगिंरा रेशिस ति। बुछिथय कोर अगिंरा 
रेश्य यिमन प्रशन ज़ि योर जंगलन मंज़ हटरि हटरि फेरनुक क्या 

प्रयोजन छु। राज़न वॅनिस पनुन्य सॉरुय हालात यथ प्यठ अगिंरा रैश्य 
वोनुस चॉनिस राज़स मंज़ छु अख बोड दूश जि तति छु अख शुद्र तफ 
करान। येलि ज़न वेद परनुक त॒ तफ करनुक हख छु सिर्फ ब्रह्मा 
जियसय योत। यिहय छु चोन राज दूषित गछनुक कारन। अति छुन 
रूद पेवान केह, युस द्रागुक कारन बन्योव। चूंकि राज़ ओस स्यठाह 
पज़ियोर त॒ शरीफ तॅम्य मोन न यि शुद्र मारुन कैंह। तसंदिस इन्कारस 
प्यठ दियुत रेश्य तॅमिस देवशयनी एकादशी व्रत दरन॒च विदी विदान 
सान पूजा करनुक सलाह। यिम शब्द रेश्य सुदि ज़ेवि बूजिथ आव 
राज्ञ पननिस नगरस मंज़ वापस। तॅम्य थोव यि एकादशी हुंद व्रत। 
अमि फल रूप प्योव अथ नॅगरी मंज़ स्यठा रूद। येमि किन्य लुख 
गॅयि स्वखी। तिक्याजि यि व्रत छु येमि ज़न्म॒ ऐश्वर्य तु बेयि जन्म॒ मूक्ष 
दिन॒वोल मानन॒ यिवान। यि कथा परनु या बोज़न स॒त्य छि सॉरी पाफ 
नाशस गछ्ान। 
ई 


लुक भवन यात्रा या हार बाह 


हार जून पछ बॉश्य द्रुह छि यि दिवय लुक भवनस मंज़ 
प्रानि समयि प्यठ लगान। अमि द्वह छि यात्री कशीरि हंद्यव कूनव 
प्यठ॒ ओत यात्रा करनि यिवान त॒ प्वन्य कमावान। अति प्यठ॒ अख 
किलोमीटर दूर नारायण नाग प्यठ परिसर किस क्वंडस तान्य छि 
लुख खास कर ज़नान॒ बाहि लटि श्रान करान । तिक्याज़ि यि तिर्थ छु 
श्रान करन वाल्यन हुद्य पाफ डॅलिथ तिहुँदिस नॅसीबस प्वन्य दर्ज 
करान। इतिहासस मंज़ दर्ज लुक भवन तिर्थस छि “लुक प्वन्य' 

तीर्थ ति वनान। अमि तिर्थुक ज़िकर छु राजतरंडिगणी मंज़, अबूफज़ुल 
सॉबनि आइनि अकबरि, श्री आनन्द कोल बामज़य, श्री पी.एन. 
कोल बामज़िय जियनि किताबन मंज़ ति। 
कॅशीरि अनंतनाग प्यठ वेरनाग बति प्यठ लॉरिकपोरि गाम॒ 
मँज़्य छु अख लोकुट कस्ब॒ यथ लुक भवन वनान छि। पाँच कनाल 
दहन मरलन हुंदिस अहातस प्यठ मबनी छु अख चुकूजल नाग 
येम्युक पोन्य ब्रोंठकुन न्यबर नीरिथ छु अख केंचन गामन च्यनु 
पॉन्युक सँबील बनान तु दोयिम सास॒ बच्चन तु हतुबद्यन ज़मीनि 
कनालन सहराब करान। चूंकि यि छु स्यठा मशहूर तिर्थ स्थान, 
लूख ऑस्य ।990 तान्य अमि दूह होवरेव होवरेव यिवान। अमि 
दोह ओस अति बोड बार यज्ञ स्वामी पोशि बबनि रहबरी तल करन 
यिवान। हतु बँद्य लुख ऑस्य रॉत्य रातस बजन कीतन करान तु 
सुबहन हवन॒च पूर्ण आहुती दिथ सॉरी प्रशाद ग्रहन करान। 990 
तान्य ओस स्वामी पोशिकर नाथ कौल सॉबन सोरुय अति सॉमिथ 
थोवमुत। सोरुय गाम ओस नेन्द्रि बॅथिथ मन्दर गछान त॒ नाग गाडन 
हंदि बापथ केह नत॒ केंह निवान। तमिकिन्य ओस तोतान्य नाग॒च्यन 
गाडन ति द्वह पत॒ द्वह हुरेर पुरेर सपदान। तमि पत॒ छेन खबरय केह 
यिमन गाडन क्याह गयोव। - 
दन्त कथायव अनुसार ऑस लुक भवनस मंज़ अख कॅज 
ज़नान, येमिस “कंज मॉज'' ऑस्य वनान। यि ऑस लुक्‌ सीवायि 
हवन ज़ॉनिथ पनुन द्वह गुज़ारान। लुक्‌ हेत कर्म केरिथ गव अँम्यसुंद 
तफ स्यद तु अँम्य माग पा रोस शहर बापथ पोन्य वरदानस मंज़। 
दपान अमिय हार ज़ूनुपछि इंजि बॉश्य दूह येलि अम्य पनुन ऑंद 

पोख साफ केरिथ तथ प्यठ लिवन फश दियुत, ऑँम्य त्रोव जानावारन 
तथ प्यठ तोमल॒ फॅल्य ख्यन॒ खॉतर्‌। जानवर आयि दान खेनि, 
यिमन मंज़ अख क्रुहुन त॒ सफेद काव ति ओस। येत्यन यैत्यन 
कावन पनन्य तोंत लॉज, तत्यन तत्यन खौन कजि माजि टौगरि 
स॒त्य त॒ पाँ फ्वार खँत्य अस्मानन। दपान लुक भवन आस स्यठा 
जान आबाँदी, मगर पानिच किल्लत ऑसुख स्यठा। कजि मॉज 
ऑस लुक गरन दौहय दोहस पोन्य सारान। अकि द्रुह ऑस पाँ नोट 
फेकिस प्यठ ह्यथ पकान, येलि बुथि ऑक्य सुहन दोपनस ब॒ आसय 
चे ख्यन बापथ। कजि माजि कोरुस ज़ारपार त॒ दोपनस मे छु यिपाँ 
नोट काँसि हंदि बापथ ओनमुत। ब॒ दिमय यि त्रेशि पाँ नोट तिमन तु 
पत॒ यिमय जल जल वापस। सुहन कॅर॒स व्यनथ कोबूल। तम्य 
बातनोव तिमन पाँ नोट जल जल त॒ आयि वापस। सुह ततिनस न॒ 
बुछिथ लोगुन वदनवान, यि सूंचिथ ज़ि स॒ह ओस ब्वछि होत। तस 
प्यव म्यान्य किन्य न्यबोखुय नेरुन। येलि ऑम्य मस खंजुन ह्योत 
तत्यन गव अख मनुश पाँद। तॅम्य दोपुस “चु क्याज़ि छख यूत 
पान मारान।'“ बॉतस मंज़ वॅनिस कजि माजि पन॒न्य दॅलील। दय 
आव पननिस रूपस मंज़ तु वोननस :- ' सु स॒ह ओसस॒य ब॒य। च॒ 
द्रायख अति ति पास, व्वन्य मंग च्च क्या छुय मंगुन। कजि माजि 
दोपुस “नॅज़दीकृय गोछ कुनि जायि वोफूर पान्युक इन्तिज़ाम गछुन। 
दयन दियुतनस वरदान त॒ कौरनस आँकार। यिमव सादनव पोन्य 
नेरिहे, कजि माजि कोर तिय त॒ पोन्य द्राव त्यूता ज़ि अति हेतिन 
तॉमीर ति बन॒न्य। के 
मुकॉमी राजन बनॉव्य अथ तिर्थस प्यठ मन्दर तु धर्मशालायि। 

क्वंडस अ द्य पॅख्य लाज्यख गरिमच कनि। यिमन मन्दरन मंज़ 
करख मूर्तियि स्थापित। लूकन छु व्यशवास ज़ि कजि माजि ओस 
स्यदलँक्ष्मी नाव। तिक्याज़ि येत्यन पोन्य द्राव, तथ छि अज़ ति 
स्यदलक्ष्मी हुंद अस्थान वनान। अथ जायि ओस रूद्रभवन ति नाव। 
दपान येति ओस राज़ लूकनाथ राज करान, तमि किन्य छु अथ 
लुक्‌ भवन नाव प्योमुत। येतिक्य मॅज़ीद तीर्थ छि महाकाल भैरव, 
वामन, गंगा तु नारायण नाग। अति प्यठ ज़ु किलोमटीर दूर शुमालस 
मंज़ छु ““शरिका लम“, यथ अज़कल ““हारिलम'' छि वनान। 
शारिका गयि हॉर। येत्यन ओस शारिका भगवती हुंद अस्थापन 
ति, येत्यन अकि मन्द्रच बुनियाद बुनि ति छि बोज़न यिवान। योद 
अत्यन खनव, तमि कालुक्य नेरन नाना रॅग्य निशान। यि छु सोरुय 
देन कजि माजि हुंद, यस मॅरिथ गँयि जानावारन हंद्य पाठ्य बुडिथ। 
ललितादित्य मुखता पीडन (695-73 इसवी) कोर अर्पन 
यि शहर विष्णु भगवनास त॒ बसोबुन यि शाहर बेयि। राज़ लॉरिकन 
ओस अख गाम सिर्यि भगवान सद्य नॉव्य बनोवमुत, यथ लारिकपूर 
नाव दितुन। ग्वड़ छु लॉरिकपूर गाम यिवान तु तमि पत॒ छु लुकभवन 
यिवान। बोद कालस मंज़ रूद लुक भवन बोध केन्द्र। प्रानि वेदिक 
मूर्तियन सृत्य सुत्य द्रायि अति इन्सान सुदि थज़र बोधमूर्तियि ति। 
रानि वेदिक कालुच मूर्तियि यिमु स्यठा कृमतिय आस॒, तिम नियख 
अथव पेठिय थोद तुलिथ त॒ बाकृय बोद मूर्तियिं छि होत्यन येत्यन 
पेयमुच्च। येतिक्य तॉमीर ऑस्य गाँधार तॉमीरन सुत्य मेलान। अमि 
पतु रुज़ यि जाय डामर जॉगीरदान हुंद केन्द्र । यिमन डामरन हेतुख 
वार वार डांगर या डार वनुन। अज़ ति छि अति डांगरपूर नावच 

अख बॅस्ती रोज़न। तमि पत॒ कोरुख अथ लुक भवनस हमल, 
राजि हर्षवर्धननिस राजस मंज़ । ]947 ई० मंज़ आव मुगल बादशाह 
जहांगीरनि देस्य दरबार किस इतिहासकार संदिस वननस प्यठ 
अति अख बाग बनावन्‌। यथ इतिहासस मंज़ जूलता बाग छि वनान। 
बागस मंज़ आयि फ्वार लागन त॒ मॅहल॒ मंज़्य आयि आबशार 
त्रावन्‌। पॉतरि कनि, सेरि, चून त॒ लॅकरि स॒त्य ऑस सॉर॒य यि 
कॉम अन्द वातनावन आमुच। 

लाहोरस मंज़ बगावतुच तेम्बर प्यन॒ किन्य प्यव राजस तोर 
गछुन। मगर बदकिस्मती किन्य गॅयि तिम वतिय मॅरिथ तु पन॒नि 
धर्म अनुसार आयि तिम पुंछ वति चिंगसस मंज दफनावन॒। लाहोर 
वॉतिथ आयि राजि संज़ मरनच खबर आम करनु त॒ शाहजहाँ आव 
तख्तस बेहनावन। येमिकिन्य लुक भवनुच कॉम रूज़ अड़लैचिय। 
ओरनज़ेब संदिस वनुनस प्यठ हेचोव गवर्नर सॉफ खानन बेयि यि 
कॉम पूर करनकि गर्ज़ कदम तुलुन। मगर सुती बदल्योव गर्वनर तु 
कॉम हेच न॒ अन्द केह वॉतिथ! 

।990 त॒च त्रासदी मंज़ ति वोतुस स्यठा न्वकसान। अज्ञ 
छि तति अख धर्मशाला, त्रे मन्दर त॒ अख शिवलिंग मूजूद। नागस 
ति आयि लुकव देंस्य जंगल बन्दी करंनु। व्वन्य छु दयस तान्य, ' 
बुथि क्याह आसि अमि मशहूर तिर्धुक हाल। हार बॉश्य दूह छि 
केह लुख पनुन्यन पेतरन अति श्राद ति हावान। यि छि आम कहावत 
योद न॒ हार बाह तिर्थस प्यठ गछि कांह तति प्रछनस त॒ वनुनस: 

® “लार लदिन्य बटनैय हार्‌ बाह ति कॅरथ नय। 
पेत्रन हुद्य नाव्य अनु वतु दिथ, पनुन पान ति सौरुथ नय।। ' 

माता ज्वाला जी त अमिच महिमा त॒ पूज़ा 


हार जूनपछि च्रोदशय दोह छु माता ज़ालायि हुंद वोहरवोद यिवान 
मनावन। सृष्टि बनन ब्रौठ विष्णु जी त॒ ब्रह्मा जियस मंज़ बाग येलि अख 
नार मुहुल पाद गव तमिय समयि प्यठ छि स्व जाय हहिरेश्रवर नाव किन्य 
महशूर। तेथ्य प्रज़लवनिस थमस हहिरश्रवरस नॅज़दीक छु तॅथ्य बाल 
थाँगिस प्यठ शक्ति माता अंग्न रूप माता ज्वाला जी हुंद स्यद्ध पीठ। 
अमिय किन्य छु ज़ाला जी, केंचव नावव मंज़ हहिरेश्रवर ति अख नाव। 
चण्डी, चुल्ली चमत्कार कत्री हहिरेश्रवरी ति छि ऑमिस वनान। 

श्रीनगर प्यठ तुलमुल छि 44 मील यानि 24 किलोमीटर। 
श्रीनगर प्यठ खिव ति छि 44 मील यानि 2 किलोमीटर । यि रलावन॒ 
स॒त्य छि अॅमिच शकल यिथुकेंन्य बनान : 

तुलमुल खिव 


श्रीनगर 

जाला जी हुंद स्यदपीठ छु श्रीनगर प्यठ 2। कि ० मी० खिवस 
मंज़ मौजूद। यथ जायि छि लोदव, बाल॒होम त॒ खोनमुह वतव किन्य 
हेकान वॉतिथ। मातायि हुंद यि तीर्थ छु तवॉरीखी सिलसिलवार पर्बतन 
सुत्य गॅडिथ या जुडिथ युस ज़न “वस्त्रवन' नाव किन्य छु मशहूर। 
अँथ्य जायि छु पवेत्र जल क्वंड अख यथ वासुकि नाग छि वनान।. 
वासुकियन छु समन्दर मंदन॒ विजि रजि हंज़ कॉम दिचुम॒च येमिकिन्य 
तस ऑस्य 'नेति' वनान। वक्त गुजर॒योव स्यठा त नेति बदल ह्योतुख 
जल क्वंडस 'नेतनागः नाव वनुन। संस्कृतस मंज़ छि नेति रज़ि वनान। 

अमिय छु यिति ननान ज़ि सागर मंथन छुन बेयि कुनि ति जायि आमुत 
करन, यि छ सँतीसर किस मॅदरिस पॉनिस या क्षीर सागरस मंज़्य 
करन आमुत। 

रेवायच्र मुतॉबिक छु वननु यिवान ज़ि बख्त वख्तु येलि नार 
ब्रह अति लब्बन॒ आयि सान्यन व्यदवान यानि बुर्ज़गन ति गव अम्युक 
साक्षात्कार । 

सासबद्यव वॅरियव प्यठ छि अस्य मानान ज़ि दोयव दानवव 
चण्ड त मुण्डन छु दीवी दिवताहन हुज़ सॉर॒य सम्पदा चूरि निथ अध्य 
वस्त्रवनच ग्वफायि मंज़ थैँवमुच | सॉरी दिवता गॅयि शिवजिस निश तु 
सॉरी हाल तस वॅनिथ दियुत ज्वाला स्वरूप शक्ति दीवताहन त॒ कीरनख ' 
रख्यायि रूप अनुग्रेह। 

माता ज्वाला जी कोर तिमन दोनवनी दानवन नाश त॒ सारिन॒य 
प्रॉनियन कोरुन संकट त॒ वेग्न दूर। दीवतहन हुंद चूरि न्यूमुत दन त॒ 
सम्पदा करन तिमन वापस। दपान स्व सम्पदा ऑस ' ख॑वन' यानि ।0 
हन खरबन बराबर । अमिय छु अथ जायि खर्वन बदल॒ वार वार्‌ नाव 
खिव प्योमुत। 

अँथ्य वस्त्र वनकिस बालस प्य छि माता ज्वाला जी पननिस 
परिवारस सत्य शिला रूप रोज़ान। केह भक्त येलि पनन्यव अथव 
बनोवमुत प्रसाद तथ शिलायि तलु कनि छि थवान, तिम छि कांह-कांह 
यिति अनुभव करान ज़ि नाए ब्रेह रूप माता छि सु भूग लोलु त॒ मायि 
सान ख्यवान। 

यात्री येलि ज्वाला जी मातायि हुंदिस दामनस तल छि वातान, 
तिमन पज़ि ग्वंड वासुकी नागस यथ नेत नाग' ति छि वनान, मज श्रान 

कॅरिथ मातायि हुंद दर्शन करन खॉँतर्‌ ब्रोंठ कुन पकुन। मातायि निश 
वातन बापथ छु 365 हन हैर पाव्यन ग्वड़ प्यवान खसुन तु पतु छि 
मातायि हंदिस मन्दरस ब्रोंठ कनि वातान युस ओठ कूनल छु। 

ज्वाला जी बालस पूर कुन छु श्री गणेश जिय कनि रूपस 
मंज़, दख्यनस मंज़ धर्म राज्ञ, मगरिबस मंज़ वासुकिय नाग त॒ वोतुरस 
मंज छि नरसिंह जिय दरवाज़न प्यठ व्यराजमान। यिहुंज़ पूज्ञा करिथ 
गछि ।6 पटल रूपी ।6 हनं ज्वालायन हुंज़ पूजा करन्य। तिहुंद्य नाव 
ह्यथ व्वत्र तरफ (।) वरुणी, (2) वात्याली, (3) वाराही, (4) 
कुलसुन्दरी, (5) कुवेरी, (6) कुलिका, (7) कुण्थी, (8) कुसिता, (9) [ 
कुटिला, (।0) कुहू, (।।) कुण्ठी, (।2) कुम्बश्रवरी, (3) कुन्तकी, 
(24) कुवेरी, (।5) करुध्नी, (6) कृति। 

तमिपत॒ छे ऑठन यूगियन हुंज़ रोज़न जाय यिहुंद नाव छुः 

(2) माया (2) मोहनी (3) बाला (4) भगरूपिनी (5) भगवासा 
(6) भीरण्डा (7) मृडॉनी (8) मायान्देश्ररी। यिमन नेमिथ छि ज्वाला 
जी हंज़ स्वख दिन वाजेन्य मूर्च तु यौस ऑकिस सादकस छि प्रथ 
कृस्मुक स्वख त॒ सम्पदा दिवान। तिम छि (]) ब्रह्मी (2) शाम्भवी (3) 
दुर्गा (4) वाराही (5) कुलकामनी (6) नारसिही (7) कौमारी (8) 
मातंगी (9) भद्रकाली त॒ (।0) उग्रतारा। 

यिम सारेय दीवियि छि माता ज्वाला जी हंज़ ।0 कलायि तमि 
पत॒ पेठ़कनित्रेपोरस्वन्दरी तु दक्षिण्कालीका जी हंज़ गछि पूजा कर्‌न्य। 
मंज़स बासि साख्यात माजि ज्वालायि हुंद दर्शुन तोर आम॒त्यन बँखत्यन 
त॒ करन नमन। अमिस छि चोरव अन्दव ज्वालिनी, जठिनि, जट्टा त॒ 
जालंधंरी वास करान। ततीनस गछि माजि आलव दियुन त॒ तसंद्य ग्वन 

गेविथ गछि पूजा कर॒न्य। पोश लागन विज़ि गछन यिम मंत्र प्रुन्य : 
ॐ ही ज्वाला मुख्ये नम: शुंभावै नमः दुखहारिण्य नमः बलिप्रियौय 
नम: नागकन्यायै नमः मार्तण्ड रूपाये नमः मूलाधाराये नमः दुर्भाग्य 
हराये नमः षटचक्रस्थायै नमः सुभद्रायै नम: वितस्ताये नमः ताप्यै 
नमः शिवसड़गायै नम: मलिम्लुच्यै नमः सन्ध्यायै नम: अग्निवाहनये 
नमः अग्नीश्वयै नम: बलाकायै नमः स्कन्द मात्र नमः गुप्तायै 
नमः प्रकटांय नमः मनोर भायै नमः वरदायै नमः प्रेतस्थायै नमः 
वहिनलोचनायै नम: अग्निमुख्यै नम: महादीप्तयै नमः सेद्राये नमः 
वसुंधरायै नमः सप्त स्वरायै नमः कालरात्रयै नमः महारात्र्यै नमः 
महाविद्यायै नमः ज्वालामुखीश्रवरी देव्यै नमः ॐ महात्रिपुर 
सुन्दरीयय नमः ॐ ह्री श्री ज्वालामुखि मम सर्व शत्रून भक्षय 
भक्षस ही फट स्वाहा । श्री ज्वाला भगवतयै अघौ नम: पुष्प नमः ।। 
दुप॒ त॒ दीप ज़ॉलिथ आलविथ गछि परुन : श्री ज्वाला भगवतयै 
दीप धूप कर्पूर परिकल्पयामि नम:। तमिपतु पोश अथन मंज़ रेटिथ 
गछि लीला रब्द स्थापित ... गौरी अम्बांम-पाठ परुन। 
ऊँ लीलारब्य-स्थापित- लुप्ताखिल-लोकां, 
लोकातीतै-र्योगिभिर्‌-अन्तर-हृदि-मृग्याम्‌। 
बालादित्य-श्रेणि-समान-द्युति-पुंजां, 
गौरीम्‌-अम्बाम्‌-अम्बु-रुहा-क्षीम्‌-अहम्‌-इईड्ये॥ 
आशा-पाश-क्लेश-विनाशं विद्धानां, 
पादाम्भोज-ध्यान-पराणां पुरुषाणाम्‌। 
ईशीम्‌-ईशाङ्गार्ध हरां तां तनुमध्यां, 
गौरीम्‌-अम्बाम्‌-अम्बु-रुहा-क्षीम्‌-अहम्‌-इड्ये।। 

प्रत्याहार-ध्यान-समाधि-स्थितिभाजां, 

नित्यं चित्ते निर्वृत्तिकाष्ठां कलयन्तीम्‌। 

सत्य-ज्ञाना-नन्दमयीं तां तडित्‌-आभां, 

गौरीम्‌-अम्बाम्‌-अम्बु-रुहा-क्षीम्‌-अहम्‌-ईड्ये॥ 
चन्द्रापीडा-नन्दितिमन्द-स्मितवक्त्रा 
चन्द्रापीडा-लंकृत-लोला-लकभाराम्‌। 
इन्द्रोपेन्द्रा-द्रर्चित पादाम्बुजयुग्मां 
गौरीम्‌-अम्बाम्‌-अम्बु-रुहा-क्षीम्‌-अहम्‌-ईङ्ये॥ 

नाना कारैः शक्ति-कदम्बै-र्भुवनानि, 

व्यापत स्वैरं क्रीडति यासौ स्वयमेका 

कल्याणीं तां कल्पलताम्‌-आनतिभाजां, 

गौरीम्‌-अम्बाम्‌-अम्बु-रुहा-क्षीम्‌-अहम्‌-ईड्ये॥ 
मूलाधारात्‌-उत्थित-वन्तीं विधिरयं 
सौरं-चान्द्रं धाम विहाय ज्वलिताङ्गीम्‌। 
स्थूलां सूक्ष्मा सूक्ष्मतरा ताम्‌-अभिवन्द्यां, 
गौरीम्‌-अम्बाम्‌-अम्बु-रुहा-क्षीम्‌-अहम्‌-ईड्ये॥ 

आदि-क्षान्ताम्‌-अक्षर मूर्त्या, विलसन्ती , 

भूते भूते भूत-कदम्बं प्रसवित्रीम्‌। 

शब्द-ब्रह्मा-नन्द-मयीं ताम्‌-अभिरामां, 

गौरीम्‌-अम्बाम्‌-अम्बु-रुहा-क्षीम्‌-अहम्‌-इड्ये॥ 
यस्याः कुक्षौ लीनम्‌-अखण्डुं, जगत्‌-अण्डं, 
भूयो भूयः प्राटुर-अभूत्‌-अक्षतमेवा 
भर्त्रा सार्ध तां स्फटिकादौ, विहरन्तीम्‌, 
गौरीम्‌-अम्बाम्‌-अम्बुरुहा-क्षीम्‌-अहम्‌-ईड्यो॥ 

यस्याम्‌-एतत्प्रोतम्‌-अशेषं मणिमाला, 
सूत्रे यत्‌-वत्‌ क्वापि चरं चाप्यचरं चा 
ताम्‌-अध्यात्म-ज्ञानपदव्या-गमनीयां, 
गौरीम्‌-अम्बाम्‌-अम्बु-रुहा-क्षीम्‌-अहम्‌-ईड्ये॥ 

नित्यः सत्यो निष्कल एको जगदीशः, 

साक्षी यस्याः सर्गविधौ सहंरणे च। 

विश्वत्राण-क्रीडन शीला शिवपलीं, 

गौरीम्‌-अम्बाम्‌-अम्बु-रुहा-क्षीम्‌-अहम्‌-ईड्ये॥ 
प्रातः काले भावविशुद्धिं विदधानो , 
भक्त्या नित्यं जल्पति गौरीदशकं यः। 
वाचां सिद्धिं सम्पतिम्‌-उच्चैः शिवभकितं , 
तस्या-वश्यं पर्वत-पुत्री विदधाति।। गौरीम्‌-अम्बाम्‌ 

तमिपत॒ गछि ताहरि सुत्य यि रीथ आसि पूज्ञा करनाव॒न्य या 
पानय करुन्य। ऑखरस प्यठ गछि मातायि अँद्य अँद्य ओडुय प्रकरम 
दियुन त॒ गढि मंगुन पाप शाप गाल त॒ लोतिस गोबिस कर ख्यमा। 
ह 


हार पुनिम त॒ गुरु पूर्णिमा 


शारदा महात्मय अनुसार व्यास जियन छिन कोवल वीद 
लीखमितिय योत बॅल्कि छिन जमा कॅरिम॒त्य, व्यस्तॉरिमित्य तु 
तरतीब दिथ पन॒न्य बॅखत्यन हुद्य देस्य पवेत्र रिर्काड रूप दर्ज ति 
करनोंव्यम॒त्य | पैला (Paila) वैशमपयाना जैमनी त॒ सुमन्तु (aimini 
त॒ ३७००५) छि खासकर तिम बँखुत्य यिमव यि कॉम छि कॅरम॒च्च। . 

जल्द २२ i अ 
तेंम्य छि तिमन बड्यन ब्रह्मन रेशन सत्य वैदिक महा वाखन प्यठ 
स्यठा वार्तालाप कौरमुत, यिमन यिमन उपनिश्द, अरन्यक तु 
सम्महितव रूप वीद बाज़रस मंज़ नॅन्य ऑस्य कड़न्य। 

व्यास जियन यि पानय उत्तर मीमांनसाहस मंज़ ल्यूखमुत 
यथ आमतोर वीदान्त छि वनान, छु बुन्यक्यन ति सही त्यूत यूताह 
व्यास जियनि समयि ओस। बैयि छु अज़ ति यि बुदि जीवन निश 
सु अजूब युस अज़िकिस विज्ञानस सुत्य रलान छु। तॅम्य लीछ 
महाभारतुच कथ यथ मंज़ रूप बदलावन॒च थ्योरी त॒ अभिमन्यु सुज़ 
अवस्था छन दर्शोवमुत। प्रतीक आत्मक स्वरूप परा त॒ अपरा 
शक्ती हुंद राज़ आदि पुरानस मंज़ बॅनिथ दियुत तॅम्य असि सारिवृय 
ख्वत॒ बोड तोफ । 

श्री व्यास जियस छि आदि गुरू रूप तिहुंद्य बजर॒ुच पूज्ञा 
यिवान करन । यिम परातन ग्वर तु सतव चिरनजीवन मंज़ अख छि 
गँज़रन यिवान। हार पुनिम दूह छि तिम सॉरी हँद्य तसंज़ पूजा 
करान यिः ' न॒ ज्ञानी ग्वरन निश ग्वरु दारन आसि कोरमुत। तिम 
ति छि स्यठा बॉग्यशाली यिमन ज्ञानी ग्वर आसन, मगर पूज़नख 
ब्याड रूपस मंज़। अथ ज़ूनपछि पुनिम छि व्यास पूर्णिमा या स्वर 
पूर्णिया ति वनान। अमि अलाव॒ छु व्यास, हैछनुच गद्य यथ महान 
गदेव मंज़ महान, व्यास गद्य छि वनान। होतार गव सु युस अँग्नस 
आहोत्र दिन॒ विज़ि वीद त॒ बाकी मंत्र परनस मंज़ सक्ष्म आसि। तस 
छि व्यास गँद्य दिन यिवान त व्यास रूप पूजन यिवान। तथ किताबि 

ममि मंज़ मंत्र ज़न शख्ती सरस्वती आवाहन करन गर्ज परन या 

ग्यवनु यियि ति छि अमि द्वह पूजा करन यिवान। श्र 

हार त॒ श्रावन पुनिम प्यठ छि हरिश्रवर यात्रीयि गछान। पोम्पर 
किस ऑकिस मशहूर खोनमुह गामस मंज़ हेरिश्वर बालस प्यठ छि 
अख अदबुत गोफा। यैम्युक आकार छु लुकन हदि वननु किन्य यचि 
हियुव। येमिकिस तालवस छु शेशनाग ज़न पान वेराजमान। बाल 
दामनस तलकॅन्य गामस मंज़ छु अख नाग, यथ मंज़ तोर आम॒त्य 
यात्री छि ग्वड़ श्रान करान त॒ पत॒ छि निकि निकि गाशि बालस हेवान 
खसुन। म्यानि बेनि मोहनी मुन्शी यस पोम्पर छि बाल कृष्ण मुन्शीयस 
बाग॒न्य आम॒च हदि वनन अनुसार छि यि ग्वफा तकरीबन गाम प्यठ 
ऑठ मील दूर। अख अख कदम छु सूंचिथ तुलुन प्यवान। पकान 
पकान छि गुनस॒ त॒ सरफ नज़रि गछान। तमिकिन्य आस॒ ज़नानु तु 
शुरय कम॒य पहान ओत गॅछिथ हेकान। अथ ग्वफि मंज़ वॉतिथ छि 
शिव, पार्वती, कोमार त श्री गणेश संज़ मूर्ती व्यराजमान। यिमन हुंद 
दर्शन कॅरिथय छ सोरुय थकुन ज़न गॉब गछान। यात्री छि पत॒ पूजा तु 
मंत्रव ग्र तुलिथ पन॒न्य यात्रा स्वफल बनावान। ब्रोंठ ऑस्य ज्ञॉनी 
वनान ज़ि शिव लिंगस प्यठकनि ऑस्य ज्ञ स्वन संद्य मुहर्य वुछान। 
यिथकॉन्य अमरनाथ छि लुख वुनि ति कोतरजोरि हुंद दर्शुन करान 
तिथय केस्य आस्य लुख द्वन स्वन संद्यन मुहरैन हुद दर्शन करान, यिम 
हंग मंग अति शिव लिंगस प्यठकनि प्रकट आस्य सपदान। 

येलि यथ ज़िन्दगी मंज़ कांह र॒च वथ हावि तस छि वनान ग्वर । 
यि ग्वर छ तस व्यवहारस स॒त्य स॒त्य दय संज लय करुच प्रेरना दिथ 
पननिस दर्मस त कर्मस प्यठ पकंनावान। अमि द्वह छु बखतिस तस 
वत हावकस पूज्ञा करनय तु पनुनि श्रदा त॒ वेशवासुक अख इम्तिहान 


पास करुन | 


द 

यि ग्रहस्थ आश्रम छु न बाँचन हुंदि खॉँत्र तपो भूमी, यथ 
मंज़ अकिस ज़नि छु पनुन माहराज्ञय ग्वर आसान, युस तस संसारक्य 
वेग्न तु परेशॉनियन मंज़ शान ब॒ शान रूज़िथ महाल वत संहाल छु 
करान। माहाराज्ञ छु पननि त्रयि हुंदि बापथ पति परमीश्वर बनान। 
संस्कार चंद्रिका किताबि हुंदिस ।9! वर्कस प्यठ दर्ज यि मंत्र, यथ मे 
कॉशिर पॉठय तर्जम॒ छु कोरमुत। यस माहरेनि हज मंगल व्यनथ छि 
दयस कुन आसान छि यि वनान ज़ि तसुंद ग्वर छु पनुन पति । मंत्र छिः- 
ॐ प्र मे प्रतियान: पन्थाः कल्पतां शिवा अरिष्टा पतिलोकं गमेयम्‌।। 

यस वथ म्यॉनिस बरथा संज़ 

तॅथ्य प्यठ रोज़ बति पकान। 

व्यग्नव रोस स्वखय स्वख बूगिथ, 

सारिनय हंदिस पालनहारस रोज़ प्रावान।। 

यिथ॒य पॉठय छु माहराज्ञ सुंद ग्वर सुय योनि त गुरुजी बनान युस 
तस नॉल्य त्रॉविथ छु ख्यन ख्यन याद पावान ज़ि च॒ बन पंडिथ। र॒त्यव 
ग्वनव, रति अद्वार व्याचार त॒ मनोबल सुत्य बन यूगी। येमि स॒त्य चोन 
मनस मंज़ बसवुन भगवान गछि प्रसन्न। च॒ तुल पनुन पान त्यूत थोद 
येमिकिन्य चु हेकहान पनुन आत्मा रूप दय प्रज़॒नॉविथ त॒ जॉनिथ या पननि 
यृग बल॒ सादन प्रॉविथ बनख कर्मव रयोश । मगर अमि पत॒ ति योद सानि 
ज़िन्दगी मंज़ तियुथ ग्यॉनी रेशा आव युस अमि ब्रौहकुन ज्ञान किन्य हेकि 
असि प्वख्तु बनॉविथ, सु हेकहोन तेलि ग्वर मॉनिथ । तिहुंद्यन चर्णन पोशि 
रूप हवन किन्य छु पनुन आत्मा त्रप्त करुन, येमिकिन्य संसॉरय व्यवहार 
सोफल सपदनस सुत्व सत्य गछन दय वत साफ। 

र 

कमला एकादशी 


श्रावण गट पछि कॉश्य छि कमला एकार्देशी बनान। यि दोह 
छु कमला दीवी हुंद मनावन्‌ यिवान। कॅशीरि हुदिस त्राल कस्बु किस 
बगमोर गामस मंज़ छु अॅकिस पहाडी प्यठ अख सौन नाग। यि नाग छु 
चोपॉरय यारि मूलव सुत्य बॅलिथ। यि नाग छु अख कूल ह्व नज़रि 
तल यिवान। यथ बुथि अख जोय छि नेबर कुन नेरान येत्यन बखुत्य 
छि श्रान करान। अथ नागस प्यठ छि अमि कॉश्य दोह दिवय लगान। 
अमि गाम॒क्य लुख छि अमि दोह गवड श्रान करान त.पतु पूजा पाल 
कॅरिथ पानस क्युत रचर कांछान। विस्थापन पत॒ छि लुख येति प्यठ 
तोर दिवयि मंज़ शोमूलियत करनि गछान। दीवी करिन असि सारिन॒य 
बजाह त॒ बॉगरिन स्वख सम्पदा त॒ दाद्यन दवा। 

र 


श्रावन बाह त कपाल मोचन तीर्थ 


कपाल मूचन शुपियनस मंज़ छु तिमन हुंद श्राद यिवान हावनु 
यिम खान्दर ब्रोंठ या लकचि वाँसि मज़ मूदिमत्य छि आसान। शंकर 
जियन छु वरदान दियुतमुत, यिमन अति यियि श्राद हावन तिम छि 
मुछि गछान। जेमि छि ह्यकान यि श्राद अखपूरस मंज़ हॉविथ। अथ 
श्रादस मंज़ छु (गुन्दुम) कनक ओट इस्तिमाल यिवान करन। 
कपाल मोचन तीर्थ : 

कहावथ छि इन्सान छु गल्तियन हुंद पुतलु। गल्ती करन सृत्य 
छु अख मनुश हेछान त॒ स्वफलं सपदिथ पनन्य रच वथ लबान। मगर 

अमि कथि सपदिव तोह्य हॉरान जि सृष्टी बनावन वॉल्य ब्रह्माजियन ति 
छि अकि दोयि लटि स्यठा बजि गल्ती करिमच्र येमिच अख मिसाल 
छि यिथ पॉठ्य : “दपान अकि सात॒ गॅयि भगवान शिव ब्रह्मा जियस तु 
विष्णु भगवानस ब्रौँहकनि प्रचन्डी थम रूप द्रेठमान, यथ न कांह ग्वड न 
तिहुर ओस नज़रि गछान। दोशवय सपद्य स्यठा हॉरान तु द्रायि अमि 
थमुक ग्वड त॒ तिहुर लबनि। विष्णु द्रायि पाताल्य तु ब्रह्मा जी द्रायि 


म्यूल न॒ दोश्वनी'न आदि तु न 
अंद्‌। येलि दोशवय वापस यिथ 
अख अॅकिस मील्य, ब्रह्म जियन द द, १ 
वोन विष्णु भगवानस अपज़ुय ज़ि 
बुछ अमि शोलवन्य थमुक छोर ह! . 
आकाशस मंज़ । येमिच शाहदत |£ / 
गाव त॒ केतकी पोश। गाव आयि ब्राहकुन अनन त॒ येलि प्रुङहोस 
ज़ि चे बुछ्था अम्युक छोर आकॉश्य, तॅम्य कोर कल गिलुनॉविथ 
आंकार, मगर लॅट गिलनॉविथ कोरुन नकार। ब्रह्मा जियनि अपज्ञि 
सृत्य गव प्रज़लव॒निस थमस त्रास येमिकिन्य शिव जी सपदेय स्यठा 
करूदी। क्रूदस मंज़ दियुत शिव जियन शाप । तिमव वोन ज़ि दर संसॉरय 
करि न॒ कांह ति मनुश ब्रह्मा जियस त॒ गाँव म्वखस पूज़ा। केतकी पोश 
ति यियि न काँसि ति दीवस पूजि लागन। चूँकि गॉव कोर आंकार कल 
स॒त्य त॒ नकार लटि स॒त्य तमिकिन्य छि गॉव म्वखच पूजायि ख्वत॒ 
लटिच पूजा स्यठा परम यिवान माननु। येलि शिव जी सुंद कूद अमि 

स॒त्य ति गव न॒ शांत, तिमव छुन ब्रह्मा जियन्यव पाँचव कलव मंज्च 
अख कल च्रेंटिथ त॒ थोवुख अथस मंज़ । युस पत तस तॅथ्य अथस गव 
लॉरिथ। कूद शांत सपदिथ च्यून शिव जियन ज़ि तिमन खच अमि 
कूद किन्य ब्रह्म हत्या, येम्युक प्रायाचित करुन छु ज़रूरी। स्यठा यल 
सुत्य ति गव न॒ यि कपाल अथ॒ निश कँह जुदा येमिकिन्य शिव जी 
सपद्य स्यठा दिलमलूल। 

शिव जी गॅयि बहाव बॅरियव पत॒ वारानसी येति तीर्थस प्यठ 
श्रान कॅरिथ गव कपाल अथ मंज़ गॉब, मगर वापसी प्यठ गव यि 
कपाल बेयि अथस मंज़ इज़हार। ऑखरस गॅयि शिवजी नन्दियस 
प्यठ सवार तु अम्युक प्रायाचत करनि द्रायि शुपियन गामकिस तीर्थस 
कुन। नन्दी सुदि तेज़ रफतार किन्य गव तसुंदि पडर॒ सृत्य अॅकिस 
बजि कनि चकनाचूर, येमि सृत्य अथ एहातस गव अख बोड त्राग येमि 
मंज़ अख नाग गव इज़हार | अथ नागस मंज़ अथ त्रॉविथ गव कपाल 
गॉब तु ब्रह्म हत्या शाप निश गव शिव जी मुछि। अमि पतु गव यि तीर्थ 
कपाल मोचन नाव किन्य ज़गि मंज़ मशहूर। कांह ति कुनि ति जायि 
हुंद हेकि पन॒न्यन पेत्रन श्राद अथ तीर्थस प्य हॉविथ। येमिकिन्य सु 
पेत्रर छु मुख्य दामस वातान। अकाल मोत या अडघ्लॅट्य बदल यिमन 
ज़ीवन आसि गॉम॒च, अथ तीर्थस प्यठ श्राद हॉविथ छि तिम मोक्ष 
प्रावान। 

वनन॒ छु यिवान ज़ि द्विगाम शुपियनस नॅज़दीक अथ कपाल 
मोचन तिर्थस प्यठ छि अकिदोह रेश्यन हंज़ रेशिबायि श्रान करनि 
यिवान। तिमव वुछ तति अख नेरवस्त्र यूगी। नंग यूगी बुछिथ गॅयि 
रेशिबायि रूज़िथ त॒ कूद सुत्य गॉंडनख नार। क्रूदस मंज़ दियुत तिमव 

यूगियस लिंग रोस रोज़नुक शाप। यिम यूगी ऑस्य पान शंकर, तिम 
कति अन॒हन तिम दिव्य ऑछ येमिकिन्य तिम हेकहान भगवानस 

प्रज़नॉविथ। चूंकि तिम छि दया सागर, पननि वरद स्वबाव॒ किन्य 
दियुत दीवन तिमन शाप बदल वरदान, ज़ि येमि तीर्थुक फल मेलि 
तॅमिस॒य, युस श्रान कॅरिथ येमि लिंगूच पूजा करि। पनुन आत्म लिंग 
रोटुन अथस मंज़, मगर यि प्योस अथ मंज़ वॅसिथ त॒ प्योव ज़मीनि 
प्यठ। शिव लिंग बन्योव निराकार मूर्ति हुंद प्रतीक बोलेनाथय छु कुन 
त॒ कीवल दीव यिहंदिस लिंगस छि मूर्ती रूप पूजा करन यिवान। पनुनि 
आस॒ कॅडिमिति शब्दव बनोव शिव जियन पनुन लिंग पूज़िमान। 
रेश्यबायव हुंदि शाप किन्य छि सॉरिसय लिंगस प्यठ सँॅन्य दाग। 
यिहोय लिंग छु 'हाटकेश्वर' रूपस मंज़ द्रुस ज़गि मशहूर। असि छु 
महिमन्ना स्तोत्रस मंज़ येमि शलूक सुत्य अम्युक प्रमान मेलान। युस 
यिथ॒ पाठ्य छु :- 

अपूर्वं लावण्यं विवसन तनोस्ते विमर्शतां। 

मुनीनां वाराणां समजनि स्कोप व्यतिकरः॥ 

यतो भन्ने गुह्णोसकृत अपि सपर्या विदधतां। 

ध्रुवं मोक्षोऽश्लीलं किम्‌ अपि पुरुषार्थं प्रसवि ते॥२३॥ 
बुरियान बुछिथ च्य शंकर, रूज़िथ गॅयि रेश्य बाये। 
कूदस मंज़ लिंग रोस रोज़नुक शाफ दियुतहय बेवाये।। 
तीर्थ श्रान पत॒ लिंग॒ पूज़ायि मूक्षुक दितुथ वरदान। 
पाफ शाफ दन्द गलन सॉरी लिंग बनोवुथ पूज़िमान। 
चानि लिंग पूजायि ही शंकर, योद बंदनव ज़ीव छु म्वकलान। 
क्या छु पर तस थ्यर दयान युस स्वरूपस चॉनिस पजान || 

श्रावन पुनिम 


अकि दन्त कथायि अनुसार छु वनन यिवान ज़ि सँतीसर ओस 
तमि बिज़ि मशहूर अख बोड सर मानन यिवान, येलि कश्यप रेशिन्य 
व्यनथ कबूल कॅरिथ भगवान विष्णुहन, अन्नतन, शिव जी त पार्वती 
वरमुलि किन्य पॉनिस खन्न दियुत। बाल त॒ पर्बत आयि अथि। दपान 
भृगींष रेश्य छि यि अमरनाथ ग्वफा तमि विज़ि वनि कॅडमुन्न येलि सु 
हिमालय पर्बतुक ब्रमन करनि ओस गोमुत। यैलि लूकन खबर गयि 
तिमव ति ह्योत अमि दिलकश ग्वफायि हुंद दर्शुन करनि युन। 

पुरानव किन्य छि यि अमरनाथ ग्वफा 5। शक्ति पीठव मंज़ 
अख पीठ। सँती हुंदि अँग्नस पान हुमन पत॒ येलि शिव जियन स्व 
कोछि बॅरिथ तांडव नचुन ह्योत करुन, तसुंदि शरीरुक अख अख तान 
येत्यन येत्यन प्यव, तत्यन तत्यन बन्योव अख अख शक्ति पीठ। 
अथ अमरनाथ ग्वफायि मंज़ ओस सँती हुंद कण्ठ प्योमुत। अमि पवेत्र 
ग्वफायि हुंद सतह समन्दर प्यठ़ थज़र छु 3952 कि०मी०।यिछि 
ज़िल॒ अन्नतनाग प्यठ 54 कि०मी० दूर। 

परिवर्तन छु सृष्टि हुंद नियम त॒ युस ज़ाव तस छु मरुन । परमे 
ब्रह्म परमात्मा युस आदि त॒ अंत रोस पोशुबुन त॒ नाशि रोस छु, छु 
अँथ्य ग्वफायि मंज़ शिव लिंग अमरनाथ रूपस मंज़ व्यराजमान। 
अमिय छि अँमिस अमर नाथ वनान। सारिन॒य मंज़ आत्मा रूप वास 
कंरिथ छु यूगी बॅखुत्यन ति अमर बनावान । दान पर्न कालि येलि कॅह 
यूगीज़न ऑमिस निश अमर रोज़नुक अमूत मंगनि आयि, शिव जी 
सपदेयि तिहंदिस तपस प्यठ प्रसन। पननि कलु प्यठ तुजिन घन्द्रम 

कलात चीरिथ द्रायि तमि मंज़ अमृत दार, योस॒ असि ब्रोंहकनि अमरावँती 
नदी रूपस मंज़ छि। तिमन दोपुन युस अथ मंज़ श्रान करि सु गछि 
अमर। तिमव केर शिव जियिन्य अस्तुति त॒ व्वपासना। शिव जियन 
कोर तिहंज़न अँछन ब्रोंहकनि लिंग रूप दारन त॒ वौननख 'तोह्य कौरव 
मे अमरत्व प्रदान । व्वन्य रोज़िव न तोहि मृत्यु बय कैंह तोहय सपदिव 
मेय सुत्य लय तु अज़कि प्यठ गछि यि लिंग अमरनाथ लिंग नाव॒ 
मशहूर।' यि वर दिथ ह्योत सदा शिवन अँथ्य ग्वफायि मंज़ रोज़ुन। 
दपान चन्द्रकला चीरान-चीरान पेयि केह छिक अथ ग्वफायि मंज़। 
यस भस्म रूप बॅनिथ तति अमृत लव छे नेरान। येमि दोह शिवन 
शिवलिंग रूप दारन कोर तमि दोह ऑस श्रावन पुनिम। दपान अँथ्य 
जायि छि शिव जियन पार्वती माता जी अमर रोज़नुच कथा वॅन्यमच्न। 
दपान कथा बोज़ान-बोज़ान पेयि पार्वती मातायि नेन्द्र मगर अति ऑस 
अख कोतर जूर्य, यिमव यि सॉर॒य कथा बूज़ त॒ गॅयि अमर। यिम 
मं कई + i ०९ 

अज़ ति छि मँज़्य मँज़्य लूकन अँथ्य ग्वफायि मंज़ दर्शुन दिवान। 

अमरनाथ यात्रा छि स्यठाह कठिन | अथ यात्रायि मंज़ छु लुकन 
तुर, थकुन त॒ शाह छोटुन या ग्यूर युन महसूस गछछान। मगर यि सोरुय 
सफर छु अन्तर आत्माहस श्वद तु शक्ति प्रदान करान त॒ मन॒किस 
अंदकारस च्टान। अति दर्शुन कॅरिथ छु मनुश रघ प्रकृत प्रावान तु 
दिलचि यछायि छेस पूर गछान। 

बकोलि श्री चिन्दामणी मन्दिर निरंजनी अंखाडा, रोड हरिद्वार, 
मध्यप्रदेश होशगाबाद ज़िल॒किस अॅकिस गामस मंज़ ओस पथकालि 
अख महन्त रोप सुद डंड हेथ यात्रा शौरू करान। यि डन्ड ओस 
भगवान शंकर सुंद डन्ड मानन यिवान। बेयि दोयिमि मानितायि मुतॉबिक 
ओस यि डंड पान भगवान शंकरय मानन यिवान। मगर वक्त गुज़र्यौव 
त॒ यात्रायि मंज़ हेतिन स्यठाह मुशकिलात यिन्य। सिखन हदि पाँचिम 
गुरु श्री अर्ज़न देवन दियुत “छडी महन्तस अमृतसरस मंज़ ज़मीन 
टुकर बतोरि दान ताकि महन्त हेकि अमरनाथ यात्रा अमृतसर प्यठ 
शोरू कॅरिथ। स्यठाहन वरियन कर अमृतसर प्यठय ' छड़ी महन्तन' 
यात्रा शोरू। सास्‌ बेद्य श्रदालु ऑस्य छडी पत॒ पत॒ पॅकिथ अमरनाथ 


` द्रातान। मगर बीसवी सँदी शोरू गछन सुती हेचुख यि यात्रा श्रीनगर 


प्यठ शोरू करन्य। अज़ ति छि यि यात्रा श्रीनगर दशनामी अखाड॒ 
प्यठ्य शोरू सपदान। यिम छि बाज़ॉबत पॉढ्य शंकर जियनिस लिंगस 
(युस पाँच्रव मोखव अथ अखाडस मंज़ छु) पूजा करान त॒ पत॒ हर 
कुनि थकृपँजि प्यठ पूजा पाठ केरिथ छि यात्री यात्रा करान। 

असि छु ज़िठ्यन निश बूज़मुत ज्जि अख पंड़ित ओस येम्य 
शंकर जी प्रावन बापथ केर स्यठाह कॅठिन तपस्या। आखर तपस्यायि 

प्यठ प्रसन सपदिथ त॒ अँम्यसंज़ि दर्शन मांगय प्यठ गव साक्षात अख 
ग्वसॉन्य अँमिस ब्रोंठकनि पॉद तु दोपनस “चोन क्रेशुन वुछिथ हावय ब 
छोट वथ शंकर जी प्रावनुक।' हीमाल पहाइच निशानदीहो कॅरिथ 
पुछ्नस पंडित जियन 'ब॒ किथ हैक तोर कुनज़ोन वॉतिथ। शंकर 
जियन दिच्च॒स रवपसंज़ छॅड्य त॒ दोपनस यि बनि चॉन्य वतुहाबुक तु 
वातनाविय माटालस प्यठ।' बराबर श्रावन पुनिम दोह कोर पंडितन 
तिय त॒ वोत ग्वफायि मंज़ येति तस साक्षातकार सपुद। शंकर जियन 
वोनुस प्रत्यक्ष ज़ि 'हर वॅरयि गछि यि छँड्य यौत वातुन्य।' तन प्यठ 
रूज़ प्रथा ज़ि शंकर जियन पननि अथ दिचम॒च्र छेंड्य छि हर वरियि 
बावनायि सान श्रावन पुनिम दोह तोर वातनावन यिवान त॒ पूजा अर्चना 
कॅरिथ छि बेयि श्रीनगर अखाडस मंज़ वापस वातनावनु यिवान। 
स्यठाह प्राचीन कथि अनुसार ओस अख मुसलमान गबरेश 
यस बोटा मलिक ओस नाव ओस पन॒न्य तीरय हेथ न्यूर खौतमुत। 
कुसतॉन्य साद गव तपॉर्‌य त॒ अॅमिस कुन पिलनोवुन अख चनि ठेलु। 
येलि मलिक दोह बॅरिथ शामन गर वोत तम्य दुन यि ठेलु येमि मंज़ 
स्वन, लाल त॒ जवाहर घ्चन्यव बदल द्राव । सु ठेल॒ ति ओस स्वन सुंदुय 
बन्योमुत। तॅम्य तुजि वोट त॒ द्राव सादस छारनि। येत्यन तम्य साद 
बुछमुत ओस, तत्यन मीज तस साद सुंदि बदल अख ग्वफा, यथ मंज़ 
शीनुक शिवलिंग ओस त॒ यि बुछिथ गव सु स्यठाह हैरान | अँथ्य सुत्य 
बुछन पावती त॒ गणेश संद्य ति लिंग। अमि दोह ऑस श्रावन पुनिम। 
जून गाशस मंज़ ऑस्य यिम त्रेशवय लिंग तीत्याह ख्वशडोल तु चम्कव॒न्य 
बासान ज़न ति बासेयस त्रेशवय बॉच तिम अख ऑकिस स॒त्य खिन्द 
करान। बोटा मलिक आव वापस गर त॒ वोनुन यि राज़ सारिनय | तति 

प्यठ अज़ ताँन्य छि सॉरी हार पुनिम प्यठ श्रावन पुनिम तॉन्य शिव जी 
सुंद दर्शन करनि बापथ ओर गछान। यि तति चढाव यिवान छु तमि 
मंज़ छु मलिकन ति पनुन हिस॒ वातान। 

“दान्यशवर' यात्रा ति छि श्रावन॒ पुनिम द्वह करन यिवान। बंड 
पूरिस मंज़ छु अख गाम यथ 'अरयुन' गाम छि वनान। अमि गाम॒ प्यठ 
यात्रा शोरु कॅरिथ जंगलव मॅज्य स्यठा क्रुह चॅटिथ छि अस्य 'दान्यश्वर' 
ग्वफि वातान। यि मुशकिल सफर तय करनस छि अरयुन गाम॒ प्यठ 
सथ गंट॒ लगान। वति पकान पकान छु अख नाग यिवान, यथ नारान 
नाग“ छि वनान। यात्रायि गछन ब्रोंठ छि नारान नागस मंज़ यात्री श्रान 
करान त॒ अद छि ब्रोंठकुन पकान। अथ वति मंज़ छि ज्ज डाय मील 
तीयत्याह तंग, यथ प्यठ कुन तु कीवल इन्सान छु पॅकिथ हेकान। 
ग्वफायि मंज़ वॉतिथ स्वस स्यठा तंग छि अँस्य हॉरान गछान, येलि 
अस्य अख ज्यूठ कनिव कंज़ त॒ मुहुल छि वुछान। वनन॒ छु यिवान ज़ि 
यि छु पार्वती जी हुंद। ख्रि तरफ छिस भगवान शंकर पान व्यराजमान। 
ग्वफायि हुंदि तालबुफ़ आकार छु शेशनागस ह्युव। यिमन नागन हंद्यव 
चाँट्यव मंज़ छु अख अख पाँ फ्योर वसान, यस ज़न साञ्चच आवाज़ 
हिश छि सान्यन कनन गछान। श्रावन पुनिम द्वह छि दान्यश्वर यात्रा 
करनि गछान। अमि अलाव छि श्रावण पुनिम द्वह केंह लुख थजिवो.र, 
वेजिब्रोर ति यात्रा करनि गछान। यिथ॒पॉठ्य अमि द्वह अलग अलग 
जायन हुँज यात्रा कॅरिथ छि लुख शंकर जियस निश दर्म, अर्थ तु 
कामनायन हुंज़ पूर्ती करनच आश थावान। 

ऋ 

नवदल 


बांदर गट पछ चोरम छि नवदल यात्रा करान नवदल छु अख 
लोकुट गाम युस त्राल वति प्यठ ऊन्त्यपोर प्यठ पाँच.किलोमिटर दूर 
छु पेवान। अति छि नव नाग लरि लोर, येमि किन्य अथ जायि नवदल 
छु नाव प्योमुत। 
ब्यल पत्र रूपस मंज़ छि नवव॒य नाग यथ अंकिस नागस 
प्यठ अमरीश्वर लिंग रूपस मंज़ छु। यिमन नवव॒निय नागन हुज़ ज़ल॒ 
दार छि बुथि कुनिय दार बॅनिथ अतिच शूबव॒न्य महिमा हुररावान। 
अमरनाथ यात्री येलि पैदल ऑस्य श्रीनगर प्यठ नेरान, रातच 
थक्‌ पंड ऑस नवदल आसान। पत॒ येलि यात्री वापस यिवान ऑस्य 
तिम ऑस्य ज़रूरी बेयि नवदल गछान त॒ पन॒न्यन पैत्रन अति श्राद 
हावान। योद न॒ कांह तोर यिथ अति श्राद हाविहे, तस ऑस्य दपान 
“‹अँमिस छु वुम्बरि हून बारि। 
प्रानि समयि प्यठ अज़ताम छि यिहय प्रथा ज़ि यिम ति चीज़ 
यात्रायि मंज़ प्रयोग करन ऑस्य यिवान मसलन, पुलहोर, छॅतरय, 
डंड वार्‌ तिम ऑस्य नवदल ज़लस मंज़ बावन यिवान। शुरहन 
कनालन प्यठ नवन नागन हुंद यि समुह छु आस्थायि हंज़ बंड बार 
अख निशॉन्य यथ अँकिस नागस प्यठ शिव लिंग छु। श्रान करन पत॒ 
ऑस्य लिंगस जल त॒ द्वद बॉविथ पूजा पाठ स॒त्य तस ख्तश करान। 
अमि पत॒ ओस अति श्राद यिवान हावन त॒ पुलहोर लूर त॒ छॅतरय यिम 
यात्रायि मंज़ प्रयोग करन आस्य आम॒त्य तिम ऑस्य ज़लस मंज़ 
बावन यिवान। पननि मकदूर मूजूब ऑस्य अति चीज़ पलव तोमुल त॒ 

दन मनसावन यिवान। यिम हुएय छि आम सान्यन माज्यन हंज़न ज़ैवि 
पेत्यन प्यठ। 
थजिवारि कलवन्द च्रक्रदरस॒य। 
नवृदल पान वन्द॒ अमरीश्वरस॒य।। 
ई 


चन्दन शेशटी या चन्द्र शेठ 


भाँद्र गट पछि शैयिम छि चन्दन शेशटी या चन्द्र शैठ मनावन 
यिवान। लोकचार्‌ पेठय ऑस॒ सानि माजि वनान ज़ि यि दूह गछि दरुन 
त॒ अमि स॒त्य छु भगवान सान्यन गल्तियन मॉफी दिवान। तिक्याज़ि 
कौरयन येलि माहवॉरी छि यिवान, तिमन दहन छु छेचर आसान, 
संस्कार चंद्रिका किताबि हुंद 466 सफुक दोयिमि मंत्र छु यि व्यछुनवान 
ज़ि योद कासि कोरि या ज़नि अथ छेट्योमुत आसि, तस पज़ि ग्वडन॒क्यन 
तरेन द्वहन बिस्तरस मंज़ रूज़िथ आराम करुन। गरिच कॉम, बत॒ रनुन 
त॒ पूजा करनय छि बिल्कुल ममॉनियथ। योद कासि मजबूरी मंज़ 
यिमन द्वहन रॅनिथ पेविथ अयाल आसि ख्योवमुत चोवमुत, तिम छि 
पाप तमिस॒य बारि। योद यहय कूर शुर॒य पान पैठय यि फाकू दरन 
आसि, दय करि तस मॉफ। अमिद्वह सुब्हन वेंथित रख्तु (वोज्जुल) 
चन्दुन त॒ सफेद चन्दुन पानस मॅथित छि कर्न्य दहस मंज़ शेठ श्रान। 
दोहस नेबोख रूज़िथ छु शामन चन्द्रक दर्शन कंरिथ तथ ग्वड़ अर्ग 
दियुन पत॒ छुस आचमन हेथ प्वराटन सुत्य द्वद या चाय चेन्य। देह्य 
द्वरहस छि तिम फाकस स॒त्य स॒त्य दयस याद करान तु ऑहो पननिस 
अयालस त बरथाहस किच मंगान। यिथ॒य पॉढ्य छि सारिस॒य भारतस 

मंज़ कार्तिक गट॒पछ चोरम ज़नानव देंस्य करवाचौथ फाक दरन्‌ यिवान। 
तिम छि सुबहचि चोरि बजि श्रान करिथ फीनी तु द्दुक आहार ख्यथ 
दोह्य द्ृहस व्रत दरान। दुहचि चोरि बजि छि मातायि हंज़ कथा व्यछुनावान 
त॒ शामन छि छ्रॅन्द्र भगवानस ग्वड़ अर्ग तु बर्फी दिवान। परिनि मंज्य 
तॅमिसुन्द दर्शुन केरिथ पत॒ तमिय परिनि मंज़्य पननिस माहराज़ सुंद 
दर्शन करान। महाराज़स बुथ बुछिथ आय त॒ रुत मंगिथ पाँ रूप अमृत 
माहराज़ पननि त्रयि दिवान त॒ तँमि संद्य दुहुक फाक खुशी सान अन्द 
वातनॉविथ बाकयन ख्यावान त॒ चावान। 
है 


ज़रम सतम या जन्म अष्टमी 


नीलमत पुराण 743-750 अनुसार 28 द्वापर पत॒ ह्योत श्री 
कृष्णन श्रावन पुनिम पत॒ ज़न्म। योद सतम रॉच बाहि बजि ह्यौतुन 
ज़न्म, सुब्हन ऑस ऑठम तमिकिन्य छि ऑडय ज़ा द्वह अष्टमी 
मनावान। तमि द्वह गछि दीवी दिवताहन हंज़ पूज़ा करुन्य। माता 
दीवकी त॒ यशोदा गछि पूज्न्य। तिहंज़ि रायि गछि सेंट, पोशिमाल, 
कुनक व॒शिक, गोर त॒ द्द सुत्य ऑडरिथ बनॉव्यभत्य ख्यनु चीज़ 
त॒ नाना रंगुक्य मेव॒ अर्पण कॅरिथ पूजा करन यिन्य। सुन्हन सिर्यि 
खसन ब्रौंठ श्रान ध्यान पतु गछन गुलि आफताब पोशव स॒त्य पलव 
रंगमित्य लॉगिथ ज़नान मूर्त त॒ नेरमाल ह्यथ कवल बॅठिस प्यठ 
पॉनिस बावनि गछुनि। बुशिक आटयक्य ख्यन चीज़, बतास, थॅन्य 
तु मर्च गछि अथ द्वहस सिफ ख्योन योंद ब्वछि लगि। 

श्री कृष्णुन ज़ा दोह याने ज़रम सतम या ज़न्म अष्टमी छु हर 

कांह संसारुक ह्ाँद खुशी-खुशी 
मनावान। श्रावन पुनिम पत भोंद्र 
गट पछ सतम त॒ ऑठम रॉच मंज़ 
ओस यिमव यूग॒बल किन्य ज़न्म 
दोरमुत। सँतम दोह राँच हंज़ि बाहि 
बजि ऑस्य यिम प्रकट 
सपदेम॒त्य। धारनायि ध्यान किन्य 
आयि यिम प्रखुट नारायण स्वरूप 
ब्रोंठकनि त॒ वासुदेवन न्युव यि 
ज़ा बालुक रॉचर पॅहरचि दोयि बजि ट ee 
त॒ वातनोवुख नन्दबाबस त॒ जसदायि निश। अति तुलुन तिहुँद सन्तान 
त थोवुन माता दिवकी सुंज़ि क्वछि मंज़। 

दपान येलि दिवकी त॒ वासुदीवस नेथर सपद्यव। कंसन याने 
दिवकी हुंद्य बॉय त॒ बबन माजि दितुस वाराह दाज दौवलथ सत्य | कंस 
ति द्राव दिवकी सृत्य तसुंद वॉरिव। दपान वति गव गटाटुट अनिगोट, 
बुज़मलन्यव त॒ गगरायव खोचनाँव्य यिम स्यठाह। वति अथ आवलनिस 
मंज़ पकान-पकान गॅयि अख आकाश वॉनी ज़ि “ही कंस | दिवकी हुंद 
ऑठिम संतान करिय चे खेय।' ग्वड़ गव न कंसस यकीन तिक्याज़ि 
सु ओस पननि जुव ख्वत॒ टॉठ पनुनि बेनि मानान। मगर असुंद दिल 
ओस क्वकोडरव बॅरिथ। अम्य फेरनॉव यि बॅग्य वापस त॒ दिवकी त॒ 
वासुदीव थोबुन कारागारस मंज़ बन्द। बब सुदिस प्रछनस प्यठ थोबुन 
राज़ ति बन्द अँथ्य जेलस मंज़ त॒ पान हेतुन राज करुन। समयि समयि 
ज़ायि सथ संतान दिवकी त॒ कंसन कोर ज़ा दौहय तिमन सतव॒नी 

्रांदकनि प्यठ टास। व्यन्य आयि ऑठमिस वॉसय। यूग बल॒ किन्य 
आयि श्री कृष्ण सतम रॉच बहयि बजि ज़न्मस, तमि किन्य छि अंड्य 
ज़न्म अष्टमी मनावान त॒ अँडय जरम सतम। नारायण रूपस मज़ 
आव वासुदीवस बोंठकुन त॒ दोपनस “च वातानव मे वुन्य गूकल जसदायि 
तु नन्दबबस निश। तति थव मे जसदायि हुंदिस हरिस मंज़ त॒ तति प्यठ 
अनुन स्व कन्या रूप यूग॒ माया तु थवुन दीवकी हंदिस हुरिस मंज़ । 
यि वॅनिथुय प्यव श्री कृष्ण थन। पॅहरदारस पेयि नेन्द्र तु दरवाज़ 
ति गॅयि पानय यल॒। दिव्य कृपायि तुल वासुदीवन श्री कृष्ण अँकिस 
टूकरि मंज्ञ त॒ वोत यमनायि नदि निश | यमनायि हुंद पोन्य खोत ह्यौर- 
हार त॒ कृष्ण जियन्ट न चरन कमलन स्पर्श कॅरिथ दियतुन तस तार तु 
सही सलामत वोत वासुदीव गूकल। तति ऑस्य सॉरी मस नैन्द्रि। 
अँमू, थोव कृष्ण जसदायि लरि त॒ तम्य संज़ कूर (यूग माया) अनिन 
पान सुत्य त॒ वोत वापस जेलखानस अन्दर। शुरय संजि क्रकि 
सपद्य सॉरी हुशयार। कंसस वॉच शेछ त॒ हसबि मोमूल तुज्य तॅम्य 
यिति त॒ छाँव॒न ब्रांद कनि प्यठ। मगर यि खँच आकाश त॒ वौननस 
“चॉन्य कालन ह्योत गूकलस मंज़ ज़न्म।' तमि पत॒ अनुनॉब्य तॅम्य 
भ लकय सॉरी ज़ा बचि त॒ मॉरिन। कम-कम राक्षस सूज़िथ करन 
स्यठाह कूशिश पनुन काल मारन॒ बापथ। मगर श्री कृष्ण ओस पान 
भगवान त॒ मॉरिन तिम सॉरी राक्षस। 
अमि दोह छि मॅहल-मॅहल, वान-वान, गाम-गाम॒ त॒ ग्र-ग्र॒ यि 
मीठय वार्ता त॒ यिहुंद बजर गेवन यिवान। चूंकि यिम छि पननि यूग॒ बल॒ 
किन्य प्रोखुट सपद्ेमत्य, तमिकिन्य छु त्हुंद असवुन म्वख, शीतल स्वबाव, 
सतोग्वनी काया, चंचल मन वुछिथ हर कांह तम्बलान त॒ ब्रमान। 

संसॉरस मंज़ छुन कांह ति स्वख दौख रोस। कंसन येलि 
राक्षस सूज्य, गृकलस मंज़ मचोव हाहाकार | गूकलक्यन लूकन दियुतुन 
किशोर अवस्थायि मंजञय नेरनुक हुकम | दपान यिम आस्य शु वुहणय 
येलि यिमव बिन्द्राबन कुन पलायन कौर | बिन्द्राबन वॉतिथ रॉव अँमिस 
ति पनन्य ज़ाय, गिदन तमाशि, गूरयवान, पनन्य साज़ सूंदक त॒ पनन्य 
ज़ेवर। दपान यिम ऑस्य अतिकिस वनस मंज़ बलबेद्रस स॒त्य दोह 
गुज़ारान। विष्णु पुरानकि 32 त्रहमि अध्यायि मंज़ छु वरनन ज़ि तिम 
दोशवय बारन्य ऑस्य दोहस पनुन पान गास॒ त॒ पोशव स॒त्य सजावान। 
गासस ऑँस्य मुरली बनावान त॒ मोहर तीरि सृत्य आस्य पनुन पान 
सजावान। अमिय छु मोर पवेत्र पक्षी मानन यिवान। दीवी त॒ दिवताहन 
ति छु वावजि वाव मोर पंखव सुती करन यिवान। पन॒न्यन किताबन 
शूभरावन बापथ ति छि केह किताबन मंज़ मोहरतीर थवान। श्री कृष्ण 
सुदि मुकटस मंज़ मोहर तीर ति छु अमि कथि हुंद असि बास दिवान 
ज़ि यिम ऑस्य परम पिता परमात्मा सुंद स्वरूप। यिमव अपुज़ फना 
करन बापथ ओस पननि यूग बल॒ किन्य कृष्ण॒ रूप अवतार दोरमुत। 

असि कॉशिर्‍यन मंज़ ति छि यि प्रथा ज़ि श्री कृष्णनिस ज़ा 
दोहस प्यठ छि ऑस्य फलोहारी रोज़ान। पूर दोहस श्री कृष्ण सुंद मंज़ुल 
अलरावान त॒ मंत्रव त॒ बजनव स॒त्य पूर न तसंज्ञ अस्तुती करान। 
रॉच हुंज़ि बाहि बजि छि आरती केरिथ यि पूज़ा सम्पन्न सपदान। 
सारिन॒य प्यठ प्रसन सपदिथ खॅसिन पूजा सॉन्य रथि त॒ बॅरिन श्री कृष्ण 
पन॒नि कृपायि साँन्य खॉल्य हल्म। 

ग्वडनिकिस विश्व युद महाभारतस मंज़ छि केह वाक्‌ तिथ्य 
सपद्यम॒त्य यिमन मंज़ ज्ञान वैग्यानक्य रहस्य छि मूजूद। महाभारतस 

मंज़ छु पूरिपूर्न दर्म दर्शन समाज संस्कृति युद त॒ ज्ञान वैज्ञानचि कथ 
मूजूद। मगर अज़ ति छु लुकन हंद्यग दिलन मंज़ अमि कथि हुंद शोद 
_ जारी ज़ि येलि श्री कृष्ण जियस स॒त्य छु ऑठ अंक जूरिथ यथ योदस 
मंज़ क्याज़ि छु 48 अंक बराबरी हुंद राज़। 
भगवान कृष्ण त॒ ऑठ अंक :- भागवान कृष्णन ह्यौत दिवकी मातायि 
निश ऑठिम अवतार रूप ज़न्म। यि ओस ऑठिम द्वापर बाँद्र गट॒पट 
सतम रॉच ऑठम दोह 82 ईसा मसीयस ब्रोंठ ओसमुत। कृष्ण ज़न्मस 
दौरान युस ऑठन अंकन हुंद संयोग छु बनान तथ मंज़ छा कांह रहस्य। 
48हन हुंद राज़ :- दपान महाभारतस मंज़ छु अख खास महत्व 
अरदाहन अंकन। महाभारतकिस ग्रंथस छि कुल 48 अध्याय। श्री 
कृष्णन ओस आर्ज़न दीवस कुल 48हन दोहन ज्ञान दियुतमुत। अरदाहनय 
दोहन मंज़ गव महाभारतुक जंग खत्म | भगवत गीतायि मंज़ ति छि 48 
अध्याय। कोरव तु पांडव सेनायि मंज़ ति आस॒ कुल 48 अक्षोहिनी . 
फोज यथ मंज़ कोरवन 44 तु पांडबन आस 7। अमि योद॒क्य प्रमुख 
सूत्रदार ति ऑस्य कुल 48 | अथ योदस मंज़ बचेयि कुल 48 जंगजू। 
वेदव्यास रेश्य ति ल्यूख महाभारतुक ग्रंथ कुल 78 हन पर्वन मंज़। 
कशीरि हंद्य लुख छि अमि दोह फाक थवन अलाव सुब्हनस 
मंज़ुलिस मंज़ त्रॉविथ द्रह्य दोहस भजन रकातन रूप पूजा स॒त्य सुत्य 
कृष्ण जियस ललुनावान। जुल छु गाहे अँक्य संद्य देस्य गाहे बेयि संद्य 
दस्य अलरन यिवान। असि छु गरि अज़ भगवान ज़ामुत, यि खुशी 
प्रकट करनचि सिलसिलस मंज़ छि बाज़रस मंज़ आम॒त्य मेव ऑस्य 
प्नुन्यन कोरयन हुंद बॉरिव सोज़ान। अमि सुत्य छि अँस्य पनन्य 
खुशी तस ति डालि "'ज़िथ तस क्युत रुत तु ह्योम श्री कृष्णनस मंगान 

द्वापर युगुक कृष्ण ओस विष्णु भगवान सुंद परिपूर्न अवतार। 
महाऋषि सादीपनि आश्रमस मंज़ बनोव तिमव पन॒नि बान सुत्य अख 
कुंड यथ गोमती कुंड छि वनान। यथ ज़न 5240 बॅरी गॅयि। अमि सात॒ 
ऑस्य यिम कुल सत वँहर्य। येलि यिम काह बॅँहर्य त॒ सतन दहन हुंद्य 
वॉत्य यिम गॅयि उज्जैन शेक्षा प्रावनि त कोरुख कुल 64 द्वहन परिपूर्न 
ज्ञान प्राप्त। 
ऋ 


दर्भि मावस त पवन संद्या 


भाँद्र गटपछ मावसि छि दर्भि मावस वनान। अमि दूह छु ब्रह्मा 
जियस वोहरवोद आसन। दर्भ छि गोडन्य अमिय दीह चटन यिवान। 
अथ दर्भि छु मंज़स ब्रह्म गंड त्रावन॒ यिवान ताकि पूर वरियस हेकव 
यिहय इस्तिमाल करिथ। अमि दोह गछन ।4 ज़ेछि दर्भि तुजि ब्रह्म 
गंडस मंज़ इकवट॒ केरिथ दरवाज़ अचवुन खौवरि तरफ कृजि कुन 
अवेज़ान थवनि। योतान्य यि तत्येन रोज़ि तोतान्य टिकि न॒ कांह ति 
वेग्न, कांह रुकावट करि न गरस मंज़ प्रवेश। योद न॒ दर्भ मेलि, द्रमन 
गासस मूलव सान गंड केरिथ गछि अन्दर प्यठ गरि नेबर दरवाज़ 
हगंस देछिन्य किन्य थवुन। 


पवन सन्द्या :- 

दपान सथ सन्द्यायि छि मातायि हुंद्य सथ रूप | येत्यन येत्यन 
माता छि बीठमुच्र तत्यन तत्यन छि नाग प्रकट सपद्यम॒त्य। यिथ पॉठ्य 
छि पवन संध्या वेरनाग कपरन गाम वरनागस मंज़। दपान अफगान 
सिपह सालार आव मातायि पत॒ पत त॒ हेतुन तसंजि लोंचि लमनुक 


e 

यत्म करुन। माता चायि अंकिस गोफि मंज़, बुथि अख बॅड कॅन्य 
थवान वोनुन ततिक्यन बाशिन्दन, ““येलि येलि मे तौह्य नाद आसिव 
लायान, ब॒ आस॒होव तोहि ब्रॉहकुन प्रकट गछ्ान।' श्री पोशकर नाथ 
भट्ट सॉकिन या व्वंद॒होम तहसील गांदरबल सुंदि वनन॒ किन्य आस्य 
यिम ति यात्रा करनि गॉम॒त्य। यिहुंद फोटो छु येथ्य वरकस प्यठ दर्ज। 
अथ मंज़ छि यिम पान त॒ श्री स्व० प्रेयम नाथ शास्त्री सद्य पोथर श्री 
औतार कृष्ण त॒ बाकय शुरय बाँच। श्री पोशकर नाथस देछिन्य किन्य 
छि अख पॉतर कन्य, युस तमि गोफि हुंद द्वार छु मानन यिवान। यथ 
मंज़ मॉज्य छि वुन्यक्यनस ति वेराजमान। पोशकर नाथनि वननु मुताबिक 
कॅर तिमव स्यठाह पाठ पूजा, मगर मातायि दियुत न केह दर्शुन। तमि 
पत॒ आयि तति गाम॒क्य शुरय यिमन वुछनि। अख शुर वोधुस यि 
नेरिव न तोतान्य केंह नेबर योतान्य नु अस्य आलव दिमहोस । मे छु यि 
माल्य वोनमुत। अँथ्य मंज़ बॅन्य यिम शब्द तॅम्य शुरय त॒ वुज्जनय द्रायि 
नेबर। शब्द ऑस्य यिथ॒ पॉठ्य :- 


Poe 
TS 


SS 

“ “वोथि गँगि नेरि नेबर, बट हय आयिय हॅस्तिस खेंसिथ।' 
यिम शब्द बूज़िथ गॅयि बुज्जन्य पाँ ग्रट रूप प्रकट त॒ पोशकर नाथन रचि 
पाँ बोतल ज़ त्रे। जल्दय चायि वुज्ञन्य बेयि गौफि मंज़। 980 मंज़ 
छस बति ब्याख बेनि हेथ औत यात्रायि गॉमच। मे ओस न तोतान्य 
त्यूत ग्यान केंह। ब ऑसस न॒ सोंचान ज़ि वुज़न्य किथ॒ आयि त॒ कोत 
गॅयि। पोन्य ओस फलकन खौतमुत। असि कोर तति ठीख पाठ्य 
श्रान। तति ओस बाकयव यात्रियव सान अख डुमट॒बलुक ब्रह्मन सिर्य 
नाथ ति। तिमव वोन ज़ि अमि वुज़नि हुज़ि जौयि मंज़ योद कांह ति 
आड केन्य फुटराविव, अमि मंज़ नेरिव सालिग्राम। असि द्वशव॒य 
करेय स्यठा कूशिश मगर अख ति कॅन्य फुटरावनस मंज़ गँयि न॒ 
अँस्य केह स्वफल। पानस स॒त्य बत॒ बान न्यूमुत खेथ रूद्य अस्य तति 
रातस त॒ दोयमि दोह सुब्हन वॉत्य पनुन गर। 

ह 


पन्न दियुन विनायक सन्ज कथ 


भाद्र ज़ूनपछि चोर॒म प्यठ छि पन्न साथ शुरू गछान। 4 सत्मबर 
2046 ज़ी निवज़ि हुंद हवाल दिथ छस ब॒ लेखान ज़ि स्कन्द पुरानस 
मंज़ छु श्री गणेशुन्य जन्म जायि हुंद ज़िक्र किंदार खण्डस मंज़ वननु 
आमुत। देहरादून प्यठ तकरीबन 460 किलोमीटर दूर गंगोरी उतरकॉशी 
किन्य संगमचट्टी तान्य छि गॉड्य गछान। तति प्यठ 23 किलोमीटर 
मंज़िल कॅडिथ छु पारवती सरोवर यिवान। योत वातन॒ खत्र्‌ छु अख 
तंग वतिपोद्‌। यि वथ ति छि जंगलव मैज़्य प्यवान। 

उतरकाशी मंज़ संगम चट्टी जायि नॅजदीकय छु डोडीताल 

अख ख्वशयिव॒न्य जाय, योस शेन रेतन शीनस तल छि आसान | वति 

छु डोडीताल वातन॒ बापथ गुरयन प्यठ खॅसिथ सफर करुन प्यवान।' 
तति थख कॅडिथ छु बुथि अख तालाब यिवान, योत माता र्पावती ऑस 
जया तु वेजया स॒त्य ह्यथ श्रान करनि गछान। यि तालाब छु स्यठा 
सोन। दपान नेबरिमेव मुल्कव प्यठ ऑस्य अम्युक सनेर मेनन बापथ 
साईन्सदान विज़ि विज़ि आम॒त्य, मगर यि छु त्यूत सोन ज़ि तिमव 

ह्योक न अम्युक सनेर केह ति मीनिथ। 

दन्त कथायव अनुसार छि मन्दरस मंज़ अति सिर्फ पार्वती जी 
त॒ गणेश जियिन्य मूर्ती। शिव जी संज़ छैन कैंह ति। दपान शिव जियन 
ओस अँथ्य जायि गणेशस हॅस्य बचि सुंद कल लॉगिथ सारिन॒य दिवताहन 
ब्रोंठ अमिसुंद नाव प्रथ पूज़ायि ग्वड़ हेनुक आदिकार दियुतमुत। दपान 
अज़ ति छि कार्तिक मावसि मनीनाग अथ तालाबस मंज़ श्रान करनि 

दपान पार्वती जी ओस अकि फिरि हरितालिका त्रैयि हुंद फाक । 
स्व चायि श्रान कुठिस मंज़, श्रान विज़ि प्यौस याद ज़ि दरवाज़स प्यठ 
गौछ कांछा आसुन युस न काँसि अन्दर दियिहे अचन। तस आव 
ख्याल ज़ि सन्तानय छु तियुथ अंग युस बरस प्यठ हेकहोन पॅहरदॉरी 
करन बापथ थॅविथ। बब सुंदि रोस (बिना नायक) पननिस शरीरस 
प्यठ ज़ेवरव रफ माँत्रकायि इकवट॒ केरिथ कोर पार्वती जी गणेश रफ 
पोथर सुंद न्यरमान। आकारस दियुतुन ज़ीवादान। तमि मंज़ गव पॉद 
अख स्वंदर बालुक, येमिस नाव दितुख विनायक । मातायि दिच अँमिस 
बरस प्यठ पॅहरदॉरी करनच सृती कॉम | युस ति बरस प्यठ आव तस 
तस वोन गणेश जियन ज़ि माता छि श्रान करन। अमिपत आव पान 
शिवजी। तॅम्य हॉव बालकस अन्दर पावर्ती निश गछनस प्यठ ज़ोर 
ज़बरदस्ती। येलि न गणेशन केह मोनुस, तॅम्य तुल त्रिशूल त॒ चौटनस 
कल॒। 

पार्वती येलि न्यबर द्रायि तॅम्य दित्य विनायकस आलव | आँखुर 
बुछुन दरवाज़स न्यबर कलु चॅटिथ विनायक पत्थर प्योमुत। पार्वती 
मोर पान, तॅमिस वोध अँछव किन्य क्रूद सुत्य खून, स॒ती वोनुन महाराजस 
अगर न॒ अँमिस ज़ीवादान दिख, ब॒ ति मारय पान। शंकर ओस शरमन्द 
ति स्यठा, तॅम्य दोपुस युस नेन्द्र बॅथित ग्वड बुथि पेयि तसुन्द कलु 
लागोस त॒ यि गछि बेयि ज़िन्द | सुन्हन चोर॒म दोह वॅथित बुछुख हॅस्यतिनि 
माजि पतिकिन्य हॅस्य बचि शॉगिथ। अँम्यस॒य चोटुख कल॒ त॒ लोगुख 
गणीशस। अमिय छि वनान ज़ि प्रथ कासि शुरिस पज़ि पन॒नि माजि 
हुंदिस फेरिस तलुय हर विज़ि जाय छॉँडन्य न कि पतिकिन्य या रोशि 
रोशि रूज़िथ तस निश दूर गछुन येमिकिन्य सु छु संसॉरय, शख्ती 


CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ 


रोस दोह दोह कडान। 

चूंकि मॅरिथ म्यूल अँमिस बेयि ज़ीवुथ अमि चोरुम दोह, तमिकिन्य 
छि अथ दौहस व्यनायक चोरम वनान त॒ गणीश सुंद ज़ा दोह ति छु 
अमिय दोह मनावन यिवान। दपान पथ कालि येलि आनन्दस मंज़ 
शिवजियन ह्योत मस्ती मंज़ नचुन, तमिच साक्षी छि सिर्फ मॉज्य 
पार्वती, अमिय किन्य आव तस 'महाताण्डव साँक्षणी' वनन। डमरू 
मंज़ द्रामत्य शब्दन हंज़ आव मात्रका र॒फस मंज़ माता पार्वती ज़ेव्रव 
स॒त्य सोरुय शरीर वलन। तमि विज़ि आसिहे तिमन द्वशवनी हुंद ध्यान 
३ॐ शब्दस प्यठ रूदमुत, युस साक्षात गणीश स्वरूप छु। अमूमन छु 
प्रथ रेतस मंज़ गणेश चर्तुथी त चतुर्दशी आसान, मगर भांद्रनिस रेतस 
मंज़ छु ज़ून पछ चोरम प्यठ च्वदशय तॉन्य गणेश जियिन्य दोह 

मनावन यिवान। 
गणेश जिय छु च्वशव॒य 
तरफक्यन दारन हुंद पॅहरदार। 
तमिकिन्य छु चोरम प्यठ च्वद्श 
तान्य श्री गणीशस पूज़ायि रफ 
ख्वश करनुक आदिकार दिन 
आमुत। शिवजी त॒ पार्वती जी £ 
ब्रोंठकनि ऑमिस प्यठ ख्वश ; 
गछथ छि माता सरस्वती अमिस 5 
अमि दोह ब्रह्मांडुक नायक बननुक ९ 
आदिकार ति दिवान। अकि दोह छु परशुराम पननिस ग्वरस शंकर 
जियस मेलनि गछान। तॅमिस आँस तमि सातु ग्व्‌र॒ सुंद दर्शन करनच 


संतोश शाह 'नादान' 

सख्त कांख्या वेंछमच। गणेश जी ओस दारस प्यठ बिहिथ पॅहरदाँरी 
करन खॉाँतर॒ शंकर जियन थोवमुत। तिम ऑस्य तमि विज़ि दौशवय 
बाँच विश्राम करान। ऑग्यन्या दिथ ब्यूठ गणेश जी पॅहरदॉरी करनि। 
पोरशुरामन कोर सख्त मजबूर अंदर अच्ननुक इजाज़थ दिन खाँत्र। 
गणेश जियनिस नकारस प्यठ गव परशुराम स्यठाह क्रूदी । तेँम्य युथुय 
तस प्यठ प्रहार कोर तस आव अख दन्द फुटिथ तोतन वॉच माता 
पार्वती त हेतुन परशुरामस प्यठ शब्दन हुंद प्रहार करुन। सुती आयि 
माता सरस्वती येम्य गणेश जियस यिछु बहादुरी त सदाचॉरी प्यठ 
द्युत वरदान ज़ि ब्रह्मांडस मंज़ येलि कांह पूजा यियि करन ग्वड़न्यक 
आदिकार गछि गणेश जियस युन दिन, यथ पान॒ शंकर जियन ति 
आंकार कोर। तथ परम्परायि मुताबिक छुन ग्वडन्युक बूग तस रोस 
कासि ति दिन यिवान। गणीश जिय छि श्रस्ठ नायक, तमिकिन्य ति छि 
अँमिस वेनायक वनान। यिमन दोहन मंज़ चोरम प्यठ च्वदश तॉन्य छि 
अमिस विश्व॒ रूपच पूजा यिवान करन। कॉशिर्‍य बट छि अमिस 
ख्वश करन बापथ रोठ करान। युस चौरम प्यठ रुत साथ छु बुछिथ 
आसन कडन आमुत। तथ सातस प्यठ छि रोठ र॒फ पूज़ गणेश जियनि 
वेरि करन यिवान। 
भीब दर्म मॉज्य:- 

पार्वती हुंदिस पोथरस गणेश जियस सिद्धियक पद मेलनस 
प्यठ त॒ ज़िन्दगी मंज़ असि सॉरी वेग्न दूर गछन खॉतर्‌ छु भीब दर्म 
मॉज्य यानि माता पार्वती हुंद रोठ बनावन॒ यिवान। येमि किन्य श्री 
गणेश जी छु असि सारिनय हुंद टोठ रॉछदर बनान। 

कॉशिरय व्यदवान पंडित छि भाँद्र ज़ूनपछ चोरम प्यठ़ रत्य 

आ ` संतोशशाह"नादान' 
साथ वुछिथ कडान त॒ येमि दोह येमिस वार आसि सु छु तमि हिसाब 
अख दोह पूर गणेश पूज़ायि रूप रोठ बनावान। बुड ऑल, इद, शकरए 
ओट त॒ ग्यव रलॉविथ माँडिथ छु रोठ यिवान बनावन । पत॒ छुस खशखाश 
त॒ मेव यिवान त्रावन। दोयमि तरफ छु गड रूप कलशस मंज़ रछा 
पोन्य यिवान थवन॒। अतीनस छि ऑकिस थालस मंज़ अर्ग बापथ 
हॉबिल गास या द्रमुन कानज, वुशक, तोमुल छँलिथ पोश रलावन 
यिवान। बेयिस थालस मंज़ छि लॉर त मेव साफ केरिथ च्रॅटिथ 
यिवान थवन्न। गरिच ज़िठ ज़नान छि सारिन॒य ट्योक त॒ नॉरिवन 
गंडान। पत॒ छख अर्ग म्वठा दोन अथन मंज़ दिवान तं कथ छि यिथ 
पाठ्य शुरू करान:- 

'यिहय ओस रेतव मंज़ रेथा भांद्रप्यथा वेनायक चोरम तु 
आधथवार | अँक्य राज़न ओस जहाज़न मंज़ स्वन, रवफ त॒ धन बोरमुत। 
राज़स ओस अमि बदलु पनन्यन लुकन हुदि बापथ ख्यन ख्वरदनी त॒ 
बकाया लवॉज़िमात पूर करन्य। राज़॒रॉनी त॒ तसंज़ कूर ऑस्य पननिस 

' दर्म त॒ कर्म अनुसार संसॉरय व्यवहार करान। तिम ऑस्य पनन्य 

बेड्य दोह बडि चाव त॒ बाव सान मनावान। अमि दोह ओस यिमन भीब 
दर्म माजि हुंद रोठ करुन। चूंकि राज़स ऑस नेरनस जल्दी, रानी 
दियुत हुकुम ज़ि रोठ ति गछि जल जल तयार करन युन, ताकि राज़ 
नेरि रोठ पूजा त॒ नवीद कॅरिथ सफरस। रोठ छि वुनि बनुनय, राज़न 
दियुत पन॒न्यन बँज़ीरन नेरनुक हुक्म | रानी वोनुस स्यठा नर्म आवाज़ि 
मंज़ रछा ठेंहरिव, 'बुनि छि पूजा करनय।' यि बूज़िथ खेच राज़स 
शरारत, सु चाव अथ॒ छलनय बूट सान चोकस। अति ना तयॉरी 
बुछिथ द्राव राज़ खॅशम॒ हेत सफरस। रानी त्रावन मछि माज़ ख्यवान 

यानि परेशान। केह वक्त गुज़र्योव। शेछ वॉच ज़ि राज़ संद्य इनव॒य 
जहाज फट्य माल ह्यथ समन्दरस मंज़। यि बूज़िथ कोर मॅहलखानस 
प्यठ दुशमनव कब्ज़ु | मरन॒कि बीम त्रॉव माजि कोरयव पन॒न्य सल्तनथ 
त॒ रूद्य रोहपोश। 

अँकिस दूर गामस मंज़ वॉतिथ दियुत यिमन ऑक्य अमीरन 
पननिस गरस मंज़ रोज़नुक इजाज़त। रानी दिचुन तौम॒ल मुनिथ साफ 
करन॒च त॒ कोरि दिचन गुर॒य गान साफ करनुच कॉम। अमीर ओस 
दिवान उजरत रूप तिमन साफ तोमुल येमि सृत्य तिम ऑस्य पुन्य 
यड पॉलिथ हेकान। केह कॉल्य पत॒ बनॉव यिमव गामस नॅजदीकय 
अख जॉफुर रोज़न खॉतर्‌। अकि दोह सूज़ माजि यि कूर काँगरि 
तेंगुल अनन खॉत्र हमसाय गरस मंज़। मॉज्य छि प्रारान कूर आयि न॒ 
केंह ति वारियाहस कालस। तिम आस्य भीब दर्म माजि हुंदिस रोठस 
पूजा करान, अमिय रूकाव॒ख स्व। अमि दोह छिन प्रॉप्युन अंद 
वातनावनस तान्य तेँगुल कांसि ति हेकान दिथ। तमि पत पूजा करिथ 
नवीद ख्यथ हेकव तैगुल दिथ, नत छु प्रॉप्युन छेटान। यि छु भीब दम 
माजि हुंद रोठ, अमिय किन्य गछि न॒ बूग दिनस तान्य न॒ कासि रोठ 
दियुन न॒ तैगुल। प्रॉप्युन म्वकलिथ दितुहोस ख्यन॒ खॉत्र॒ नवीद बेयि 
माजि क्युत रोठ त॒ तेंगुल, अद केरख रवखसत। मॉज्य आँस तोतान्य 
` अथ॒ मूरान। डेकि ट्यौक त॒ हत्रिस नॉरिवन लॉगिथ येलि कूर वॉचुस 
ब्रॉहकनि, तॅम्य बॅनिस रोठच सॉर॒य दलील। स॒ती कोरनस ज़ार॒पार 
ज़ि अँस्य ति कर॒हाव यि रोठ। ऑछन मंज़ औश थॅंविथ बॅनिस माजि 
पनन्य सॉरय रोठ पूजञायि हुंज़.कथ। यिहाबि गछि मनस मंज़ श्रदा 

आसन्य, तॅथ्य छि पोन्य फल मेलान। 

. पनुनिस दिलस मंज़ यि ख्याल थॉविथ वॉच कूर गुर॒य गान 
येति गुर॒य गुहि मंज़ तॅम्य वृशक्‌ त॒ कनख ब्योन चॉरिथ क्रंजलिस मंज़ 
कोलि प्यठ छेॅलिथ सॉंबरावि पाँछ पाव त॒ अन्यन गर। पाँचन पावन 
बनोव तम्य कनि सुत्य स्यठा मेहनत कॅरिथ ओट | शक्र बदल त्रॉवनस 
मैच पाँछ छटांग। यिहोय गोमुत्र सुत्य रलॉविथ बनॉविन तावि प्यठ 
रोठ, यिम क्रंजलिस मंज़ थॅविन पलवस तल खॅटिथ। माजि दोपुस 
युस बुछि तिम असन तु-दपन यिम छा मँचु। अँथ्य मंज़ गव शोर। 
साज़ बाजि नगार वज़ान प्योव राज़ माल ह्यथ सही सलामत पननि 
सलतनेच मंज़ वातिथ। युथुय राज़ जोंफरि नॅज़दीक आव तेम्य प्रज्ञनॉव 
पन॒न्य रानी त॒ कूर त॒ वोननख पनुन सोरुय हाल। रानी दोपुस येमि दोह 
तोह्य सफरस द्रायिव॒ असि ओस भीब दर्म माजि हुंद रोठ कोरमुत त॒ 
अज़ तुहंदि यिन विज़ि ति छु असि रोठ कोरमुत। अथ पूज़ा करिथ 
करव नवीद त॒ पत॒ गछव बेयि अस्य पनुन मॅहलखान। युथुय पूज़ायि 
बापथ यिमव अथ पर्द थोद तुल, तिम ऑस्य सॉरी स्वन संद्य रोठ 
बनेमित्य। तिथय पॉठ्य बनितन असि ति सोरुय स्वन सुंदुय स्वन सुंद। 
सॉरी वैग्न त॒ व्याँज़ गछितन अमिकि फलु रूप नाशस। यि बॅनिथ 
आही मंगुन्य ग्वड़ भीब धर्म माजि पत॒ अन्नत भगवानस। यि वॅनिथ 
गछन तत्यन थेविमितिस गडस मंज़ ग्वड़ गरिक्य ज़िठ्य त॒ पत॒ अकि- 
अकि अथिफोल त्रावन्य त॒ ऑही मंग॒न्य। मैव लॉर त॒ नवीद गछि 
ख्योन। अमि पत॒ गछि हखस हमसायस त॒ ऑशनावन मंज़ ति यि 
नेंबीद बॉगरावुन। 
पञ्च :- 
श्री गणीश छु च्वदहन भवनन हुंद आध्यपति बनावन आमुत। 

अमिय कारन छि दुनियाहस मंज़ केचन जायन 44 दाव बोल पन्न 


(सूत्र) बनावान, यथ 'अन्नत सूत्रः छि वनान। दपान यि सृष्टी छि 
बनेम॒न्न च्वद्हाव आवाज़व किन्य। 44 दाव छि 44 हन आवाज़न हंज़ 
साक्षी, यिमव मंज़ सॉरय संस्कृत बूल्य छि द्रामच, यस असि सारि 
ज़गतच ज़ानकॉरी छि दिवान। चूंकि सारेय आवाज़ छि “अ” मंज़ 
द्रामच, तमिय छु अकि दावि हुंद पन्न ति कारगर स्यद सपदान। अस्य 
छि अमि दोह नोव फम्ब ऑनिथ अनहेरिशि कोरि हुंदि अथ॒ सुत्य दाव 
बनावान, यवस ग्वड़ गरिच ज़िठय ज़नान देछिनिस कनस लागान तु 
पत॒ छि कलश रफ गडस ति लागान। अन्त च्वदश दोह ओस हर गर 
पनुन ब्रह्मुन अन्नत अनान। यथ च्वदाह गंड ऑस्य गणीश जियनि मंत्रव 
स॒त्य त्रावन यिवान, पत॒ ऑस्य अन्नत च्वदश दोह स्व कनस लागान। 
बैयि बॅरियि येलि ब्रह्मुन बेयि ओस अनान, प्रॉन्य बदलिथ ऑस बट॒न्य 
नॅब लागान। दपान यि अन्नत लागन स॒त्य आस्य गरस मंज़ वेग्न त 
व्यॉज़ दूर सपदान। मचि तु कुछि आस॒ बॅरिथ रोज़ान। ख्वशहाँली 
ऑस सॉरिसय क्वटम्बस नाल॒मॅत्य करान। पॅकिव श्री गणीश सुंद 
नाव ह्यथ देररावव अस्य ति पनुन कमर च्वदहान गंडन हुंद पन लॉगिथ। 
देव॒ कमर दाँ गछन दूर दफा। 

पन्नुक दौयिम अर्थ छु माँगय कर॒न्य। योद कासि मनशस कांह 
यछा पूर आसि न॒ गॉम॒च, तमि गरिच ज़िठ ज़नान यस कनस मंज़ पन 
तॉरिथ कथ आसि गणेश जियन्य वनान, स्व दियिस कथा मोकलिथ 
आर्शीवाद विज़ि अख पोश भीबधर्म माजि रूप त॒ दप्यस ““बेयि वरियि 
अज़ आसि मातायि चान्य यछा पूर कॅरम॒च। च॒ ति दिख पन्न रूप 
भीबधर्म माजि हुंद रोठ पाँच पावन।'' असली छु पाँचन पावन हुदुय यि 

रोठ बनावुन आसान, पत छि हर बाँच संद्य नॉव्य अख अख खोस 
पननि मर्ज़ी यँज़मनबाय त्रावान त॒ पूजा कॅंरिथ नवीद बॉगरिथ पानस 
क्युत रुत तु ह्योत कांछान। 
अथ अन्नत सूत्रस मुतलिक छि अख कथ, यवस ऑँस्य पनन्यन 

नान्यन निश ऑस्य बोज़ान। यस यिध पाठ्य छि:- “सुमन्तु रेशि संज़ि 
कोरि शीलस कोरुख कौण्डिन्य मुनियस स॒त्य खांदर। शीलन ओस 
भोंद्रप्यथ ज़ून पछ च्वदश्य हुंद फाक थोवुमुत त॒ अन्नत सूत्र ति ओसुन 
लोगमुत। तसुंद गर ओस ख्तश ख्वशहाल, बेयि शॉन्ती त॒ शैहजारच 
ज़िन्द मिसाल। अकि दोह खौत कथरतॉन्य प्यठ रेशिस जहाल, तेम्य 
दियुत यि अन्नत सूत्र नारस मंज़ दॉरिथ। येमि किन्य तिमन वौल 
दरिद्रतायि त॒ आशाँन्ती नाल! क्रूद रछा शान्त सप॒दिथ गव रेशिस 
गलती हुंद एहसास त॒ दोरुख द्रशवयव यि फाक बडि श्रदायि सान। 
तिमन म्यूल गणेश कृपायि किन्य साख्यात लक्ष्मी नारायण सुंद प्रसाद। 
अज़ ति युस यि फाक दरि तस छु नेरन रुत त॒ ह्योत। लक्ष्मी नारायण 
छु तस ति गणीश कृपायि स॒त्य स्वख त॒ सम्पदा दिवान। चूंकि अन्नतनाग 
नागुबलस मंज़ छु अन्नत भगवान या आश्रम स्वॉमी हेरमिस नागस प्यठ 
कनि पाँ आगरस प्यठ व्यराजमान, ऑस्य करव तिमनय व्यनथ त॒ 
असि ति बनि गणेश कृपायि सत्य स्वख त॒ सम्पदा। 

कन्यक वौरः:- 

माता पार्वती हुंद पोथर येलि आदि दीव रूपस मंज़ संसारस 

मंज़ ज़न्मस आव, माता सरस्वती बनोव तमि विज़ि पानय पन्न, अमि 
किन्य छि कन्यक वौर रूप अख रोठ ग्वड्न्यथ, कन्यकि रूप लक्ष्मी 

यिवान अर्पन करन। यि कन्यक वोर ह्यथ गछि मंत्र यि परुन:- 

ॐ हीं ह सौ: हीं श्रीं लक्ष्मी नारायणाय श्री नम:। 
ओं तत सद ब्रह्म आदि तावत भाद्रपक्ष मासस्य शुक्लपक्षस्य 
महापर्वानि परता। 
तिथि वारायां (नाव वारि) हुंद इम्मं अन्न ददामि ददामि ददामि। 
गणेश जी त॒ चन्द्रम दीव:- 

भाद्रप्यथ चोरम हुंद चन्द्रम गछि न बुछुन। चन्द्र दीनन ओस 
गणेश जियस हतख कोरमुत। यथ प्यठ वापस तम्य दियुतुस शाप ज़ि 
यिम ति कलायि चे छय तिम गछिनय नाशस त॒ युस मनुश चोरुम द्वह 
चन्द्रम सुंद दर्शन करि, तस लगि चूर हांछ। वार वार हैन कलायि 
गॉब गछुनि त॒ तसंदिस डेकस प्यठ बन्योव अख क्रुहुन दाग। सारिनुय 
दीवन हुँदि वेनय प्रनयि स॒त्य दोपनस पन्दहान दोहन जून पछस मंज़ 
रोज़ख चमकवुन त सिर्फ भाद्रप्यथ चोरम दौह युस चोन दर्शुन करि, 
तस लगि चूर हाछ। योद गल्ती सुत्य अल्गफ ति वुछन॒ यियि, यि मंत्र 
गछि परुन :- 

सिंहः प्रसेनम वधीत्सिंहो जाम्बवता हत: । 

सुकुमारक मा रोदीस्तव ह्यष स्यमन्तक।। 
दपान श्री कृष्ण जियन ति ओस अमि चोरम दोह चन्द्र दीव सुंद दर्शुन 
कोरमुत। येमि सृत्य तस ति लॅज्य चूर हाछ। मगर पत॒ गव जामवन्त 
जियनि गुफायि मंज़ येमिस निश मणि हॉसिल कंरिथ दिच तँम्य सन्नजितस 
येमि सृत्य तसंज़ चूर हाछ छलन॒ आयि। येति तॅम्य जंग कौर स्व 
ग्वफा छि वुनिक्यनस ति जेमिस मंज़ मूजूद। 

वराह पाँ्रम 


भाद्रपथ ज़ून॒पछ पाँचम छि वराह पाँचम मनावन्‌ यिवान। कथायव 
अनुसार छि विष्णु भगवानन देह अवतार दॉस्यमित्य। मत्स्य, कुरम, 
वरह, नरसिंह, वामन, परशुराम, राम, कृष्ण, कालनेमि त॒ बुदा। अलग 
अलग रूपन मंज़ छि तम्य त्रैयलूकी हंद्य राख्यस नेस्त नाबूद कॅरिमित्य। 
येत्यन करव अँस्य वराह अवतारच कथ यिथ पॉठय:- 
ब्रह्म संद्य चोर पोथ॒र गॅयि विष्णु भगवानस मेलनि। तँम्य संदिस 
मॅहलुकिस दारस प्यठ ऑस्य ज़़ दरबान जय त॒ विजय | चूंकि तिहुंदि 
वनन॒ अनुसार ऑस्य भगवान आरामस मंज़, तिमव दियुत न॒ तिमन 
अन्दर केंह अचन। अथ प्यठ गॅयि तिम स्यठा क्रूदी त क्रूदस मंज़ 
दितुख जय विजयस शाप ज़ि तिम गछन यि परमपद त्रॉविथ पृथ्वी 
प्यठ ज़न्म हेन्य। शाप किन्य ह्योत यिमव टृशवूयव पृथ्वी प्यठ ज़न्म। 
तिहुंदि ज़न्मक्य समयि बोथ पृथ्वी, आकाश त॒ पातालस अलज़िल। 
यिहुंद नाव ०7 तर थवन॒ हिरण्य कशयप तु हिरण्य कश यिहुदि ज़्यन 
 लरज़योव जूर ज़र। यि वुछिथ आव इन्द्र भगवान विष्णुहस निश त॒ 
दोपनस “ही भगवान येलि यिहंदि ज्यन यूत अल॒ अलु वीथ, बॅडिथ 
५याह आसन यिहंद्य कर्म।'“ विष्णु भगवानन वोनुस जवाबस मंज़ 
“येलि सु समय यियि ब॒ कर॒ यिहुंद हिसाब पानय।'' 
हिरण्यकश्न कर ब्रह्मा संज़ पूजा। कठिन्य तपस्यायि प्यठ 
ख्वश गछथ दियुत ब्रह्मा जियन तस वरदान ज़ि “न हेकिय दीव, न॒ 
असुर, न॒ दत, न जानवर त॒ न इन्सान चे मॉरिथ।'' अमि वरदान शा 
यि ज़्यादय पहान यल॒। अँम्य ह्योत ज़िलज़िल संमदरन, देरियावन, 

क्वलन तुलुन। अमिसुंदि अमि वेरख्त बाव स॒त्य खूच ज़लुक दीवता 
वरुण दीव ति। अँथ्य तुमतडाकस मंज़ म्यूल नारद जी हिरण्य कशस। 
नारद जियन प्रुछुस “वन सा वारय छुखा ?“' तॅम्य दोपुस “मे क्या छु 
परवाय, ब छुस त्रेयलूकी मंज़ सारिवय खौतु बलुवान।'' नारद जियनि 
बानी प्यठ ओस नारायण सुंद नाव त॒ असुना त्रॉविथ वौननस “च छुख 
न॒ बलवान त्यूत यूत विष्णु भगवान छु।* अम्य तुज धरती बालि रूप 
अंथस प्यठ त॒ द्राव विष्णु भगवानस छारनि। दीव॒लूक वॉतिथ येलि न 
विष्ण भगवान तति केह बुछुन, दीव खौचुनॉविन त॒ दोपनख ' मै हेकि 
न॒ कांह ति मॉरिथ। म्यानि ख्वत॒ छुन॒ कांह ति बलवान।'' दीव त्रॅहरेयि 
त॒ गॅयि विष्णु भगवानस निश। अडकजि ज़बॉन्य मंज़ वोनहस सॉरय 
कारर्कदगी हिरण्य कशुन्य। फ्रटलॉन्य दीवन हुज़ यि दशा बुछिथ कौर 
विष्णु भगवानन वराह रूप दारन त॒ कोरुन हिरण्यकश्स प्यठ प्रहार । 
ओर योर रूद जंग जॉरी, यथ मंज़ हिरण्य कशन रेट वराह संज़ गरदन 
त॒ दियुतनस हँट्यचीर। भगवान आव पनुनिस रूपस मंज़ तु पनुनि 
सुदर्शन चक्र स॒त्य न्यूनस कल॒ दड़ निश ब्योन कंरिथ। अमिपत आव 
बेयि वापस वराह रूपस मंज़ त॒ तुजिन यि बालि रूप धरती, नियन 
हुंगन प्यठ पाताल प्यठ ह्यौर बेयि खॉरिथ त॒ ठीकरॉवन बेयि पनुनि 
जायि। यि सफतला सपज़ अमिय पाँचम द्वह, येमिकिन्य पूजा तु पाठ 
विष्णु भगवानस केरिथ छिन अँस्य.यि द्वह याद करान। सुय रूज्जिन 
सारिन॒य येति योर ति सहायतस। यिथ॒य पॉ द्य मोरुन नरसिंह रूपस 
मंज़ हिरण्य कशप त॒ अपुज़ कोरुन फन्ना। 
ह 

गंग ऑठम, शारदा ऑठम त लल्लेशवरी ज्यन्ती 


शारदा ऋतुहस मंज़ प्रकट सपज़मच वाङगदीवी छि शारदा 
वनान। अँम्यसुंद दोयिम नाव छु सरस्वती दीवी ति। 

“श्री शारदा महातम्यम'* येम्युक तशरिह त॒ तरतीब श्री 
ब्रजनाथ तिक्कूहन छु कोरमुत, तमि अनुसार छु शारदा माजि हुंद 
प्राईभाव यिथ॒ पॉठय व्यस्तॉरिथ वनन आमुत:- शान्डल्य रेश्य 
ओस बोड बार तपस्वी त ज्ञॉनी यस शारदा वनस मंज़य कर्म फॅल _ 
त्यॉगिथ अष्टांग यूगस मंज़ सेदी प्रॉविथ, आव यि नैश्काम सीवा 
रूप हवन करनुक व्यचार ज़ि आहोत्रव किन्य दीवी दिवताहन 
खौश कॅरिथ दियिहे नवीद रूप ख्यन त॒ चेन लूकन। कर्ताहस ओस 
करुन। अमि हवन बापथ बुलॉव्य तॅम्य स्यठा वीद गायन वाल्य त॒ 
व्यदवान पंडित । यज्ञस आहोच दिनच सामग्री त॒ ख्यन च्यन सामग्री 
आयि सॉर॒य शारदी प्यठय अन॒नावन। शारदा क्षेत्रक्य शुरय, बुड, 
ज़नान॒ त मर्द आयि यज्ञस मंज़ बुलावन । महायज्ञ ओस वुनि चलनुय 
अख स्यठा स्वंदर जनान सपज़ तॅत्यन सादवी रूपस मंज़ पॉद त॒ 
वोनुन रेशिस “ब॒ छस तपस्वनी ब्रह्मनी, चूंकि च्रे छिथ योर सॉरी 
सालस अनिम॒त्य ब॒ ति आयस पनुनिस सुत्य बॉजिस गरुडस सृत्य 
दूरि प्यठ योर सालस। अस्य छि स्यठा थैंकिमृत्य त॒ ब्वछि हँत्य। 
असि दित॒ जलजल ख्यन॒ खाँतर॒ बतु। शान्डल्य वोथ यि बूज़िथ 
थोद तु दोपनस “च्रे छय खब्ऱ॒य ज़ि योतान्य न॒ पूर्ण आहुती दिन 
यियि, तोतान्य हेकि न॒ कांह ख्यथ। पूर्ण आहुती पतु ति छु ग्वड़ 

ब्रह्मनन होतारन (यु' बीद ग्यवन वोल आसि) त॒ यॅज़मनन ख्योन 

तमि पत॒ हेकन पॅछ्य लॅछूय नॅंवीद रूप अन ख्यथ।** अथ प्यठ 
गयि तपस्वनी स्यठा क्रूधी त॒ ह्योतुन यिथृपॉठ्य पुछुन:- क्या सा 
अँग्नच्यन प्रजलव॒न्य चन्ज्यन आव ना मे वीद मंत्रव आवाहन करन 
वीद छि परमीश्वर संज़ वॉणी त॒ वाक छु आत्मा। चे छय ना खबर 
वाक छु आत्मा, दय छु आवाज़ि रूप त॒ ज़गत छु शब्दमयी रूप। 
आत्मा त॒ परमात्मा छु शब्दस मंज़ त॒ शब्दकुय। यिमव ब्रह्मनव 
दिच्ना म्यानि नॉव्य या म्यानि दिव्य शख्ती रूपन आहोच्च। बय 
छस काह रूद्र, ऑठ वसु, बाह सिर्यि त॒ सॉरी ब्रह्मांडक्य दीव यिम 
म्यानि दिव्य शख्तियव छि पकान।' यि बॅनिथ सौन जेवरव सेंजिथ 
कोर तॅम्य नीला सरस्वती रूप दारन। नील कमलस हियुव ओब्र॒ रूप . 
दॉरिथ हेतुन वनुन ““ब कर॒ ग्रास, जंगलन, सब्ज़ारन, ज़ीवन त॒ सॉरी 
य णययणए।ण।+एएईणए्ए 

आहे्न सामग्री हंच्यन कुल्यन त॒ जडियन। ब ख्यम॒ आंद पोख सोरुय ।'' 
यि माजि हुंद ग्रजुन बुछिथ खूच शान्डल्य स्यठा। सु प्यव 
पत्थर तु मूद । तपस्वनी रूज़ असन खंगालु त्रावान। तॅम्य येलि बुछ 
शान्डल्य खूत्रिथ पत्थर प्यथ मरान, तॅम्य वॅन्य पननिस सुत्य बॉजिस 
यिम शब्द “हतो रत्य ज़ीवा यि ब्रह्मुन करुन अमृत फेरि अकि 
सुत्य बैयि ज़िन्द। यि बूज़िथ कोर तॅम्य तिय यि वाक "दीवी 
वोनुस। शान्डल्य गव पनुन्यव यूग शख्तियव सान बैयि ज़िन्द्‌। 
सौरुय मिसमार वुछिथ हेतुन पछतावुन ज़ि येमि सारिकुय ज़िम॒दार 
छुस ब॒य। तसंज़ परेशॉनी त॒ दया बाव बुछिथ आयि तपस्वनी पनुन 
अथ॒ अभया मुद्रायि मंज़ थोद तुलिथ पननिस सरस्वती रूपस मंज़ 
त॒ वोनुन शान्डल्यस ““चॉनिस मनस मंज़ दया बाव बुिथ गयस ब॒ 
प्रसन मंग क्या छुय मंगुन ।'' दास॒ बावस मंज़ दोयव अथव नमस्कार 
कॅरिथ वोनुस रेश्य “योद ही मॉज्य दीवी पॅज्य किन्य मे प्यठ 
प्रसन सपदेयव ब छुस चोपॉरय प्रॉन्य पॉठ्य दद॒वन बदलु सब्ज़ार 
त॒ यि जाय बेयि तिछुय स्वंदर ज़िन्द लुकव कुल्यव जंगलव त॒ 
जानवरव सान वुछिन्य यछान।'' 
सरस्वती दीवी वोनुस ““म्यानि गोबर च॒ त्राव नज़र वीतर 
पश्‍्चिमस कुन यपॉरय व्रितस्ता पकान तु बाल ग्वडस प्यठ छि 
मधुमती नदि सुत्य मेलान तँत्यन बनाव पनुन आश्रम तु म्योन दाम। 
अँस्य मेलव बॅन्य ततिय। युस मे वुन्यक्यनस सुत्य बोज छु, सु 
सपदि हरमुख सरस मंज़ गंगा रूप प्रकट तु बोनकुन पॅकिथ मेलि 
मधुमती त॒ वितस्तायि स॒त्य।' मे कर आवाहन त॒ म्योन आसुन 
प्रखटाव बालु थागिस प्यठ। ब॒ करय कामना पूर। 

यिथ पॉठ्य प्रज़लोव बाल थौंगिस प्यठ श्री शारदायि भाँद्र 
जूनपछि ऑठम द्वह पनुन दाम त॒ करन शान्डल्य रेश्य संज़ यछा 
पूर । शान्डल्यन कॅर तसंज़ तपस्या लुक हेत बापथ। कॉशिर पंडितन 
हंदि गॅनित हिसाब छि शारदा ऑठम हर त्रैयि वहर॒य यिवान येलि 
चन्द्रम छु ऑकिस॒य सिमतस अंदर पकान। 

दोयिम्यन भाद्र प्यथक्यन द्वन बॅरियन हंजन ऑठमन छि 
गंग ऑठम वनान, युस महातम्यमस मंज़ दर्ज छु तिक्याज़ि कृष्ण 
गंगा बॅछ हरम्वख सर प्यठ़ त॒ बोनकुन पॅकिथ मीज मधुमती तु 
वितस्तायि सृत्य अमिय द्वह। 

शारदा महातम्य छु ब्रॉंहकुन वनान ज़ि शारदा पीठ बनन॒ 
पत॒ आव शांडल्यस यज्ञोपवीत संस्कार करन येमि खॉ त्र सु महान 
यूगियन तौत ओस सूज़मुत। शान्डल्य रूद माजि हंदिस सायस 
तल त॒ प्रॉवन सेदी। श्रीब्रह्मा, विष्णु त॒ महेश आयि अमि पत॒ ईशान 
रूपस मंज़ अथ पवेत्र स्थानस प्यठ त॒ पञ्चोपचारा पूजा कॅरख 
वैदिक सूक्त त॒ मंत्रव यथ मंज़ प्रार्थना ति आयि करनु। अमि पत॒ 
आयि इन्द्र दीव लोकपाल रक्षा करन वॉल्य दीव मरुदगन, नाग, 
विद्याधर, यक्ष, गुहुक वगारह ति अति पूज़ा पाठ करनि। तमि पत॒ 
आयि रेश्य मुनी, कपिल, अँतरी, वसिष्ट, कश्यप, गौतम, लोमाशा, 
शासटीका देवा शर्मा, उपमन्यु, धयमा, गालव अथ जायि मातायि 
हुद प्रखुट सपदनुक दाम त॒ दिव्य स्वरूप पूज़ायि रूप व्यछ्नावनि। 

शान्डल्य चरित अनुसार छु शान्डल्यन कृत्यायुगस मंज़ 
वेदव्यास सुदि यिन ब्रोंठ दक्षनस या दक्षिन पश्चम भारतस मंज़ 
ज़न्म ह्योतमुत युस शारदा तिर्थ महातम्यस मंज़ ति दर्ज छु। तसंज़ 

ज़िन्दगी हंज्ञ सारय कथ छि चरित अनुसार मानन आमच । प्रकाश 
स्वामी संदि वनन अनुसार ओस विप्र शान्डल्य कुनुय। तस ऑस 
न मेखला उपनयन संस्कार कह करन आमुत। कॅम्यतान्य दिगम्बरन 
ओस लडकस काशी विश्वानाथ किस प्रानिस कस्बस बनारस गछन 
खॉतर वोनमुत। यि लडक गव बनारस मगर काँसि ति कॅर न॒ 
तसुंज़ यच्छा अमिकिन्य पूर ज़ि तिम ऑस्य असंदिस क्वलस 
गुथरस त॒ वलदियन्न निश अंज़ान। तस ओस सिर्फ पनुन नाव 
पता। येमि नाव सॉरी ऑसिस बुलावान। बनारसस मंज़ अकिस, 
जायि प्यठ बेयिस जायि फेरान म्यूल तस गंगायि बॅठिस प्यठ अख 
साद। येम्य तसुंद डेक पॅरिथ च्यून ज़ि योद अम्यसुज़ उपनयन त॒ 
मेखल संस्कार करन॒च यच्छा पूर्‌ यियि करन, यि बनि थोद महापुरुश, 
तिक्याज़ि यि छु अख महान आत्मा। अम्य स्यद पुरुषन वोन अँमिस 
कशीरि गछन बापथ, यस जाय वेतस्ता नदि किन्य स्यठा थॅज़ 
पोन्य त॒ महान मानन छि यिवान। यि शुर शान्डल्य वोत स्यठा कोह 
त॒ बाल चेंटिथ दख्यन कशीरि यथ मराज़ छि वनान ऑज़्यकिस 
अन्नतनाग डिसट्ूक्टस मंज़। सु रूद कें्रस समयस अति ति फेरान 
येलि अॅकिस सारस्वत ब्रह्ममस ऑमिस प्यठ नज़र पेयि तस आयि 
दया। तम्य द्युत अँमिस “पञ्चवर्णः श्री सरस्वती मंत्र त॒ हेछनोबुन 
ध्यान करनुक तरीक। तॅम्य दियुत तॅमिस वोतर कशीरि कामराज़ 
गछनुक सलाह येति तस मधुमति नदि बठि महा शैलायि दामनस 
तल, योस हरम्बख बालव किन्य ज़ानन॒ छि यिवान तफ सादन 
खॉतर्‌ गछ्नुक इशार्‌। अथ शारदा वनस मंज़ गव अंम्यसुंद तफ 
सोफल त॒ बन्योब बोड बार ज्ञॉनी। 

कॉशिरय पण्डित छि सॉरी सारस्वत ब्रह्मम । असि छु विश्वास 
ज़ि अस्य छि सारस्वत महात्मा कश्यप रेश्य संद्य त॒ सारस्वत मुनी 
संद्य वंशज। अस्य छि असली सतीसर॒क्य बस्कीनदर। यथ पोन्य 
न्यबर कॅडिथ प्यव कश्यपमर नाव। वार वार आव सान्यन ज़ैवन 
प्यठ कश्मीर नाव यि हेन। कॉशिरय सारस्वत ब्रह्मन छि सान्यन 
दर्म किताबन त॒ शास्त्रन मंज़ दर्ज तिम ऑस्य सरस्वती नदि हंद्यन 
बठयन प्यठ रोज़ान, यस कवल शारदा पीठस नॅज़दीकय किष्णगंगायि 
स॒त्य छि मेलान। कल्हन पण्डितुन्य राजतरङ्गी मंज़ यस 2हमि 
सदी मंज़ लेखन छि आमन्न छु यि पज़र दर्ज, येम्युक पत॒ कहानी 
कारव त॒ हेमाचन्द्र कहानी कारन ति आंकार कॅरिथ पननि किताबि 
मंज़ दर्ज छु कोरमुत। 43 त॒ 44 ईस्वी मंज़ पलटयोव हेन्द्य राज़ु सुंद 
तख्त॒। येलि दरबारक्य अँक्य दरबॉँस्य राज़स दियुत दोख॒। दोखुक 
राज़ लोग तैलि पता येलि सुल्तान सिकन्दर बुतशिकन न्यूठ तख्तस 
प्यठ। कॉशिरय सारस्वत ब्रन आयि तसंदिस राजस मंज़ या 
मारन नत घ्रॅल्य तिम कशीरि नेबर पनुन पान बचाव बापथ। वनन 
छु यिवान ततमिसुंदि जुल्म स॒त्य रूद्य कशीरि मंज़ कहाय बट ग्र। 
दोयिम पलायन गव मुगल शहनशाह औरंगजेब सुदि वख्तु | तॅम्यसुंदि 
राजिक्य सूबेदारन करनॉव्य जबरन हेद्य इस्लाम कबूल। यि ओस 
सुय वक्त येलि महान सिख जंगजू गुरू तेग बहादुर जियन पुन 
पान छेपि दिथ फॉसलुक दस तुल। कॉशिरय हैन हंदि गरि नेरनच 
प्रतिक्रिया सप॒देयि 78 तु 49 वुहिम ईसवी अफगान राजस मंज़ ति। 

4947 मंज़ यैलि ऑॅकिस॒य दीशस इन हिस्सन मंज छलु 
गॅयि कबॉइलव दस्य आयि बट मारल या कैंह चॅल्य। पत॒ गव 

१990 ईस्वी मंज़ ब्याख पलायन येलि केह कॉशिरय बट मॉरिख, 
लूट कोरहख त॒ चिठि त्रॉविथ चलनॉविख। यिथ पॉठ्य त्रॉव्य 
कॉशिरयव बटव वख्त बख्त पननि ज़्यन जायि त॒ सॉन्य कर्लचल 
साँपथ रूज़ तॅतिय यथ सॉन्य दिल फक्त रूद्य याद करान। 
एडवोकेट श्री नंदलाल शाह संज़ि किताबि Kashmir Trika 
Philosophy and other Thoughts मञ् छि तिम लेखान ज़ि 
योद्‌ कॉशिरय पंडिथ वख्तु वख्त छेंकरन आयि, तोति छि तिमव 
पहचान तति ति ज़िन्द॒ थेवम॒च्च येति येति तिम पलायन कॅरिथ बेयि 
बसेयि। तिमव छु पनुन मान त॒ शान तति ति कॉयिम थोवमुत। तिम 
छि ब्रौहकुन Walter S. Lawrence दसय Vale of Kashmir लेखन 
आमच्रि किताब हुंद हवाल दिथ वनान ज़ि कॉशर्य छि पननि ख्वरदॉरी 
त॒ कौमियत ह्यथ बेयि थोद व्वथान। कॉशर्‌य बट छि स्यठा फखर 
महसूस करान ज़ि तिम छि माता शारदायि हंद्य त॒ बेयि तॅमिस 
अन्नतनागुकिस सारस्वत ब्रह्मन सद्य वंशज येम्य शान्डल्यस ग्वर 
मंत्र दिथ सु माता शारदायि हुद्यन पदन तल वातनोव। 
कल्हण छि कॅशीरि हंज़ कहॉनी वनान राजतरङ्गनी मंज़ श्री 
शारदायि हुंद बजर यिथ॒ पॉठ्य लेखान ज़ि स्यठाहव युगव प्यठ 
ऑस्य कॉशिरय शारदा दीवी हंज़ त्वता करान येति भेदा बाल 
थौंगिस प्यठ॒ किस सरस (हरम्वख) मंज़ हंस रूपस मंज़ ऑस 
मॉज्य सरस्वती बोज़न॒ यिवान, येमि सर मंज़ गंगा आयि बोन 
वालन, येम्य मधुमेंती त॒ सरस्वती सुत्य मीलिथ शान्डल्य रेशिस 
ऑर्शिवाद दियुत। अमि ऑर्शिवाद त॒ अमिचि महिमा सृत्य आव 
कॅशीरि शारदा मण्डल नाव दिन। 

कल्हणनि अनुसार ओस शारदा पीठुक पॅतिम त॒ ऑखरी 
पुरोहित पंडित प्रकाश राम। तमि संद्व ज़िठ्यन ओस महाराजि 
गुलाब सिंहस निश पीठ शेरन॒ संबालन॒ पत॒ अमिचि पूज्ञायि हुंज़ 
ज़िम्मवॉरी निमच। पीठस ऑस आफरगॉनिस्तान कयन अब्दाली 
हकमरानन हंदि समयि स्यठा खस्त हालत सपज़म॒ज्ञ। यिमव भारतस 
मंज़ मुगल हकूमत खत्म गछन पत॒ कॅशीरि प्यठ जंग छीडिथ लुख 
मुहिथ मॉरिथ कॅशीर्‌ तबाह कॅर। 

महाराजा गुलाब सिंहन कॅर स्यठा मेहनत यि यात्रा नवि सर्‌ 
शुरू करनस मंज़। तॅम्य सौंबरॉव्य कॅशीरि त॒ पंजाब प्यठ 
पान्डुलिपियि त॒ प्रॉन्य लाब्रेरी नवि चालू करनस मंज़ ति कॅर॒ख 
स्यठा कृशिश। रज़ कॅद॒ल बनोबुन ताकि यात्री हेकन मुज़फराबाद 
प्यठ त्रिवेणी तॅरिथ। यि चल्योव 4947 इसवी तॉन्य योतान्य कबाइलव 
हमल कोर। 947 अक्तूबर आयि पाकिस्तॉनी कबॉइल त॒ कोरुख 
मुज़फराबादस प्यठ हमल । लूट खसूट कॅरिथ ज़ोलुख मुज़फराबाद 
येमिकि दहशत लुख चेलय अमि आशायि ज़ि जंगस छैन सपदन॒ 
पत॒ यिन गर्‌ बेयि वापस। शारदी गामस मंज़ येलि कबॉइल वॉत्य 
प्रकाश स्वामी ति द्राव पनुन अयाल हेथ श्रीनगर येति रिफूजी रूप 
बीठ्य सॉरी। केह कॉल्य पत॒ आयि रिफूजी कमराज़ खितस मंज़ 
त॒ प्रकाश स्वामी ति आव अयाल हेथ क्वपर्वोरय ज़िलुकिस टिकर 
गामस मंज़। तमि विज़ि ओस स्वामी नन्द लाल जी ति शारदी 
मंज़। तिम तुल्य कबाइलव त॒ त्रॉविख टिकर बालस प्यठ। टिकर 
बाल वति मंज्य छु अख पल नज़रि गछान यथ शारदा पल छि 
बनान। यि छि अख बेंड बार लिहिन्य कॅन्य येम्युक.गोल आकार॒य 

योत छु सारिन॒य अथि यिवान। यि छु वनन यिवान ज़ि येलि स्वामी 
नन्दलाल जिय न्यरवॅस्त्र श्रानपटस मंज़य योत शारदी गाम प्यठ 
कबॉलव दॅस्य अनन आयि तिम रुकेयि ऑँथ्य जायि त॒ अँथ्य कनि 
प्यठ बनोबुख पनुन चोक, यथ मंज़ तिम बत॒ ऑस्य रनान। भारती 
फोज यिन किन्य द्रायि कबॉयिल जल्दी मंज़ ब्रोंहकुन सफरस, 
मगर स्वामी जिय रूद्य तॅती। तॅम्यसंद्यव त्रेयव भख्तव बनोव अति 
आश्रम बालस हेरकनि, तुलमुल क्षीर भवॉणी हुंद हूबहू अख क्वंड 
“तत्सम क्वंड', अथ मंज़बाग शेरस सवार माजि दूगार्यि हुंद मंदर 
यथ मंज़ मॉज आयि मंत्रव त॒ तंत्रव स्थापित करन्‌। 

. स्वामी जिय रूद अति दिगम्बर रूपस मंज़ कीवल श्रानपट 
लॉगिथ बुम्बरि। चूंकि शारदायि ओस तिमव तप सोदमुत, तिम 
रूद्य वॉसि तॅथ्य बालस प्यठ येत्यन कबाइलव त्रोवमुत ओस। 
मँज्य मँज्य ऑस्य अति प्यठ़ श्रीनगर ति गछान। टिकर बालस 
प्यठ आव तिहुंद त॒ तिहंद्यन बखत्यन हुंद आश्रम बनावन। पन॒नि 
दन गुज़ेरी खातर कर प्रकाश रामन डाक॒वॉल्य संज़ नोकरी। तमि 
पत॒ ओस टिकर ति संतन मेलनि द्वहय यिवान। स्वामी नन्दलाल 
जियन ह्योत प्रकाश रामस प्रकाश स्वामी वनुन। 

प्रकाश स्वॉमी ओस पननि समयुक बोड बार साद त॒ व्यदवान। 
तस ओस कासि हदि ज़ेवि “शारदा नाव बोजुनु सृत्य दिलस खंजि 
गछान तु ओस पछितावान ज़ि मे ओन न॒ बखुत्यन खॉत्र॒ पीठ प्यठ 
कांह ति पाण्डुलिपि, मगर ““शान्डल्य चरित“ शलूक ऑसिस दिलस 
मंज़ खॅनिथ, येमि सुत्य श्री शारदायि हंज़ बनॉवमचर मूरत यस शारदा 
ध्यान मंत्र शलूक तल॒कनि ऑस, ऑसुस याद प्यवान। 

कल्हननि राजतरङ्गनी अनुसार Chr०nc।९5 ०f Kins ० 
Kashmir यथ M.A. Steinan अनुवाद कोरमुत छु किन्य छि यि 
सरस्वती दीवी यस वुनि ति छि लुकन हंज़ि ज़बॉन्य प्यठ। 

चन्द्रपंडितनि वनन॒ किन्य ओस मन्दर सिख हमल ब्रोंठ 
तकरीबन तबाह तमि विज़ि सपुदमुत येमि विज़ि तति कर्नवुक्य 
मोहमम्दन राजि किष्णगंगा वादी प्यठ आज़ाद चीफव रूप राज 
ऑस्य करान। तिमव मंज़ ऑक्य सुंदिस राजस मंज़ ओस मंदर 
शोर स्टोर रूप प्रयोगस मंज़ अनन॒ यिवान। येमिकि अकि दमाकू 
सुत्य मन्दुरुक छत वुडयोव। योद यि कथ पॅज़ छि तेलि आसिहे न॒ 
मन्दरुक छत कन्यन हुंद केह। सृती आयि मन्द्र॒च मरमत गोंटेंग 
क्यव ब्रहमनव सथ रोपयि मज़ूरि सृत्य अंद वातनावन्‌। यिमव 
ब्रह्मनव मंज़ ओस चन्द्रपंडित ति अख ब्रह्मुन युस तमि सात॒ अमि 
मंदुरुक मिलकियती हकूकन हुंद दावा ओस करान। मन्दरस 
नॅज़दीकूय ओस ““शारदी किल'* युस ज़लवुन त॒ फ्वल॒बुन ओस। 

जोनराज छु राजतरङ्गी हंदिस 4057 शलूकस मंज़ यिथ॒ 
पॉठ्य लेखान ज़ि माजि हुंदिस बुथिस प्यठ ऑस्य ऑरक फैरय 
प्रज़लान। नरि हंज़ हरकत त॒ ख्तरन अथ लागन विज़ि ऑस्य ख्वर 
बुशिन्य ऑकिस ऑरतिस बासान। यिम शब्द पॅरिथ बोथ राजि 
ज्लैनउलाबदीनस ख्याल ज़ि ब॒ ति बुछुहा युथ दिव्य नज़ार। तमि 
संदिस पॅथरस ओस माजि प्यठ विश्वास, सु गव दास बावस मंज़ 
त॒ बासेयस तौत गॅछिथ शान्ती चोवापॉरय। राजि येलि मातायि 
ब्रौहुन गव तम्य कोर न॒ कांह ति अनुबव तॅत्यन। पत॒ शाँग 
ततिनसय त॒ आस मनस व्यचार द्व स्वपनस मंज़ वुछन मॉज 

श्र्दा। मगर यि कूशिश ति गॅयस नाकाम। शाहज़ाद पौथर सुज़ 
प्रशंनसा करान छु जोनराजन अमि संज़ि मायूसी सीवकन हंज़ि 
बदज़ॉती त॒ मलेचन हुंदि जमगटस सुत्य वाठ दियुतमुत। कॉबिल 
राजि ज़ैनउलाबदीन सुंज़ मायूसी बयान करान छु वनान ज़ि माजि 
कर पनन्य आस्था पानय चकनाचूर । 

'मॉजि शारदायि छि टड्कधारिणी वनान यस टङ्कर छि लागान। 
टड्कर या डेजहोर। कलूस बंडपोरि शारदाबल छि माता शारदायि 
हुज़ मूर्ती डेजहोर लॉगिथ युस शारदा मातायि हुंदिस सीनस प्य 
छु प्यवान। कॉशिरि जनान छि बुन्यक्यन किस दमस तान्य डेजिहूर 
अट॒हूर लागान। “स्वंदर्य लहरी“ हंदिस 28 बुहिमिस शलूकस 

' मंज़ छु आदि शंकराचार्य यिध॒ पॉठ्य अथ माजि हुंदिस डेजिहुरिस 
मुतलिक वनान ज़ि :- 

सुधामप्यस्वाद्य प्रतिभय जरामृत्यु हरिणीं, 

विपद्यन्ते विश्वे विधिशतमखाद्या दिविषदः ।। 

करालं यत्ष्वेलं कबलितवतः कालकलना, 

न शंभोस्तन्मूलं तव जननि! ताटङ्क. महिमा।।२८।। 
अर्थ : ही मॉज्य ब्रह्मांडक्य सॉरी दीवी दिवता त॒ ज़ीव यिमव अमृत 
मंथन विजि अमृत चोमुत छु, येमिकिन्य तिम बुजर त॒ मरन॒ निश 
बचेमृत्य छि, मरन ज़रूर महाप्रलयिकि द्वह, मगर शम्भू येमिसंज़ 
शख्ती च्य कीवल छख, येम्य अमृत मन्थन विज़ि विशपान कोर, 

युस बुनि ति तमिसुंदिस हँटिस प्यठ रूज़िथ छु, तिम रोज़न यि 
ब्रह्मांड बेयि बनावन॒ बापथ ज़िन्दु। यि छु सिर्फ संबव अमि टङ्कर 
चानि स॒त्य युस कनस मंज़ लॉगिथ ख्यन॒ ख्यन॒ अलुरान रोज़ान 

छख । यि छि अस सुहगच निशोन्य। असिय छि चि मान्यता जि 
डेजहूर लागन॒ स॒त्य छि बरथाहस ज़ीठ बुम्बर दय कृपायि नॅसीबस 
आसान । अमिसुंद मूल मंत्र छु : 

ॐ हीं क्लीं सः नमो भगवत्यै शारदायै हीं स्वाह: हीं ॐ 
अमूमन छु असि भारतुक्यन हैंद्यन ज़ैवि पेतिस प्यठ यि शलूक : 

नमस्ते शारदे देवि काशमीरपुर - वासिनि। 

त्वामहं प्रार्थये नित्यं विद्यदानं च देहि मे।। 

्रीनेग्र प्यठ 430 किलोमीटर दूर छु शारदा गाम यिवान। 
मुज्जफराबद प्यठ छु शारदा 440 किलोमीटर दूर । यि गाम छु मुजफराबाद 
किस तॅहसील अट्ट्मुकामस मंज़ । हँद्य राजस मंज़ ओस शारदा गाम 
दोयव कारनव किन्य मशहूर । अख छि यि शारदा मातायि हुंज़ रोज़न 
जाय। दोयिम शारदा पीठ (शारदा अध्ययन केन्द्र) । 

प्रोन शारदा दीश छु भारतुक संस्कृतिक केंद्र रूदमुत। येम्युक 
अनुबव दीशि न्यबर प्रॉन्त ति छि करान। अथ संस्कृतिक, बौद्धिक त॒ 
दाशनिक प्रयोगशालायि पोछर दिनस मंज़ छु दीशिक्यन हर क्षेत्र॒क्यन 
मुनियन, सादन, तपीश्वरन त॒ व्यदवानन हुंद योगदान। चाहे दख्यिन 
केरल त॒ कर्नाटक्य या पूर्वस मंज़ आसाम त॒ बंगाल या आसन गंगा 
यमुना गाटी प्यठ आम॒त्य लूख, यिम औत यिथ तपस्या कॅरिथ ज्ञान 
प्रॉविथ ऑस्य पन॒न्य अनुबव ब्रौहकुन पकनावान। यिथ॒ पॉठय छेन 
दौशिच स्व कांह जाय यथ प्यठ न॒ शारदा खण्ड़कि बजरुक प्रबाव छु 
प्योमुत। अभिनव गुप्त छि पहचानि प्यठ बल दिवान युस अकिस 
ज़ीवस अंदर मूजूद शिव संज़ कथ छि करान। तॅमिय ऑस तिमव 
अथ ईश्वर प्रत्यभिज्ञा बापथ ब्रह्मन त शुद्र कुन ज़ीव ज़ॉनिथ साधना 

दॉल्शिएलूलाण __ _+ ४ ७ ौ ४ Li 
करनच कुन्य वथ गाशिरॉवमच । शारदा पीठस मंज़ रूज़िथ छि ग्वड़निच 
शैख्या अम्य मातायि हुद्यन चरनन तल प्रार्वेम॒च। 

दीशस छल॒ गछन ब्रॉठ ओस हर बॅरियि बांद्र ज़ूनपछि 
ऑठम दूह अख बोड बार द्वह अति मनावनु यिवान। येम्युक संज़ 
बाँद्र जूनपछि चोरम प्यठ्य ओस शोरु करन॒ यिवान। सास॒ ब्य 
लूख ऑस्य अखण्ड भारतुक्य हर कून प्यठ यिथ माजि हुंद दर्शुन 
करान। अमि द्रुह ऑस्य हरमुकुट गंगायि हुंद ति वॅरियुक बोड दोह 
मनावान। अमि ऑठम दूह छि केह लुख श्री कृष्ण जियनि टाछि 
राधायि हुंद ज़ा दोह मनॉविथ अथ द्रहस ' राधा अष्टमी'* ति वनान। 
अमि द्वह छु ललदेदि हुंद ज़न्म द्वह ति आसान। 

कॅंशीरि कोपवारि प्यठ लगबग डोड किलोमटीर दूर ज़॒ बट 
गाम, यिम हैंद्य संस्कृतिक इतिहासकि नज़रि मंज लूकन ज़ेवि पेतिस 
प्यठ छि। (4) टिक्वर (2) गुशी । टिक्कर प्यठ़ छु तकरीबन 40 किलोमीटर 
दूर शारदा गाम युस किशन गंगा बॅठिस प्यठ छु बॅसिथ। 

प्रानि समयि प्यठ.छि कशीर ज्ञान, वेद्या त॒ शास्त्र परनुक 
केंद्र रूज़मज़ । यिहय छु वजह ज़ि कंशीर ऑस शारदा पीठ, शारदा 
भूमि त॒ शारदा नेंगरी नाव॒ ति ज़ानन॒ यिवान। टिक्कर प्यठ शारदा 
पीठ वातनस छि ज़॒ वत॒। यात्री या बॅखुत्य आस्य टिक्कर प्यठ 
मुरहोम, मुरहामि प्यठ जुमुगण्ड त॒ जुम॒गण्ड ब्रोहकुन पॅकिथ शारदा 
वातान। दोयमि वति प्यठ पैंकिथ छु टिक्कर प्यठ बट॒पूर, बट॒पोरि 
प्यठ गुथम डूर, तति प्यठ थैयन त॒ थैयन॒ प्यठ ऑस्य शारदा माजि 
निश वातान। ब्याख वथ ऑस मुज़फराबाद प्यठ अट्टमुकाम तहसील 
मेज़्य नीरिथ शारदा गाम स्योद वातान। 4947 ब्रोंह ऑस्य केह 

लुख वरमुलि प्यठ उडी, उडी प्यठ मुज़फराबाद किन्य शारदा गाम 
बातान। शारदा गामस मंज़ माजि शारदायि हुंद मन्दर ओस किशन 
गंगायि खोबरि तरफ कवल बॅठिस प्यठ प्रज़लान, येत्यन मधुमॅती 
नँद्य छि किशन गंगायि स॒त्य मेलान। 

हुंद्य हकूमतस मंज़ ओस शारदा मातायि हुंद तीर्थ स्थान 
फ्वलुवुन त॒ चमकवुन। मगर समयिक्यव थपेडव करय ततिक्य 
बॅस्कीनदर ति चलनस प्यठ मजबूर । आज़्ॉदी ब्रोंठ ऑस्य अति 
केह पण्डित रोज़ान। केंह परिवार ऑस्य तिमन मंज़ ब्रह्मनाज़ी तु 
केह आस्य बापार किस सिलसिलस मंज़ शान्ती सान ततिय मातायि 
हुद्यन पद्यन तल निहिथ पनुन्य न गुज़ॉरी करान। केह साद सन्त तु 
बैयि तिहुद्य बॅख़त्य त॒ सीवक ति ऑँस्य मातायि हंद्यन चरनन तल 
बिहिथ सीवायि रूप पनुन ज़न्म रथि खारान। आज़ादी पत॒ गब यि 
मातायि हुंद शक्ति पीठ लुकव रोस खॉली। 

दीशस छल गछन विज़ि ऑस मन्दर परिसरस मज़ अख 
बॅड बार लसब्रेरी त॒ गोष्टी कक्ष ति मूजूद। लाबब्रेरी मंज़ ऑस्य 
वीद्‌, षटदर्शन, शिवमत, ज्योतिश विद्यायि हुद्य नायाब ग्रंथ शारदा 
लिपि मंज़ लीखिथ पाण्डु लिपियि महफूज़। सूंचिथ समजिथ चालि 
तहत आव यि सास बेद्य बॅरिय ब्रोठ प्रोन त॒ परातन ज्ञानु बंडार नष्ट 
करन्‌। येमिकिन्य केंशीरि हुँदि प्रानि हदय इतिहास निश अस्य 
वंचित करन आयि। मन्द्रकि चौश्व॒ुय तरफव छु काह पुट थौद्‌ 
देवार, युस किशन गंगायि हुंदि बठि खोतु स्यठा थोद छु नज़रि तल 
यिवान | तिक्याज़ि मन्दर छु अॅकिस बालु टॅगरि प्यठ यथ 64 हेर 
पॉव्य खसनस छि। स्वामी सच्चिदानन्द पुरी (सन्यास आश्रम बंडपूर) 

संदि वनन किन्य मन्दरस तान्य वातनस यिम 64 हेर पॉँव्य छि, 
यिमन सारिन॒य छि 64 दीवियन हुद्य नाव। मन्दर परिसरस मंज़ छि 
माजि शारदायि हुंज़ रोज़ान जाय, येमिच बनावट केंशीरि हुंद्यन 
मन्दरन हिशिय छि। मन्दरुक अचुबुनुय द्वार छु पशिचम कुन। 
मन्दरस अन्दर अच्चन॒ बापथ छु हेर पाव्यन खसुन प्यवान। मन्दरस 
मंज़बाग छि अख हमवार शिला, यस सथ फुट ज़्यीठ, शे फुट खुल 
त॒ शै फुट मोट छि। दपान यिहय शिला छि तथ अमृत क्वंडस प्यठ 
ठान, यथ मंज़ माता शारदायि हुंद वास छु। यात्री छि अथ शिलायि 
पोशि अम्बार केरिथ पूजा पाठ करान तु शारदा मातायि हुंद दर्शन 
सुत्य शान्ती त॒ संतूश प्रावान । मन्दर परिसरुक मुख्य द्वार छु दक्षिन- 
पशिचम तरफ । शिला दीवी आँगनकिस नागस ब्रोंहकनि छि माजि 
सरस्वती हुंज़ मूर्त क्रेहनि कनि प्यठ गॅरिथ। यस हेद्य राजच मूर्ती 
शिल्पकॉर, उज़ एतिहासिक धरोहर आसनस सत्य सत्य, शारदा 
भूमी हंज़ बौदिक सम्पदा तत्त्व ज्ञान, व्यवहार ज्ञान, तर्क त विवेकच 
अज ज़िन्द॒ मिसाल छि। मन्दरस मंज़ छेन कांह मूर्ती। शिला रूप 
मज शारदा ऑस्य सॉरी पूज़ान। 
शारदा मन्दर छु शे कूनल। युस माजि हुंदि शेन अलौकिक 

शक्तियन हुंद प्रतीक छु। यिम शक्ति छि यिथ॒ पॉठ्य:- 

() मॉज छि सर्व व्यापक 

(2) मॉज छि परिपूर्ण दिव्य विभूती 

(3) माज छि चेतना रूप बुदि हंज़ साक्षात रूप 

(4) मॉज छि सर्व शक्तिमान 

(5) माज छि दिव्य शक्तियन हुंद अदभुत बंडार 

(6) माज छि सर्व सिद्धी दायिनी 

यिहय छु कारन ज़ि माजि छि शे बौज़ आसान। श्वद ज्ञान 
त॒ विवेकच दीवी आसन किन्य छि बॅख॒त्यन श्वद ब्वदि हुंद वर्दान 
दिवान, ताकि तिम हैकन पॅज़िस त॒ अपज़िस फर्क केरिथ पनुन 
ज़न्म रथि खॉरिथ। माजि हुंद वाहन छु हंस। रत्य कर्म करनुच छि 
स्व बॅख॒त्यन प्रेरना दिथ तॅम्य संदिस हंसस पोछर दिवान। 

शास्त्र छि वनान ज़ि दीवताहव त॒ दानवव दॅस्य येलि क्षीर 
सागर मन्दन आव, तति द्रायि सकारात्मक तु नकारात्मक तत्व 
अलाव॒ कामदीन, येम्य संज़् पूज़ा दीव छि करान। पतु गयि खुमॉर्य 
चैश्मव वारुणी दीवी प्रकट। तमि पत गव कामनायन पूर करनबोल 
त॒ सॉरिस॒य ब्रह्मांडस मुशकावन बोल कल्पवृक्ष पाँदु। तमि पत॒ 
रायि स्वंदर तु बौदार अदबुत अप्सरायि अमि मंज्ञ। अमि पत द्राव 
्रन्द्रम युस पान शंकर जियन जटन प्यठ शूबरोव। अमि पत॒ द्राव 
सफेद वस्त्र दारी साक्षात भगवान धन्वन्तरिजी सकारात्मक शख्ती 
रूप अमृत चोड ह्यथ धरती प्यठ। अन्तस प्यठ गॅयि तीज़वान 
प्रज़लवन्य अथन मंज़ पम्पोश ह्यथ पम्पोशस प्यठ व्यराजमान श्री 
लक्ष्मी दीवी अमि क्षीर सागर मंज्ञ प्रकट। सॉरी दीवी त॒ दिवता 
गॅयि प्रसन। क्वलव रूप दीवीयव कोरुस श्रान, गर्न्थवव ह्योत ग्यबुन, 
अप्सरायव ह्योत नचुन, तिश्वकर्मन लॉगिस लाल जवाहरव सान 
स्वन ज़ेवर । क्षीर सागर गव पान साक्षात प्रकट त॒ कॅरनस फ्वलिम॒त्व 
पम्मोशन हंज़ माल गुलिम्यूठ । बुछान बुछान आयि यि सँजिथ दॅजिथ 
त बीठ श्री विष्णु भगवानस खोवरि तरफु। दीवी बुछिथ गॅयि दीव 
ख्वश त दानव गॅयि दिलमलूल। यि दिव्य नज़ार बस्दाश न १ .थ्थ 


क 

न्युव दानवव श्री धन्वन्तरि भगवान सदि अथ चीरिथ यि अमृत चोड 
त॒ हेतुख चोन। श्री विष्णु भगवानन कोर मुहनी रूप दारन। पन॒न्यव 
वोलव त॒ छलव तॅम्बलॉविन दानव त॒ अथ मंज्ञ थपि निथ चोड 
पिलनोबुन दीवताहन कुन। अथ प्यठ गँयि दानव क्रूधी त॒ हेतुख 
तिमन प्यठ प्रहार करुन। चूंकि अमृत सृत्य ऑस्य तिम स्यठा 
बलवान सप॒द्यम॒त्य, तिमव मॉर्‌य स्यठा दानव त केंह चॅल्य पाताल 
लूक कुन। अमिपतु कोर दिवताहव शङ्क चक्र गदारदॉरी भगवानस 
प्रणाम त॒ द्रायि पननि स्वर्गापुरी राज बेयि करनि। यि कथ पेयि मै 
अमिकिन्य वन॒न्य ज़ि यौस॒हान अथ अमृत चडि मंज़ हुरेयि स्व 
नियि सरस्वती रूप पान माता पार्वती त॒ थोबुन बाल थौंगिस प्यठ 
शारदा गामस मंज़ मैचि तल खॅटिथ, यथ त्रिवेनी हुंद ग्रज़॒वुन संगम 
शूबरान छु। यि छु प्रकाश स्वॉमी संदि वनन येमि शांडल्य चरित 
मंज़ येमि शलूक्‌ स॒त्य ननान :- 

श्री श्रीशैलस्थिता या प्रहसितवदना पार्वती शूलहस्ता, 

वह्नि सूर्येन्दु ेत्रा त्रिभुवन जननी षड्भुजा सर्वशक्ति: ।। 

शाण्डिल्येनोपवीता जयति भगवती भक्ति गम्या नतान्नां, 

सा न: सिंहासनस्था ह्ाभिमत फलदा शारदा शं करोतु।। 
म्योन अनुवाद छु यिथ॒ पॉठ्य :- 

असुव॒नि म्वख पार्वती शिलायि प्यठ वेराजमान 

त्रिशूलदारी सिर्यि रूप नेत्रव प्रजलान 

बुभवन जननी शे ब्वज़ रूप सर्व शख्तिमान 

बख्ती किन्य शांडल्य छु भगवती दारान 

शेरस सवार फलु रूप वर दिवान 

बख॒त्यन शारदा शान्ती बख्चान।। 

अथ जायि प्यठ थॅवनस पानय स्व हमवार शिला योस 7 
फुट ज़ीठ, 6 फुट खुल त 6 फुट मौचर ऑस। अन्दाज्ञ छु यिवान 
करन ज़ि हँद्य राजस मंज़ आव अँथ्य अँद्य आँद्य मन्दर बनावन। 
यिति छु वनन यिवान ज़ि राज़ ललितादित्ययिनि समयि ति ओस 
यि मन्दर बॅनिथ। केह नेबरिम्यन लिखार्यन हुद्यन सफरनामन मंज़ 
ति छु अमि मन्दरुक व्यछ्नुन डींश गछान। चीनी यात्री हयूनसांग 
येलि कॅशीरि 632 ई० हस मंज़ आव, सु रूद अति दोन बॅरियन 
त ल्यूखुन शारदायि मंज़ यिम वसीह सोंच॒क्य त॒ तीज़॒वान प्रतापी 
पंडित मे बुछ्य, तिहुंद अध्यात्मिक सोच, तुलुत्राव, व्वथुन बिहुन छु 
स्यठा तॉरीफन लायख। अमि स॒त्य ति छु ननान ज़ि शारदा मातायि 
हुंद यि परमपद छु स्यठा प्रोन त॒ परातन। 

शारदा मातायि हुंद बजर - वनन छु यिवान जि महारेशी 
वशिष्ट्स ओस न कांह पोथर। तॅम्य दौप अकि द्वह पननि त्रयि जि 
““मागनिस रेतस पुनिम तान्य योद च फाक थॅविथ करख भगवान शिव 
संज़ व्वपासना, च॒ बनख पौथर मॉज।'' तत्यन ओस वॉसिथ ज़ाँच हुंद 
अख नफर बोज़ान। सु गव गर त॒ वनन्य पनि त्रयि यि शेछ। माग 
देरिथ बाव स॒त्य शिव व्वपसना केरिथ प्रॉव तिमव सेदी त॒ ज़ाख 
नेचुव । नेचिविस थोवुख शांडल्य नाव । वनन छु यिवान ब्रह्मनव मोन न॒ 
तस योनि त्रावनुक संस्कार केह करुन। अथ प्यठ वौन तिमन वशिष्ट 
रेश्य “तोह्य गॅछ्वि माजि शारदायि निशा। तुहुंज कॉम नेरि तती।*' 
तिम गँयि क्वपवारि प्यठ गुश। वति पकान बास्योस ३% शब्द कनन 
गछान। बट॒पोरि वति किन्य गुथमङूर पत॒ थैयन वॉतिथ वात्य. तिम 

शारदा गाम। येलि शारदायि नॅज़दीक नागस मंज़ श्रान कोरुन, तस 
बन्योव ओड़ शरीर स्वन सुंद त मातायि हुंदि दर्शन बन्योव सु स्यद 
पुरुश। युस शांडल मुनि नाव गव ज़गि मशहूर। 

दपान कंशीरि हंदिस ऑकिस हदय राजस ऑस्य मॉशि 
(भैंस) हिव्य कन। सु ओस पन॒नि अथ बदसूरती प्यठ स्यठा शरमंद। 
अक्य नॉविदन फहलॉव अम्यसुद्यन मॉशि कनन हुज़ शैछ सॉरिसय 
प्रजञायि मंज़। राज़ ओस स्यठा दमफेट्य त॒ लाचार। राज़स आयि 
स्वपनस मंज़ अख दिव्य शक्ती तु शारदा मातायि निश गछनुक 
दियुतनस इशार। माजि शारदायि हुंदिस आंगनस मंज़ अचनच 
आंस॒स तोर, तेम्य संद्य मॉशि कन गॅयि अकि दर्शन मात्र स॒त्य 
गॉब। यि कथ आस केशीरि मंज़ आम:- 

माकन राज़स मॉशे कन, 

शारदायि येलि गछि, तेलि बल॒हन 

राज़न बनोव तति पतु बोड बार मन्दर। यिथु पॉठ्य छु 
शारदा तीर्थ स्थान ऋदि त॒ सैदी प्रावनुक दिव्य स्थान मानन यिवान। 

यथ बॅठिस प्यठ शारदा तिर्थ छु, तथ छि किशन गंगा नावुक 
दरियाव वनान। युस अख तूफॉनी देरियाव छु। पननिस सफरस 
दौरान पनुन पान बड्यन बड्यन पलन त॒ कन्यन सत्य छॉविथ याने 
अंकिस तुगियॉनी देरियावच सूरत पेश करान। मगर हारॉनी छि 
यि ज़ि शारदा मातायि हुंदिस हदस मंज़ येलि वातान छु अम्युक 
रफतार छु त्यूत सुस्त त॒ नर्म प्यवान ज़ि फिकरि छुन तरान ज़ि 
पोन्य कौतन तु कथ अंदस कुन छु गछान। युथुय माजि शारदायि 
हद इद छु त्रावान, देरियाव छु बेयि फलकन खसान त॒ तूफॉनी 

सूरत बेयि इख्तियार कॅरिथ बेयि ब्रह कुन पकान। माजि हुंदिस 
अथ रूपस नमन त॒ जय जयकार। 

8-अक्टूबर 2005 मंज़ युस दिल लरजुबुन बुन्युल कॅशीरि 
हंद्यन दोन हिस्सन मंज़ आव, तॅम्य कॅर माजि शारदायि अहातु 
नेबर स्यठा तबहाँयी। मकान लूहरेयि, ज़ेंमीन फॅट त॒ स्यठा जॉनी 
त॒ मॉली न्वकसान गव, मगर माजि हंदिस अहातस ल॑ज नु ज़ीर 
ति। प्रथ कांह कॅन्य रूज़ कनि सुत्य कॉयिम। 

ज़गत गुरु शंकरार्चाय छु (8वीं त॒ 9वीं) शताबदी मंज़ 
माजि हृदि दर्शन बापथ योर आमुत। कॅशीरि हुंद महाराजि ललतादित्य 
त॒ वैष्णव मतुक गुरु आचार्य रामानुज ति आव ्रुहामि सँदी मंज़ 
मातायि हंदि दर्शन बापथ शारदा तिर्थस प्यठ। 

भृगींष रेश्य छु शारदा तीर्थ स्थानुक प्रथ काह पहलू 
व्यछ्नोवमुत। दुर्गा सप्तशती मंज़ ति छि अमिच महिमा बानु बाजु 
दर्ज । अथ मंज़ छि शारदा मॉज विद्यायि हुज़ दीवी, ज्ञान आगुर, 
सर्वसिद्धी दायिनी, महाशक्ती रूप मानन आमच। कॅशौरि मंज़ 
बंडपोरि क्वलसि ति छु शारदा मातायि हुंद मन्दर, येति भोंद्र जून॒पछ 
ऑठम ओस बोड बार हवन करन यिवान। मातायि हंज़ि प्रेरनायि 
सत्य, स्वामी गोविन्दानन्द जियनि देस्य वॅनिमच शारदा सहस्त्रनाम 
यस क्वलसिक्य श्री सवीनन्द जियनि देस्य लेखन छि आमुच् तु 
कॅशीरि कडन पत॒ ।994 ई० मंज़ श्री स्वामी सच्चिदानन्दनि दस्य 
छाप कॅरिथ आयि बाज़रस मंज़ कडन ति छु म्वलुल अख खजा । 
यि छ बजर मातायि हुंद ज़ि अज़ ति छि बँखुत्यव तत्यन तत्यन 
मातायि हंद्य मन्दर बनॉँव्यमित्य येत्यन येत्यन तिम रोज़न छि। 

अमि ज़न्म दृह छि हर जायि यज्ञ कंरिथ माजि हुंद आसुन थ्यकनावान। 

भांद्र जूनपछ ऑठ॒म ओस तथ तिर्थस प्यठ पन॒न्यन पेतरन 
श्राद हावन त॒ म्वर्दन हुज़ अस्थियि ति बावन यिवान, तिक्याज़ि यथ 
तिर्थस प्यठ छु किशन गंगा त॒ मधुमति हुंद संगम। शारदा तीर्थ छु 
केंचन महान यूगियन, सन्तन त॒ तपीश्वरन हंज़ तपोभूमी रूज़मच। 
स्वामी लालजी महाराज त॒ तिहंदिस महान भक्तस श्री स्वामी नन्दलाल 
जियस ति छि येतिय सेदी मीजमच। 

शारदा मातायि निश ऑस्य अं्च पॅख्य गामन हुद्य गुजिर्य 
त॒ पहाँडी बॅस्कीनदर हरदस मंज़ हरुद वेंटिथ माजि शारदायि ब्रोंहकनि 


पुनि पुनि मकदूर मूजूब तोमुल त॒ कृनुख त्रावान। किशन गंगायि 
आस्य गावुन हुंद दद बावान त॒ मन्दर परिसरस मंज़ रोज़न वाल्यन 


सादन संतन थन॒ तलुक गॉव द्द निथ पानस कयुत रुत कॉछान त 

पनन्य कामना पूर करन॒च आश थवान। आम मुस्लमानव अलाव॒ 
ऑस्य मुसलमान संत फॉकीर ति शिला दीवी हुंद दर्शन करनि योत 
यिवान। कुनि समयस ठ॒हरिथ ऑस्य तिम ततिक्यन ज्ञॉनियन त॒ 
संतन हुंज़ि शराफेच त॒ दास बावस दाद दिथ थ्यकान रोज़ान। 

माता शारदायि हुंदि वरदान प्रॉव स्वामी नन्दलाल जियन 
सेदी। स्वामी जी रूद्य केशीरि मंज़ महान संतन त॒ महाप्वरशन वथ 
हावान। यथ मंज़ क्राल बब जी, स्वामी मस्तराम, स्वामी विभीषन 
जी, स्वामी स्यदबब, शीलपूर बड़गाम्युक श्रीनाथ जी, तिहुंद पौथर 
श्री महेश्वर नाथ जी यिवान, यिमन पत बादशाह ऑस्य वनान! 
स्वामी हरी कृष्ण जियन वोनुस हवनस प्यठ अकि द्वह “यि छुनु 
बादशाह योत, यि छु कलन्दर ति। कलन्दर गब येमिस अंदरिम्यन 
सिरन हुंद ज्ञान आसि।“' तमिपत॒ गव स्वामी नन्दलाल जियुन त॒ 
स्वामी हरी कृष्ण जियुन शेश्य बादशाह कलन्दर नाव ज़गि मशहूर । 

यमिसात॒ कबॉइल हमल गव, श्री स्वामी नन्दलाल जी ति 
ऑस्य बाकियन सादन संतन सृत्य माता शारदायि तिर्थस प्यठ 
मूजूद। वनुन॒ छु यिवान ज़ि मन्द्र॒ नेब्र्‌ कनि ऑस शारदा मातायि 
हु लॅकरि हंज़ गॅरिथ मूर्त। हमल ब्रोंठुय आयि स्व वॅसिथ त॒ गयि 
किशन गंगायि मंज़ लय। 

कॉशिर्यन पंडितन निशि थन पेम अँकिस आज़ाद लिपि 
छि शारदा लिपी वनान। येम्य पोछर ब्रह्मी लिपी दियुत। शारदा 
पीठकिस अचवनिस बरस नॅज़दीकृय ऑस्य अकि पॉत्र कनि 
प्यठ अमि भाषायि हुंद्य निशान मेलान। युस ओत यिवान ओस, 
तस आस ग्वडन्यथ नज़र अमि लिपि हुद्यन निशानन प्यठ प्यवान। 

अथ॒ सृत्य लीखिथ हत बँद्य ग्रंथ छि अँथ्य लिपि मंज़ वुन्यक्यनस 
ति ““भंडारकर शोध संस्थान पूना महाराष्ट्रस'“ मंज़ मेलान। सासबेंद्य 
पाण्डु लिपियि आस गरि चलनस तान्य बट गरन मंज़ सॉमिथ त॒ 
शीरिथ। चलन विज़ि त्रॉव असि ग्वड़ पनन्य ब्वद तॅती, ग्रंथन हुंज़ 
छैन कथ॒य कांह। सास बँद्य पाण्डु लिपियि आयि मुस्लमान हुकमरानव 
दस्य पॉनिस मंज़ वेथि त्रावन या ज़ालन। 

एतिहासिक सबूतव अनुसार माहराजा अशोकनि हकूम॒च 
पत 76 वीं सँदी तॉन्य ऑस शारदा लिपी कंशीरि मंज़ आम। 
मशहूर इतिहासकार जोन राजन छु तमि सम्युक इतिहास शारदा 
लिपि मंज़॒य ल्यूखमूत। चूंकि यि लिपि ऑस आम, तॅमिय ऑस्य 
परन त॒ परनावान ति अँथ्य लिपि मंज़। युस शारदा यूनिर्वसीटी 
मंज़ केशीरि नेबर कांह ज्ञान प्रावनि यियिहे, तस ऑस्य यि लिपि 
प्रुन्य पत॒ लेखन्य हैछिनावान। बीद शास्त्र ज्योतिश त॒ बाकय 
ज्ञानुक माध्यम ऑस शारदा लिपी। 

श्री एस.एन सुमन संदि देस्य लेखन आमुत “शारदा तीर्थ“ 
अनुसार छु पाणिनी रेश्य सुंद मशहूर व्याकरण ग्रंथ “'अष्टाध्यायि 
हंद सेहल तशरिह'“ त॒ “टीका रूप कलाप'' नावुक ग्रंथ ति शारदा 
लिपि मंज़य लेखन आमुत। 

ओठ त॒ नवमि संदी हुद्य सफोर अलबीरूनियन छ पननि 
कॅशीरि हुंज़ि यात्रायि हुंदिस सफरनामस मंज़ दर्ज कोरमुत ज़ि 
यात्रियन सुत्य शारदा तिर्थ स्थान प्यठ गछान म्यूल तस अख 
ब्रह्मुन युस पाण्डुलिपयन ओस नकुल करान। अलबीरूनी संदिस 
प्रछनस प्यठ ज़ि “यि क्याज़ि छुख नकल करान |" ब्रहनन वोनुस 

''क्व वख्त छु यिन॒ वोल, तमिय छुस ब॒ यिम यकजा कॅरिथ अम्युक 
नकल करान, ताकि यिम हेकव कुनि महफूज़ जायि वातनॉविथ।*' 
अलबीरूनी गव यि बुछिथ स्यठा हॉरान ज़ि शारदा लिपी मंज़ छु 
ज़ीरो (0) बदलु फ्योर (.) यिवान त्रावन। 4 छु गोल आकारस 
(0) मंज़ लेखन यिवान। येलि तेम्य संद्य देस्य ब्रह्मनस बेयि प्रन 
आव, सु वोथुस दरजवाब ज़ि ““संस्कृत भाषायि मंज़ छु ज़ीरो (0) 
शुन्य यिवान मानन । युस देछनि तरफ अँकिस थॅविथ देह ग्वन बल 
छु मानन यिवान। नत॒ छुन॒ अम्युक कांह माने तु मतलब। यि डाट 
छु पज़रच पहचान येलि ज़न । छु अजन्मा त॒ ज़न्म दिन॒वोल कुन 
दय। अमिकिन्य छु अख शुन्यस बराबर ज़ीरो (0)। अलबीरूनी 
सदि वनन अनुसार ऑस शारदा प्वनि तिर्थ स्थान किस एहातस 
मंज़ शारदा दीवी हुज़ हचि ईज़ मूर्त योस हिन्दुस्तानस मंज ऑस 
स्यठा मशहूर। येमिस सॉरिय दर्म त॒ ज़ॉँच आस मानान त मान ति 
दिवान | अमि बगॉर छुन॒ कांह ति सबूत ज़ि शे ब्वज्ञ शारदायि हंद्य 
केह चित्र ऑस कशीरि मंज़ । शारदी गाम॒क्य गुजिर्य छि पछतावान 
अतिचि सपचमच हॉनी प्यठ। तिम ऑस्य दरवाज़स प्यठ गॅछिथ 
क्रक दिवान 'जय शारदा अम्बा, शारदे शारदी दीवी, माता दी 
शारदी त॒ दया करो शारदा मा।* यि छु ऑक्य अरब सफीरन पननिस 
सफर नामस मंज़ दर्ज कोरमुत। यि कथ हदस तान्य छु पोज़ सु 
बुङव अस्य शारदा तीर्थ स्थानक्यन लेछमचन दौयम्यन किताबन 
मंज़ ति ताकि सोन पेपास सपदि दूर । 

मशहूर फारसी व्यदवान अलबीरूनियन छु पननि किताबि ` 
'“तहकीक-ए-हिन्दस'* मंज ल्यूखमुत ज़ि  भारतुक्यन मशहूर 

तिर्थन मंज़ छु ग्वड़ मुलतानस मंज़ मशहूर सिरयि मन्दर, पत॒ छु 
शारदा मन्दरुक नाव यिवान। मशहूर अंग्रेज़ शोधकर्ता सर एम.ए. 
स्टैन येम्य कलहन पंडितनि किताबि “राजतरङ्गिणी अंग्ररीज़्यस 
मज़ अनुवाद दून हिस्सन मंज Chronicles of the Kings of Kash- 
फ” नावु किताब सन्‌ 4900 ई० मंज़ शाया केर, तथ मंज़ छु 
तिमव मौनमुत ज़ि शारदा मन्दर पूर कुन लगबग अख मील दूर 
हमवार मॉदानस मंज़ छि ऐतिहासिक दरोहरक्य सबूत मेलान । तॅतिन॒य 
ओस परनुक तु परनावनुक मशहूर वेद्या केन्द्र हैंद्य राजस मंज़ 
मूजूद, यथ लुख छि विश्वविद्यालय वनान। अति ओस वीद त॒ 
शास्त्र ज्ञानच विदिवत शेक्षा दिनुक पूर प्रबन्ध। 

बंगालुक्य गौड ब्रह्मण त॒ कॉशी हुंद्य पेंठित ब्रह्न ऑस्य 
धर्म शास्त्र ज्ञान प्रावनि औत यिवान। विदिवत ज्ञान प्रॉविथ ऑस्य 
तिम डिग्री हेथ पनुन गर वापस नेरान। ताकि तथ इलाकस मंज़ 
हेकहान ब्रोंठकुन तिम लूकन ज्ञान दिथ प्वखत॒ मनुश बनॉविथ। 
ग्वरुक्वल परम्परायि अनुसार ऑस्य तिम शास्त्र शैवमत, ज्योतिश 
वेद्या, षटदर्शन त॒ शारदा लिपि परन॒ खाँतर शारदा विध्यापीठस 
मंज दॉखलु निवान। सेलिबस पूर कॅरिथ ओस तिमन ज़बॉनी 
इम्तिहानस मंज़ सफल सपदुन आसान। यिम परीक्षा पास करहन 
तिमन आस॒ सर्टिफिकेट दिन-यिवान। अमि खातर ओस दीक्षान्त 
समारोहुक इन्तिज़ाम याने ९०१४०००४०० हर बॅरियि गौरी त्रितया 
इह करन यिवान । ज्ञान॒वान ऑस्य सर्टिफिकेट रॅटिथ केह गर पनुन 
गछान, केह ऑस्य लुक हयत कर्म करन बापथ ततिय बिहुन पसंद 
करान। कल्हण पंडितन छु बॅहिमि संदी मंज (4448-49 ई ०) अमि 

विद्यापीठ त॒ ततिचि कारकरदगी मुतलिख व्यडनिय लयूखमुत। 

नीलमत पुराण किस 4426 श्लूक अनुसार जनमीजयनिस 
वननस प्यठ ज़ि मै वनत॒ बेयि अकि लटि वितस्तायि हुंदि बजरच 
कथ योस बोज़न स॒त्य ब॒ गछ्छहा पापव मुछि। अथ प्यठ माजि हुंद 
बजर वखनान वोनुस वैशम्पायन :- ही राज़ यि ऑस स्वंदर सती 
दक्ष प्रज़ापत संज़ कूर त॒ शंकर जियिन्य त्रय यस वैवस्वतस मंज़ 
उमा ऑस्य वनान। यिहय हिमादरी संज़ कूर ऑस पाप नाश करनावान 
वाजेन्य यमुना नद्य त॒ अमिस॒य छित्रुजगत॒च बॅड बार नाव ति सृष्टि 
बारसस अनन विज़ि वनान। 

अमिस दीवी छि कशमीरा ति त वितस्ता नेंद्य ति बनान। 
यि दीवी सपज़ दरती प्यठ प्रकट-मारायण सुदि अकि नेज़ टासु 
स॒त्य। यि वितस्ता नेंद्य छेन गंगा नदि ख्वत॒ कम केंह। फर्क छि 
यिहय योत ज़ि गंगायि मंज़ छि मनशस असर॒कन हंद्य बॅन्य आसान। 
नत॒ छु द्रशवनी मंज़ श्रान करनस हिवुय महिमा । (4428-29) 

नाना रूपक्य नाग, नदि, पोन्य जायि, दीवता, मुनी, गर्न्धव, 
यछ तु राख्यस छि अमिस॒य विज़ि विजि व्यनथ करान। दाना पुरशन 
पञ्जि पनुन ज़न्म रथि खारन बापथ विज़ि विज़ि नमन त॒ सुमरण॒ 
सृत्य स्व प्रसन कर्‌न्य। (4435-36) 

यि वितस्ता दीवी छि पाप नाशक तु पॉपियन पनुन अथ॒ 
प्यठ़ थॅविथ नरकस गछन निश बचावान। (4438) 

यस दीवी पार्वती छि स्वय छि कश्मीरा दीवी ति। यि सतीसर 
ओस कल्पस ब्रोंठ शेन मनक्नतरन तान्य पाँ बरिथ स्वंदर त॒ दिलकश 
सर, युस महाभारतकि समयि ओस अख स्वंदर प्रदेश बन्योमुत। 

पॉन-उलाण मम मा लय न 
शारदा पीठ नाव केंशीर हंज़ि महान तिर्थ पुरी प्यठ छु कश्यप रेश्य 
त॒ मातायि हुंद ऑर्शीवाद। सती शारदा दीशस अननु खॉतर कॅर 
शारदा वनस मंज्ञय कश्यप रेश्य तपस्या तु मोंगुन माजि ओत 
यिनुक वरदान। अथ थानस छि ' शारदा वन ति वनान। 

वीदव अनुसार छु निग्वन आत्मक शिव शक्ति षटचक्रस 
मंज़ व्यराजमान। यि सोस्य ब्रह्मांड ति छु ओमकार रूप॒। अँथ्य 
स्थानस प्यठ आव जटादॉरी शंकरजी कैलास कोह प्यठ हीमाल 
पर्बतनि कोरि माता पार्वती वरनि। ऑँथ्य वनस मंज़ करि शिव 
जियन सहस्रनाम माल यकजा। तिमय माल॒ छि छि तस नॉल्य ति। 
यि छि स्वय गंगा यस शंकरजी सुदि मुकट॒च शूब छि। दीवी दिवता 
गंधर्व राक्ष्यस दानव तु मानव छि सॉरी ओत यिथ पनुनि यछायि पूर 
करनुक वर माजि निश प्रावान। येमिकिन्य दिवता अथ थानस 
कल्पवृक्ष छि वनान। यिहय छि त्रिवेणी संगमुक आदार | यिहय छि 
कृष्ण गंगा, सरस्वती सर त॒ मधुमती नाव ति ज़गि मशहूर। परम्परायि 
अनुसार छि ध्रव बख्तन येथ्य पूजा कॅरमच। तमिकिन्य छि अथ 
धरवखेत्र ति वनान। विष्णु भगवान सुंज़ि कृपायि सपज़ बख्तस प्यठ 
माता प्रसन्न त॒ तफ गोस स्वफल। 

यिहय कशमीरा दीवी (पार्वती) छि नाना रूपन मंज़ नाना 
-स्थानन व्यराजमान। यिहय छि दुर्गा ति सरस्वती ति। 

बुछन गछ क्या यि वॅछ आकाशरवॉणी 

सतीसर, शारदा, कशमीर भवानी 

स्वग्वन ्यग्वन सकल न्यष्कल निराकार 

सदा चैय शारदा दीवी नमस्कार 

यि चु पौद छु ऑक्य शारदा पीठस मंज़ रोज़न वॉल्य बखत्य 
ल्यूखमुत। तॅम्य छु तमि सात तत्युक व्यबहार ब्रहकनि थँविथ 
माजि शारदायि हुंद बजर ल्यूखमुत। तथ मन्द्रकिस परिसरस मंज़ 
ओस सु सुन्हन शामन यि लीला परान। अम्य ति छि सतीदीवी 
सतीसर लोल तु मायि वखनॉवमच्च। नीलमत पुराण 4278-79 
शलूक अनुसार :- 

कृष्णा वितस्ता संयोगे गोसहस्त्र फलं लभेत्‌। 

तथा मधुमतीतीरे शाण्डिल्येन निवेशितम ।। 

दृष्टवा चक्रे श्माप्नोति वहिष्टोम फलं नर। 

दृष्ट्वा दुर्गावाप्नोति काममेव यथेप्सितम ।। 

अख सास गॉवन हुंद तोफ मेलि ऑकिस मनुशस युस 
कृष्ण गंगा वितस्ता त॒ मधुमती त्रिवेणी हुंद दर्शुन करि। मधुमती 
हंदिस बॅठिस प्यठ युस शांडल्यन चक्र छु थोवमुत तमिकि दर्शन छु 
मनुशस वहिनिसटोमा (४३४७००१६) करनुक पोन्य फल मेलान। 
दुर्गा माता हुंदि दर्शन छि सारेय यछायि पूर सपदान। 

अमिकिन्य छु पूर पॉठय ननान ज़ि माता दुर्गा छि अति पान॒ 
शारदा रूप व्यराजमान चूंकि गामस ओस शारदी नाव, तमि किन्य 
प्यव मातायि शारदा नाव। 

येलि सतीदीवी कश्यप जियनिस त॒ शंकर जियनिस वन्नस 
प्यठ वितस्ता रूप दारन कोर तसुंज स्तुती करान करान छु कश्यप 
रेश्य तस वनान:- 

दवानां त्वं धृतिर्देवि देवानां भारती यथा। 

तृप्तिश्च सर्व भूताना निमूनगे त्वं सदा भुवि।। 

ही पर्वत पुत्री देवी बोनकुन पकव॒न्य, वेथि रूप दीवी घ्र 
छख धैर्य दिवताहन हुज़ बेयि छख तिमन दिवताहन हुंज़ भारती 
(शारदा) यिम सारिनय प्रॉनियन तृप्ति बख्शन वॉल्य छि। 

शारदा मन्दरच पहिचान कॅर सनु 4892 मंज़ स्टाइनन कृष्ण 
गंगा त॒ मधुमॅती संगम सत्य बालु टॅगरि प्यठ मन्दरस स॒त्य। यि छु 
सुय मन्दर यथ नीलमत पुरान किस 89 शलूकस मंज़ दुर्गागृह 
बॅनिथ किताबन पूजा करनच नसीहथ नारायण सुंदि दस्य अमि 
शारदा ऑठम करन छि आम॒च्र। 

““जम्मू के प्राचीन मन्दर“ किताबि मंज़ शीर्षक “मन्दिर 
सुकराला माता“' छु श्री केवल कृष्ण शॉकिर जियन श्री जे ०ऐन ० 
गनहारुन हवाल दिथ ल्यूखमुत जि सुक्राला माता छि भगवती शारदायि 
हंद अवतार | अकि दन्तकथायि अनुसार:- गव बसोलि हुंद महात्मा 
धार्मिक शेक्षा प्रावनि कॉशी। पनन्य शेख्या पूर केरिथ वोत सु 
स्योदुय शारदा मातायि हुंद परम दाम, तिक्याज़ि सु ओस मातायि 
हुदं परिपूर्ण बख्त। तसंज़ि बॅख्ती प्यठ प्रसन्न सपदिथ दियतुस माजि 
दर्शन त॒ प्रुझनस “क्या गछिय, येमिकिन्य च यीच ज़ॉरी छुख 
करान।'' महात्महान वोननस ““म्यॉन्य माज, ब॒ गछुहा व्वन्य गर 
वापस। तति प्यठ हैक न ब॒ द्रहय योर यिथ कैंह। ब छुस यछान ज़ि 
तोहय यियतव म्यान्यस॒य गामस मंज़ रोज़नि, दव ततिक्यन बाशन्दन 
ति चोन अनुग्रेह सपदिहे त॒ मेति गछिहे सहूलियत चॉन्य पूजा करनस 
मंज़। शारदा माजि मोनुस तु वाद दियुतनस '“ब गछ तथ एलाकस 
मंज़ चान्यन पोतन हुजि विज़ि प्रकट ।' महात्मा जिय सपेदय प्रसन्न 
त॒ आयि ग्र वापस। पनि तपु बलु हॉव्य तॅम्य बसोली त॒ भडडू 

राजस केह चमत्कार। सॉरिसय क्षेत्रस मंज़ ओस सु वेद्वान मानन 
यिवान। तस ऑस्य ज्ञ पोथर | अँकिस ओस पं ० महादेव त दोयमिस 
पं० मलूक राम यिम बिलावर त॒ बसोली मंज़ ऑस्य रोज़ान। 
बसोली हंद्यन राजन मेदनी पालन दियुत पं ० महादेव संदिस पोथरस 
सुकराला जंगल बतौरि तोफ । सु ओस अक्सर तथ जंगलस नचान 
त॒ ईकान्तस मंज़ ओस इश्वर भक्ती करान। अकि रॉच आयि 
मॉज मल्ल दीवी तस स्वपनस मंज़ त॒ वोननस ““चोन बुडिबब पं० 
त्रिलोचन जी ओस म्योन परम बॅख्त। तस ओस मे वाद दियुतमुत 
ज़ि चानि त्रेयिमि पीढि विज़ि गछ॒य ब प्रकट चॉनिस अलाकस 
मंज़। च॒ दि छाँड सॉरिस॒य सुकराला जंगलस, ब॒ दिमय चे पिण्डी 
रूप दर्शुन।' यि बॅनिथ गॅयि मॉज अदूश्य। 

दोयिमि दूह नेन्द्रि बॅतिथ गव पं० शिवनन्द जंगलस मंज़ 
मल्ल मातायि हंज़ पिण्डी छारनि। आँखिर वोत थॅकिथ फुटिथ 
ऑँकिस नागस निश, येत्यन चमेली कुलिस तल राज राजेश्वरी 
मल्ल दीवी हुंद पिण्डी रूपस मंज़ तॅम्य दर्शन कोर। येलि यि कथ 
तॅम्य लुकन निशा वन्य, ततिक्यन बॅस्कीनदरन प्यव पं० त्रिलोचन 
जी सुंद वाद याद युस तमिस माजि ओस दियुतमुत! शिवनन्दस 
ओस वेश्वास ज़ि माता शारदयि छु पन॒नि वाद अनुसार पिण्डी रूप 
दारन कोरमुत, तमिय कॅरनस स्थापना ति तॅतिन॒य। पत॒ ओस हर 
दोह बिलावर प्यठ पैदल यिथ ओर मातायि पूजा करनि यिवान। 
अज़ छु यि मंदर सुकराला माता नाव ज़गि मशहूर। , 
गंग ऑठम :- 

भॉद्र ज़ूनपछ ऑठम छि गंगा जी हुंद ज़न्म द्रुह मानन॒ यिवानु। 

अमिय छि अथ गंग ऑठम वनान। अमि द्वह छि हरमुकट यात्रा गंगबल 
करन यिवान, योस॒ हंदवारि तहसीलसं मंज़ छि प्यवान। दपान छि सती 
माता येलि ऑग्नस मंज़ पनुन शरीर छि फना करान, शिव जियन ह्यौत 
सारिस॒य ब्रह्माण्डस मंज़ अधौरी रूप फेरुन। अँथ्य रूपस मंज़ वॉत्य 
तिम अकि दोह केशीरि ति गंगबल तिर्थ स्थानस प्यठ येति काक 
भूषणडी ऑस्य ऑसान। यिम आस्य स्यठा थैंद्य रेश्य, मगर पनुन्यव 
पोरू कर्मव किन्य आव यि काव ज़न्मस। शिव जी रूद्य हंस रूप 
अंमिस कावस स॒त्य वारियहस कालस। दपान अमि कॉव पुनिम दोह 
छु पान साख्यात काक भूषन्डी प्रथ कुनि गरस मंज़ बोग खेनि यिवान। 

इन्द्र संज पूजा करिथ कोर भगवान शिवन हंस रूप त्याग त॒ 
आव बेयि शिव रूपस मंज़। दपान काक भूषन्डीयन छि गंगुबलु अँध्य 
जायि शिव जियस निश अमर कथा बूज़मज़ | 

कशीरि हुद्य ऑस्य अतिच यात्रा स्यठाह अहम मानान। तिम 
ऑस्य तोत गॅछ्थि मोदर्न हुंदय फूल त॒ अस्थी गंगबल सरस मंज़ 
बावान। राजतरंगनी मंज़ छु दर्ज गंगबल ओस अख मन्दर, यथ भूतेश्वर 
या शिव भूतेशुन मन्दर ऑस्य वनान। तथ मंज़ छु नॅन्य पॉठ्य लीखिथ ज़ि 
महाराजा अशोकन छि पुत्र कामना अँथ्य मन्दरस मंज़ कॅरमच्र। कठिन 
तप॒ स॒त्य गव भगवान शिव प्रसन्न त॒ तस ज़ाव लेंड़क। अति ऑस्य 
साख्यात अकिस यात्रीयस तिथ्य अनुबव गछ़ान येमि सुत्य तस ओस 
बासान ज़ि तोत गछुन छुन बेमतलब केंह। यात्री ऑस्य तोत वॉतिथ पन॒न्यन 
प्रन श्राद हावान। १990 प्यठ ऑस यि यात्रा बन्द गॉम॒च। मगर पाँच्रव 
शेयव वॅरियव प्यठ़ ह्योत सानेव नवजवानव बेयि औत गछुन। कॅशीरि 
ओस यि दृह ब्रारि आँगन उमादीवी मन्दरस मंज़ बडि जोशि खरोशि सान 

मनावन यिवान। येति जैमिस मंज़ छु यिहय हवन उमा मन्दर स्यमानन्द 
आश्रमस मंज़ माता अपरणा जिय हुंद्य देस्य तिथय पाठ्य यिवान करन 
यिथ॒ पाड्य अज़ ब्रोंठ तकरीबन 50 बॅरियव प्यठ स्वामी स्यमानन्दन्य 
दस्य ब्रारि आंगनस मंज़ करन ओस यिवान। यि द्वह ऑस्य तिम उमादीवी 
मन्दरुक स्थापना दिवस रूप मनावान। 

ई 


गौतम काह त गौतम नाग 


गौतम नागुकिस परिसरस मंज़ छि गौतम रेश्य तपस्या केंरमुच्न। 
येति तॅम्य न्याय शास्त्रच प्रेरना प्रॉविथ न्याय शास्त्र ल्यूख। धनुष 
वद्यायि हुंद ति कोरुन अब्यास । पनुन पान तपुनस सृत्य स॒त्य रूद्य तिम 
पनुनि त्रयि अहल्यायि सुत्य दयि नाव बजनव दॅस्य वखनान । येमिकिन्य 
शिवजी सपुद तिमन प्यठ प्रसन्न। वरदान रूप दियुत साक्षात शिव 
जियन तिमन गंग ज़ल, क्वंड ज़ल॒ रूप, येम्य मंज़ श्रान कॅरिथ छु दय 
पापव निश मुछि कॅरिथ श्वब फल दिवान। ब्रह्मांड पुरानस मंज़ छु 
येमि कथि हुंद ति ज़िकिर ज़ि महाराज इक्ष्वाकु सुदि वंशुक कुकुंत्स्थ 
चक्रक्थ राजि मानधात संज़ सलन्तने्र हुंद कब ओस त्यूताह दूर 
तॉन्य फॅहलिथ, युस सिरियि खसन प्यठ सिरियि वसनस तॉन्य मेनन 
यियहे। केंचन वॅरियन पेयि ऑम्य संदिस राजस मंज़ न्यबरिमन व्वपद्रवन 
हंज़ तिछ छाय येमिकिन्य ऑम्य संजि प्रज्ञाय ओस हचर त पीडायि 
नाल वोलमुत। प्रायि हंज़ अरसर वुछिथ गव राज मानधात अंगिरा 
. रेशिस शरन त॒ होवनस पननि राजुक ऑन । प्रज़ायि हदि व्वपकार गर्जू 
द्युत रेश्य भांद्रप्यथ ज़ून॒ पछ कॉश्य दोह गौतम नागस मंज़ हवन 

करनुक आदीश। राज़न 
कोर अथ परिसरस मंज़ 
हवन त॒ म्वकलॉँव॒न ह a 
पनन्य प्रजा द्खव त | 0 
द्व निश।दययछायि - ~= क 
सपुद दुशमनन सम्हर। ` 5... च अ 
ख्वशहाल तु शांत” "ह 5. कहो: 
वातावरन किन्य रूद्य लूख हर वॅरियि गौतम कॉश्य दोह अथ परिसरस 
मंज़ हवन करान। यि हवन छु वुनिक्यन ति बाज़ॉब्यतु हर वॅरियि 
सपदान। 990 ब्रह ऑस्य अस्य अन्नतनागक्य बट सॉरी अमि दोह 
पन॒नि पननि गरि खिर करान। खिरस पूजा कॅरिथ ऑस्य पत गौतम 
नाग ति कैंह निवान, बेयि ऑस्य तति ति हवनुक प्रशाद करान। अस्य 
छि सॉरी गरि कडन पत॒ ति येति गौतम कॉश्य खिरस पूज़ा कॅरिथ 
गौतम रेश्यस याद करान। तिक्याज़ि यि छि तिर्थच जाय। शास्त्रन मंज़ 
छि यिथुकन्य कॅशीरि मुतलिक लीखिथ :- 

“त्रिलोके यानि तिथानि तानि कशमीर मण्डले |” 
कश्मीर मंडलस मंज़ छु ज़्याद महत्व अन्नतनाग तिर्थस, तिक्याज़ि 
विष्णु भगवान सुंदि हुकम अनुसार छु सँतीसरस कश्मीर बनावनस 
मंज़ अन्नतनागुन स्यठाह अहम योगदान। तिहंदि वनन किन्य युस 
मुसलसल भांद्र ज़ून॒पछ कॉश्य गौतम कॉश्य दोह गौतम नागस मंज़, 
बॉश्य दोह इन्द्र नागस मंज़ त॒ अन्नत च्वदश दोह अन्नतनाग क्वंडस 
मंज़ आन करि तस मेलि चोरन दामन हुदि श्रानुक त॒ दर्शनुक फल। 

दपान गौतम रेश्य ओस स्यठा ज्ञानी, अमिसंज़ि यि ओस 

अहल्या नाव यस स्यठा स्वंदर त॒ पतिव्रता ऑस | यिम आस्य दोह्य 
दोहस दय सुंद आसुन थ्यकान त॒ व्यवहारस मंज़ अनान। इन्द्रदीवन 
येमि द्वह यि वुछ तमिय द्वह प्यठ ह्योतुन ऑमिस व्यबचार नज़रि 
वुछुन। ब्रहममूर्तस मंज़ येलि गौतम रेश्य अकि द्वह श्रान करनि पनुन 
कमंडल ह्यथ द्राव, तोत च्राव इन्द्रदीव। इन्द्रदीवन ऑस तॅमिस 
स्यठा कालु प्यठ नज़र थॅवमच। अम्य कोर गौतम रेशुन रूप 
दारन। अन्दर अँत्रिथ प्रहुस अहल्यायि ज़ि त्वह्य क्याज़ि आयव॒ 
वापस। पनन्य यछापूर्ती कुन इशार दिथ कोरुन तस सृत्य वेब॒च्चार 
त॒ येलि नेरुन ह्यौतुन गौतम रेशिस गव नज़रि। अंदर अँच्रिथ येलि 
अहल्या तस वुछिथ हर्षस गॅयि गौतम रेश्य च्यून ज़ि इन्द्रन छु तस 
स॒त्य गल्त कोरमुत। क्रूधस मंज़ तुल तम्य कमंडलुक पोन्य त॒ लब 
दिथ गॅयि अहल्या ततिन॒य वट॒स्य। दछिन्य खोवरय आयि सॉरी 
रेश्य त॒ दीव त॒ कोरुख वेनय प्रनय गौतम रेशिस। पत॒ शाप वापस 
न॒ निथ दोपनस राम जी येलि यपॉरय येमि जंगल मँज़्य नेरि तसंदि 
चरन स्पशु सत्य गछख अमि शाप निश मुछि त॒ यिख बेयि पननिस 
रूपस मंज़ नविसर | 

राम जी येलि त्रेत्यायुगस मंज़ चौदहन वॅरियन हुंद बनवास 
चटान ओस तिम द्रायि तपॉर्‌य यि ज़ॉनिथ ज़ि यि छि स्वय अहल्या 
योस॒ बेतकसीर आयि इन्द्रजालस मंज़ हेनु। तिमव लोग न॒ पुन 
ख्वर तथ शिलायि कुन मगर तिहुँद्यन ख्वरन हंद्यव निशानन इंजि 
गर्दि कोर हवा सृत्य सर्पण तथ शिलायि सुत्य त॒ अहल्या आयि 
बेयि पननिस रूपस मंज़। तॅम्य कोर भगवान राम जियस चरण 
स्पश त॒ पूज्ञायि रूप कोरनस पनुन आभार प्रकट। 

व्यथ त्रुवाह 


बाँद्र ज़ूनपछ त्रुवाह छि वितस्ता हुंद ज़ा दोह मनावन॒ यिवान। 
नीलमत पुराण अनुसार सॅतीसर दीशिच कोरि माता पार्वती जी कोर 
कश्यप जियनिस वननस प्यठ वेतस्ता रूप तु विष्णु संज़ि लक्ष्मी कौर 
वेशव रूप दारन। 'विसोकाऔः याने दौख रोस। लुकन हुंद्य पाफ 
छलन बापथ आयि यिमन यि बेंड ज़िम्बॉरी दिन | दपान युस वेतस्ता त॒ 
विसोका नदि मंज़ श्रान करि तस गछन सॉरी दोख त॒ व्याज़ दूर। तमि 
बदल ओस लुकन यिहुंद ज़ा दोह मनावनुक हुकम दिन आमुत। युस 
अस्य दीशि त्याग करनस तान्य आस्य हवन रूप वेथ॒ वोतरि वेरनागस 
मंज़ मातायि आवाहन करान पत ऑस्य ऑग्नस मंज़ सारिनय दीवी 
दिवताहन हुद्य नॉव्य हुमान पत॒ हवन कॅरिथ ऑँस्य तोत आम॒त्य सॉरी 
प्रशाद ख्यथ ग्र वापस नेरान। अति वेथि हंदिस आगरस वैथ॒वोतुर 
वेरीनागस मंज़ ऑस्य यि वितस्तायि हुंद जा दोह पथ कालि प्यठ 
शोकसान मनावान। अति ऑस सादन संतन हज बेठाल। येति हर 
सात बँख॒त्य ऑस्य हैकान गछ्थि त॒ पूजा पाठ कॅरिथ। 

कल्हणन ति छु पन॒नि किताबि राजतरंगनी मंज़ अमि वेथवोतरुक 
जिक्र कॅरिथ वौनमुत ज़ि यि छि स्व पवेत्र जाय येति दिवय छि लगान। 
अमि दोह ओस बोडबार हवन गेरि नूरपोरस मंज़ गोरी शौरी अस्थापनस 
प्यठ ति यिवान करन॒। गौरी मातायि हदिस नावस प्यठ छु अथ गामस 
गेरू नाव प्यौमुत। अति छु अख प्रोन नाग त॒ बेयि अख मन्दर यथ 
“गौरी शौरी अस्थापन छि वनान। अमि वेतस्तायि हुंद वोहरवोद्‌ छुः 
येति ति यिवान मनावनु। येति ति छु बोड बार हवन अमि दोह करन 

यिवान। पत छि बॅखत्य प्रशाद ग्रहन करान। 

नीलमत पुरान अनुसार (438-450) नरकस मंज़ 
फटिमित्यन पॉपियन पनुन्यव अथव सुत्य बचावन वाजेन्य वेतस्ता 
दीवी छि पापन नाश करव॒न्य माता मानन यिवान। युसं ति कांह 
तोत यात्रा करनि गछि, तिम छि संसॉरय यश त॒ मान प्रावान 
तिक्याज़ि यि दीवी छि स्वर्गच हैर त॒ कामना पूर्ती हुंद बंडार। यि छि 
यात्रियन हंसव त॒ सारसव बॅरिथ वीना त॒ मुरजन साज स॒त्य ग्रज़बुन, 
स्वर्गच अप्सरायि ह्यथ सिर्यि रंग चक्रवकव, ल्वकचेव गंटी मालव 
स॒त्य सजॉविथ स्वन्दर अस्मॉनी व्यमान देस्य अमरावती गछनुक 
पोन्य प्राबनुक हकदार बनावान। स्यठाहव कॉदुलब, नील्य त॒ 
व्वज्ञल्यव पम्पोशव सृत्य फ्वलिथ, गाँव गुपन ख्यलन हुंदि आवाज्व 
स॒त्य स॒त्य क्वलन हुंद दिलकश ग्रजुन, गाड तु कंछवव बॅरिथ 
यार॒बलन हुंद शोर, येम्युक ज़ल अमृतस ह्युव मज़दार, मर्दन हंजन 
अँछन वुछुन ख्वश छु करान, ऑमिस॒य वेतस्ता भगर्बेती गछि नमन 
करुन। माजि हुंद्य पॉठ्य कामनायि पूर करनवाजिनि तस वेतस्ता 
दीबियि कॅरिव प्रनाम यसंज़ महिमा संतव त॒ महात्माहव हमेशि 
ग्यवमच त॒ थेचिमच छि। 

सिन्दु नेंद्य, त्रिकोटी, विसोका, पोन्य चेंद्य, हर्षपथा पोन्य 
सुखा, चन्द्रावती, सुगन्धा, पुण्ययोदका, कूलारानी, पापहरनी, कृष्णा, 
मधुमती त॒ परोननी नद्य छि वरदान दिन वाजनि महान वरदायनी 
वेतस्ता नदि सृत्य असि द्वह मेलनि यिवान। बाव॒सान योद अमि 
वेतस्तायि हंज़ महानता वखनावन् त॒ बोज़नावन लुकन निश यियि ' 
तिम बाव॒सान बोज़नवॉल्य रोज़न दीवियि नतमस्तक हंमेशिं। 

पोन्य जायि, तालाब, नदि, सर, नाना रॅग्य क्ररीरय, यिम 
छि सॉरी अमिय बॉंद्र जूनपछि त्रुवृश दोह वरदाँयनी वेतस्ता दीवी 
मेलनि यिवान। शम्बू भगवाननि जटव मँज्य वसुवन्य गंगाजी येलि 
चन्द्र दीवन बुथि छैन दियुत, यि आयि चन्द्रभागा नाव येमि संसॉर्‌य 
ज़ानन। यि नेंद्य ति छि अथ वेशाल नदि वेतस्तायि अमि दूह मेलनि 
यिवान। अमिय किन्य छु असि दिलन मंज़ बेहनावन आमुत ज़ि 
येत्यन ति पोन्य बुज़ान आसि, तत्यन लगि न॒ पिशाब या ज़ल करुन 
तिक्याज़ि येलि पान॒ हीमाल पर्बतुचि कोरि पारवती त॒ माता लक्ष्मी 
कश्यप रेश्यनिस वन॒नस प्यठ पाप छलन॒ खातर वेतस्ता त॒ विसोका 
नदि रूप दारन कोर पत॒ कोर केंच्रव दीवियव ति नाना क्वलव रूप 
दारन तमिकिन्य छुख वोनमुत ज़ि प्रथ कुनि जायि छु रॉछदर आसान। 
तमिय गछि यिमन जायन गछन विज़ि डॉजरिथ ख्वर त्रावुन। 

र 


अन्नत च्वदाह त पापहरण नाग 


अन्नतनाग कस्ब॒ छु त्यूताह प्रोन त॒ परातन यूताह कशयप 
रेशिन्य कशीर छि। यि कस्ब छु खनबलस निश तकरीबन ज़ मील दूर 
येति खन्दपुछ नागन्य रोज़न जाय छि। वार्‌ वार प्यव अथ जायि 
खन॒बल नाव | अन्नत ओस नागराज, येम्य पनुनि अल्बानि सुत्य हीमाल 
पर्बत फुट॒रिथ दिच सॅतीसर किस पॉनिस न्येबर नेरनुच वथ। तॅमी कॅर 
पनननि अल्बानि सुत्य क्वलन, दरियावन बेयि वतन हंज़ निशान दीही 
ति। तमि किन्य छु अँसि सारिन॒य यि याद थवुन, ज़ि अन्नतनागनि 
वरॉय ओस कशीरि हुंद आसुन नामुमकिन। 

अन्नत चौदश दोह छि अँस्य अन्नतनागुन दोह मनावान। तिक्याज़ि 
राज़ नीलनि वनन किन्य छि त्योहारन हंज़ निशानदीही पान विष्णु 
भगवानन केंरम॒च, यिम चन्द्रदीव ब्रहमनन्य कृपायि वॉत्य असि तॉन्य। 
दय दियिन असि यिम रीच ब्रोंठकुन ति पालनच प्रर्वथ त॒ ह्ोमथ। ऑस्य 
छि अमि दोह ताहरि चोट त॒ पूरय पननि पननि गरि करिथ प्रॉपनि पत 
नवीद करान। अमि दोह ऑँस्य नोव दाँ ह्यौल खल मंज़ केडिथ दरवाज़ 
हंगस कुन लॉगिथ पानस किचन ख्वशहाली त॒ रुत काँछान। नोव फसल 
तैयार गछन किस सिलसिलस मंज़ ऑस्य अमि दोह दीवन त॒ अन्नतनाग 
राज़स बोग शेरान येमि स॒त्य सान्यन दाँ कुछेन ऑस बरकथ यिवान। 
अमि दोह गछि वीद मंत्रव, सत्संग, कीर्तन, बजन, साज़, सेतार, बाजि 

वगर्‌ बॉयिथ माहोल ख्तरशहाल बनाँविथ, ब्रह्मा जियस अन्नतनागस त॒ 
रोजनवाल्यन हुंद्यन रॉछदरन पूजा त॒ त्वता करन्य। ब्रह्मन गछन दान 
दिथ ख्वश करन्य। अंग ऑश्नाव, हख हमसाय त॒ मोहनिव्य गछन 
ख्याव॒न्य त॒ चाव॒न्य। अन्नतनागुन बजर:- 

श्री विष्णु सुदि हुक्म अन्नत नौबन्धन वातान। 

दिव्य सतीसरुक ज़ल कडनुक पॉतव चारान।। 

छुय ओबुर वाहन पबर्तस हियुव सख्त बलवान। 

चन्द्रमस हियुव तीज़ राख्यस वुछिथय चलान ।। 

यूग बल॒ पान बॅंडरिथ आकाश पृथ्वी बलान। 

डेकि सन ताज नॉल्य वस्त्र नील्य यस दीव पूज़ान।। 

पनुनि अल्बानि स॒त्य हीमाल पर्बत घ्रटान। 

निशानदोहो क्वलन वतन हुंज़ अलबानि करान।। 

खन दिथ ब्वनकुन ज़लस, जलोद्धवस वनि कडान। 

श्री विष्णु त॒ शंकर पत॒ राख्यसस अड़मोर करान।। 

हारि रूप माता प्यठ कनिफोल त्रावान। 

श्री हरी राख्यसस कलस प्यठ पानय बिहान ।। 

रामस स॒त्य लक्ष्मण श्री कृष्णस बोय बलराम। 

खीर सागरस मंज़ शेषनाग रूप च॒ आसान ।। 

तुलमुलि अन्नतनागस प्यठ श्री रॉग्यन्या वेराजमान। 

प्रशाद ग्रहन करान। दय दियनख हुरेर त॒ पूरेर। 

पापहरण नाग:- डिस्ट्रिकट अन्नतनागस मंज़ मटन पत सीर गाम 
प्यठ पैदल पेंकिथ छि पाज़मुल नागबल या पापहरण नाग वातान । सीर 
गाम प्यठ ओत वातन॒चि छि ज़ वत, अख ताज़मुल गाम॒ किन्य त॒ 
ब्याख वुङ्र वति किन्य तकरीबन त्रे किलोमीटर पैदल पॅकिथ। बुडर 
वति पकान छु ग्वड़ ईदगाह त॒ पत बाइज़ हायर स्केन्डरी स्कूल दछिन्य 
किन्य नीरिथ स्योद पापहरण नाग वातान। दून कनालन प्यठ फॅहलिथ 
अथ परिसरस मंज़ छु अख मन्दर, अख दर्मसाल बेयि ज़ नाग। अख 
नाग छु स्यठा बोड येम्युक पोन्य छु बॅन्यमिस दोयमिस नागस मंज़ 
वसान येति बख॒त्य अन्त चोदश्य द्वह श्रान ध्यान ग्वड़ कॅरिथ पतु 
हेरिमिस नागस द्द बाविथ पोशि वथरुन कॅरिथ बावनायि पूजान। अथ 
नागस प्यठ़ कनि छु सारिसय सब्जा सब॒ज़ वथरुन ह्युव कॅरिथ बोज़न 
यिवान यथ 'मंगोल' छि वनान। यि “मंगोल' छु स्यठा स्वंदर त॒ 
ख्वशयिवुन कालीन ह्युव बासान। युस सान्यन आस्थायन पोछर दिथ 
छु बासनावान ज़ि अथ मंज़ छु साख्यात पान शंकर व्यराजमान। 

अमिकिस मन्द्रस मंज़ छु तकरीबन डाय फुट शिव लिंग। अति ति 

ऑस अन्नतनाग॒क्य पाठ्य अननत चौदश्य द्ंह दिवय लगान। अमि 

द्रह ऑस्य सॉली, पाँज़मुल त॒ अँच्य पॅख्य गामन हृद्य लुख पूजायि पाठ 

स॒त्य पापव त॒ शापव मुछि गछुनच आही शंकर जियस मंगान। अमि 
अलाव आस्य सॉरी नवरेह द्वह औत गॅछिथ वैशनव बूजन त॒ तॅहरि 

चौट नागस प्यठ थवान त॒ पत दोह्य दहस तति बिहिथ ख्यथ च्यथ 
नवरेह छावान। येति जेमिस मंज़ ति छु ततिक्यव अँच्य पख्य गाम क्यव 

बटव अख मंदर के०वी बनतलाब कबीर कालनी मंज़ बनोवमुत। 

येति तिम पनुन्यन बड्यन दोहन प्यठ आस्थायि हुंद घाग छि ज़ालान। 
कशीरि चलन पत॒ ओसुख पापहरण नागुक शिव लिंग खण्डेत कॅरिथ 
नागस बोवमुत, मगर केंच्चव बॅरियव प्यठ गॅयि ततिक्य बट जेमि प्यठ 
बेयि तोर त॒ खोरुख शिव लिंग त॒ थोबुख बेयि पन॒नि जायि इस्ताद्‌। यि 
सारय शेछ बूज मे सॉलयिकिस श्री प्यारे लाल राज़दानस निश। दय 
दियनख अथ नेशकाम सीवायि रत्य फल। 

ऋ 


काम्बर॒य पछ पेत्र मावस 


ऑशद गट॒पछ ओकदोह प्यठ मावसि तॉन्य पूर अकिस पछस 
छुपेत्र पछ यिवान वनन॒। यिमन द्रहन छुन कांह रुत कार करन यिवान। 
युस युस पेत्र येमि येमि दोह येमि संसारय आसि द्रामुत, तमिय त्यथि 
छु यिवान तस श्राद हावन या गरू जियस दान दक्षिणा दिथ सु ख्वश 
करन। यि ति मोद सुंद्य नॉव्य श्रदायि सान गुरू जियस या बेयि ति 
काँसि दिन यियि, तथ छि श्राद वनान। अथ मोकस प्यठ छि खल त॒ 
खलियान बॅरिथ आसान। मेव डून्य सब्ज़ी त॒ बाकयन चीज़न हंज़ ग्रख 
छि च्रोपॉरय बोज़नु यिवान। नोव तोमुल छु यिवान रनन त॒ पेत्रन ह्य 
नॉव्य अर्पण करन॒। योद पनुनि तेथि प्यठ कुनि कारन कासि यियि न॒ 
श्राद्ध हावन, तेलि छु तिमन पेत्र मावसि द्वह श्राद हावन यिवान। 

ह 

महानवमी त॒ भेंद्रकॉली जयन्ती 


भेद्रं मङ्गलं सुखं वा कलयति। 

स्वीकरोति व भक्तेभ्यो दातुम इति भद्रकाली सुखप्रदा।। 
यस पनुन्यन भक्तन दिन॒ खाँत्र॒ स्वख त॒ मंगल छि स्वीकारन, स्वय 
छि भद्रकॉली नाव सान्यन ज़ेवि पेत्यन प्यठ। 

श्री विष्णुपुरान किस पञ्जम अंक किस ग्वडनिचि अध्यायि 
मंज़ छि श्रीमैत्रयजी श्री पराशर जियस प्रछान ““युस विष्णु भगवानन 
अवतार यदुकुलस मंज़ ह्यौतमुत छु तॅम्युक दित मे व्यस्तार पॉठ्य 
ज्ञान। अथ प्यठ छुस श्री पराशर जी यिथ॒ पॉठ्य जवाब दिवान ज़ि 
पथ कालि येलि देवक सुंज़ि कोरि वसुदीव जियस सुत्य खांदर 
कोरुख, तॅम्य सुंदिस रथस गव कंस सारथी रूप सुत्य। तमि सात 
आयि औबर॒ लंगच हिश गडगडाहट करान आवाज़, येम्य कंसस 
कन फाट्नॉव्य त॒ दोपनस “हे मूढा अथ रथस प्यठ. बिहिथ यस 
दिवकी चे सत्य छय, तमि सुंद ऑठिम संतान मारिय चे“ । कंसन 
कॅड पननि मयानि मंज़ तलवार तमिय सात त॒ हेच॒न दीवको मारन्य। 
यि बुछिथ वोथुस वसुदीव त॒ वौननस “हे महाभाग च॒ में मारुन यि _ | 
दिवकी, तस निश युस ति संतान ज़न्म हेयि सु दिमनय ब चेय, पतत । 
कम्युक छुय च्रे खत्र।'' कंसन कोर वसुदीवस प्यठ बरोसु तु 
हेतुन पकुन। पृथ्वी कोर न॒ यि बार केह ति बर्दाशत, तॅम्य कोर 
गॉव रूप दारन त॒ आयि दीवताहन निश सुमेर पर्बतस प्यठ। ब्रह्मा 
जियस सान कोरुन सारिनय दिवताहन प्रणाम त॒ लोति लोति बोवनख 
सोरुय हाल त॒ स॒ती वौननख यिथ॒केंन्य अग्न छु स्वनस, सिर्यि छु 

ज़ज़न हुंद परम गुरू तिथ॒ पॉठ्य छु सारिन॒य लुकन हुंद गुरू श्री 
नारायण, म्योन ग्वर ति। यि छु सारिन॒य ज़ीवन, दिवताहन, असुरन 
हुंद ईश त॒ अस्य सॉरी छि अम्य संद्य अंश। स्यठा प्रशंसा कॅरिथ 
वौनुन तिमन ब्रांहकनि ज़ि वुन्यक्यनस छि असुर त॒ महाबलवान 
दैत्यराज त॒ तिहंज़ सेनायि मे प्यठ कनि राज करान। बं छस न 
तिहुंद जुल्म केह हैकान च्रॉलिथ । व्वन्य वॅनितव मे तिछ कांह बथा 
येमि सत्य बु बचिहा। यि बूज़िथ ह्योत दिवताहन हंज़ि ज़ॉरी प्यठ 
ब्रह्माजियन यिथ॒ पाठ्य बनुन ज़ि “यि छु पोज़ ज़ि पुथवी प्यठ छि 
स्यठा अत्याचार बुन्यक्यनस गछान। पॅकिब अस्य सॉरी गछव 
क्षीर सागर येति श्री हरीयस करव ज़ार॒ पार।'' तोतन वॉतिथ हेच 
सारिवृय नमन केँरिथ श्री नारायण संज़ स्तुती कर्‌न्य। यिहंज़ 
अराधनायि त॒ पूज़ायि प्यठ प्रसन सप॒दिथ छि श्री पराशरजी वनान 
ज़ि भगवानन दियुत विश्व रूपस मंज़ तिमन दर्शुन त॒ बोननख “हे 
ब्रह्मन त॒ दीवताहव ब॒ दिमुहोव ति ज़रूर यि तोह्य मंगान छिव, मगर 
युथ वेराट रूप भगवान सुंद बुछिथ त्रहरेयि तिम त॒ ब्रह्मा जियन हेच 
बैयि त्वता करुन्य। त्वतायि पतु कॅड्य श्री हरीयन ज्ञ मसवाल 
अख छुहुन त॒ ब्याख सफेद कलु मंज़ । यिम मसवाल हॉविथ वोनुन 
दीवताहन ज़ि यिम म्यॉन्य ज़ वाल हेन पृथवी प्यठ अवतार येमि 
सु्य पृथ्वी हदि ग्वबिरुक कष्ट गछि दूर । सॉरी दीवगन हेन पन॒नि 
पनुनि अंश रूप धरती प्यठ ज़न्म त॒ ततिक्य बोनमथ दुतन सृत्य 
स्वद्‌ केरिथ करन तिमम फना। पत॒ सपदन तिम म्यानि अकि नज़रि 
सृत्य सॉरी लूपस। वसुदीव जियिनि दीवी समान देवकी भार्यायि 
निश हैयि म्योन यि कुहुन मसवाल ज़न्म, युस कालनेमि सुंद अवतार 

हेथ कंस सुंद वध करि। अमि पतय गयि श्री हरि अर्तध्यान। भगवानस 
प्रणाम कॅरिथ द्रायि सॉरी दीवगन ग्वड़ सुमेर पर्बतस कुन पत॒ गॅयि 
धरती प्यठ सॉरी प्रकट। 

अँथ्य समयस मंज़ आव नारद जी कंसस निश त बोननस 
“दिवकी हंदि ऑठमि संतान रूप यियि पान भगवान ज़न्मस।'* यि 
बूज़िथ बॅरय कंससन द्वशवय बॉच बेयि कॉदखानस मंज़। यिथ॒ 
कॅन्य वसुदीव जियन वाद दियुमुत ओस तॅम्य कोर तिय त॒ अकि 
अकि दितिन सॉरी शुरय कंसस अथि। वनन छु यिवान ज़ि ग्वड़नक्य 
शे गर्ब ऑस्य हिरण्यकश्पन्य। भगवान विष्णु संजि प्रेरणायि ऑस 
योगनिन्द्रा अकि अकि गर्भस मंज़ तस थावान येमि संज़ि शकलि 
सोरुय ज़गत ओस मूहित कोरमुत। स्व यूगनिंद्रा ऑस भगवान 
विष्णु संज़ महामाया येमिस भगवान श्री हरी छि यिथ॒ पॉठ्य वनान 
ज्ञि “ हे निन्द्रे म्यानि ऑग्न्यायि थव च पातालस मंज़ रूज़िथ शे गर्भ 
दीवकी हंदिस शुरय बानस मंज़। कंस संदि अथ तिम सॉरी मॉरिथ 
थव शेष नावुक म्योन अंश दीवको त॒ पनुन अंश वसुदीव जियनि 
दोयिमि त्रुयि हुंदिस गर्भस मंज़ । अमि स॒त्य सोंचन सॉरी ज़ि दिवकी 
हुंद सॅतिम गर्भ छु अड़ल्योक गोमुत। सु गछि सफेद शैलशिखर 
हियुव वीर परुष संसॉर्‌य संर्कषण नाव॒ मशहूर। तमि पत॒ रोज़ ब॒ 
पानय दीवकी हंदिस ऑठ़मिस गर्भस मंज़ त॒ च॒ गछयज़ि स॒ती 
यशोदायि हदिस गर्भस मंज़ ठेहरिथ। भांद्र गट पछ सतम द्वौह राथ 
क्युत हेम ब ज़न्म त॒ च॒ हेख ज़न्म नवम द्रह। म्यानि यूग बल डलि 
श्री बसदीव जियस ब्वद त॒ वातनावि मे दिवको हंदिस लोस॒ कुठिस 
मंज़ त॒ चे वातनाविय दिवको हदिस फॅरिस तल। ही दीची फरिस 

तल वुछिथ॒य तुलिय च्रे कंस तु कडिय बालु कनि प्यठ टास। तमि 
टासु स॒त्य खच्ख चु आकाश। तमि सातु कैंरिय सासुबँद्य ऑछ 
बोल इन्द्र म्यानि गौरव किन्य कलु नैमुरिथ भगिनी रूप च्रे स्वीकार। 
शुम्भ निशुम्भ त॒ सास॒ बँद्य दुत पनन्यन अथव मॉरिथ शूबरावहन 
यि सारय पृथवी पनुन्यव अनेक स्थानव सुत्य। च्य छख भूती, 
चुय सन्नती, क्षान्ति कान्ति, चय आकाश, पृथवी, धृती, लज्जा 
पुष्टि उषा। यिमव अलाव॒ संसारस मंज़ बेयि ति कांह शक्ति छे च॒ 
छख तिम सारेय। युस सुब्हन त॒ शामन स्यठा बाव॒ किन्य आर्या 
दुर्गा, वेदगर्भा, अम्बिका, भद्रा, भद्रकाली, क्षेमया तु भाग्यदा बॅनिथ 
चॉन्य त्वता करि, म्यानि कृपायि गछन तसुंज़ सारेय कामनायि 
पूर। मदिरा त॒ मांसुक येलि चे भूग शीरिथ लुख पूजा करनय, 
प्रसन सपदिथ करख च्च म्यानि कृपायि तिहुंज़ि सारेय कामनायि 
पूर। ही दीवी यिथ पॉठय च्रे मे बौनमय च॒ कर तिय। येत्यन येत्यन 
मॉज्य बीठ तॅत्यन तॅत्यन बन्योव तसुंद दाम यि मॉज्य छि कशीरि 
मंज़ भेंद्रकल गामस मंज़ भद्रकाली रूप पूजन यिवान। 

हन्दवारि प्यठ वड्यपूर वति प्यठ 5 किलोमिटर दूर छु 
भद्रकल गाम यिवान। अमि गाम॒ प्यठ डौड किलोमिटर दूर छि 
भद्रकाली माजि हुंद अस्थापन युस ऑकिस गॅनिस जंगलस मंज़ 
छु। यि मन्दर छु स्यठा स्वंदर युस तकरीबन 45/47 फुट छु। अथ 
मंज़ छि स्वंदर श्याम॒ रंग माजि हंज़ मूती। यस सेंद्रि सुत्य लुकव 
छि सिन्दूरी बनॉवम॒च्र | अथ मन्दरस मंजस छु अख स्यठा बोड बार 
दिवदार कुल। युस अमिच आस्था छि ज़्यादय पॅहन लुकन द्रड 
बनावान। 

श्री ऐ ० के पण्डिता यिम भागवतपोरि हंदवारि रोज़ान ऑस्य 
तिहुंदि वनन अनुसार ओस भागवत पोरि हन्दवारिस नॅज़दीक 
दुरशापूरिस मंज़ अख महान तपीश्वर रेश्य रोज़ान यस 
दुर्वासारूकीश्वर नाव ओस | दपान अथ जायि छु अमिस॒य रेशिस 
प्यठ दुरशापूर नाव प्योमुत। अति ओस न पोन्य किहीं ति। अम्य 
कॅर कठिन्य तपस्या त॒ वरदानस मंज़ मागुन माजि पोन्य। पनुन 
दियुमुत वाद्‌ पूर करन गर्ज़ प्यव माता भेंद्रकॉली कलकत्ता प्यठ 
भागवत पुर गामस मंज्ञय रोज़नि युन। दपान अम्य रेश्य पॅर भागवत 
सतन द्वहन मॉज्य प्रसन करन बापथ माजि ब्रौहकनि। सँतिमि दोह 
पत॒ दि माजि ऑकिस जायि ज़ीर तॅत्यन द्रायि पाँ फंबार। गाम 
गव हर अंद बजा। खल त॒ खलियान आयि बॅरिथ। अमि पतय 
द्रायि आश्रम मंज़ न्यबर मॉज्य तु कोरुन जंगल कुन प्रस्थान । लुकन 
निश रछा दूर रट माजि पन॒न्य जाय जंगलस मंज़। अति छि समयि 
समयि अतिक्य त॒ सॉरिय कॅशीरि हुद्य रोज़नवॉल्य सॅमिथ हवन 
करान। खास पॉठ्य छु महानवम दोह बॅरियुक बोड हवन करन 
यिवान तिक्याज़ि अमि दूह छु माजि हुंद ज़न्म द्रह। जेमि ति छि 
अमि जायि हैंद्य रोज़नवॉल्य अख बोड बार हवन करान। माता 
भेंद्रकॉली कॅरिन असि सारिन॒य प्यठ कृपा। 

“जम्मू के प्राचीन मन्दिर“ किताबि मंज़ छि केवल कृष्ण 
““शाकिर'' यिथ॒ पॉठ्य लेखान:- माजि वैष्णो दीवी छि त्रे रूप 
मॉज्य सरस्वती, मॉज्य लक्ष्मी त॒ मॉज्य कॉली। माता काली हुंद्य 
श्रदालु छि मातायि, भद्रकाली, श्याम कॉली, गुहाकॉली त॒ रक्षा 
कॉली नावव पूज़ान। माजि भद्रकाली छु श्याम रंगु, नॉल्य कलु 

माल॒ त॒ चोला छुस व्यग्र मुस्लुक, दंद बॅड्य, ज़ैव न्यबर चंचल, 
व्वज़जि ऑछ, कन बॅड्य त॒ ऑस यलय हमेशि।! चामुंढा रूप 
कोरुन असुर य्वदस मंज़ चंड त॒ मुंड असुरन संहार । अमिय किन्य 
छि कॉली माता चामुण्डा दीवी नाव॒ ति याद करन यिवान। संहार 
करन॒च दीवी छि मॉज्य भद्रकॉली। द्रष्टन गॉलिथ छि बॅखत्यन 
स्वख शाँती, रक्षा त॒ मनोकामनायि पूर करान। मातायि हुज़ मूर्ती 
छि साक्षात वीरता, साहस, एशवर्य रूप तीज़ त॒ आलोकिक शख्तियन 
हंज़ प्रतीक | मातायि हुद्यन देहन ब्वज़न मंज़ छि खडग, चक्र, गंटा, 
बाण, धनुश, त्रिशूल, भुशुंडि, कल त॒ शंख। शरीर॒क्य सॉरी अंग 
स्वंदर स्वन॒ ज़ेवरव स॒त्य सँजिथ छि माता बॅख॒त्यन स॒त्य ज़न कथ 
करान यिम तस बाव किन्य त्वता त॒ आरादना करन। 
ह 


विजयदशमी या दसेरा 


विजय दशमी या ज़ेनन॒च देहम या दशेरा छु यिमव कारनव 
पथका“ -५ठ मनावन॒ यिवान। 

!. ब्रवा, विष्णु त॒ महेशन यिमन त्रिदेव ति छि वनान छु अमिय दूह 
राक्षसन गालन॒ खातर शख्ती प्रकट कॅरमच, येमिस दुर्गा आव 
नाव दिन। 

2. अमिय द्वह छु माजि दुर्गायि बख॒त्यन रछनुकि गर्ज़ महिषासुर 

-मुत। 
3. पान्डवव छि अमिय द्वह चौसर खेल हॉरमुच। 
4. तिमव येलि वनवास पूर कोर अज्ञातवास विजि थेंव्य तिमव 

पन॒न्य सॉरी हथियार अकिस शमी कुलिस तल खँटिथ। तोर 
वापस यिथ ऑस्य हथियार तॅमिय आयि येमि आयि तिमव 
ऑस्य थेव्यम॒त्य। सु ओस यिहय द्वह, तिम सपद्य स्यठा ख्वश 
त॒ कॅर॒ख अथ शमी कुलिस पूजा। तमिकिन्य छि अज़ ति यि 
प्रथा ज़ि भारतस मंज़ छि केंह प्रान्त अथ कुलिस या पॅतरन 
पूजा करान। 

5. सीमा उल्लगंन ऑस्य राजि अमिय द्रह करान। तिमन ऑस 
आश ज़ि अमि द्वह योद दोयिमिस राज़स प्यठ आक्रमन करन 
यियि, विजय छि निशचित। छोटिस मंज़ छु यि दूह डर त 
बुराई प्यठ अच्छॉई वनि कडान। 


~ ठेळलापळगाठब्ळेल्सला ऊना Nanaji Deshmukh Libratys , Jammu. Digitized by eGangotri 

अपिक चैनलि अनुसार छि दपान उत्तराखण्ड मसूरी मंज़ ओस 
राज़ महिशासुर राज करान। तॅम्य ऑस पनन्य प्रजा स्यठा हकनॉवमच्र 
त॒ लरज़ॉवमुच। सु ओस न॒ तिमन कैंह रछान, युस ज़न ऑकिस राज़ 
सुंद फर्ज़ छु, बल्कि ओस डर त॒ तबाही हंज़ अख ज़िन्द मिसाल। दिवी 
दिवता आयि यि वुछिथ स्यठा तंग। पननि शख्ती सृत्य केर ब्रह्मा, 
विष्णु त॒ महेशन महिशासुर अत्युक राज़ त॒ राख्यस गालन खॉतर 
माता दुर्गा प्रकट । यि ऑस यिहय देहम येलि मातायि कोर राज़ महिशासुर 
सुंद अंत त॒ प्रज़ा गेयि छूरट॒ छरटि निशि आज़ाद। यि द्वह याद थवान 
प्यव अथ जायि मसूरी नाव। 
देरादून प्यठ 2 किलूमीटर दूर मसूरी वति प्यठ कुथल गेटस 
नज़दीक छु प्यवान प्रकाशईश्वर महादेव मन्दर। अति छिन यिम कैह 
दान रटान। कॅंडी चावल तु चाय छि यात्रियन मुफत दिवान। यिमन 
ंद्यन दिलन प्यठ छु वुनि ति महिशसुर सुंद खोफ बुनि ति गर कॅरिथ 
ज़ि इनसान क्यव दिवता छि अति रामुन राज अननस मंज़ पनुन पनुन 
योगदान दिवान। 
यि दोह छु द्रुस भारत मंज़ अपज़िस प्यठ पज़रच विजय प्रावन 
रूप मनावान। भगवान रामन येलि लंकायि मंज रावण मोर, लुख गॅयि 
स्यठाह ख्वश | अयोध्यायि हंद्यव लुकव ज़ोल रावणुन पुतल॒ त॒ कॅर॒ख 
पुन्य खुशी अमि सुत्य प्रकट तिमव ज़ोल लंकायि हुंद राजि असुर 
रावुण, मेघनाथ बेयि कुम्बकरुणुन पुतल अमिय ऑशद ज़ून॒पछि देहम 
वोह। तमिय किन्य छि अथ विजयदशमी वॅनिथ पननि ज़ेननच खुशी 
अमि दोह लुख प्रकट करान । यि राबुण ज़ालनच प्रथा छि बुनिकेनस 
हि भारतस मंज़ चलान। कशीरि मंज़ ओस रावणुन पुतलु बन्गोल त॒ 


= मत 

टासव सृत्य ग्वड़ बिमिना चाँद माराहस मंज़ त पत॒ आव सनातन धर्म 
सबायि देँस्य इज़ूरी बाग श्रीनगरस त॒ जेमि परेड ग्रोडस मंज़ ज़ालन। 
सास बँद्य लुख छि यि नज़ार बुछनि गछान त॒ याद करान ज़ि राम 
जियन किथुकेन्य प्रॉव अपज़िस प्यठ पज़रच जीत। कॅशीरि मंज़ 
ऑस्य रावुण ज़ॉलिथ प्रथ कांह अड देज़ लॅॉकरि प्यून्त या रावणुन 
कप प्यून्त अनान त ऑस्य गरस मंज़ थँविथ बेफ़ोक रोज़ान। तति 
ओस अख यि विशवास सान्यन दिलन मंज़ त्रावन॒ आमुत ज़ि यि छु 
नज़रि आतश निश, भूतव निश, जोद त॒ तॉवीज़व निश बचावान। यि 
दोह छु ऑशदचि नव दुर्गायि हुंद्यव नवव दोहव पत॒ यिवान। व्वन्य छु 
जायि जायि यि द्रह जैमिस मंज़ त्रिकूटा नगर, गांधीनगर त॒ परेड ग्राउंडस 
मंज मनावन॒ यिवान। | 
ह 


रमा एकादशी 


दीवाली ब्रोंठ चोर दोह यस कार्तिक गट पछ काह छि यिवान 

स्व छि लक्ष्मी जी हुंदिस नावस प्यठ रमा एकादशी मानन यिवान। 
अमि दोह छु भगवान विष्णु सुंद अवतार कृष्ण जियस केशव रूप पूजा 
करन यिवान। यि काह दरन स॒त्य छु ज़िन्दगी मंज़ वेबूत ऐश ऐश्वर्य 
त॒ मॅरिथ मेल्यस मूक्ष ति। राज़ युदिष्ठरनिस प्रछनस प्यठ हैच् कृष्ण 
जियन शास्त्रन मंज़ दर्ज यि कथ वन॒न्य यस यिथ॒ पॉठ्य छि : पथ 
. कालि ओस मुचकन्द नावुक अख राज़ येमिस वाराह दोस्त आस्य, 
याने कुबेर, वरुण, विभीषण तु इन्द्राज़। यिमव मंज़ ओस तस इन्द्राज़ 
स्यठा टोठ यार। राज़ मुकन्द ओस इन्साफ पसंद धर्मात्मा त॒ बैयि 

पज़रुक व्यवहार करन वोल इन्सान । यि ओस गट पछि त॒ जून पछिच 
सारेय कॉश्य दरान। अमि दोह ओस न पशिस ति इजाज़त कैंह ख्यनुक | 
अँमिस ऑस अख कूर चन्द्रभागा। ऑमिस कोरि कोरुख राज्ञ चन्द्रसेन 
सुंदिस पोथरस शोभनस स॒त्य खांदर। अकि दोह आव शोबन पनुन 
होबुर सालस। तिमनय दोहन मंज़ आव रमा एकादशी हुंद फाक। 
चूंकि तॅम्य ओस न॒ कांह ति फाक ज़िन्दगी मंज़ थोवमुत, तॅम्य वोन 
पननि त्रयि योद मे यि ब्रत दोर ब म्र॒ ब्वछि स॒त्य। चन्द्रबागायि वोनुस 
ज़ि यथ राजस मंज़ छि अमि दोह पॅश्य ति ब्रत थवान त॒ इन्सान हुज़ 
छेन कथ॒य। शोभन गव व्वन्य रज़ामन्द यि व्रत दरनस प्यठ। ऑम्य 
ह्योक न॒ पूर्‌ यि व्रत ब्वछि तु बाव॒ रोस थॅविथ। सुन्हन गाश यि त्रॉव्य 
तम्य प्रान। राज़न कर तमि संज अन्तेष्टि, त कूर रेंटन पननिस मेंहलसय 
मंज़। 
अकि दोह गव मुकन्द राज़ सुंदि गामुक अख ब्रहमुन तीर्थ 
यात्रायि प्यठ। तँम्य बुछ वति पकान पकान लाल जवाहरव सँजिथ 
स्वन्दर मॅहलखान येमि मंज़ राज़ सुंद ज़ामतुर शोभन गोस नज़रि। 
येलि सु नजदीक आव सु गव शोभनस निश त॒ दोपनस च॒ किथ पॉठ्य 
येति। जवाबस मंज़ वोननस ज़ि यि मॅहल॒ छु अलरव॒न्यन कन्यव हुंद 
योद चन्द्रभागायि च॒ यि म्योन हाल वनुहाख यि मॅंहल तु म्योन येत्यन 
बेहनुक सबब बनिहे मुस्तकल । मे देर तति रमा एकादशी मगर लोल 
त॒ बाब रोस। अगर स्व योत यियिहे तेम्य संचयन ब्रतन हंद्यव पोन्यव 
सुत्य बनिहे सोरुय यि स्थिर ।ब्रहमुन गव गाम वापस वोनुन सोरुय हाल 
राज कोरि चन्द्रभागायि। स्व गँयि स्यठा ख्वश त॒ कोरुन फॉसल तोर 
गछ्नुक। 

मन्दराल पर्वतस नॅजदीक ओस अख ग्यॉनी रेश्य, यस वाम 


देव ओस नाव। ब्रहमनन नियिय राज़ कूर तॅथ्य आश्रमस मंज़। तॅम्य 
बोव सोरुय हाल रेशिस निश। रेश्य कोर तस मन्त्र पॅरिथ डेकस प्यठ 
प्रज़लवुन ट्योक। येमि स॒त्य तमि प्रोव दिव्य शरीर त॒ मीज पननिस 
पतिदेवस सृत्य। चन्द्रभागायि वौन परन प्यवान पननिस बरथाहस ज़ि 
ऑठ बॉरिशि प्यठ़ वॉत्य तस सारेय एकादशी हंद्य ब्रत बडि लोल 
मायि त॒ बाव सान दरान। तमिकि पोनि फल हेकि यि चोन नगर स्थिर 
बॅनिथ त॒ प्रलयस तॉन्य रोज़ि दय असि रॉछ करान। तमि पत रूज़ 
चन्द्रभागा पननिस पति देवस शोभनहस स॒त्य रानी बॅनिथ खुशी खुशी 
राज करान। यिम एकादशी हुद्य ब्रत दरन स॒त्य छि पापव म्वकलिथ 
मॅरिथ विष्णु दाम मनुश प्रावान। 
र 


ऑशिद पुनिम 


(नीलमत पुराण शलूक 388-464) 

स्यठा पिशाच रेगिस्तानस मंज़ मॉरिथ छु निकम्ब ऑशिद्स 
मंज़ वापस यिवान। आशिद पुनिम गछि यिथ॒ पॉठ्य मनावन्य:- 
मकान गछन सफेदी करिथ रंगनावन्य त॒ पॉरावन्य। बड्यन हुंद 
गछि न दुहस केह पानस ख्योन शुरय त॒ बेमार गछन समयस प्यठ 
ख्याव॒न्य। मकान गछन पन वॅथरव त॒ तमिक्यव मेवव स॒त्य सजावन्य। 
ज़ून खसन पत॒ अँग्न ज़ालुन त॒ रूद्र, चन्द्र, उमा, स्कन्द त॒ नन्दी 
यिमन गछि ब्योन ब्योन अर्ग त॒ नाना प्रकॉर्य ख्यन, मेव त॒ मिठॉय 
दिन यिन्य। सॉर॒य राच गछि मर्दन हंदि देंस्य शंख वायिन्य त॒ 

अंग्नस ब्रौहकनि बिहिथ गुज़ारन॒ यिन्य। निकुम्बस गछि खेचरि हुंद 
बोग दिनु युन। यिमन गुरय आसन तिमन पज़ि अदिति हुंद पौथर 
रेवन्त॒ पूजुन। यिमन गॉव आसन तिमन पज़ि कामदीन पूजन्य। 
गबरैशन पज़ि वरुन दीव तु हॅस्य थवन वाल्यन पज़ि गणन हुंद दीव 
पूजुन। केचन ब्रह्मन पूज़ करिथ पत॒ अँग्नस आहोच्र दिन पत॒ 
पज़ि मर्दन पनुन आत्मा ति पूजुन। तमि पत॒ ग्रहस्थक्यन सारिनय 
सदस्यन तु यारन दोस्तन सृत्य इकवट बिहिथ वैशनव बूजन करुन। 
रॉत्य रातस गछि बाजि त॒ संगीत ह्यथ बजन कीर्तन करुन। 

सुन्हन वॅथित गछ श्रान ध्यान पतु ऑग्नस पूजा करन्य त॒ 
कुनि रत्न चीज़न अथ॒ लागनुक संस्कार करन युन | तमिपत यारन 
दोस्तन सुत्य बिहिथ ईकवट॒ साल ख्योन युस तोतान्य रनन॒ आमुत 
आसि। अथ रातस गछि आराम करुन त॒ सुबहन वेंथित गछन लुख 
सॉरिस॒य पानस ग्वड़ रब मथन्य पत॒ पनुन्यन यारन दोस्तन त॒ देंछिन्य 
खौवर्‌य ति लुकन रब मध॒न्य। पनन्यन ज़नानन स॒त्य मसखेरी, 
क्रक्‌ दिन्य, गिन्दुन द्रोकुन गछि अथ पॅहरस करुन। अमि द्वह सुबहन 
छि निकम्बस माननवॉल्य खोफ़नाक जायन हंद्य पिशाच सारिनय 
हंद्यन शरीरन मंज़ अचान। शामन छि तिम तति पानय नेरान यिमव 
यिधुपॉठ्य यि द्रह आसि मनोवमुत। तिम येलि श्रान करनु सुत्य रब 
छि छलान, पिशाच छि तति नीरिथ दोयमिस शरीरस मंज़ अचान त॒ 
तिमन वौहवान यिमव न॒ यि द्वह यिथुपाँठ्य मनोवमुत आसि केंह। 
तमि पत॒ पज्जि श्रान पत॒ तिमन केशव संज़ पूजा कर॒न्य। ब्रह्मनन 
पूज्ञा करिथ पज़्यख गरिक्य सॉरी हाथ इक॒बट बूज़न करुन। तमि 
पत पज़ि लूकन खासकर ब्रह्मनन शेन रेतन यि ऑँग्न रातस ज़ालिथय 

थवुन। अख चौंग गछि रातस न्यब्र॒ कनि अकिस रेतस ज़ॉलिथय 
थवुन। कार्तिक ज़ून॒पछ पुनिम तान्य गछि यि कौमुदी आनन्द दिन॒बोल 
रेथ मनावन॒ युन। पछ तिथय पॉठय मनॉविथ गछि स्वख त॒ आराम 
अनुभव करुन। व्वन्य वनय ब कार्तिक ज़ून॒पछ पुनिम किथ गछि 
मनाव॒न्यः- 

शुरयन त॒ बेमारन गछि पननिस समयस प्यठ ख्यन दियुन। 
सिर्यि लूसिथ गछि लक्ष्मी पूज़ा कर॒न्य। गाशिमीनार गछन मन्द्रन, 
सडकन, शमशानन, क्वलन, नालन, गरन, कुल्य मूलन तल गुहि 
बन्यन प्यठ आँगनन त॒ दुकानन प्यठ थव॒न्य। अमि पत॒ तथ जायि 
यस सिर्फ चाँग्यव सृत्य चोपॉरय सजॉविथ आसि, गछन नॅव्य 
पलव लॉगिथ मर्द, ब्रह्ममनन, यारन, रिशत॒दारन स॒त्य बूज़न कर॒न्य। 
दौयमि इह श्रान ध्यान पत॒ सँजिथ गछि ग्यवुन त॒ साज़स सुत्य सुत्य 
ज़ार मर्द गिन्दन्य, युस ज़ेनि तस बापथ छु बॅरिय ह्योत त॒ फ्रूस 
नेरान। अमि पतु गछि शोंगुन तथ कुठिसं मंज़ युस सजॉविथ आसि। 
यथ मंज़ अत्रच मुशिकि अदफर यिवान आसि। अमि राच्च हेकि 
सु पनि त्रयि स॒त्य आरः सान शौंगिथ। पनन्यन गरिक्यन, 
होवरिक्यन, रिशतदारन, ब्रह्ननन त॒ सीवकन गछन नॅव्य पलब 
तौफ रूप दिन यिन्य। 

शुभ दीपावली 


DesiComments.c 


दीपावली 


कार्तिक ग्टपछ मावसि छि अँस्‍्य दीपावली मनावान। यिथ॒केन्य 
असि सारिन॒य छु अमि कथि हुंद ज्ञान ज़ि माजि कैकी येलि ।4 हन 
वेरियन हुंद बनवास श्री राम चन्द्र सुंदिस नॅसीबस ल्यूख। तिमव कौर 
खुशी सान आंकार तु द्रायि गीरय वस्त्र लॉगिथ जंगलन कुन। यि ऑस 
भगवान विष्णु संज़ सॉरुय लीला युस राम रूपस मंज़ पान ज़न्मस 
ओस आमुत राज्ञ दशरथ तु माता कोशल्यायि निश। अमिस आस्य 
तमि वख्तुक्य राक्षस त॒ असर नेस्त नाबूद कर॒न्य। ताकि लुख हेकन 
आज़ादी सान व्यवहार कॅरिथ। चूंकि राम रूपस मंज़ छि तिम पान 
विष्णु भगवान तिमन ओस असि संसॉरय लूकन यि हॉविथ दियुन ज़ि 
यथ संसॉरय व्यवहारस मंज़ किथ॒ छु पोज़ वरतॉविथ अपज़िस प्यठ 

फतह हॉसिल कर॒न्य। येमि संसॉरय किथ व्वथुन, किथ॒ बिहुन, कमि 
आचार व्यचार्‌ हेकव अँस्य तार लॅबिथ। येलि चोदाह वेरिय बनवासक्य 
कॅरिथ राज़ राम अयोध्यायि वापस आयि, अमि द्वह सजॉँव्य लुकव 
महारेनि हुंद्य पॉठ्य पनुनि जायि, बाग, वतु, कोचि याने रच्ि-रच्ि त 
हनि-हनि पनुन सोरुय आँद पौख। च्राग्यन हुंद जूल कॅरिथ कॅर॒ख 
पननि खुशी हुंद इज़हार। बंगोल त॒ टास त्रॉविथ कौरुख राम जियस 
आवबगत। पानव॒न्य बॉगरांविख पूरय, मिठॉय त॒ हॅलव। यि छु तँती 
प्यठ अज़ताँन्य ज़ि अस्य सॉरी हँद्य छि तमी जोशि खरोशि यि दीवाली 
हुंद बोड दोह मनावान। रामायणस मंज़ छु यि दरशॉविथ ज़ि तथ 
कहानी मंज़ ओस अख असुर रावुण येम्य त्रुभवन ओस लरज़ोवमुत, 
राम जियनि दस्य स्यठा कूशिश करन पत॒ आव पान सीता रूप दुर्गा 
मातायि हुंद्य अथव मारन। सुय भगवान राम आव अमि द्वह वापस, 
येमि किन्य यि दोह सानि बापथ स्यठाह पवैत्र त॒ महान छु। 

अस्य छि यि दोह अँदरिम लोल त॒ बाव मनावन। कैंह दुकानदार 
छि पूरय कॅरिथ पन॒न्य गर, दुकान पोशि मालव सृत्य सर्जॉविथ त॒ 
जूल कॅरिथ नेंवीदस पूजा करान। पत॒ छि सारिन॒य हमसायन त॒ ऑशनावन 
मिठॉय त॒ पूरय बॉगरिथ पनन्य प्रसन्नता इज़ाहार करान। 

राम जी छु विष्णु सुंद अवतार। सु छु फरमाबरदार पोधुर, 
शूबिदार हेछिनावन वोल, शूबिदार राज्ञ येम्य सॉरिसय ज़िन्दगी पज्र, 
इन्साफ त॒ इखलाक वरतोव। अथ बरअकस ओस रावन अपज़्यौर, 
बदइखलाक त॒ अत्याचॉरी। क्वदरती छु तमिकिन्य अख रुत इन्सान 
इन्साफ त पज़र सुत्य अन्दकार दूर कॅरिथ पज़र॒च्य वथ गाशिरावान। 
अवय छि अस्य पन्य पन॒न्य ग्र, दुकान सजावान ज़ि बुन्य नतु बुन्य 

वाति राम जी त॒ रोज़ि असि प्यठ मेहरबान। 

सँतीसर फौडेंशन सफ नं घ्रोर दीवाली पूज़ा विदी मंज़ छु 
दरज यिथ कॅन्य ज़ि 'प्रानि अकि कथि मुतॉबिक आयि माता लक्षमी त॒ 
माता सरस्वती कॅंशीरि (सॅतीदीश) पार्वती मेलनि। तिमव दौशवय 
कर अँती रोज़नच यछा ज़ॉँहिर। ततिक्यव रेशव त॒ मुनियव कोर 
सरस्वती मातायि हुंद स्वागत मगर माता लॅक्षमी दियतुख वॅरियस मंज़ 
अकि लटि कॅशीरि यिनुक इजाज़थ। मातायि हुंद दोह छु अमी दीवाली 
रूप मनावन॒ यिवान। तमिय छि अँस्य खास पाठ्य अमि द्वह माता। 
लक्ष्मी पूजा त॒ अर्चना कॅरिथ आवाहन करान। राज्ञ रावुन ऑछन तल 
थंविथ अमि रॉच्र पननि पानुक मंथन करान त पानस अन्दर ओंठ अग्न 
बुहवन्य, शान्त करनुक यत्न करान। अथ रॉच छि कालरात्रि ति वनान। 
व्वपासनायि तु तप स॒त्य हेकव अस्य अमि राच्च पनन्य वृथ साफ 
कॅरिथ सेदी प्रॉविथ। अकिस पूर बॅरियस मंज़ छि यि कुन्य तु कीवल 
क्रह॒न्य राथ यथ मंज़ दय कृपा प्रावन्य छि सेहल, अमिय छि अथ 
दीपमालायि पर्ब द्वह मानान। 

दपमाला छि अमि किन्य ति मनावान ज़ि सिख दर्मक्य शेयिम 
गुरु हरगोबिन्द सिंह जियन छि अमि द्रह जेल मंज़ कृद्य यल॒ त्रावनॉव्यमुत्य | 
येमिकिन्य यिमन आव “बन्दी छोड: ति वननु। यिमव छु वारयाहन 
जायन तफ सोदमुत, येमिकिन्य यिम जायि जायि तिहुंद सैदपीठ छि 
मानान। अमृतसरस मंज़ यथ जायि तफ छुख सोदमुत तथ छि गुरद्वारा 
“छहारटा साब' वनान। येति हर द्वह छि ज़न दिवय लगान। सारिव॒य 
धर्मन हुंद्य लूख छि अज़ ति ओर गछान। बावसान आरती त॒ अरदास 
करिथ छि यात्री पनन्य मुराद पूर करनच आश थवान। 

गोपाल अष्टमी 


अमि दोह छु श्री कृष्णन गौवर्दन पहाड किसि प्यठ रेंटिथ 
सारिनय प्रानियन हुंज़ रख्या केरमच। दपान प्रथ बॅरियि ब्योल वविथ 
ऑँस्य इन्द्र दीवस तसुंज़ि यछायि मुतॉबिक श्रूत्रि श्रानि गकल वॉसी 
बोग रॅनिथ तसंज़ि वेरि थवान। श्री कृष्णन येलि ज़न्म ह्योत, तॅम्य बुछ 


ऑछव वॅरियस मंज अख दोह इन्द्र दीव संज़ि वेरि मनावान। अकि दोह : 


बाल अवस्थायि मंज़ प्रुछ कृष्ण जियन पननि माजि ज़ि यौद अमि दोह 
यिम बोग रनव नु तैलि क्या सपदि। माजि दोपुस ज़ि योद न यि बोग 
अस्य रनव, इन्द्रदीव गछि नाराज़ त॒ असि यिन कारन मंज़ वेग्न। अमि 
दोह कर श्री कृष्णन ज़िद त॒ बूग आव न॒ केंह दिन॒। यि बुडिथं सपुद 

इन्द्रदीव स्यठा नाराज़ त॒ मंज़ दोह त्रोबुन त्यूताह रूद येमि सृत्य जोंफरि 
बुडेय अस्मॉनी, हवा त॒ पानि स॒त्य गॅयि केह लुख रबि मंज़ गॉब। 
इनद्रदीव सुंज़ यि शरारत गॅयि न्यशफल, येलि श्री कृष्णन थौव गूर्वदन 
बाल पन॒नि किसि प्यठ छेँतरि रूप सायि लुकन प्यठ। येमिकिन्य रूद्‌ 
पान्युक असर प्यव न॒ तिमन प्यठ केंह। यि अद्धबुत लीला वुछिथ गव 
इन्द्रदीव शरमन्द॒ त॒ हेन्ननस मॉफी । सुती कॅरनस व्यनती ज़ि कुरूक्षेत्रस 
मंज़ रछिज्यन म्योन पौथर अर्जुन पननि पखि तल। यि वॅनिथ आव 
बेयि पन॒नि प्रानि लयि मंज्ञ। अमि दोह गछि गुड ऑटिस मिलॉविथ यि 
मंत्र परान परान गाव ख्यावन्य :- 

सौरभैयाः स्वर्ग हिता पवित्रा: पुण्यराशयः। 

प्रतिगृह वन्तु मे ग्रांस गावस्त्रेलोक्य मातर: । 
अमि स॒त्य छि गाँव मॉज तु श्री कृष्ण हमेशि असि प्यठ कृपा करन। 


ज 
हरिप्रबोधिनी एकादशी 


दीवाली पत॒ कार्तिक ज़ून पछि कॉश्य छि हरिप्रबोधिनी एकादशी 
वनान। अमि दोह गछि गरस सारिसय सफाई करन यिन्य। आँगनस गछि 
म्नि सुत्य लिवुन या गेरू रंगुक फश दियुन। पतु गछन गेरू रंग॒ स॒त्य 
वोखुलस मंज़ नकशि बनाव॒न्य। तमि पत॒ गछन तथ मंज़ पूरय पकवान 
मिठॉय, बेर, सिंघाडे (गारि ओट) बेयि तमि मौसम॒क्य फल त॒ गन टुकर 
सर्जविथ थवुन्य। तमि पत॒ गछि यि सोरुय पहराँच सुत्य डेंकिथ थावुन। 
तत्यन गछि अख दज्जबुन चोंग ति थवुन। शामन गछि सोरुय परिवार हथ 
पूजा भजन कीर्तन करान करान थाल वायुन त॒ वनुन :- 

उठो देवा बैठो देवा, आंगुरिया चटकाओ देवा। 

अमि दोह छि कह लुख तुलसी त॒ सालिग्राम सुंद खांदर बड़ 
दूस दाम सान करान। येमिस न॒ पानस कूर आसि सु छु तुलसी हुंद 
कन्यादान अमि दोह कॅरिथ पोन्य फल प्रावान। 

नारद जियन पुछ ज़गत पिता ब्रह्म जियस: “हे पितामह कार्तिक 
जून पछ कॉश्य दोह छु भगवान विष्णु चोरि रेत्य पत नेन्द्रि वोथान। अमि 
काँश्य हुंद क्या छु नाव त॒ अम्युक महिमा क्या छु।“ ब्रह्मा जियन वोनुस: 
“देवर्षि नारद अथ कॉश्य छि हरिप्रबोधनी काह वनान।'' सारिन॒य पापन 
हँरिथ छि मुख्ती दिन वॉज्यन काह मानन यिवान। गंगायि हुंद बजर, 
समुन्दरन त॒ तिर्थन हुंद असर छु तोतुय तान्य रोज़ान योतान्य विष्णु प्रबोधनी 
काह त्यथ छेन यिवान। अमि व्रतुक फल छु त्यूताह मेलान युस अख सास 
अश्व॒मेद त॒ हतव बडेव हवनव सृत्य छु मेलान। 

नीलमत पुराण 464-468 शलूक अनुसार गछि कातिर्क ज़ून॒पछ 
कॉश्य द्वह फाक्‌ थँविथ विष्णु भगवान, पनन्यव बाजव तु नचन स॒त्य 
बुज्ञनावुन। हारस मंज़ गछि कोशव भगवान संज़ शोंगिथ मूर्त, माता 
लक्ष्मी हंज़ि ख्वनि मंज़ ख्वर थविथ कनि, मेन्नि, स्वन, त्राम, सरतल 
या चाँदि हंज़ बनावन॒ यिन्य। अमि काश्य हंज़ि रॉच गछि बजन कीर्तन, 
नचुन, ड्रामा, पुरानन हुंज़् कथ अख ऑकिस बोज़नावन्य। ऑग्नस 
आहोत्र दिथ, चोपॉरय ज़ूल केरिथ गछि जाय पोशव त मुशक्‌ तुज्यव 
स॒त्य मुशकावन्य। श्री हरियस गछि माछ, मिठॉय, क्वंग, दान, दछ, 
केल पूरेव, नून, व्वज्ुल पन (नॉरिवन), सफेद त॒ रक्त चन्दनुक बोग 
शेरुन। युस त्रुक आसि तस पज़ि पान ग्वड़ कुनि पाँ क्वलि मंज़ श्रान 
करुन त॒ पत पज़्यस भगवान संज़ मूर्त लोल त॒ मायि श्रान करिथ 

पूजायि किन्य वुज़नावन्य। श्रान गछि ग्वड थनि, तीलु, माछि, पत॒ 
ज़ामृति द्द सुत्य बनॉवमित्यव पाँचव चीज़व सृत्य करन॒ युन। तमि 
पत॒ गछन लाल जवहर, स्वन, दर्बि तुज, पोन्य मैच दाँद या हॅस्य हँग 
सुत्य क्वलि बठि खॅनिथ कॅडम॒च मैच सफेद त॒ क्रहुन तेल, मेव, इन्द्र 
सुंद तख्त, कुनि बालुक थांग बनॉविथ ब्रौहकनि मूर्त थवन्‌ यिन्य या 
गछि पननि मकदूर मूजुब चीज़न हुंद अम्बार थवुन। जाती पोशव दुप 
दीप त॒ मुशकि त॒जव गछि जाय ख्वशढोल बनावन यिन्य। ऑखरस 
गछि खिरुक बोग श्री हरियस दिन युन। तमि पत॒ गछि ब्रह्मनन दान 
दक्षिना पननि ताकत हिसाब दिथ तिम ग्वड़, पत पानवन्य सॉरी ख्यॉविथ 
चॉविथ पानस ति असल पॉठ्य बूज़न करुन। कातिर्क जूनपछ त्रुवश 
गछि पेहलवानन त॒ तिमन यिमन स्टेजिच रूज़ी छि पननि आमदनी 
अनुसार यज्ज़त अफज़ाई करन यिन्य। 
कार्तिक चौदाह गछि कीवल द्वदस प्यठय दरन यिन्य त॒ 
पुनिम दूह गछि ज़नारदनस दीवन हुंदिस दीवस पूजा कर॒न्य। पुनिम 
इह गछि न॒ ज़ून खसनस तान्य कैंह ति ख्योन। ज़ून खॅसिथ गछि 
कृतिका, कार्तिक खडग वरुन, हुताशन पोशि मालव, स्वन्द्र गाशि 
जूर, मुशकदार सेंट, खिर, सब्ज़ी गनुक्य बनॉविथ बूग, नीजि वुशक 
बतासुस प्यठ खशखाश, बूग॒ रूप ब्राहकनि थँविथ पूजा कर॒न्य। 
तमिपतु गछि सु चांग युस रेतस शामन न्यबर॒कनि थवनु ओस 
आमुत अँकिस बालटीनस मंज़ मेव॒ त॒ मिठायि सान थॅविथ क्वलि 
मंज़ बहावनु युन। चाँग्य किस चॅकिस गछि चन्दन सुत्य फश दिन 
युन। क्बलि बठि प्यठ गछि सैकि प्यठ गाडि हंज़ शकल बनावन्य। 
प्यठ गछय॒स द्वद बाबुन, ऑँच्छन द्वन गछनस जिवेल ज़ राव्य 

यिम ब्रह्मनस गछन दान कर॒न्य। तमि पत॒ गछि पलवव स॒त्य, दन, 
अन, दालव सुत्य अख सफेद दाँद ब्रह्मनस दियुन, येमिकिन्य यमराज 
संदिस बरस अचनस छि आसॉनी गछान | दॉनी छि तीतिस समयस 
स्वगस मंज़ वास करान, यीत्य दाँदस वाल छि आसान। व्वज्ञल्य 
ग्वलाब मालव श्री विष्णुहस पूज़ा कॅरिथ पज़ि द्वद च्यथ शॉगुन। 
यिथ॒ पॉठ्य गछन यिम॒ पाँच द्वह भगवान बुज़नावनस त॒ पूजा करनस 
मंज़ गुज़ार॒न्य। यिमन द्वहन गछि पॅथरिस प्यठ न कि चारपायि प्यठ 
शॉँगुन। यिमन पाँचव॒निय द्वहन गछि न मामस ख्यन युन, मामस 
ख्यन॒वाल्य दान, यछ, दत, पिशाच त॒ राक्ष्यस ति छिन यिमन 
पाचन दृहन मामस ख्यवान। यिथ॒ पॉठ्य दीवन हुंद दीव विष्णु 
भगवान संज अरादना, त्वता कॅरिथ गछन सॉरी तमह येमि संसॉरय 
पूर त॒ मॅरिथ वाति विष्णु दामस मंज़। 


कार्तिक पुनिम 


गुरू नानक देव ओस दहन गुरूहन मंज़ ग्वड़न्युक सिख गुरू यिम 
45 अप्रेल 4469 मंज़ माजि त्रिपता जी त कल्याण दास मेहताहस निश 
तलवदंडी मंज़ ज़न्मस आयि, यस जाय पाकिस्तानस किस शेखपूरिस 
मंज़ छि त॒ वुन्यक्यनस छि नानकाना साहिब नाव ज़गि मशहूर । 

गुरूजिय आस्य लोकृचार॒ प्यठय स्यठा त्रुक त॒ हुशार। 
यिमन सृत्य ति तिम कलाम कर॒हान तिमन ओस सवालन प्यठ 
सवाल प्रछान त॒ पनुन शक दूर करान। शुर्य पानय आस्य यिम दय 
कथ॒ लुकन सृत्य कॅरिथ तिमन तिहुंद आसुन बासनावान। पनन्यन 


सांन्व प्रज़नथ संतोश शाह 'नादान' 
रीचन रेवाजन प्यठ बहस कॅरिथ ऑस्य लुकन हुंद दिल फ्वलरावान। 
तिम सूज़िख अमि गामकिस स्कूलन मंज़ परन॒ बापथ, येलि तिहंज़ 
बुम्बर शे वेरिय ऑस। तिमव पोर पं० गोपाल पण्डितस निश 
हिन्दी त॒ फारसी पौरुख मोलवी कुतुबदीनस निश। त्रुवहामिस वॅरियस 
मंज़ पोरुन पं० ब्रिज लाल जियस निश संस्कृत। सु ओस अमूमन 


सवालव सुत्य पनन्यन गुरुहन हॉरान करान। दय ज्ञानुक सबक 
ह्योत तिमव पनन्यन गुरुहन त॒ ज़िठ्यन शुराह वहरिय दियुन। ज्ञॉनियन 
तु पंण्डितन सुत्य ऑस्य फुर्सच विज़ि बिहिथ पनुन दय पेपास दूर 
करनस मंज़ पानय पानस सहायक बनान। 

गुरू नानक देव जियन-करि बजि चोर यात्राय। अख 
भारत॒किस प्रथ कूनस मंज़, दोयिम अरब त॒ ईरान बेयि मक्का त 
बगदाद। यिमन यात्रायन आमतोर ऑस्य ““उदासिस'' वनान । यिमन 

जायन गॅछ्िथि ऑस्य यिम लुकन निश दय ज्ञानुक तु पज़ुरुक वाज़ 
परान। तिहंद्य सॉथी ऑस्य भाई बाला जी ह्योंद त॒ बाई मरदाना 
अख मुसलमान, यिम हमेशि यिमन सृत्य ऑँस्य रोज़ान। 
पॉकिस्तानस मंज नानकाना साहब जायि मंज़ छु सिख धर्मक्य 
ग्वड़न॒क्य गुरू, गुरू नानक साबन ज़न्म दोरमुत। अमृतसर ब्रोंठुय 
अख जाय बटालाहस मंज़ ओसुख यिमन नेथ॒र कोरमुत। यिमन निश 
ओस दोयव लेॅंडकव ज़न्म ह्योतमुत। अख ओस स्यठाह जॉनी यिमन 
श्री चन्द नाव ओस। शंकर जियिन्य पॉठ्य ऑस्य यिम पानस बस्म 
मलान। यिम ऑँस्य पानस बस्म, पोशस श्रानपठ त॒ अथस क्यथ कमण्डल 
हाथ जायि जायि तफ केरिथ लुकन ज्ञान बॉगरान। बटालाहस मंज़ 
येति यिमव लॅग्नस प्यठ फेर छि दित्यम॒त्य, तत्यन छुख गुरूद्वारा 
बनोवमुत। अमिकिस आंगनस मंज़ छु अख अदभुत क्रूर, येम्यकि 
पानि स॒त्य छि व्याज़ त॒ रूग दूर गछान। दपान अति सूज ज्जिद्यव 
अख कोल (८७) अकि द्वह यि क्रूर साफ करनि। क्रूल साफ 
करान करान युथुय तस पाँ गोल गव अन्दर, सु आव दयगँच किन्य 
गाशिरावन्‌। तॅम्य ह्योत सती वाहे गुरू' शब्द बोलुन। युस ति तीत 
गढ़ि सु छु ख्यथ च्यथ अम्युक जल रूप अमृत बोतलन मंज़ बॅरिथ ग्र 
ति निवान। अमिस स्यद पुरुश सुंद ज़ा द्रह छि अस्य अमि द्वह मनावान। 
गुरुद्वारन मंज़ गेंछ्िथ गुरू शब्द त॒ कीर्तन बूजिथ छि लुख शेहजार 
अँन्दरय न्यब॒रय अनुबव करान। असि प्यठ ति सपदिन तसंज़ कृपा । 
अमि द्वह छु स्वामी तिर्थपुरी जी चंडीगाम महाराजुन ति ज़न्म 
द्यन।-यिमव छि नैपाल पशुपतिनाथ पूरब दरवाज़ा मुख्ती मण्डलस 
मंज़ तपस्या कॅरम॒च। तति प्यठ वॉत्य यिम केदारनाथ येति यिमन 

केशीरि मंज़ दुर्गानाग मन्दरुक स्वामी सत्यगिरि जी महाराजस स॒त्य 
मुलाकात सपज़। येलि पानवन्य यिमव प्रछगॉर केर, सत्यगिरि महाराजन 
प्रछुख “च्रे छैथा कॅशीरी मंज़ अमरनाथच यात्रा कैंरम॒च् ।“ यिमव . 
दोपुंस “ब छुस न तोर केह गोमुत, मगर व्वन्य छुम यराद गछनुक ।*' 
श्रावन ज़ून॒पछ पाँचम द्रयि श्रीनगर अखाड प्यठ छडि स॒त्य अमरनाथुक 
दर्शन करिथ तिम॒ सत्यगीरी सॉबस मेलनि। पाँचन द्वहन रूद्य द्रशव॒य 
यकजाह। अति प्यठ़ द्रायि तिम दुर्ग गिरियस सृत्य वरमुल कुन। 
ग्वडन्यथ गयि तिम शिला भगवती हुंदिस मन्दुरस मंज़, तमि पत॒ गॅयि 
तिम कूटी तिर्थ या करोड तीर्थ गंगनोर॒च यात्रा करनि। गंगनोर वॉतिथ 
गयि यिमन द्रशव॒न्य पान॒वॉन्य लडॉय तिक्याज़ि बाबा जी ऑस्य अख 
कीर्तन करान, दोयुम बंगु पकोरि ख्यवान तु लूकन ति ख्यावान। 
क्रूदस मंज़ यिथ दियुत बाबाजियन पननि कमण्डलुक ज़ल दोनि मंज़ 
दारिथ तु पानु द्रयि लंगेट कुन। लंगेट दितुख थोडा तम त॒ वात्य स्वामी 
नन्दलाल जियस निश टिकर त॒ टिकर प्यठ त्रिहगाम। येलि न॒ ततिति 
करार आख यिम वॉत्य लालपोर गामस मंज़ | चर्तुमास ओस चलान। 

लाल पोरिक्यव लुकव रेटिस पाद तति कयाम करन खॉतर। मगर 
कॉसि हंज़ ति व्यनच्च सुत्य रुक्योव न॒ कैंह तिम द्रायि तति प्यठ ज़न्म 
अष्टमी दूह यैमि विज़ि श्री कृष्ण जूला नेरन वोल ओस त वॉत्य तिम 
सोगामस नजदीक चॅडीगोम। यिमन ओस पानस सत्य अख कमण्डल 

चुमटु, जूल्य, खप्पर त॒ छँतर्‌य। चँड्य गाम बीठय यिम छतरि तल 

अंकिस कुलिस तल। केह काल्य पत कोडुख अँथ्य कुलिस तल 

ऐन्य पजूनि चुगटक्य अकि दब सत्य! ज़मीन खॉँनिश द्रायि तत्यन 

चण्डो भाठायि इंज स्वंदर मूर्ती, यबु तिमव तति ऑस वेराजमान 

थवमुच। पोन्य द्राव त्यूताह यैमि स॒त्य खाह हेतिन सेंहराब गछुन्य। 
थान॒दार पृथ्वी नाथ पंडित तु लाल जियन दोर स्वामी जियुन ग्वर 
म्वख। थान॒दार सॉबनि वनन॒ अनुसार वोनुन अकि द्वह लाल जियस 
“यि फट तुल त॒ त्राव दोनि मंज़। यि छु बुहन रोपयन हुंद। फट यौद 
अथ अँग्नस मंज़ त्रावव, यि दज़ि त॒ गछि न्वकसान। लिहाज़ा थव 
अँकिस अन्दस कुन। मगर येलि चूरिमि फिरि फटुक नाव हेतुख, 
लाल जियन तुल त॒ त्रोबुन दोनि मंज़। बाबा जियन त्रोव यि वुछिथ थदि 
थदि असुन। तमिपत वौननस “महाकाल आसि व्वन्य शान्त सपुदमुत।'* 
तमिपतु वौननस “'कोपवारि मन्दरुक रमेशानन्द बेहनॉँव्यज़्योन यथ 
गदि प्यठ। 7.45 मिन्ट त्रोवुख अमिय द्वह यि शरीर। तिमव ऑस 
पानस किच्च पानय समाद्य बनॉवमच। तथ मंज़ त्रावन वाज्यन सामग्री 
ति ऑस॒ख पानय ऑनिथ थॉँवमचर। 46000 रोपयि द्रायि सामानस 
सुत्य यिम तिमन॒य थिय आसन गँज़रिथ थाविम॒च॒। तिमव ओस तिमन 
यि वॅनिथ थोवमुत ज़ि शुरहाव द्रहव पत॒ गछि दून द्वहन हवन करुन। 
सदाहिमिं द्वह बेहनाव्यज़्योन रमेशानन्द यथ गदि प्यठ। ग्वरस पत॒ 
आव रमेशानन्दस “पुरी: नाव ति तस जोरन। स्वामी रमेशानन्द पुरी 
जी माहराजन छु ज़न्म कन्याकुमारी मंज़ ह्यौतमुत। यिम ऑस्य हमीरपुर 
हिमाचल प्रदेश राजिक्य राज गुरू संद्य सन्तान। तिमव ओस तथ 
ज़मानस मंज़ बी०ऐ पास कोरमुत। राज़ गॅयि अमिस प्यठ स्यठाह 
प्रसन्न त॒ बनॉविन यिम जज। दपान अकि द्वह दियुत अम्य गलत 
फॉसल तिक्याज़ि गवाह ऑस्य मल्य हेन॒ आम॒त्य। येलि यि नंबर द्राव 
अम्य बूज्ञ लुकन निश ज़ि जजन कोर बेग्वनाहस खश। बेयि द्वह 
कुरसी प्यठ बिहथ॒य छुनुन पनुन न्योठ घरॅटिथ त॒ त्रॉवन नोकरी। 

आध्यात्मस मंज़ रुचि आसन किन्य द्रायि यिम पैदल त॒ वॉत्य 

कराची। समुन्द्री जहाज़न हुंद सामान वालन खारन॒ खाँ तुर बीठ्य यिम 
कराची बन्दरगाहस प्यठ त॒ कॅरख मज़ूरय। तमि पत बीठ्य यिम 
कमस॒य कालस पेशावरस मंज़। अति प्यठ़ वात्य यिम नैपाल येति 
तीर्थपुरी माहाराज सुंद ग्वर॒ मोख रोटुख। तमिपतु केर यिमव ग्व्र 
सीवा 27 वुहन बॅरियन। अमिपत द्रायि यिम ति वॉत्य ग्वड़ कोपवोर त॒ 
पतु चडीगोम आश्रम त॒ बीठय तिर्थपुरी जी माहराजनि हुक्म अनुसार 
तसंज़ि गदि प्यठ। चूंकि म्यानि सीवायि प्यठ ख्वश सपदिथ बनॉवहस 
बु कूर त॒ वोननम “आज से तुम भी मुझे अपना पिता समझना।' 
तमिय रॉच ओस सत्संग चलान मे दितुन वरदान चु लेख। पूर अकि 
रेत्य पतय ह्योत मे लेखुन। अज़ ति छि अस्य उधमपोर देवकायि निश 
चंडीगाम आश्रमस मंज़ बॅरियस मंज़ त्रे हवन करान। यिमन दहन छि 
काल हवनस बिहिथ पगाह पूर्ण आहुती दिथ ग्वड़ बाबा जी 60, 70 
नॅवीद करान त॒ पत॒ छि आम लुख ख्यावन यिवान। अमि आश्रमुक 
ज़्युठ छु श्री दुर्गापुरी जी माहराज यिम ततिकिय पॉठ्य सॉरी कार 
पानय छि अँज़रान। यि दुर्गा पुरी जी ऑस्य स्वामी जियस सीवक 
चंडीगाम आश्रमस मंज़। यि सॉरुय कथ स्वामी तिर्थ पुरी जी महाराजिन्य 
त॒ स्वामी रमेशानन्द पुरी माहराजिन्य छि मे लीछमच, स्व छि मे दुर्गागीरी 
माहराजन वॅनिमच, यिम हैदराबादक्य ऑस्य रोज़नवॉल्य। तिम छि 

योर रावलपेंजि वति किन्य दाँद गाडि खॅंसिथ आमत्य। पत कोरुख 

अलग-अलग जायन मंज़ तफ त॒ वुन्यक्यन ऑँस्य ' “चामुण्डेशवरी 


आश्रम“ पुरखू कैम्पस मंज़ वास करान। मगर मे बूज़ अख वरिय 
्रोंठ ज़ि तिम ति छि स्वर्गवास सपद्यम॒त्य। 

महाकाल भैरव अष्टमी 


यि महाकाल भैरव अष्टमी छि मौजहोर गट॒पछ ऑठम आसान। 
अमि दोह छु महाकालुन ज़ाह दोह आसान। योदवय अस्य महाकाल 
मंत्र सुत्य यि दोह गरिक्य बाँच ह्यथ मनावव, सान्य ज़िन्दगी छि मंगल 
मय बनान मंत्र छि :- 

कल्पांत कालग्नि चतुर्भुजम काय कोपं-जुष्ठम 

कपाल खटवाँग, वराभयाध्यं 

कांत, महाकांल अनन्तं ईडयै 

ऊ हीं श्रीं महाकाल भैरवाय मम गृहस्थस्य 

आयु आरोगय ऐशवंर्य जन्माते देहि देहि नम:। 

ह 


उत्पन्ना एकादशी 


पौरानिक कथव मुतॉबिक छु द्वापर युगस मंज़ युदिष्टर श्री 
कृष्णस प्रछान ज़ि “मे वनत॒ कस दीवस गछि एकादशी ब्रतस मंज़ पूजा 
कर्‌न्य।' तिमव वोनुस जवाबस मंज़ ज़ि शास्त्रव अनुसार छि हरदस 
मंज़ मोंजहोर गट पछ कॉश्य उत्पन्ना एकादशी वनान। सत्यायुगस 
मंज़ ओस मुर नावुक खतरनाक राख्युस मत्योमुत। तॅम्य आस्य ताकतवर 
इन्द्र आदित्य, वसु, हवा त॒ अग्न सान सॉरी दिवता हारनॉव्यमित्य त॒ 
स्वर्ग मंज़ नेबर कॅड्यमित्य। स्यठा परेशानी मंज़ गँयि सॉरी दिवता 
भोले शंकर जियस निश त॒ वोनहोस सोरुय पनुन हाल। सोरुय हाल 

बूज़िथ वोननख तम्य ज़ि तोहि गछिव यिमन दौखन हुंद नेवारन, योद 
तोहय खीर सागरस मंज़ शेशनागस प्यठ बिहिथ विष्णु भगवान संद्यन 
चरनन तल बिहिथ वेनथ कॅरिव। तिम सॉरी द्रायि इक॒वट सॅमिथ त॒ 
भगवान विष्णुहस कोरुख रक्षायि बापथ वेनय प्रनय। तिहुंज़ वेनथ 
बूजिथ प्रछनख विष्णु भगवानन ज़ि यि कत्युक छु, कस छु ज़ामुत 
कमि क्वलुक छु त॒ क्युथ छुस खतखाल। अथ प्यठ वोनुस इन्द्राज़न 
ज़ि पथ कालि ओस नाडीजंघ नावुक अख राख्युस। युस महाबॅली त॒ 
महापराक्रमी राख्युस ओस, यि छु तसुंदुय पोथर। यि छु सॉरिसय 
सम्सारस मंज़ स्यठा मशहूर | यि छु च्द्रावेती नॅगरस मंज़ रोज़ान त॒ 
सॉरी दीवी त॒ दिवता छिन खोत्यन चॉन्यम॒त्य । सु छु गाहे हवा, कुबेर, 
यम अग्न, वरुण, चन्द्रमा तु सिर्यि रूप दारन कॅरिथ पनन्य पध्य हर 
कुनि जायि ठीकरान। यि बूज़िथ दियुत विष्णु भगवानन दीवन दिलास 
त॒ द्रायि चन्द्रावती नेगरस कुन दुतस मारनि। येलि तिम तोत वॉत्य युद 
भूमी प्यठ ओस यि दुत ब्रोंठुय पनुन फोज हेथ वोतमुत। राख्युस ओस 
क्रूदस मंज़ दंद टकान । दैत्य राज़ मूरन' ह्योत भगवानस सृत्य सोंचनय 
जंग करुन । भगवान युस ति तीर रूदुस त्रावान, तिमव कोर सर्पव रूप 
तमि सदिस शरीरस परयुन मगर तस ऑस्य पानस पोशि रूप यिम 
तीर बासान। यिथ पॉठ्य ह्योत व्वन्य यिमव अथव स॒त्य जंग करुन 
युस सासन वरियन तान्य रूद्‌ चलान। येमि विज़ि भगवान स्यठा थोक 
तिम गँयि बद्रि आश्रमचि हेमवती नाव ग्वफायि मंज़ येति तिमन स्यठा 
मीठ तु मस नेन्द्र पेयि। स्व ग्वफ ऑस 42 योजन ज़ीठ यथ अख 
दरवाज्ञ ति ओस। मूर ति वोत भगवानस पत॒ पत लारान तथ ग्वफि 
मंजञ। मच्चि नेन्द्रि मंज़ भगवान बुथ येलि दैत्य राज़न तस प्यठ प्रहार 

करुन ह्यौत, विष्णु भगवान सुंदि शरीर मंज़ गँयि तीज़वान त॒ स्यठा 
प्रबावशाली अख कन्या अथन मंज़ अस्त्र शस्त्र हैथ पॉद। यि वुछिथ 


सपुद मूर स्यठा हॉरान त॒ हेतुन तॅस्य स॒त्य जंग करुन। तसंज अदाकारी . 


बुछिथ ह्योत दतन सोंचुन ज़ि यिछ बलशाली त॒ निपुन अस्त्र शस्त्र 
चलावनस मंज़ क्वस दीवी गछि आस॒न्य। सु आवरोब ख्यालव त॒ 
कन्यायि कोर तसुंद रथ पनुन्यव तीरव सुत्य तान तान | ज़ोर सान दकू 
लॉयिथ दितुन अकि अन्द दॉरिथ, येमि स॒त्य तस गश आव। येलि 
बेहोशी पत होशस मंज़ आव तमिय विज़ि कोरनस कन्यायि कल दड़ 
निशि ब्योन। तसुंद युथ मौत बुछिथ चॅल्य सॉरी राख्यस त॒ वॉत्य 
पाताल | येलि भगवान नेन्द्रि हुश्यार गव तॅम्य बुछ पानस ब्रौहकनि मूर 
सुंद घ्रॅटिथ कल त॒ बेयि तरफ दौयव अथव नमस्कार कॅरिथ अख 
कन्या। भगवानन पुछ तस कन्यायि ज़ि यसुंद यि कलु येत्यन चॅटिथ 
छु, तसंदि बयि स॒त्य ऑस्य सॉरी दीवी दिवता स्वर्ग मंज़ चेलिथ खेंटिथ 
रूद्यमित्य। यि कॅम्य ह्योक मॉरिथ। कन्यायि वॅनिस सॉरी दॅलील। यस 
बूज़िथ भगवान गव तस यि वननस प्यठ मजबूर ज़ि चे कोस्थ मे प्यठ यि 
व्वपुकार । च॒ मंग कांह वरदान | अम्य कोरि वोनुस योद हौ भगवान तोहय 
मे यनामय छिव दियुन यछान तौह्य दियिव मे यिहय वर ज़ि युस ति कांह 
म्योन ब्रत दरि तसंद्य पाफ गछन सॉरी नाशस त॒ अंतस प्यठ मेलि तिमन 
मूक्ष। युस दोहस मंज़ अकि लटि भूजन खेयि तस मेलि औड फल। मगर 
युस बक्ति बाव सान नेराहार रोज़ि तस मेलि दन त॒ मूक्ष। भगवानन वोनुस 
चूंकि च्च गॅयख कॉश्य दोह पॉद तमी यियि चे उत्पन्ना एकादशी नाव 
करन। मे छि 'काह' त्यथ स्यठा टॉठ तव॒ किन्य यियि अमि व्रतुक फल 
सारिवय तिर्थव ख्वत्‌ फलदायक माननु। 

मोक्षदा एकादशी या गीता जयन्ती 


मोंजहोर ज़ून पछ एकादशी हुंद व्रत छु मूक्ष दिन॒वोल ब्रत 
मानन॒ यिवान। महाभारत योदस मंज़ छु भगवान कृष्ण अर्ज़न दीवस 
अमि दोह. गीताजी हुंद व्वपदीश दिवान। अमि किन्य छु अमिय दोह 
गीता जी हुंद ज़ा दोह ति मनावऩ यिवान। अमी दोह छु दामोदर रूप 
भगवान कृष्ण पूजायि ख्वश करन यिवान। दूप दीप त॒ नेंवीद स्त्य 


गछि दामोदर भगवानस पूजा 
कर्‌न्य तु यि कॉश्य हुंद 
फाक बाव सान दरुन। आख 
मनुश छु यि in ९ i व्रत दरन स॒त्य 
पनुन पान | तारनस सृत्य 
स॒त्य पन॒नि ¦ ’ ) $१] वलस तारनुक 
ति हीतू बनान $. 6४ त मूक्ष प्रावान। 
अथ प्यठ वन्य ft ६ ५०४ श्री कृष्णन 
युदिष्ठरस th “>मकी अख कथ वस 


यिथ॒ पॉठ्य छि ज़ि : गूकल नाव नेंगरस मंज़ ओस वैखानस नावुक 
अख राज्ञ राज करान। तेम्य सुंदिस राजस मंज़ ऑस्य चौन वीदन हुंद्य 
जानकार च्ोपॉरय रोज़ान अकि दोह बुछ राज़न स्वपुन यथ मंज़ तॅम्य 
पनुन मोल बुछ नरकस मंज़ छटर छूठ करान।'* येलि तस राजु म्यूल 
| तेम्य दोपुस : ““म्यानि पोथरा मे कड तु कुनि ति तरीक येमि नरक 
मंज़। नेन्द्र वेथित बुलॉव्य अंम्य केंह व्यदवान यिमन निश पनुन यि 

स्वपुन बोबुन। स्वपुन बूज़िथ द्रायि यिम सॉरी भूत भविष्य वर्तमानुक 

ज़ॉन्यकार पर्वत रेश्य संंदिस आश्रमस कुन। तोत वॉतिथ प्यव राज्ञ 
तस परन त॒ वोननस पनुन स्वपुन। यि बूज़िथ दिद्न रैश्य समाद्य त॒ पत॒ 
दोपनस परूज़न्मस मंज़ आस॒ चॉनिस मॉलिस ज़ रानियि। प्नि अंकिस 
रयि हुंदिस वनुनस प्यठ दिन्न नु तँम्य दोयिमि त्रयि मंगिथ ति तमिस 
कांह खुशी। येमि सुत्य तमि पाप फल कारन प्यव तस नरुक बूगुन। 
अथ छु कुन त॒ कीवल अकुय समादन सु गव यि ज़ि मोक्षदा एकादशी 
हुंद व्रत गछि दरुन। राज्ञ येलि वापस पनुनिस महलस मंज़ वोत तॅम्य 
दोर पनुन अयाल हेथ मोक्षदा एकादशी हुंद व्रत प्ननिस बब संज़ि 
वेरि। तमि ब्रतुक पौन्य फलु किन्य गव राज़ सुंद मोल नर्क निश मुछि 
त॒ प्रीवुन स्वर्ग यि फाक्‌ ति छु बूजन॒ वरॉय दरुन यैमिकिन्य प्रथ कुनि 
पाप निश मेलि नजात त॒ यितु गछि बन्दनव निशि ति मेल्यस म्वकुजार। 


ई 
माँजहोर पुनिम 


नीलमत पुराण 474 अनुसार गछि माँजहोर पुनिम शामन 
बत॒ ख्यथ रातस चन्द्र भगवान संज अरादना कर्‌न्य। सफेद पोशिमाल, 
दाल, तोमुल, मेव, लम्प नून ब्रौहकनि थेविथ ऑग्नु पूजा, ब्रह्मन 
त॒ ज़नानि हंज़ पूजा कर्‌न्य। तस ब्रह्मन ज़नानि गछि व्वज्ञुल पोशाक 
बतोरि तोहफ दिन॒ युन। येमिस पतिदेव तु पोथुर ति आसन। योद 
यि दूह अमि तॅरीकृ यियि मनावन॒, ज़नानन छि यिवान रूप, रंग त॒ 
खुशहाली। ज़्याद पज़ि श्रदायि सान ज़नानन बॅरियिच पुनिम दरनि 
त॒ चन्द्र भगवान संज पूजा पॉठ कॉरिथ पनुन ज़न्म रथि खारुन। 

ई 

माजहोर तॅहर 


चंद्र दीवनि व्यनच यज़्ज़त थेंविथ कोर राज्ञ नीलन कशमीरस 
मंज़ हमेशि खातर लुख बसावनुक आंकार। येमि दोह यि आंकार 
गॅछ्िथि लुख बसावन आयि। सु दोह ओस मंजहोर ज़ून पछ पुनिम 
पगाह पोह गट पछ ओकदोह। तमिकिन्य ह्योत बटव कशमीरा दीवी 
हुंद यिहय ज़ा दोह मानुन। अमि दोह छि अँस्य कॉशिर्य बट चोरि बजि 
वॅथित तॅहर बनावन त॒ पत॒॒छि माजि कशीरि बोग थॅविथ सुब्हन 
अम्युक नवीद करान। अथ दोहस छि अस्य 'मॉजहॉर तहर' दिन्य 
वनान। 
नीलमत पुरान अनुसार छु कश्मीरा दीवी हुंद दूह कातिर्क 
पुनिम पगाह मुंजहोर गटपछि ओकदोह मनावन बापथ वनन आमुत। 
किताबि हुंदिस 465-466 शलूकस मंज़ छु वनन आमुत ज़ि यि छु सु 
ह येमि द्रह महात्मा कशयप रेश्यनि देस्य कशमीर बनावन आव। 
अमि द्वह गि श्रान ध्यान पत॒ नॅव्य पलव सारिन॒य हंद्य लगावन्य। 
खुशी खुशी ब्योन ब्योन पर्दाथव ख्यन च्यन कॅरिथ गछि यि द्रह बड़ 
ठक्‌ ठक्‌ सान मनाबन॒ युन। बजनव कीर्तनव गछि माहोल सोरुय 
ख्त्रशहाल बनावुन, चूँकि जनथरी प्यठ छु रेतुक पॅतिम द्वह हावन 
` आमुत, तमि द्वह प्यठ छु हमेशि पूर बॅरियस कशीरि हंद्यन तति बेहनुक 
हुकम जॉरी करन आमुत। तमिकिन्य छि ऑँस्य सुय दूह मंजहोर तॅहरि 
- रूपमनावान। यिम शराब च्यन॒क्य ऑदी आसन, तिम हेकन अमिद्रह 
शराब च्यथ। दपान सिर्यि दीव छु तस प्यठ प्रसन सपुदान। 
ह 

दयत राज़ुन बत या गाड बत 


यि गाड बत॒ छि ऑस्य पोह गट पछस मंज़ बटवारि या बोमवारि 
दिवान। वनन छु यिवान जि वास्तु छु परातन हेन्दयन हुंद सांईनस युस 
तकरीबन 6000 बॅरिय प्रोन छु। युस चोपॉरय तमि जायि हुंद वातावर्न 
छु शान्त त॒ सोम थवान। युस राज़ अथ साइन्सस पोछर छु दिवान, तस 
छि वनान वास्तु पुरूष या दूयत राज़। प्रथ कुनि जायि या गरस मंज़ 
रूज़िथ छु वॅरियस मंज़ अकि लटि पननि पननि मिज़ाज़ मुतॉबिक 
रोज़न वाल्यन हुंद आवाहन स्वीकारान। केह छि श्रूच्य पॉठ्य बत॒ त॒ 
रॅनिथ मुजि गाड थालस प्यठ थवान, केह छि हँलव बनावान, केंह छि 
पोलाव त॒ पूरय करिथ द्यत राज़स रंज़नावान। मगर असली छु यि 
अँकिस वॅरियस ज़लस मंज़ रोज़ान। तमिकिन्य छु शंकर जियन ऑमिस 
पाँ ज़ीवव मंज्ञ गाड हर ग्र वॅरियस मंज़ अकि फिरि ख्यावनुक वाद 
दियुतमुत। 

वास्तु शब्द छु असली वेद मंज़ द्रामुत। वास्तु साईन्स छु असि 
यि हैछिनावान ज़ि प्रथ कांह चीज़ गछि संतुलनस मंज़ आसुन। यैत्यन 
अँस्य रोज़न आसव, येमि सृत्य तम्युक औंद पोख रोज़ि शान्त तिथ॒ 
पॉठ्य गछि गरस कुन दिन युन। 

मतस्य पुरानस मंज़ छु लीखिथ जि अन्दकासुर राख्युस मारन 
खॉत्र येलि शिवजी मॉदानस वोथ, शिव जियस वॅथ्य तस सुत्य 
लडान लडान ऑरक फैरय | तिमन ऑरक्‌ फैर्‌यन बन्योव अख इन्सान, 
युस ज़न स्यठा बदज़ाथ ओस बासान। तस लॅज्य ब्वि त॒ तँम्य हेत्य 
त्रशवय लूक घ्रापन्य। सॉरी दीवी दिवता बेयि दानव ति खूच्य स्यठा। 

सारिवय दीवी दिवतहाव कोर सँमिथ यलगार। तमि सात रोटुख त॒ 
थोबुख बुथ बोनकुन केरिथ अवेज़ान। वनन छु यिवान ज़ि सु रूद प्रथ 
रयि रेत्य पन्य दिशा बदलावान। अमि स॒त्य स्यठा तंग यिथ गव शिव 
जियस निश शिव जियुन अंश त॒ रेंटिन तस पाद। तन प्यठ ह्योत ऑम्य 
शिव जियनि हुकम॒ मुताबिक पॉनिस मंज़ वास करुन त॒ रूद यि यड 
बॅरिथ दौहस रातस पाँ जीवन गॉब करान। स॒ती द्युतनस वरदान ज़ि 
वरियस मंज़ अकि लटि पोह गट पॅछस मंज़ बोमवारि या बटवारि करि 
हर कांह गर श्रोन्नि ्रानि गाड बत तैयार त॒ करनय चरे आवाहन। यि छु 
तिमन॒य तान्य ज़ि कमि कस्मुक ख्यन दिनय चे अथ पछस मंज़ अकि 
लटि। 
पलाटस या गरस मंज़ छु ज़रूर ग॒ दिवता रोज़ान यस वास्तु 
पुरुश छि बनान। चूंकि यि गर॒ दिवता छु पनन्यन अहलिकारन अमि 
दोह सुत्य अनान, तमि किन्य छु तॉकीद करनु यिवान ज़ि बतु थाल 

थेंविथ गछि न॒ सुन्हस गाश फोलनस तान्य तथ जायि फीरिथ कैंह 
गछुन। कुनि खिचखिचि रोस छि तिम ति बत थाल स्वीकारान। ख्वश 
सपदिथ छु गरस बापथ ऑही आनन्द त॒ सन्तुष्टी कांछान। सुब्हन 
वेथित थाल वुछिथ छु असि पुर पॉठ्य बासान ज़ि तॅम्य छु अख म्योंड 
ख्योमुत। प्रसन्न सपदिथ छि अस्य यि कावन त्रावान। गर दिवता रूज़िन 
सारिन॒य सहायतस। 

ई 


खेत्रि मावस 


पोह गट पछि च्वदश त॒ मावसि छि यि दूह मनावान। यछ, 
गन्दर्ब तु दिवता छि वॅरियस मंज़ अकि लटि पनुन बोग निन खॉतर 
सोन द्वार पवेत्र करान। ऑस्य छि अमि दोह श्रोचि श्रानि महा खेचर 
अकोर गेव त्रॉविथ गास आरि प्यठ पननिस गरकिस देवारस प्यठ 
यछन हुंदि बापथ थवान। दपान अमि दोह छि यछ यल॒ गछान त॒ हेरच 
'मावसि दोह छि यिम बेयि पन॒न्यन पनन्यन जायन प्यठ वातान। येलि 
स्य श्रदायि सान अमि मावसि दोह तॅमिस सालु रूप थाल॒ शेरव, 
तेलि करन तिम अँसि रॉछ यिन वाजन्यव बलायव निशि। 

मृंगीष रेश्य छु रांश प्रार्दुभाव मंज़ लेखान:- रायथन येति 
मातायि हुंद प्रोखट स्यद पीठ छु तथ नॅज़दीकृय छु अख गाम यथ 
“यक्षः छि वनान। तथ गामस मंज़ ऑस्य यछ रोज़ान। यिमनय हुंद 
कमांडर ओस स्वामी कुबेर जी, युस तिहुंद ओस वत॒हावुक । अमिस॒य 
कुबेर जियस ओस तप॒ बल॒ किन्य लंकायि हुंद मॅहल वीनस मंज़ 
म्यूलमुत। अमिस॒य यछ राज़स दनु किस स्वामियस कुबेर जियस छि 

अस्य खेत्ि मावसि दोह माह खेचरि रूप बोग दिथ पानस किच ऑही 
कांछान। ब्रोंठ ऑस्य यि परम्परा बोद त॒ जैन समाज ति मनावान। 

दर असल ओस ईसायन ब्रोंह असि पनुन “$27॥८।३५५” 
कुबेर संदिस वरुनस मंज़। सुति छु तुरि मंज़ असि निश यिथ नाना 
प्रकॉर्‍य तोफ दिथ असि क्युत रुत कांछान। कुबेर जी छु ““सन्ता'' 
कॉशिरयन पंडितन हुंद या तिमन लूकन हुंद यिम वैदिक रायि प्यठ छि 
पकान। 


सान्यन गरन मंज़ छु साख्यात कुबेर जी काजवट किस रूपस 
मंज़ आसान। वनन छु यिवान ज़ि काजवट॒च शकल छि कुबेर जियस 
स॒त्य रलान। हेरि हन्ना नियुक, यड स्यठा बॅड त॒ कद किन्य छोट। 
कुबेरस छि ज़नि किहो मर्द संज़ शक्ति थवन वोल मानान। यिम छि 
संतन, मात्रकायन त॒ पान दुर्गा मातायि हंद अकि तरफक्य पॅहर॒दार त 
दोयमि तरफ छि यिमन हुंद पॅहरदार श्री गनीश। अनकथ छि असि 

गरिक्य बुज़र्ग वनान ज़ि फुटमुत काजवठ गछि न गरस मंज़ थवुन। 
चुनाचि अस्य ऑस्य बेखबर तमिय छि तिहुंद वनुन गालखातस करान। 

कॉशिरयन बटन हुद्य माहरेन्य माहराज़ छि लॅग्नस प्यठ काजवट 
धनुक स्वामी कुबेर जी मॉनिथ तस ब्रोॉंहकनि कस्म द्र्य करान ज़ि 
अस्य रोज़व द्रशवय बॉच अख ऑकिस व्वफादार त॒ यिन॒वाज्यन्य 
ज़िन्दगी बनावव स्वग । माहरेन्य छि मालिनि प्यठ यिहय काजवट धन 
ध्यार रूप पनुन वॉरिव निथ चोकस मंज़ थवान। चूंकि यि छु वीदव 
वोनमुत मंगर असि छैन॒ ऑँज्युकतान्य ति अमि कथि हुज़ खबर॒य। 
खॉर ब्रॉहकुन थवव याद। ताकि दनुक स्वॉमी कुबेर करि असि ति 
अनुग्रेह। अस्य छि दहिमि द्रह यारबल खॅसिथ ग्वड सलय काजवटस 
प्यठ दछिन्य किन्य थवान। युथुय यज़मन यारबल खसि, सु छु काजवटस 
खवर सृत्य दक्‌ दिथ पत॒ अंदर अघ्नान। पत॒ छि तमि गरिच अनुहरिश 
कूर नून श्राद हावान। यिहोय छु वजह अस्य कॉशिरय बट छिन पननि 
गरियुक काजवट काँसि दिवान न छि काँसि हैवान। 

कुबेर छिन॒ अस्य व्वज्चल्य या गुलॉब्य रंग मानान। जंगली 
जानवर संद्य पॉठ्य छु यि डायि क्रक दिवान त अगर असि मंज़ कासि 
तसंज़ दूप्य अथि लगि यथ 'यछि फुस' छि वनान, स्व फुस ग्रटस 
तलुकनि थेविथ छु सु ग्र माला माल सपदान। मान्यता छि यि ज़ि सु 
छुन ग्रट तल यि वापस कैंह कॅडिथ ह्यकान। 

वास्तु पुरुश नमस्तेहस्तु, भूशययानिरत प्रभो। 

मदगएहं धनधान्यादि समश्द्धं कुरु सर्वदा।। 

खेचरि चोट बाव॒ सान थवन॒ विज़ि गछि यि हैरिम मंत्र प्रन्य। 


कुबेर जी बनावि असि परिपूर्ण द्ॉढ्य। 

शिशर संक्रात या मकर संक्रान्त 


स्वर्ग लोकेचिरं वासो येषा मनसि वर्तते। 

यत्र कवापि जले तैस्तु स्नातव्यं भृग भास्करे।। 
याने यिमन स्वर्गस मंज़ वारियाह कालु रोज़नच यछा आसि, तिमन 
तिमन पजि माग मासस मंज़ मकर संक्राच या शिशर संक्रॉच दोह श्रान 


करुन। अमि दोह छु सिरयि 
भगवान मकर राशि मंज 
प्रस्थान त्रावान। अमि दोह छि 
कॉशिरय बट पेतरन हृद्य नाव्य 
कांगर त दक्षिना दिथ पन॒न्यन 
पेतुरन याद करान। अम्युक 
मतलब छु अप तरि कठकारस 
मंज़ पलव, कांगर, RE दन त॒ दान कासि 


टि" तसुंद कष्ट दूर करुन। यि दान दिवान गछि अथस मंज़ पाँ कतर 
रेंटिथ यि मंत्र परुन :- 

हिम शीत समीरानां हसँन्ती च हसन्ति का 

उज्जूलाडगार संयुक्ता स्वान्पित्वथ ददाम्यहम ॐ तत सत 
ब्रह्मः माघमासस्य कृष्ण पक्षस्य (कुस दोह, क्वस वार) श्री पित्र 
(यम येमि संसार॒य आसन द्रामत्य तिहंद्य नाव त॒ गुथुर) पितामह 
(बुडि बब - बड़ बुडबब, मॉज्य, नान्य, बुडिबब या येमिस मूदय सुंदि 
नॉव्य दान आसि दियुन) श्री गुरुवे समस्त माता पितृणा तेषां परलोके 
शीत पीडा निवारणार्थ यमं अग्नि माण्डं अन्न फल मूलादि वस्त्र 

दक्षिणादि लवण सहितं ददामि-ददामि-ददामि। 

यि मंत्र पॅरिथ गछि अथ सॉरिस॒य दानस प्यठ स्व पाँ लव॒ दिन्य 
यौस्‌ मंत्र परन ब्रोंठ मंज़ अथस मंज़ आसिव रटिथ थोवमुत। मकर 
सक्रांच दोह प्यठ छु सिरयि नार्थस कुन ह्यवान फेरुन। मॉज्य ज़मीन 
छि अमि दोह पेठ॒य बैयि ख्यन॒ खोर्दनी हुंद संज़ लुकन क्युत करुन 
ह्यवान। अस्य छि सुन्हन वॅथित वुज़ ब्रांद छेलिथ मकानस घ्वपॉर्य 
चून रुख त्रावान। अथ चून॒ रखि छि मरेद रख मानान। यथ अन्दर न॒ 
कांह नेबरिम दुशमन अन्दर हैकि अँत्रिथ। पत छि तोमल थालस प्यठ 
पोंस त॒ सृत्य कांग॒र थॅविथ पेत्रन हुद्य नॉव्य गुरू जियस या मन्दरस 
दिवान। 

€ 


पुत्रदा एकादशी 


पोह ज़ून॒पछ कॉश्य हुंद व्रत थवन सृत्य छु निसन्तानस स्वन्दर 
पुत्र ज़ेवान। अमिदोह छि चक्रदॉरी भगवान विष्णु संज़ पूजा यिवान 
करन॒। अमि कॉश्य हुज़ महिमा प्रछनस प्यठ वॅन्य भगवान कृष्णन 
राज़ युदिष्टरस अख कथ योस यिथ पॉठ्य छि: ““भद्रावती नॅगरस 
मंज़ ओस सुकेतुमान नाबुक अख राज़ रोज़ान । युस नेपोत्र ओस | तमि 
संज़ि त्रय ओस शैब्या नाव। निसन्तान आसन किन्य ओस राज्ञ दोहय 
गमगीन आसान। तस ऑस स्यठा परेशानी ज़ि मॅरिथ कुस हाबि तस 
श्राद या कुस दियस पैँडदान। तसंद्य पेत्र ति आस्य परेशान ज़ि राज्ञ 
मॅरिथ कुस दियि तिमन पेंड। अँथ्य परेशॉनी मंज़ गव राज़ अकि दोह 
जंगल येति तम्य वुछ जानवरन हुंद्य वारया झुंड यकजा पननिस अयालस 

सृत्य जंगलस फेरानू। राज़ गव यि वुछिथ बड़ दिलमलूल। हना थख 
कॅडिथ बासेयि तस त्रेश। सरोवरस मंज़ ऑस्य पम्पोश फोलिमत्य। 
सारस, हंस त मगरमछ ऑस्य अथ अँच्य पॅख्य आराम करान। सरोवरस 
चौश्व॒य तर्फव आस्य रेशन हंंद्य आश्रम। राज़स हेतिन दछिन अंग 
फोरन्य। यि रुत शोगुन मॉनिथ वोथ राज़ गुरि प्यठ बोन त॒ प्यव रेशन 
परन। आर्शिवाद दिथ तुल रेश्यव थोद त॒ प्रछहोस यिनुक प्रयोज़न। 
राज़न वनिनख पनन्य नेपोत्र आसनच सॉर्‌य शेछ। रैश्व दोपुस अस्य 
छि विश्व देव त॒ अज़ छि पुत्रदा एकादशी। अस्य छि आम॒त्य येथ 
सरोवरस प्यठ श्रान करनि। पुत्र यछा करन वॉलिस छु यि ब्रत दरन॒ 
स॒त्य पोथर ज़ेवान। योद राज़ चति यि व्रत दरख, चे दियिय भगवान 
सन्तान। अमि दोह प्यठ ह्यौत यि पुत्रदा एकादशी हुंद ब्रत राज़न दरुन। 
रेशन इजाज़त हेथ द्राव पननिस मेंहलस कुन वापस | तमिय दोह कौर 
रॉनी शैव्यायि गर्भ दारन त॒ नवि रेत ज़ाव तस अख स्वन्दर बालुक । 
युस बडिथ स्यठा वीर बन्योव। 

भगवान कृष्णन वोन राज़ युदिष्ठरस ज़ि पोथुर प्राप्ति बापथ 
गछि पुत्रदा एकादशी हुंद व्रत थवुन। अमि ब्रत थवन॒ स॒त्य छि यशस्वी 
तु फरमाबरदार पोथर ज़न्म हेवान। अमिच महिमा बोज़न स॒ती छु 
मनुश स्वन्दर सन्तान त॒ मूक्ष प्रावान। 

ह 


नव शीन 


येसि दूह शीन पेयि, सु ग्वड़ शीन गछि दन ऋतूहन हेमन्तस 


त॒ शिशरस पूजा कॅरिथ मनावुन। नीलनाग॒न्य त॒ पननि बसन जायि 

हंज़ पूजा गछि कर॒न्य। मेव त॒ पतर मेरू पर्वतक्य गछन कुनि 
बालस पूज़ि लाग॒न्य। थदि ख्वत॒ थॅज़ अतर गछि पोशव सान अर्पन 
करुन्य। अडपॅप वृशिकव सुत्य गछन अँग्नस अहोच॒ दिन॒ यिन्य। 

अडपॅप बुशिकि हुंद बूज़न बनॉविथ गछन ब्रह्मन ख्यावन्य। यि 

बौड द्रुह गछि बजनव बॉतव तु नचन॒ गिन्दन॒ सुत्य खुशी सान 

मनावुन। अमि दूह गछि माता शयामायि पोश अतर, रंग, दानि 

तौमुल, नाना रंग बूजन, मेव त॒ मुशकिदार कुलिक्य पोश पूज़ायि 

रूप अर्पन करन्य। यिम शराब चेनक्य आदीन आसन, तिम हेकन 

पनुन तमह पूर करन गर्ज़ शराब च्यथ। गर्म पलव लॉगिथ गछि 

सॉरी यार, बाय बान्दव ह्यथ शीनस प्यठ बिहिथ ग्यवुन गिन्दुन 
नचुन त॒ ऑखरस मुखतॅलिफ रनिमचच ज़ियॉफच खेन्य। 

ज 
मागनि रेतुक बजर 


दपान माजि पार्वती छु भगवान शंकरस ख्वश करन बापथ 
मागनि रेत तरनिस पॉनिस मंज़ रूजिथ तफ कोरमुत। तमिय छु वनन 
यिवान ज़ि मागनिस रेतस मंज़ छि सॉरी पाँ आगर स्यठा पवेत्र सपदिथ 
गंगजलस बराबर मानन॒ यिवान। संसारस मंज़ युस ति कांह मनुश 
मागनिस रेतस मंज़ श्रान करान करान छु प्रयाग त॒ बाकयन तिर्थन हुंद 
नाव हेवान, तिमन छु गंगायि मंज़ श्रान करनुक फल मेलान। युस 
स्यठा श्रस्ठ छु मानन यिवान। दपान श्रान करिव या न करिव, मगर 
मागनि रेत॒ गछि न वुशनेर करन बापथ कांगुर केह त॒पन्य त॒ नें कुनि 
गर्मी वातनावन किस सादनस कॉम हेन्य। कॉशर्यन पंडितन मंज़ छि 

यि आम कहावथ 'येम्य कोर माग श्रान तेंम्य पूज सालिग्राम।' यि 
मागुक श्रान छु साक्षात विष्णु भगवान संजि पूज़ायि बराबर मानन 
यिवान। 

युस दियि माग मास काँगर शिशरसं। 

ईश्वरस निश वाति राज्ञ कुमार।। 

युस करि माग श्रान न्यथ पूजि सालेग्राम। 

सुय करि सत बुहुर कन्यादान ।। (कॉशुर हैँज़े बनवुन) 

अथ रेतस मंज़ छि स्यठा फाक ति यिवान। यिम वुन्युखतान्य 
छि सारी काशिर्‍य बट मायि त॒ लोल सान दॅरिथ रत्य फल प्रावान। 
अथ पूर्‌ रेतस मंज़ छि सॉरी बट मन्दरन त॒ दीवी बलन मंज़ सुन्हन त 
शामन पन॒न्य हॉज़री दिवान। गरन मंज़ छि शामन कीर्तन बजन ति 
करन यिवान। केह गर छि मागुन पूर रेथ देरिथ माग पुनिम दोह हवन 
रूप पानस क्युत रुत काँछनुक सादन पानय बनान। 

र 


मौनी मावस या छोप मावस 


माग गट॒पछ मावसि छि मोनी या छोप॒ मावस ति कॉशिरय बट 
वनान। दपान वरियस मंज़ योद अमि दोह मोन व्रत थवव, शरीरस छु 
स्यठा ताकत मेलान। शरीरस छु हर तरीक पोछर मेलान। अमि दोह 
गछन शक्करस तेल मिलॉविथ लॅड्य बनावन्य त॒ पत॒ तिम व्वज़ल्य 
बस्त्रव सान दान काँसि ब्रह्ममस दियिन्य। 


ऊ 

माता रवप भवॉणी 


माता रवप भवॉणी ह्योत मादव जू धरनि गरि ज़्येठ जून॒पछ 
पुनिम 677 ईस्वी मंज़ खानकाहि सोख्ता सफार्केदलु ज़न्म त॒ माग 
गट॒पछ सतम 777 मंज़ प्रोबुन न्यरवान। अँमिस थोवुख सोंदरि प्यठ 
'रबप' नाव। चूंकि अम्य ओस डेगिजल त॒ जॉनी गरस मंज़ ज़न्म 
ह्योतमुत तमिकि प्रबाव आस यि सुशील। 

मादव जू धर ओस माजि शारिकायि हुंद बॅख़त्य। सु ओस 
सुब्हन हॉरी पर्वतस प्यठ गॅछ्थि माजि शारिकायि हंदिस आंगस डुवन 
त॒ लिवन फश दिवान। माता सपज़ तसुंदिस प्रैयम॒ बावस प्यठ स्यठा 
प्रसन्न त॒ दोपनस मंग कांह वर | मादव जू धरन दोपुस च दार त॒ म्यानि 
गरि अवतार। मातायि ह्योत वरदान अनुसार ऑम्य संदि गरि अम्य 
संज़ि कोरि रूप अवतार। मादव जू धर ओस स्यठा ज्ञॉनी। येलि यि 
कूर नुर्वेरिश ऑसस, सु गव हेरच त्रुवश द्रह ऑकिस संतस निश, 
येमिस 'मला आखून' ओस नाव। तति ओस सत्‌ संग चलान। संतन 
दोपुस च्च अछ कमरस मंज़ त॒ बेह। तॅम्य कोर तति साक्षात शिव जी त 
पार्वती सुंद दर्शुन। मादव जू धर गव ध्यानस मंज़ लीन। सादन दिस 
जीर त॒ दोपनस व्वथ गछ गरि आसन॒य हेरच पूज़ायि प्रारान। सत्य 
दयुतनस तेल थाल। दोपनस यि दिज़ि पननि कोरि। स्व करि अथ साफ 
त॒ पत॒ लोग्यज़्यव यिहय हेरर पूज्ञायि। येलि ग्र वॉतिथ अम्य हुक 
डुक कोर, तति द्रायि माधवी त॒ दोपनस कति थोववु तेल, ब चार्‌। गव 
यि ऑस पान जॉनी त॒ अंतरयॉँमी साक्षात माजि दीवी हुंद रूप। 

अम्यसंज़ व्वथ॒ बेठ, आचार व्यच्चार त॒ वद मन ओस अँमिस 
दय ध्यानस कुन प्रेरित करान। शुरय पान प्यडय आस्य अम्यसंज 
अदबुत लीलायि वुछिथ कम कम दुरन्दर दम फेंट्य गछान। अमिसंद्य 
बबन श्री माधव जू धरन द्युत अमिस ग्वर॒ म्वख येमि सत्य दय 
ध्यानच प्रवृथ अमि स॒ज़ हैच्रन फोलन्य । अध्यात्मिक दीक्षा परावन किन्य 
द्योत अंम्य गरिय पनुन पान तपुन। यि ऑस न्यथ प्रबातन सुब्हन हारी 
पर्वतस खॅसिथ माजि शारिकायि हुंद दर्शुन केरिथ यिवान। रुत वेल 
वॉतिथ कोरनस पनुन्य बबन हब्बुकेंदलु सपू खानदानस मंज़ पं हीरानन्द 


हीरानन्द 

सपर हस स॒त्य नेथर। यि रूज़ तति ति पननि हिसाब पननिस आत्महस 
पलाल रूप अध्यात्मिक सादनायि हुंद ख्यन दिवान। न्यथ प्रबातस 
येलि वॉरिवि प्यठ ति हेतुन माजि शारकायि निश गछुन, हशि माजि 
साँपकुजि त॒ बरथाहस बास्योस यि स्यठा व्यखुत। तिमव करुस मार 
गंड त॒ ताडना। दपान अकि दोह वोत तॅमिस मालनि प्यठ़ हवनुक 
नवीद रूप खिर दीगचि। माता साँपकुजि वोनुस ““यि क्या छुय वौतमुत। 
ब॒ कस बॉगराव यि।यि कस पोशि।'' अथ प्यठ दितुस मातायि जवाब 
'“'तोहय बॉगरॉविव पत॒ वनख ब बेयिहन सोज़न खातर ।'' हशि मॉज 
रूज़ बॉगरान, तॅम्य सूज खिर अनि नावि हंद्यन चनि ऑशनावन तान्य, 
मगर आँखर येलि माजि सारिनय खिर मोकलोव बॉगरिथ त॒ दीगचि 
गव खॉली। रवप भवानि त्रोव यि खॉली खिरुक दीगचि कवलि, सुती 
दोपनस “गछ म्योन बब छुय क्वलि बॅठिस प्यठ चेय प्रारान।' दीगचि 
वोत क्वलि क्वलि त॒ गाठस प्यठ रोट श्री माधव जू धरन। 

तिमव दिच्च अॅमिस मानसिक त॒ शरीरिक यात्नायि यिम अमि 
ग्वड़ ग्वड़ बरदाशत करि, मगर पत॒ येलि सँर्‍य पेठ्य सॅहलाब गोस 
यि च्ॅज त॒ गॅयि फोरिथ पनुन माल्युन येति ऑम्य पनन्य तपस्या बेयि 
हेच करन्य। कैह कॉल्य पत॒ कुनि कारन किन्य द्रायि स्व अति त॒ वॉच 
'चेशमा साहिबी' वस्तरवन योस जाय परी मॅहल बालस सृत्य राज 
भवनस नेंज़दीक चेशमा शाही निश जीलि डल बॅठिस नॅंजदीकय छे। 
साड बाह वॅरिय अतिय तफ सॉदिथ वॉच स्व गांदरबल तहसील किस 
वौतशन गामस मंज़। 

यि ऑस पान माता शारिकायि हुंद रूप। ऑमिस ऑस अथ 
व्वतुशन मनिगाम॒ ग्वफि न्यबरकनि दौहय अख गाव यिवान। यास 


CC-0. Nanaji Deshmukh Library, BJP, Jammu. Digitized by eGangotri 


सॉन्य प्रज़नथ संतोश शाह 'नादान' 


पानय ऑस गडस मंज़ द्वद त्रॉविथ वापस नेरान। लुख ऑस्य यि 
बुछिथ हॉरान गछान मगर अमि संज़व करामचव ह्यौत लुकव अम्य 
संदिस थानस प्यठ युन गछुन, यिमन मॉज ऑस व्वप॒दीश दिथ दय 
वतन कुन लागान। | 

तति प्यठ गॅयि स्व मनिगाम येति स्व लाल चन्दनि गरि गवड 
ठंहरेयि त॒ पत॒ बीठ अतिय अलग अँकिस कुटियायि मंज़ | अज़ ति छि 
स्व कुटिया लार क्वलि बॅठिस प्यठ मूजूद, यौस स्यठा लोकट आसन 
किन्य माता पानय योत आसिहे वातान। यि कुटिया छि बोनि कुलिस 
तल। लार क्वलि हुंद ग्रज़ुन छु त्यूता दिलकश ज़ि दिल छु ब्रमान जि 
अस्य ति बेहमव येतिन॒य अँथ्य जायि ज़िन्दगी हद्य बाकय द्वह गुज़ारनि। 
स्व० डाक्टर भूषण लाल कोल सुंदि “कश्मीर की संत परम्परा' किताबि 
मंज़ लेखन अनुसार बुछ मातायि कवल बॅठिस प्यठ अकि दोह लार 
क्वलि मंज़ अड देंज़ बोनि लँड वसान। तॅम्य खॉर होर त॒ दिचचन तिहुर 
ब्वन कुन कॅरिथ ज़मीनि मंज़ लॅड। देवयोग किन्य लॅज यि लँड 


ष्ट मच्छ रैली वहे गशियाक शुह | रशी) अन्य इक्क का “ण 
७४७०7 TRPRRTINMEIDTETEIN ITH 

ज़मीनि मंज़ यस अज़ विशाल बून्य बनेम॒च छि। मनिगामस मंज़ ओस 
अम्य अख आश्रम बनोवमुत। येति प्यठ द्रायि भवान्य तुलमुल नॅजदीक 
लार येति स्व साडन बाहन वॅरियन रूज़। अति कॅरय अॅम्य स्यठा 
चमत्कार, येमिकिन्य सॉरिस॒य कशीरि मंज़ यि गॅयि मशहूर | लार पत॒ 
गॅयि माता सुम्बल नॅजदीक “वासकुर' येति तॅम्य अख आश्रम बनोव। 
हत बँद्य बनेयि अॅमिस अति शेश त॒ बख़॒त्य, यिहुंदिस आत्म बलस 
पौछर दिथ पुशरुन तिमन ज्ञान बल। तिमन दितुन ज्ञान येमि स॒त्य तिम 
ति रूद्य सादनायि मंज़ मस्त। 

दपान वासकोरि कोर मातायि त्युथ चमत्कार येमि स॒त्य सॉरी 
वासकोरिक्य अॅमिस॒य शरन आयि। मातायि वोन बाल जू दरस युस 
अमिस बापोथुर ओस “च॒ हे लेखुन।'* बाल जू दर ओस अनपढ, 
तॅम्य तुल कलम तु हैतुन पनुन व्वंद बाबुन। ऑमिस ओस पानस 
संस्कृत, फारसी, हिन्दीयुक परिपूर्ण ज्ञान। उपनिशद, यूग सादना त॒ 
शैव दर्शनुक छु अम्य सुद्यन अमृत बॅरिथ वाखन त॒ शलूकन प्यठ 
खास असर। पननिस रहस्य उपदेशस मंज़ छु अम्य कर्म, ज्ञान त॒ 
व्वपासना बखत्यन हदि बापथ व्यछ्नोवमुत। यि ज्ञान गंठर ऑस संस्कृत, 
फारसी त॒ शारदा लिपि मंज़ युस अम्य संद्यव बखत्यव केंचस समयस 
व्वपदेश रूप व्यछुनोव | तमि पत नियि यिमव व्वपदीशव ग्रंथच जाय । 

दपान वासकुरि गामस मंज़ ओस मलिकन हुंद अख लॅडकू, 
युस ओन ओस। ऑम्यसंज़ि माजि येलि सु मातायि निश नियुव, तम्य 
दोप शुरिस “च॒ खन येत्यन अख कूर, योतान्य तमि मंज़ पोन्य नेरिय 
तोतान्य रोज़ खनान। पत॒ लाग सुय पोन्य अॅछन।'' लॅडकन कौर तिय 
तस आव अँछन गाश। तन प्यठ अज़ताम छि तिम मातायि मानान। सु 

करूर छु बुनि ति तति मूजूद। तथ मंदरस छि तिमय मलिकन हुंद्य वंशज 
देख रेख करान। सुब्हन शामन छि तिमय तति चौंग ति ज़ालान। 

बॅख॒त्य छि अॅमिस अलख इश्वरी रवप भवॉणी या रवप द्यद 
नाव ति सुमरन करान। अलख ईश्वरी छु दोन शब्दन हुंद कुन शब्द। 
अलख तईश्वरी, याने माता छि सूक्ष्म अलोकिक शख्तियन त॒ एश्वर्यच 
मालिख। यि अँम्य सुंद न्यरवान दोह छु माग गट॒पछ साहिब सतम द्वह 
मनावन॒ यिवान। धर ज़ाँच हुंद युस ति छु सु छु अम्य सुंद फाक थवान। 
धर यिमन ति ऑशनाव छि तिमन छु यि फाक खसान। यिहुज़ ज़ाथ 
छि साहिबि धर, तमिकिन्य छि साहिबि धर जॉच हंद्य लुख द्वश्वय दूह 
मनावान। 

माजि रवप भर्वोनि छु वौतशन, मनिगाम, वासकोरि, लार, 
चेशमे साहबी साडन बाहन बाहन वॅरियन पनुन पान तोपमुत। यिमन 
वॅरियन छु अम्य जल, कंदमूल त॒ हंदि प्यठ गुज़ार कोरमुत। माता 
ऑस हमेशि दय ध्यानस मंज़ लीन रोज़ान। यि ऑस शारिका मातायि 
हंद अवतार रूप येमि सम्सार आमचं 

 वीद छि वनान जि व्यवहारिक ज्ञान ज़िन्दगी मंज़ यस ति 

आसि तस मनुशस छि रति संसॉरय व्यवहार दय वत॒ पानय साफ 
गछान। यिथ॒य पॉठय येमि संसॉरय कूठ वॉरिवियुक व्यवहार चॉलिथ 
गनेयि मातायि ध्यान॒च ज़्यादय पहान कल। येमि किन्य तफ तसुंद 
स्यद सपदिथ तेम्य मूक्ष प्रोव। 

डॉ० बी०एल ०कौल सुंदि लेखन अनुसार येलि मातायि न्यरवान 
रोव लॅम्य सुंद शव ओस अंतेष्टी संस्कार करन खॉतर निन यिवान 
तमिय विज़ि आव वासकोरि प्यठ तिहुंद अख शेश येम्य यि वॅनिध 

शव रुकोव ज़ि मातायि वोनुम शहर प्यठ अनिज़ि कैंह चीज़ यिम मे 
अन्यमित छि। येलि अर्थी ब्वन कुन वॉजिख, चादर तुजुक थोद, तति ' 
ऑस्य सिर्फि पोशिय योत। माजि ओस येमिय दिहि यि संसार त्रॉविथ 
पर्म पद प्रोवमुत। 

मगर ऑड्य छि वनान ज़ि तथ पचि प्यठ आस॒ सिर्फि तसंज़ 
जट य्वस॒ बुनिक्यनस ति छि शारदा पटोली जेमि अवतार कृष्ण॒नि गरि 
मूजूद। म्यानि प्रन जि जट॒ किथ पॉठ्य आयि यौत, अवतर कृष्ण 
जियन वोन यिथ॒ पॉठय:- ज़ि माता येलि लार ऑसम॒च्र छि तसुंद 
सीवक अनंतराम साहिब धर ओस सोन पूर्वज। सु ओस मातांयि हुंद 
ज्ञान रहस्य सोरुय ज़ानान। तथ अस्थापनस स॒त्य ऑस मुल्लाह शाह 
सॉबन्य रोज़न जाय ति। दपान येलि माता मनिगाम ऑस रोज़ान, स्व 
ऑस तति प्यठ क्वलि क्वलि च्राँगिजि प्यठ ओततान्य पनुन सफर 
तय करान। अकि दोह वुछ यि अम्य संद्यव चेहलव त॒ वोनुख शाह 
सॉबस ज़ि “'ववसतान्य बट॒न्या छि दौहय योततान्य क्वलि क्वलि 


-चाँगजि प्यठ वसान त॒ पत छि बेयि ह्योर कुन खसान।' शाह सॉबन 


दोपनख ““पगाह येलि स्व बेयि यियि, तमिय विजि वनिज़्यव मै।*' 
येलि शाह सॉबन माता वुछ त॒ वोननस ““ब्ट॒नी नाव क्या छुय 2 
तॅम्य दितुस जवाब “रवप““। संतन वोनुस “तरख ना योर स्वन 
करथ।'* मातायि वोनुस दरजवाब “च्य तर योर, म्वख्त करथ।'' 
स्वनस त म्वखतस छि येत्यन ज॒ ज़॒ अर्थ। तसंञ्चय ज़बॉन्य जवाबस 
मंज़ म्वखत शब्द बूज़िथ गव शाह सॉब ध्यानस मंज़। ध्यानस मंज़ 
बुछिन महादीवस नख॒। मानन छु यिवान ज़ि महादीवन्यव दोयव क्वंडलव 
मंज़ छि माता तसुंदि खोवरि कनुक कुंडल 'अलख' याने सूक्ष्म, 


सूरे प प्रज़नथ संतोश शाह 'नादान' 
आलोकिक शक्तियन हंज़ मॉलिख। देॅछनि कनुक कुंडल 'निरजजन' 
याने मायातीत, माया ज़ाल॒ रोस ग्वनव रोस ग्वनवान श्री भगवान गोपी 
नाथ बबजी। तवय द्राव हक शाह सॉबनि म्वख मंज़ “आफरन मंज़ 
छख अलख अवतारी।' आफर छु अरबी शब्द येम्युक अर्थ छु 
स्यठा ज़्याद या बॉफिर। यि मुल्ला शाह ओस सुय युस औरज़ेबस, 
तसंदिस बॉयिस दाराशिकोहस त॒ बेनि जहाँ आराहस ओस ग्वर। शाह 
सॉब ओस इस्लाम धर्म फॅलावन बापथ कॅशीरि सोज़न आमुत। अमि 
अलाव॒ ओस पंडित राज जगरनाथन दाराशिकोहस त॒ जहां आराहस 
संस्कृतच ज़ान दिथ उपनिशदन हुंद ति ज्ञान दियुतमुत। येमिकिन्य 
यिमन उपनिशदन फारसियस मंज़ दाराशिकोहन तर्जम॒ ह्योक कॅरिथ। 

यि नज़ार बुछिथ मुचरावि शाह सॉबन ऑछ त॒ हेचन अम्य 
संदि शानच त॒ मानच बखान यिथ कॅन्य कर॒न्य:- 

म्यानि खत थँज छख भवॉनी, 

आफरन मंज़ छख अलख अवतॉरी। 

च्च छख महान त॒ म्योन छुय नमस्कार ।। 

ह 

दोपनस व्वन्य बेह प्यठ कनि चुय, 

अज़िकि प्यठ़ बेहमय ब्वन॒ कनि ब॒य। 

बीठ भवान्य केंह काल अति प्यठ लार ।। 


ऋ 
लार्‌ ति बनोबनय अख मकानां, 
शूबि स्वंदर ऑसिस तोशिखाना । 
अन्य अन्द्य ऑसिय दरिया चिनार ।। 

शाह सॉब ऑस्य कोबल॒ प्यठ आम॒त्य त॒ लार गामस मंज़ 
क्वलि बॅठिस प्यठ ऑस॒न पन॒न्य बिहिन्य जाय बनॉवमच। यिम बंद 
तमि विज़ि तसंदि म्वख॒ मंज़ द्रायि श्री रघुनाथ कोल ईशर कौलन्य 
पोथ॒रन, यिम हब॒केंदल बान मॅहल रोज़न ऑस्य छि यिम बंद तरतीब 
दिथ लीखमत्य। बँख॒त्य छि यि किताब सुन्हन त॒ शामन परान। 

अंथ्य जायि थज़रस प्यठ़ कनि बनाव मातायि पन॒न्य रोज़न 
जाय। अथ जायि मंज़ आस॒ माजि हुज्ञ जट यथ लुख पूजा ऑस्य 
करान। दपान यैलि मातायि दिह त्रोव, शाह सॉब आयि तमि विज़ि पचि 
बुथि त॒ दोपनस “मे च॒य मॉन्यम॒ख पनन्य सरकार, म्यानि खॉत्र 
क्याह थोवुथ येति।'' येलि शाह सॉब वापस फीर्य तेम्य बुछ मंद्रस 
मंज़ भवॉनि हुज्ञ जट॒। सॉरी गॅयि यि वुछिथ हॉरान। तिमन खोत औश 
द्योर त॒ है्ख अथ मंदरस मंज़ बैयि प्रॉन्य पाठ्य पूजा करन्य। 

।947 मंज़ तुजि यिम॒ जट चलन ब्रोंढ सुमारवेती, अवतार 
कृष्णुनि नानि त॒ हँलिस गँडिथ वॉच गाश फ्वलवुन शहरि श्रीनगर 
सोरुय गाम हेथ। स्व बीठ पनुन अयाल हेथ तति त्रकर॒यन हुंदि, युस 
तस ज़ॉम हुंद गुर ओस। इन बॅरियन रोज़ यिम जट तिहंदिस ठोकुर 
कुठिस मंज़। तमि पत॒ आयि यिम दोयि वँहर॒य सरकार सुदि हुकम 
अनुसार बेयि ग्र वापस | ग्ड बनोवुख कन्यन हुंद पानय मातायि हुंद 
मंदर यथ कबॉयलव सम॒सौतुर ओस कोरमुत। पत॒ थॅवख यि जट रूप 
माता बेयि प्रॉन्य पाठ्य अतिय व्यराजमान। येलि ।990 मंज़ सॉरी 
कॉशिर बट चॅलिथ आयि, अवतार कृष्णन बौद स्यठा त॒ सूंचुन ज़ि ब 
थवना मॉज येतिय त॒ पान चल। पनुन ब्याख पेतुर ह्यथ तुज्यन यिम 
जट त॒ थव्यन कालय अलमारि सान नवि च्रादरि मंज़ बंद। यि अलमॉरय 

छि डून्य लॅकरि हुज़ मोहम्मद छानन लूट पत दौयि बॅहुर्य बनॉवमच्न, 
योस॒ नखशि निगॉरी कॅरिथ छि स्यठा स्व॑दर। येलि यिम गरि द्रायि 
सुन्हन तुज्यख यिम जट॒ पानस सुत्य। दपान अमिय दोह प्यव रूद तु 
शीन त्यूत ज़ि शेर बीबी आयि पसि वॅसिथ। वथ गँयि बंद त॒ बचनच 
रूज़ न॒ कांह व्वमेदा। म्यॉन्य ज़िठ्य त॒ लोकट्य ग्रक्य यिम ति आस्य 
तिमन वेंछ कांख्या त॒ वोनहम “यिम जट॒ अन्यथ चे पानस स॒त्य, 
तमिय मा गॅयि असि यि दुरदशा ?'' | 

अवतार कृष्णस ओस व्यशवास ज़ि यि छु त्युथ खज़ान युस 
पथर पेयिमतिस ति थोद तुलि। यिमव कर सॉरिव॒य वति मंज़॒य हेरथ। 
येलि ब॒ तिमव स्यठाह तंग कोरस, ब द्रास शेरबीबी प्यठ यि अलमॉर्य 
ख्वनि क्यथ ह्यथ त॒ पोकुस ब्राहकुन। म्योन मोल ओस म्यानि लोकचि 
ज़ बैनि हेथ ब्रह्य जोम वोतमुत। यिथ॒ तिथ॒ वोतुस सही सलामत बु 
छेनीरामा जोम। जेमि डेरस नख ओस अख शिव मन्दर येति मे तमि 
किस बाबा जियस व्यनती कॅरिथ यि अलमॉर्‌य मन्दरस मंज़ लोब 
कुन ठीकरॉव। यि ओस माजि हुंदुय चमत्कार ज़ि अम्य बाबा जियन 
ति हेत्य अथ दोयमि दूह प्यठ॒य पोश लाग॒न्य। म्यॉन्यव सारिवय 
रिश्तुदारव बनॉव्य मकान, मगर यि धन॒ ह्योत न॒ काँसि ति मटि। तिम 
ऑस्य खोचान ज़ि असि तग्या माजि हुंद आसुन लल॒नावुन। यि ओस 
मातायि हुंदुय अनुग्रेह ज़ि 2000 ई० ज़ेठ रेतस मंज़ बनोव मेति मकान 
तु सुती दितुम मंदरस ति कन। 

यि सारय दलील बूज़िथ चायस ब ति तथ मन्दरस मंज़ त॒ 
बुछिम स्व जटन हंज़ अलमॉर्‌य शूबिदार थज्ञरस प्यठ व्यराजमान। 
अवतार जियन वोनुनम ज़ि सिर्फि अनन्तच्वदश रहय योत छि माजि 

हंज़न जटन हुंद दर्शुन लुकन करनावन॒ यिवान। अथ मंदरस लरि छु 
अख कमर, आंगनस मंज़ छु हवन कवंड येमि किन्य सॉरी हवन करनस 
छि सहूल्यत वातान। माग ज़ून पछि सतम त॒ काम्बरय पछि सतम छि 
बॅड्य हवन करन यिवान त॒ ज़ेठ़ पुनिम छुस वोहरवोद मनावन यिवान। 
अथ मंदरस मंज़ छि अज़ ति प्रथ बटवारि लुख कीर्तन कॅरिथ प्रशाद 
ग्रहन करान। 

श्रीनगर वेथि बॅठिस प्यठ ओस दीवी रवप भवॉणी हुंद श्राद 
तथ जायि यिवान हावन॒ येथि अलख साहिबा ट्रस्टुक कार्यालय ति 
ओस। अथ जायि छि नोव कॅदल द्येदमर वनान। जेमि किस आश्रमस 
तीथ नगर तलाब तिलूहस मंज़ छि अलख साहिबा ट्रस्टस तहत अँमिस 
माजि भगवती हुद्य सॉरिय हवन बावनायि त॒ लोल सान करन यिवान। 
हथ वॅरिय वॉन्सि हुंद्य यथ दरती प्यठ गुज़ॉरिथ दयुतुन पनन्यन बॅखत्यन 
येमि सम्साँरय तार। सोन छु शत शत प्रणाम। 

ह 

षटतिला काह या एकादशी 


माग गट पछ कॉश्य छि षटतिला इकादशी ति वनान। अमि 
दोह छु शेयि कस्म तेलुक इस्तिमाल करन यिवान। अमिय छि अथ 
षट॒लिता वनन आमुत। 

तिलस्नायी तिलोदूर्ती तिलहोमी तिलोदकीं 

तिलभुक तिलदाता च षटतिला: पापनाशनाः 

अमि दोह गछि तेल त्रॉंविथ पानि सृत्य श्रान करुन, तेलच 
उबटन, तेलु सुत्य हवन, तेल त्रॉविथ पोन्य चोन, तेल बतस मंज़ 
्रॉविथ ख्योन, तेलुक दान करुन। योद अमि दोह व्रत दॅरिथ यिम शे 
चीज़ अमलि मंज़ अनव तेलि सपदि प्यतरन तृप्ति। शरीरच्यन व्यॉजन 
सपदि नाश त भगवान श्री कृष्णुन्य लोलुक मेछर यियि महसूस करन। 


शिव चर्तुदशी हदय त्रे दोह 


माग॒ गट पछि छि यिम द्वह दरन॒ यिवान । यि ब्रत छु त्रेन दोहन 
थवनु यिवान। अथ छि कॉशिर्‍य बट महाशिवरात्री हुंद पर्व मानान। 
योद मागनिसु रेतस कुनि ति कारन श्रान यियि न करनृ। यिमन त्रेशव॒नी 
दहन गि श्रान ध्यान कॅरिथ फाक्‌ थवुन। सॉरी वेग्न त॒ व्यॉज़ छि दूर 

` सपदान। 
(]) दशमी-दहम (2) एकादशी काह (3) द्वादशी बाह । यिमन 
त्रेशवनी दोहन छि शिव चर्तुदशी हु त्रे दोह देहम, काह, बाह वनान । 

अथ मंज़ छु न्रोदश दोह बाह त॒ तमि ब्रोहिम ज़ दोह दहम काह मॉनिथ 
त्रे फाकु दरन॒ यिवान। योद ज़्यन॒ दोह या मरन पत॒ बॉश्य हुंद दोह 
आसि, यि छु त्यूत ज़ाँव्युल वेग्यान ज़ि सॉन्य शाह ति छि द्वादशान्त 
यानि ।2 हन यूनिटन तान्य खसान वसान रोज़ान। 

“(दशमे दिनमारम्भे रात्रि नृत्य क्रीडा'' 

यि सोरु ब्रह्ममांड छु अकि नृत्य क्रीडायि किन्य बनान ति तु 
लय ति सपदान। ज़गत दारन या लय सपद्नुक मूल कारन छु पान 
भगवान शिव, सुय छु सारिवय खोत बडि बोड नृतक | तमि किन्य छि 
अंमिस 'नटराज* ति वनान। 

दहम्‌ दोह छु शिव जियन अमि नचनुक संज़ कोरमुत। कॉश्य 
हँज़ राथ ति नॅंच्य नॅच्य कंडिथ, शामन संध्या वख्तस थख कॉडिथ 
वात॒नोवुन यि पनुन नचुन अन्द । काशिरय बट छि मागुन्य शिवचर्तुदशी 
महाशिवरात्री वनान त॒ फाल्गन॒चय शिवरात्री छि हररात्री या हैरत वनान। 

केह बट छि शिवचर्तुद्रशी हंज काह योत दरान, योस॒ सिर्फ 
फलाहार खेन स॒त्य छि दरन॒ यिवान। देहुम त॒ बॉश्य दोह अकि वख्तुक 
बत॒ ख्यथ फाक दरुन छु नेम। यिमन त्रेशवनी दोहन सुलि वेंथित दय 
पूज़ करिथ ब्रत दरन स॒त्य छु वेंहर्‌य वॅरियुक दय पूजि हुंदफल अख 
मनुश प्रावान। यि छि सॉन्य शास्त्र वनान। 

ह 


सॉन्‍्य प्रज़नथ दे संतोश शाह “नादान' 


गोर त्रय 


गोर्‌ त्रेय या गौरी 
त्रितिया छि माग ज़ून पछि त्रेय 
दोह मनावन॒ यिवान। वनन छु 
यिवान ज़ि माता गैरी छि शारदा 
या सरस्वती हुंद॒ रूप। माता 
गौरी (पावती) हुंद पोथुर गणेश 
जी त॒ कुमार जियन छि अमिय 
दोह पन्य शेख्या पुर कॅंरिथ 
प्रमाण पत्र प्रोवमत। चूंकि 
विग्नहर्ता त॒ कुमार जी छि ग्यान 
पूती हंद प्रमान पेत्र अमिय दोह || ^ 
प्रावान, तमिय छि तन प्यठ कॉशिर्‌य बट ति यि परम॒ पदा अज़तान्य 
पकृनावान। अथ सृत्य बनॉविथ कागज़ वर्कन प्यठ सरस्वती मातायि 
या बाकयन दीवन हंद्य तस्वीर, मंत्र लीखिथ छि ब्रह्मा जी सोन ग्र यिथ 
सान्यन शुरयन मंज़ बॉगरावान। अमि गर॒च कूर योद वॉरिव गॉमच् 
आसि, यिहय गुरू जी ओस खान्द्र॒क्य ग्वडनकि वॅरियि तस ति सरस्वती 
हुंद फोटो हाथ तसुंद वॉरिव गछान। ताकि अमि प्रथायि सत्य रोज़िहे 
तस कोरि, मॉज्य सरस्वती म्वखस प्यठ येमि सत्य तसंदि नवि गरयुक 
व्यवहार सपदिहे सफल त॒ प्वख्त। तिम ति ऑस्य गुरू जियस दान 
. दख्यना दिथ प्रसन करान। अज़ ति छि पनन्य पनन्य गरू जी यि रीथ 
्रोंठ कुन पकृनावान। मगर कागजच गोर त्रेय बदल छि यिम कुनुय 

फोटो ऑनिथ सरस्वती शुर्‌यन मंज़ बॉगरावान। 

सासबँद्य वेरिय ब्रोंठ ऑस्य कॅशीरि मंज़ शारदा युनिवरसिटी 
ति सालान इम्तिहान: पुर॒ कॅरिथ अमिय दोह तति विद्याथियन प्रमान पेत्र 
दिवान। तमिय छि अज़्युकताम सॉन्य गुरू जी फोटो प्रमान पत्र रूफ 
गर यिथ दिवान। अमि दोह छि सॉरी कॉशिरय बट सुबहन नेन्द्रि बॅथित 
श्रान दयान पत॒ ग्वड़ तहर बनावान त॒. पत॒ तहारि प्रॉप्युन हॉविथ छि 
सॉरी अम्यक नॅवीद करान। 

यि संसार छु स्वख इखुक सागर | अथ मंज़ रूज़िथ छि गरिक्यव 


ज़िठ्यव पनुनि समयि संसॉर्‌य व्यवहार करान-करान हालातव रूप - 


थपेडव सृत्य पनुन पान पोयिमुत आसान। अमिय छि यिम व्यदवान 
यिवान मानन। यिम आर्शिवाद रूप पन॒न्य तजरुब बॉविथ छि ह्यकान 
पनन्यन पोथरन, नोशन, कोरयन हुद्य कार स्यद करनस तिहुंद्य सहायक 
बॅनिथ। ग्वडन्युक ग्वर छु बचस बब त॒ मॉज्य आसान। कोताह जान 
गछिहे योद ऑस्य सॉरी ज़ियिठ्य या बब त॒ मॉज्य पनन्यन शुरयन त॒ 
जुरयन आर्शिवाद रूप अख अख माता सरस्वती हंद फोटो गोर्‌ त्रेय 
दोह तोफ रूप दिमृहव, द्व सारिन॒य टोठिहे माता सरस्वती। योस 
म्वखस प्यठ रूज़िथ बनाव्यख ग्यॉनी त कर्म यूगी। 


त्रिपुरा चर्तुथी या तिक्य चोरम 


वेद्या शुरू करनुक दोह त॒ रुत वेलु छि तिक्य चौरम मानन॒ 
यिवान। अमिय दोह ऑस शारदा युनिर्वसीटी मंज़ केंचन नव्यन जमांचन 
हंज़ पडॉय शरू करन यिवान। अमि दुहुक बजर छु यूताह ज़ि युस ति 

सॉन्य प्रज़नथ संतोश शाह 'नादान' 
कांह मंत्र या सबक बचि हैछिनावन यियिहे, तिमन ओस न सु मरनातस 
तॉन्य मॅशिथ गछान। तिमन ओस अमि दोह गायत्री हुंद मूल मंत्र दिन 
यिवान। व्यनती छि यिचुय यमि ब्रोंहकुन ति गछि परुन शुरू करन 
ब्रोंह, येमि मंत्र सृत्य दस तुलन युन। 

ॐ भूर्भुवः स्वः तत्सवितुवरेण्यं भर्गो देवस्य धीमहि, द्वियो यो नः 
प्रचोदयाय्‌। 

नाव दयि चोन ज़गथ ॐ सुत्यन स्वरान 
छुख पॉदु ज़गतस करन बोल च॒ आसान 
तस ज़गत ईश्वरस छुस पान पुशिरान 
द्ख दूर केगरिथ युस स्वखी बनावान 
तस जूत्यस्वरूपस छुस लोंचि तल यिवान 
युथ द्यानस मांज लय रोज़॒- सपदान 
दीवन हुंदि दीवु ब॒ व्यनथ छुस॒य करान 
रचि नेक वति ब्वद मे रोज़ पकनावान 
यि मंत्र दिथ गछि अम्युक मानि ति शुरयन फिकिरि तारुन, तिक्याजि 
अथ मंत्रस स॒त्य छि तिहुज़ यिन वाज्यन ज़िन्दगी वाबस्त। 
शिव नचुन (नृत्य) योद आत्मा छु अमिच आवाज़ छि स्वरूप । 
त्रिपुर स्वन्दरी छि अमि शब्दमय संसारच जन॒नी। अम्युक राज़ छु 
स्यठा कठ्युन ज़ानुन। व्वन्य हेकव अस्य यिथ॒ पॉठ्य समजिथ, 
्रिपुरस्वन्दरी या त्रे आयाम यिम त्रे दुनिया छि भू: भुव: स्वः, याने स्व 
छि त्रेन दुनियाहन हुंज़ मॉलिख। 
दपान रावन॒न्य भख्ती सुत्य प्रसन सपदिथ रूद्य शिव जी लंकायि 
मंज़ । असुंदि वरदान स॒त्य रूज़ महामाया ति इष्ट दीवी रूप लंकायि 
मंज़। तमि सात ऑस रावनन माता सॅतीसर प्यठ गडस मंज़ बॅरिथ 
निम॒च। पुलस्य रेश्य युस राज्ञ रावनुन बुडिबब ति ओस तम्य केर 
व्यनथ मातायि येमि किन्य मातायि प्यौव लंकायि मंज़ रोज़नि युन। 
मगर रावनन्य राक्षस प्रवूर्थ बुछिथ दियुत माता शयामायि तस सर्वनाश 
गछ्नुक शाप। चुनाचि योतान्य माता तति रोज़िहे शाप लगिहे न केह 
रावनस। अमिय कोर मातायि अति नेरनुक संज़। परम बख्त बहाचार्य 
हनुमान जियस दिचुन ओंग्यन्या जि मे त॒ म्यॉन्य 360 नाग वातुनावुख 


साँन्य प्रज़नथ संतोश शाह “नादान' 


सँतीसर काश्मीर। रामायणस मंज़ छु ज़िकिर येलि मातयि हंदि अमि 
रूपच पूज़ हेच श्री राम जियन करनय, माता द्रायि तमिय विज़ि त॒ 
बनेयि राज़ रावननि नाशिच बाइसृ। तिक्याज़ि इष्टदीवी आसन किन्य 
योद माता तति टिकिहे, रावनुन सर्वनाश ओस ना मुमकिन । श्री हनुमान 
जियन कोर तिय यि ज़न मातायि हुंद हुम ओस। कशीरि हुंद भ्रमन 
करान करान येत्यन येत्यन मातायि थख कोर, तत्यन तत्यन छि तसुंज़ि 
ऑग्न्यायि मुताबिक दीवीबल बनेमित्य। यिमर्न दीवीबलन मंज़ छि 
अन्नतनाग, टिकर, तुलमुलि, दिवसर, बाला त्रिपुरस्वन्दरी, खर्नेंब्ररन्यन 
मंज़ माता प्रोखुट ऑछन तल ऑँस्य महसूस करान। 

यि माता छि तिकेन, मुनशन .त बाकयन ज़ॉचन हुंज़ इष्द 
दीवी। दुवीसा रेश्य छु पान शिवजी पार्वती जिय निश शैव त॒ शाक्त 
ग्यान प्रोवमुत त॒ बेयि ति स्यठहान वेद्यायन हुंद दस तुलमुत। अथ मंज़ 
छु अख हिस त्रियेम्बक शास्त्र मानन यिवान। युस शैव सुंद त्रिक 
सिद्धांतुक ग्वड छु। अमिय त्रियम्बक शाखायि हुंद्य पुज़ॉरय छि केह 
केह कॉशिरय पंडित, यिहुंज़ इष्ट दीवी छि त्रिपुर सुन्दरी । 

माघस्य शुक्ल पन्चम्याँ विद्यारम्भ दिनेऽपि च। 

पूर्वऽहि संयमं कृत्वा तब्राहि संयतः शुचि।। 
माग जून॒ पछ पाँचम छि माता वागीश्वरी याने सरस्वती मातायि हुंद 
प्रादुर्बाब सपुदमुत। यि माता आयि ज़न्मस चोरम॒ दोह न्यसफ राँच 
मंज़ अमिय किन्य छि यि पूज्ञा चोरम दोह शुरू करन यिवान। तमिय 
छि अहमियत चोर॒म यिवान दिन॒ तु दख्यन भारतस मंज़ छु दोयिम दोह 
बसन्त पाँचम रूप यिवान मनावन्‌। | 

व्रिपर स्वंदरी इंज थापना छि दिवसर कुलगाम डिस्ट्रिकस 

खनबरन्यन मंज़ तन प्यठ स्थापित यन प्यठ़ माता पार्वती आयि हनुमान 
जियनिस फैकिस प्यठ 365 नाग ह्यथ लंकायि प्यठ वापस। स्व ऑस 
रावनन पन॒नि तप॒ बलु सुत्य पननिस कमण्डलस मंज़ लंकायि अमि 
गर्ज़ निमच ज़ि योदवय सु पाप करान करान कुल्यन ति खसि तोति 
रोज़्यस मॉज सहायितस। तिक्याज़ि सु ओस पाप करान करान ति 
माजि त॒ शिव जियस पूज़ा कॅरिथ गलती करनच तिमन॒य ऑग्न्या ति 
हेवान। यि हाल बुछिथ द्रायि अकस्मात मॉज बेयि सतीसर कुन येति 
प्यठ स्व आम्र ऑस। येत्यन येत्यन माजि थख कोर, तिमय थकपेंजि 
गॅयि दीवीबल नाव कॅशीरि मंज़ मशहूर । यथ मंज़ दिवसरुक त्रिपुरस्वंदरी 
हुंद दाम ति छु स्यठा महान अस्थापन मानन॒ यिवान। 

्रिपुराहस मंज़ छविमुडा गामस मंज़ छि माता त्रिपुर स्वंदरिय 
लुख पूज्ञान। अति छु छविमुडाहस अँचिथ अख लोकुट मंदर यथ मंज़ 
माता छि व्यराजमान, यस कलस प्यठ नाग छु त॒ नागस प्यठ छि 
व्यराजमान ति। ग्वड ओस अथ जायि देवता मुडा नाव पत प्योस 
छविमुडा नाव । येत्यन मन्दर छु तत्यन छु अख दिवदार कुल ति। कुल 
छु तिथ॒ पॉठ्य वॅहरिथ यथ मंज़ पान॒ मॉज छि व्यराजमान। ब्रोंहकुन 
हना पॅकिथ छि बालस प्यठ त्रिपुर स्वंदरी हुंज़ ज्ज मुर्ती खॅनिथ। अमि 
ब्रोंहुकुन पॅकिथ छे रहस्यमय जाय योत वातुन छु स्यठा मुशकिल। 
अथ जायि प्यठ वातन॒ बापथ छु गामाती क्वलि अपोर तरुन आसान। 
यि छि स्यठा साफ, शफाफ त॒ रफ्तार छस स्यठा तेज़ । नावि मंज़ अथ 
क्वलि तरन॒ खॉतर येलि मनुश बेहान छु, तस छि वालिंज अथस क्यथ 
आसान मगर क्वलि तरनस सृत्य सृत्य छु मनुश हॉरान सपदान येलि 
सु बालस प्यठ खॅनिथ शिव जी, विष्णु भगवान, गणेश, पार्वती त॒ 

कार्तिके संज स्वंदर मूर्च तंदलि वुछान छु। ब्रोहकुन ति छि नाना प्रकॉर्य 
दौवी दिवताहन हंज़ कुल 37 मूर्तियि बालस प्यठ गॅरिथ त॒ चेरिथ। 
यिमन मंज़ महारेन्य, महाराज़ त॒ अप्सरायि ति छि नघ्रन नच्रन त॒ कैंह 
डोल बाजि वायान असि नज़रि गछान। 
अकि दंतकथायि अनुसार छि वनान ज़ि अकि दोह ऑस्य 
शंकर जिय अख करोड दीवी दिवताहन सृत्य कोटीतीर्थ यात्रायि गछान। 
येलि राथ आयि यिम शॉँग्य सॉरी गाश फ्वलुनस ताम। शंकर जियन 
ओस यिमन कालय वोनमुत ज़ि सुब्हन ब्रह्ममूर्तस मंज़ छु ब्रोहकुन 
यत्रायि प्रस्थान करुन। चूंकि सारिन॒य पेयि नेसर, शंकर जी पोक 
रोहकुन कुनुयज़ोन । तम्य दियुत यिमन सारिन॒य वटस्य गछनुक शाफ। 
अंथ्य मंज़ ओस अमि स्थानुक मशहूर शिल्पकार युस शिल्पकॉरी 
सुत्य सुत्य दयि नाव ति ओस क्रेयि लरि लोर थवान। यि गव शंकर 
जियस ब्रौहकनि पॉद । शंकर जिययन दोपनस ' 'ब॒ गोस चॉँन्य शिल्पकॉरी 
बुडिथ स्यठा प्रसन। च मंग क्या गछिय चे वर्दानस मंज़।'' शिल्पकार 
गव प्रसन्न त॒ पनन्य यछा प्रकट करान वोननस ' 'ब गछहा तोहि द्वन 
सत्य कैलास पर्वतस प्यठ। शंकर जियन दोपुन “ यि छु तैली 
सम्बव येलि घ्र अंकिस राँच मंज़ करोड दीवी दिवताहन हंज़ मूर्तियि 
अथ बालस प्यठ बनावख।' शिल्पकारन केर स्यठा मैहनथ त॒ करोड 
दीवी दिवताहन हुज़ मूर्छ बनावनस मंज़ गव स्वफल । यैलि तिम सुन्हन 
गँज़रनु आयि तिम द्रायि अकि कम करोड । अथ जायि प्यव ऊन कोटि 
तिर्थ बदलु कोटितिर्थ नाव येम्युक मतलब गव अकि कम करोड़। 
दपान यिम मूर्तिय छि तिमय, यिम तम्य शिल्पकारन बनाविमुच्च॒ आस । 
अथय तिर्थ स्थानस प्यठ छु चोर म्वख॒ वोल शंकर पूजन यिवान। चोर 

म्वखु वोल शंकर छुन॒ अमि जायि वरॉय कुनि ति लबन॒ यिवान। सुती 
छु अतिक्यन आदिवॉसियन हुंज़न ज़बॉन्यन प्यठ त्रेपुरस्वंदरी हुंद नाव 
ति आम यिम शंकर जियस तु मातायि छि च्िह्य चरिह्य पूज़ान। 


जह 
सिर्यि सतम त॒ मार्तण्ड तीर्थ 


यह्यज्जन्मकृंत पांप मया जन्मसु । 

सप्तसु तन्ने रोगं च शोकं च माकरी हन्तु सप्तमी। 

यिम यिम पाफ मे सतन ज़न्मन छि केरिम॒त्य तिम सारी पाफ 
रूग तु शाप गछिन मागनि सर्यि सतम दोह नष्ट। अमि दोह योद मंत्र 
परान परान कलस प्यठ़ देज थॅविथ चंग थवन यियि, तस सपदन 
शरीरच सारेय व्याज़ कमस॒य कालस नाशस । मंत्र छि :- 
(!) ३ॐ मित्राय नम: (2) 3» रवये नम: (3) ३ॐ सूर्याय नमः (4) ३ॐ 
भानवे नम: (5) ३ खगाय नम: (6) 35 पृष्णे नम: (7) ३७ हिरण्यगर्भाय 
नमः (8) 3» मरीचये नम: (9) ॐ आदित्याय नम: (।0) ३ॐ सवित्रे 
नम: (।।) ३ अकाराय नम: (2) ३% भास्कराय नम: || 

यि दोह छु माग जूनपछ सतम मनावन॒ यिवान। अमि दोह गछि 
पननिस चोकस मंज़ सिरयि मण्डुल त्रावुन त॒ सिरयि ज़च्नन आवाहन 
करुन। दपान छि येलि भगवान कृष्णनिस पथरस दुर्वासा रेश्य संदि 
शाप किन्य रूगन नाल वोल, सिरयि भगवान आव तस निश पान त॒ 
दोपनस “सिरयि दीवस कुन मंत्र परान परान कलस प्यठ चोंग थेंविथ : 
गछि अर्घ पोश सिरयस लागुन। च गछख अमि कष्ट निश आज़ाद।'' 
श्री कृष्णन्य पथरन साम्बन कोर तिय त॒ रूग निश गव मुछि। वॅलिव 

अस्‍्य ति परव साम्बन्य सिर्यि दीवस कुन व्यनथ। ` 


“साम्ब” उवाच 
आदिदेव नमस्तुभ्यं प्रसीद मम भास्कर। 
दिवाकर नमस्लुभ्यं प्रभाकर नमोऽलु ।॥ । 
सप्ताश्व रथमारऴं प्रचण्डं कश्यप आत्मजम | 
श्वेतपद्च धरं देवं तं सूर्य प्रणमाम्यहम्‌ ।2 । 
लेहित रथृमारुढं सर्वलोक पितामहम्‌ । 
महापापहरं देवं तं सूर्य प्रणमाम्यहम्‌ ¡3 । 
त्रैगुण्यं च महाशूरं बहाविष्णु महेः्वरम्‌ । 
महापापहरं देवं तं सूर्य प्रणमाम्यहम्‌ ।4 | 
बृहितं तेजःपुञ्जं च वायुमाकाशमेव च। 
प्रभु च सर्वलोकानां तं सूर्य प्रणमाम्यहम्‌ [5 | 
बन्धूक पुष्प सङ्काशं हारव्छुण्डल भूषितम्‌ । 
एकचक्रधरं देवं तं सूर्य प्रणमाम्यहम 6 | 
तं सूर्यं जगत्कर्तारं मडातेजः प्रदीपनम्‌ । 
महापापहरं देवं तं सूर्य प्रणमाम्यहम्‌ ।7। 
तं सूर्य जगतां ज्ञानविज्ञान मोक्षदम्‌ । 


महापापहरं देवं तं सूर्य प्रणमाम्यहम्‌ 8 | 
इति श्री शिवप्रोक्तं सूर्याष्टकं सम्पूर्णम्‌ । 

तमि पत॒ करव अज़ अस्य ति तहिया, ज़ि सिरयि सतम दोह त्रावव हार 
मन्डुल त॒ करव सिरयि दीव संज़ पूजा। अस्य ति रोज़व सिरयि भगवान 
सुंज़ि कृपायि नेरूग। | 

सँतीसर फौडेशन कि लेखन मुताबिक येलि बाह सिर्यि बनेयि, 
अख त्रुवॉहिम अण्ड ओस सोबूत युस न फोटमुतं ओस केंह। यि 
बुछिथ दियुत माजि अदितियि गान्द॒ दूल सँतीसरस मंज़ दाँरिथ, येति 
चरोपॉरय पोनिय पोन्य ओस। केह कॉल्य पत॒ येलि कश्यप संज़ि 
व्यनच अनुसार विष्णु भगवान, शंकर जी अन्नतनाग त॒ ब्रह्मा जियनि 
दॅस्य यि सँतीसरुक पोन्य (वरहमुल) वरमुल बाल किन्य न्यबर कडन 
आव। यि अण्ड॒ आव टाकार॒ सारिनय बोज़न। कशयप रेश्य ति योछू 
` वुछिथय अथस मंज़ यि अण्ड रटुन। अथ॒ तसुंद लगिथय फोट यि ठूल 
येमि मंज़ स्यठा बेंड नार वुज़मल हिश द्रायि, ज़न तु ओस माजि धरती 
प्यठ सिरयि वोथमुत। यिथ॒य पाँठ्य सपुद बेयि अकि सिरयुक ज़न्म। 
गांद॒ ठूल मंज़ सिरयि यथ जायि द्राव तथ जायि प्यव नाव मार्तन्ड यानि 
“मृत अन्ड' मंज़ द्राव सिरयि यानि सिरयि दीव संज़ ज़न्म जाय छि 
मार्तण्ड। 

मार्तण्ड क्षेत्रुक इतिहास छु १ सास वॅरिय प्रोन येलि काशमीर 
ओस अख सर | यि जाय ऑस रेशन त॒ मुनियन हंज़ तपोभूमी । नीलमत 
पुराण अनुसार ऑस्य अथ जायि रेश्य जाय मानान। दपान देवासुर 
जंगस मंज़ यिम वीर अपमृत मूद्य, तिहुदि मुख्ती बापथ छि दीवताहव 
त॒ रेश्व स्यठाह कठिन तपस्या करम॒च। येम्युक नतीजि मार्तण्ड तीर्थ 
छु। दपान भगवान विष्णुहन कोड पनुनि सुदर्शन चक्र सुत्य अति पोन्य, 
युस क्वलि रूप च्रक्रेशवर प्यठ गौतम नाग तान्य ओस च्राका नदि हुंद 

हिस्स॒ मान॒ यिवान। भगवान शंकरन दियुत मशवर ज़ि बाह सिर्यि 
करन व्वन्य पानय फॉसल ज़ि त्रुवाहमिस क्वस॒ कॉम यियि दिन | सारी छि 
फॉसलु सँमिथ निवान जि अकिस दोहस मंज़ छि 30 गरि आसान। यिमन 
पूर पाठ्य सिरयि छुन वातान। यिथय पाठ्य छु हर दोह अख गॅर बचन॒ 
स॒त्य रेतस मुंज बाह दोह बचान। युस 32 रेथ ।6 दोह त॒ 4 गरेव पत॒ अख 
पूर रेथ छु बनान। यथ अस्य मलमास या बानमास छि वनान। 

तिमव न्युव दिवतहाव सान यि फॉसल त॒ औनुख कश्यपं 
रेश्य अमिस पोथरस ताज पूशी करनि त॒ स॒त्य दितुहोस वरदान ज़ि 
येमिस मनशस व्वदार कुनि ति सपदि न, सु योद अथ तिथर्स प्यठ पूजा 

न मम मम RTT 
तु व्यनथ करि, सु प्रावि थॅज़ गथ। अइब्रॅट्य वदल या अकाल मोथ 


यस हादिस॒ सुत्य गछि, तस योद श्राद अथ तिर्थस प्यठ हावन यियि, 
तस मेलि मुख्ती त॒ शान्ती। सारिन॒य दिवताहन हंज़ कृपा दृष्टी छि अथ 
अवसरस प्यठ मटन तिर्थ राजस प्यठ आसान। अथ रेतस मंज़ योद 
अथ तिथर्स प्यठ पन॒न्यन प्यतुरन श्राद हावन॒ यियि, दिवता त॒ सिर्यि 
दीव पूज्ञायि तु लोलु ख्वश करन यियि, तस मेलि संशय रोस येमि 
संसॉरय तार। प्रानि समयि प्यठ दियुत श्रदा तु आस्थायि किन्य अथ 
तीर्थस सामनस त॒ बनावनस मंज़ राजव माहराजव स्यठाह मदद । यिथु 
केन्य भागीरथन पनन्यन पूर्वजन हंदि उद्धार त॒ मूख्य बापथ गंगा जी 
पृथवी प्यठ अन्य तिथय पॉठ्य पनन्यन और बायन हंदि व्वदार त॒ 
मूख्य बापथ बडाव कश्यप रेश्य चाका दीव नदि दॅस्य अमि तिर्थच 
महिमा । सिर्यि मन्दरुक दर्शन मटन नागुबलस केरिथ छु अँथ्य चाकायि 
प्यठ मौरदन श्राद हावन यिवान। 

श्रादं दानं तथा ज़पं स्नान होमं तथा अर्चनम। 

सर्वमक्षयतां याति यत कृतं तथा पार्थिवै ।। 

बॅखत्य छि काम्बरय पछस मलमासस त॒ बानमासस मंज़ श्रदायि 
सान पन॒न्यन पेत्रन हुंद्य नॉव्य श्राद अति हावान। दान दक्षिणा पलव, 


बान॒ त॒ बिस्तर दिथ तिमन क्युत मूख्य त॒ पानस किच शाँती तीर्थ राजस | 


त॒ दीवन मंगान। 
अर्ग पोश बर्ग शिखा पूजा करस॒य। 
मटन वॉतिथ हटन अपराद।। 
मूख्य पेत्रन गछि क्षन॒ मात्रस॒य। 
सिर्यि भास्करस॒य छि पोशि पूजा।। (कृष्ण जू राज़दान) 

भीष्पाष्टमी यानि भिष्म आठम 


भीष्म पितामहन ओस न॒ पननिस मॉल्य संज़ि खुशी बापथ 
खांदर केह ति कोरमुत। मगर मृत्युहस प्यठ विजय प्रावनच ओसुस 
तमिय वरदान द्युतमुत। सोरुय संसार खासकर कॉशिर बट छि पननि 
पननि जायि अमि दोह तस त्रैश दिथ तृप्त करान त॒ पानस क्युत रुत रुत 
काँछान। | 

गंगा पथुर भीष्म ओस कोरवन मंज़ ज़्युठ, येमिस भीष्म पितामह 
आस्य वनान। महाभारतस मंज़ ओस यि कोरवन हुंदि तर्फ तिहंज़ि 
सेनायि हुंद कमांडर। माग ज़ूनपछ ऑठम छि भिष्म ऑठम वनान। 
अमि दोह गछ़ि दर्ब, तेल त॒ ज़लु स॒त्य भिष्म पितामहस त्रेश दिन्य। 
अमि सृत्य छि ग्वन॒वान त॒ कर्मवान संतान नेरान। योनि गर्दैनि नॉल्य 
दछिनिस अथ॒ किस न्यठस मंज़ थॉविथ गछि त्रेश दिवान दिवान मंत्र 
परुन। मंत्र छु:- ॐ तत सत बह्मा माघ मासस्य, शुक्ल पक्षस्य 
अष्टभ्यां (दृहुक नाव हैथ) वासरां व्याग्र पदगोत्राये संक्राति प्रवराय 
च अपुत्राये ददामि तत सलिलं भीष्म पर्वने भीष्मपितामह गांगेय 
भरद्वाज स्वधा नम: तृप्यतां तृप्यतां तृप्यतां।। 

औ 


माग पोह गट॒पछ ऑठम 


नीलमत पुराण 485-86 अनुसार, कांह ति चीज़ श्रदायि 
सान दान दिनस छि श्राद वनान। पोह गट्पछ ऑठम गछि वैशनव 

चीज़व सुत्य त॒ माग गट॒पछ ऑठम गछि मामस बनॉविथ श्राद 

हावुन। फाल्गन ज़ून॒पछ ऑठम गछि पूर पॉठ्य स्यठा ज़ियाफज़ 

बनॉविथ पूजञन्य। यिमन त्रेशवनी नवमन गछि ज़नानन हुद्य नॉव्य 

श्राद हावन॒ युन यानि तिहंदि नाव गङ्ि श्रदायि सान दान दिन युन। 
र 


भीम सेन एकादशी - बुमसिन देहम हुज़ काह त बाह 


माग ज़ूनपछ काह छि बुमसिन काह नाव काश्रिय बट मनावान। 
मानन॒ छु यिवान जि पांडव बायन मंज़ ओस अख बोय भीमसीन, 
येमिस ज्याद खे त खे ओस। तस ऑस ब्वछि तीच सतावान ज़ि तेम्य 
ओस न॒ तौतान्य कांह ति फाक दोरमुत। पानस गोस ऐहसास, सु गव 
आर॒होत भगवान कृष्णस निश त॒ दोपनस “ही भगवान, मे किथ गछि 
ज़ांह व्वदार, तिक्याजि ज़्याद ब्वछि लगन किन्य छुम न ज़ांह कांह 
फाक दोरमुत। मे वन त॒ कांह तियुथ व्वपाया येमि किन्य मे व्वदार 
सपदिहे।' श्री कृष्णन दियुत तस मागच काह दरनुक हुकुम | भीमसेनन 
मोन त थोबुन यि ब्रत। दयस ओस करुन कॉश्य हुंज़ि नेस्फ रॉच लॅज्य 
भीमसेनस स्यठा ब्वछि। ब्वछि प्यठ कोबू न करन किन्य ओन तॅम्य 
बनाबॅटी गाश जंगलस मंज़ नार ज़ालन स॒त्य। तम्य बर पनुन्य यड 
नानाकार बूज़नव सृत्य, मगर असली दोर न तम्य पूर द्ृहस फाकू 
केंह | तॅमिस छेट्योव फाक अड़वतिय । ब्वछि हुंद ओसुस कारन। नार 
किन्य सपदेयि माजि ज़मीनि इंज लौल वुशन्य त॒ तुरि गव अमिय दोह 
पत॒ ठॅहराव। अस्य कॉशिरय बट छि मानान ज़ि कॉश्य हुंजि रॉच्र छि 
ज़मीनस तेम्बर प्यवान त॒ तुरि छु रवखसत सपदान। कशीरि प्यठ 

न्यबर नीरिथ छि सॉरी तबक ति मानान माघ आया आग आया' । यैमि 
कथि किन्य छु असि यि ति ननान जि सोन अख दोह छु सिरयि खसन 
प्यठ़ बेयि दोह सिरयि खसनस तान्य मानन यिवान। 


यिथुपॉठ्य मान्यता छि बुमसिन कॉश्य द्वह राथ क्युत छि 
तैम्बर प्यवान। चूंकि भीमसेननि राथ क्युत नार ज़ालन॒ स॒त्य छि 
पृथवी हंज़ ल्वल बुशिन सपदान। यिथय पाठ्य छि यि लोहरी हुंद 
बोड दूह मनावन वाल्य अथ अग्नस त॒ सिर्यि दीवस सत्य जोरन। 
यिहय छु समय येलि सिर्यि छु मकर राशि मंज़ नीरिथ नार्थस कुन 
पकान यथ ज्योतिश ज्ञान किन्य उतरायन छि वनान। यि नोव मेल 
छु धरती प्यठ बुशनेर अनिथ रछा तुरि पथ करान। शामन छि 
ग्र॒क्य तु ओंद पौखुक्य शुरय बॅड्य यिवान त॒ नार ज़ॉलिथ अग्न 


शा बात 0 न 5 वन  टय . Nanaji Deshmukh Libr 


सॉन्य प्रज़नथ संतोश शाह 'नादान' 
राज़स काजू, रेवडी, गचक, मूंगफली त॒ लायि हुमान। तोमुल 
छॅलिथ पोहा, डून्य गोजि, मूंगफली हुंद छि अलग थाल बनावान, 
येमि सुत्य ग्वड़ ऑग्नस अर्ग दिथ पत॒ नॅवीद रूप पानस ख्यवान तु 
हकन हम्सायन ति बॉगरावान। पत छि सॉरी नचान नचान अथ 
ऑग्नस त्रे चक्कर अँद्य अँद्य दिवान त॒ पानस किच ऑही त॒ शॉही 
अंजु राज़स त॒ सिर्यि दीवस मंगान। जनान॒ छि अंथ्य सृत्य जूरिथ 
नान रंगव बॉथ वनान, कून॒क त॒ तिलग्वगल ब्योल छु आसान अमि 
विज़ि मैच हेथ खॅसिथ आमुत यि पनुन फसल डारन मंज़ वुछिथ ति 
छि यिम यि द्वह खुशी हुंद द्वह मनावान। अथ स॒त्य छि ब्याख लुक 
कथ यि ज़ि दपान राज़ अकबर संदि समयि ओस पंजाबस मंज़ 
डुल भाटी नाव अख मनुश रोज़ान युस ऑमीरन ओस चूरि निथ 
गॅरीबन दिवान तु तिमन हर रंग सहायता करान। धन त॒ बाकय 
चीज़ यिति बुथि पेयिहेस ओस चूरि निथ गॅरीब कोरेन समयस प्यठ 
खांदर करान। यथ मंज़ मशहूर ज्ञ कोरि सुंदरी त॒ मुंदरी छि यिवान। 
यिम ज्ञ छि सुंदर मुंदरिये नाव यिहंद्यन अमि द्वह कयन लुक बॉतन 
मंज़ द्रींठ गछान। यि ओस अनकथ गरीब कोरेन गुंडन निश बचॉविथ 
तिमन गुलॉमी करन बापथ कनन निश बचावान। सु ओस राबिन 


हुड संद्य पॉठ्य ऑमीरन हुंद्य चन्द खॉँल्य कॅरिथ गॅरीबन हुंद्य चंदे. 


बरान। येमिकिन्य सु गॅरीब वर्गक्यन लुकन हुंद हीरो ओस मानन॒ 
यिवान। यि बनेयि तमिसंदि गछन पत प्रथा अख ज़ि यिमन तेंम्य 
सहायता कॅरम ऑस तिम ऑस्य पन॒नि कथ॒ बॉतस मंज़ बॅनिथ 
अमि द्वह तॅम्य संजि प्रशंसायि देस्य तस याद करान। 

ई 

काव पुनिम 


माग पुनिम या काव पुनिम दोह छि अस्य कावन साल करान त॒ 
पननि पननि बाव किन्य दाल बत त॒ वैशनव सिन्य रेॅनिथ तिमन ख्यावान । 
अस्य छि अमि दोह शरोचि श्रानि रॅनिथ काव पोत॒ल्य बनावान । त्रुशि तिकून 
आकारस मंज़ थवन पत छि यिम गास तुल्यव स॒त्य यिथ॒ पॉठय गंडान, 
यैमि सत्य यि त्रिकूंजल थाल ह्व बनि त॒ यथ मंज़ बत॒ ह्यव शीरिथ। यि 
छु काक भूषण्डी असि विज़ि विज्ञि याद पावान ज़ि त्रिग्वनी माया ज़ाल मंज़ 
ह्यकिव तेलिय नीरिथ, येलि तस कुनिस परमात्माहस थफ केरिथ येमि 
संसॉरय पकिव, तुहुंद ज़न्म सपदि स्वफल। अथ प्यठ बत शीरिथ, यीत्याह 
शुरय गरिक्य आसन, तिम छि तुलन अख अख अथन मंज़ त॒ पशस प्यठ 
वॉतिथ दिन कावन यिथ पॉठ्य नाद 
काव बट कावो खेच्ररे कावो, गंग बल श्रानाह कॅरिथ, गुरे मैच्े 
ट्योका कॅस्थि, वल॒ सा साने नवे लरे बेह, दाला बता ख्यने ... 

काव छि यिवान त॒ खेवान यि बत स्यठा टाव टाव करिथ। 
अकि दन्त कथायि अनुसार छि दपान सती माता येलि अँग्नस मंज़ 

पनुन शरीर छि फना करान, शिव जियन ह्योत सारिस॒य ब्रह्माण्डस 
मंज़ अघौरी रूप फेरुन। अथ्य रूपस मंज़ वॉत्य तिम अकि दोह 
केशीरि ति गंगबल तिर्थ स्थानस प्यठ येति काक भूषणडी ऑस्य 
ऑसान। यिम ऑस्य स्यठा थंद्य रेश्य, मगर पनन्यव पोरू कर्मव 
किन्य आव यि काव ज़्न्मस। शिव जी रूद्य हंस रूप अॅमिस कावस 
सृत्य वारियहस कालस। दपान अमि कॉव पुनिम दोह छु पान साख्यात 
काक भूषन्डी प्रथ कुनि गरस मंज़ बोग खेनि यिवान। 

इन्द्र संज पूजा करिथ कोर भगवान शिवन हंस रूप त्याग त॒ 
आव बेयि शिव रूपस मंज़। दपान काक भूषन्डीयन छि गंगुबलु अँथ्य 
जायि शिव जियस निश अमर कथा बूज़मज़। तन प्यठ छि कॉशिरय 
पंडिथ काव पुनिम दोह तस आवाहन करान तु बॉथ बॅनिथ छिस पनुन 
द्वार पवेत्र करन खातर व्वलसनस अनान। 

विजया एकादशी 


फाल्गन गट पछि कॉश्य छि शास्त्र विजया एकादशी वनान। 
भगवान श्री राम जियन छु रावणस प्यठ जीत प्रावन बापथ विजया 
एकादशी हुंद ब्रत थोवमुत। साँरी दोख दूर कॅरिथ त॒ सारिनय कारन 
मंज़ सेदी दिन वाजेन्य विजया एकादशी दोह छि भगवान विष्णु संज़ 
पूजा करन यिवान। 

अमि सर्वसिदि प्रदायक एकादशी छु विजया नाव। यि ब्रत 
थवन॒ स॒त्य छु मनुश सारिन॒य कारन मंज़ विजयी सपदान। यि व्रत 
थवन॒ सृत्य या अम्युक महिमा कीवल परन स॒त्य छि सॉरी पाफ नाशस 
सपदान। 

अमि कॉश्य मुतलिख नारद जियनिस प्रछनस प्यठ वोन ब्रह्मा 
जियन : “'येलि त्रेतायुग मंज़ मर्यादा पुरूषोत्तम श्रीराम चन्द्र जी चौदहन 
बॅरियन खॉत्र बनवास आव सोज़न, तमि सात ओस सु सीता जी त 
लक्ष्मण जियस स॒त्य पंचवटी मंज़ रोज़ान। येति सीता जी केर रावणन 
हरन। श्री राम त॒ लक्ष्मण जी येलि सीता जी छारनि द्रायि तिमन म्यूल 
अड्मोर जटायु येम्य सीता जी हुंज़ शेछ वॅनिथ प्रान त्रॉव्य। तमि 
ब्रौहकुन पॅकिथ म्यूल तिमन सुग्रीव येमिस सुत्य अथ मिलॉविथ कोर 
तिमव बाली सुंद वद | हनुमाण जियन कोर लंकायि गछिथ सीता मातायि 
हुंद पता त॒ तोर वापस यिथ वोनुन सोरुय हाल श्री राम जियस। श्री 
रामन कोर वानर सेना ह्यथ सुग्रीव सुदि इजाज़त पतु लंकायि कुन 
प्रस्थान। येलि तिम मगरमछव त॒ बाकय ज़लचरव बॅरिथ समन्दरस 
नॅज़दीक वॉत्य राम जियन पुछ लक्ष्मण जियस, ज़ि अस्य किथ॒ हेकव 

यथ खुंखार समुन्दरस अपोर तॅरिथ। श्री लक्ष्मण जियन वोनुस ज़ि 
“यैति प्यठ नेज़दीकृय कुमॉरी द्वीपस मंज़ छु वकदालभ्य नावुक मुनि 
रोज़ान, च॒ छुख पान ज़ाननवोल ज़ि तस निश गछिथ नेरि जल अपोर 
तरनुक व्वपाय।' श्री राम गव लक्ष्मण जी हेथ वकदालभ्य रेशिस 
निश त॒ वनिनस पन॒न्य परेशॉनी : “हे ऋषिवर ब छुस पनुन फोज हैथ 
आमुत त॒ राक्षसन प्रहार करन खातर छुस लंकायि कुन दवान। कृपायि 
किन्य वॅनिव मे तिछ छोट वथ येमि सृत्य ब॒ हैक आसानी सान समुन्दर 
तॅरिथ, युस लंकायि गछ्नस मंज़ वेग्न छु त्रावान।' वकदालभ्य रेश्य 
छुस दम दिथ वनान ज़ि ““फाल्गन गट पछ कॉश्य हुंद व्रत थवन स॒त्य 
हेकव यकीनन रावणस प्यठ अख विजय प्रॉविथ त॒ बेयि आसॉनी सान 
समन्दरस तार तॅरिथ।'' अमि पत थोव विदि पूर्वक यि व्रत श्री राम 
जियन सॉर॒य सेना त॒ लक्ष्मणजी हेथ। येमिकि प्रबाव॒ स॒त्य तम्य प्रॉव 
लंकायि मंज़ राख्यसन प्यठ विजय। 
र 


हेरथ या शिवरात्री 


सँतीसर कौंडशन छु पननि किताबि मंज़ ल्युखमुत ज़ि “सृष्टि 
येलि ग्वड लोग महादीवन कोर पनुनि परम शक्ति हुंद ध्यान त॒ वुछुन 
स्व छि पननि दॅस्य पॉद कॅरिमॅचच स्यठा दीवियि (योगनी) त॒ मनुश 
संदि ज़िन्दगी बापथ बकार यिऩ वॉल्य चीज़ पॉद करनस कुन लॅजमन्न। 
भगवानन कोर भैरव रूप दारन येमिस पाँछ मोख, अरदाह ब्वज्ञ तु 
पंदाह नैथुर आस्य। भैरव रूप येलि यि माता पार्वती ब्रोंठकनि खडा 
गव दीवियि खोच स्यठाह। परमशक्ति महामाया गेयि क्रूधी तु तम्य 

त्रॉब पनन्य नज़र पाँ 
नेंटिस कुन। तमि मंज़ 
द्राव आयुधव सान अख 
भेरव। महामायायि च्यून 
ज़ि महादीवस हेकि न॒ यि 
वहुक भैरव केंह पूशिथ कै 
तॅम्य त्रॉव दौयमिस पाँ ४ 
नेंटिस कुन नज़र येमि मंज्ञ । 
ब्याख गण (राम) द्राव। 
बटुक भैरव ओस 
रजूग्वनी, राम या रमण 
ओस सतोग्वनी। यिम 
सॉरी गण ऑस्य शिवस 
प्यठ प्रहार करन बापथ स्यठाह उत्सुक | मगर शिव सपद्य अर्न्तध्यान। 
सॉरी गण आयि दोरान दोरान परमशक्ति निश त॒ वनिहस सॉर॒य देलील । 
दीवी दियुत यिमन वरदान तु दोपनख “चूंकि तोहय गयिव म्यानि नज़रि 
सुत्य वटु (ब्रह्मचार्य) रूपस मंज़ पॉद, तुहुंद नाव छु वटुक। हेरच 
वुदुश्य दोह यियव॒ तोहि ति सारिन॒य गणन सृत्य पूज्ञा करन। तिहुंज्ञ 
मनो कामनायि गछन सारेय स्यद्‌ यिम फॉल्गन त्रुबुश दोह तुहुज़ पूजा 
करुन, तिम प्रावन दर सम्सॉरय सॉर॒य सिदी।' यि वेनिथ दोप मातायि 
रामस (रमण) “ही पोथर चूंकि चु गोख म्यानि श्वब नज़रि सत्य पॉद 
चोन रूप छु दिव्य। चे वुछिथय छु मन प्रसन सपदान। चोन नाव गव 
अज़िकि प्यठ़ 'राम | तिक्याज़ि चॉनिस दिव्य तीज़स मंज़ छि यूगी 

ब्रमन करान। वटक पत॒ यियि चान्य पूजा करन | वटुक त॒ च॒ राम छिव 
अज़िकि प्यठ़ म्यॉन्यन गणन हुंद्य कमांडर । तोहय छिव म्यॉनिस हुकमस 
पालन करान। तुहुज़ि पूज़ायि सुत्य गछन मनशस आपदायि दूर त॒ तिम 
प्रावन सारेय सैदी यिहंज़ कामना आसैख | 

यि वरदान दिथ वोन भगर्वेती यूगियिन ज़ि “यिति कांह पर्दाथ 
तोहि छुव॒ बनोवमुत सु प्रथ कांह पदार्थ कॅरिव यिमन गणन अर्पन।' 
भगवती हदि वनन त हुकम अनुसार कोर तिमव तिय। अँथ्य प्रदोष 
कालस मंज़ गॅयि भगवान महादीव ज्वाला लिंगस मंज़ प्रकट। सु 
बुछिथ खूच सॉरी गण त॒ आयि वढुक तु रमणस शर्त वहुक त॒ 
रमणनन दियुत तिमन तसलाह त॒ दोपनख तोहय मु खू्रिव। पान द्रायि 
अमि लिंगुक आदि त॒ अन्द बुछनि। बटुक खौत ह्यौर त॒ रमण वौथ 
बोन। मगर आदि त॒ अंत न डीशिथ आयि दोशवय वापस। दीविय 
गयि सारेय महामायार्यि मंज लय त॒ परमशक्ति गॅयि पान अँथ्य ज्वाला 
लिंगस मंज़ लय। व्टुक तु रमण गव ज्वाला लिंगस ब्रौहकनि ज़न ति 
रूज़िथ त॒ पत॒ हैचख तॅमिच पूजा करन्य। अमि दोह आँस फाल्गन गट॒ 
पछ त्रुवाह। अमी दोह गॅयि भगवान शिव ज्वाला रूप प्रकट तु नेस्फ 
राच हेतिन शान्त सपदन्य। चूँकि प्रदोश कालस मंज़ गव शिव ज्वाला 
लिंगस मंज़ प्रकट केंत्रव हेच तॅथ्य कालस मंज़ पूजा कर॒न्य। मगर 
केंच्रव हेच पूजा नेस्फ रॉच्र करनय येलि शिव शान्त हेतुन सपदुन। 
अमी कारन छि कुनि कुनि विजि ज्ञ शिवरात्रिय मनावन॒ यिवान। 

अस्य कॉशिर्‍य छु महाशिवरात्रि हुंदिस बॅडिस दोहस 'हेरथ' 
वनान। युस संस्कृत शाब्द हर रात्रि मंज़ छु द्रामुत। अमि दोह छु असि 
वनन आमुत ज़ि यि बोड दोह गछि हुर॒ुय ओकदोह प्यठ तील ऑठम 
तान्य मनावुन | तवय छि अँस्य हुरय ओकदोह सुन्हन वुज़ बांद छेलिथ 
तौमलु चौचिवौर करान। यि छि अस्य गरनावय मॉनिथ करान। तमिपतु 
छिस डून्य गूज्य रलॉविथ माता हुद्य नाव्य पूजा करान। ऑकिस दोन 
च्रोचिवरेन छि सथ हिस करान। सथ हिस॒ डून्य गोजि स॒त्य थॉविथ छि 

ग्वड़ सनिवारयन दोन त्रॉविथ दानस प्यठ थवान त॒ पत छि बाकय चरैन 
हारेन त्रॉविथ दीव यॅग्य त॒ बूत यँग्य करान। पत॒ छि हुर्य ऑठम दोह 
हुर कडान याने अमि दोह छि सफाई पूर कॅरिथ बैयि चौचिवोर करान 
त॒ तिथय पॉठ्य ग्वड़ सनिवारेन, दानस त॒ पत॒ जानवरन त्रावान। अँथ्य 
सुत्य छि ध्यार॒ देहम दोह सारेय कोरि पनुन वॉरिव बोड दोह मनावनि 
गछान। कॉश्य दोह छि दिवगोन रूप मनावान। अमि दोह छि पननि- 
पननि रीच हिसाब वागुर बरान, यथ गास आरि प्यठ थॅविथ छिस हटिस 
गासुक त॒ पोशन हुंद हार बनॉविथ नॉल्य त्रावान। पत॒ वैशनव सिन्य 
रॅनिथ तथ मंज़ त्रावान तु सॉरी गरक्य बॉच छिस पूजा पाठ कॅरिथ बाहि 
बजि रॉच कुलिस तल त्रावान। अमि पत छु हैरथ हुंद दोह यिवान। 
अमि दोह छि अस्य ठोकुर कुठ सतव या नवव बानव स॒त्य 
सजावान यिमन वटक बान छि वनान। यि वटक बान छि शिव, पार्वती 
त तॅम्य संद्य बरॉत्य रूप मानन॒ यिवान। यिमन मंज़ सारिय बॅड्य बान 
(याने गागर त॒ गड) गॅयि शिव त॒ पार्वती। अख बोड डुल गव भैरव त॒ 
बाकय गॅयि रेश्य, बूत प्रीत तु नन्दी गन। यिमन बानन स॒त्य छि ऑस्य 
सनिवारि त॒ दुप दीप ति थवान। यिम सॉरी बानु छि सॉदरवार पानि 
सुत्य बॅरिथ आसान। शिव तु पार्वती हुद्य बान छि डोन्यव स॒त्य बॅरिथि 
आसान त॒ बाकियन मंज़ छि ज्ञ ज्च डून्य थवान। यिम सॉरी बान छि 
गासुचि रज़ि याने वुसरि त॒ पोशव स॒त्य सजावन॒ यिवान। पुनि पन॒नि 
रीच अनुसार छि अँस्य यिमन रेश्य प्यालन मंज़ वैशनव सिन्य त॒ 
डुलिस मंज़ मामस त॒ बत॒ त्रावान। पतु छि शिव पार्वती हुंद लेंग्न 
मॉनिथ यिमन पूजा पाठ करजु यिवान। अथ पूज़ायि विदि छि ऑस्य 
हेरथ पूजा वनान। अंड्य लुख छि पान॒य यि पूजा करान, अंड्यन छि 

ब्रहमन त॒ अँड्य छि कैस्ट क्यव सी ०डीयव प्यठ करान। यि पूजा छि 
अँस्य सॉरी खास पॉठ्य त लोलसान करान। येमि दोह डून्य मावस छि 
आसान तमी दोह छि अँस्य वटुक परमूज़न। अमि दोह छि वटक राज़ 
क्वलि बॅठिस या गरिकिस आंगनस मंज़ कॅडिथ अकि खास पूज्ञायि 
स॒त्य च्रोचिव्वरेन त॒ ङून्यन पूजा करान। पूजा म्वकृलॉविथ यि गागर 
हथ गरकिस दरवाज़स निश खडा गछान। अमि विज़ि छु यि दरवाज़ 
अंदिएय किन्य कांह नफर बंद करान। गांगरि वोल नफर छु ठुक-दुक 
करान। अँदर छस आवाज़ यिवान 'कुस छुव'। जवाबस मंज़ छु 
वनान “राम ब्रोर'। अँदरिम नफर छुस वनान 'क्या हेथ'। गागरि वोल 
नफर छु सारिनय हुंदि बापथ रुत मंगान त॒ रुत कांछान त॒ सारिनय 
ऑही करान। पत छु दरवाज़ खुलान त सारिनय अमि गागरि हुंज़ पाँ 
लव॒ दिथ नॅवीद रूप च्वचिवौर त डून्य दिवान । पत छि सॉरी पनन्यन 
हकन हम्सायन त॒ ऑशनावन नेंवीद रूप डून्य बॉगरावान। 

अमि पत॒ छि तील ऑठम दोह सुन्हन बत रॉनिथ ऑठ चाँग्य 
अंकिस थालस मंज़ ऑठन गास आरेन प्यठ थावन यिवान। ज़-ज़ बत 
मेचि देछनि तरफ थेविथ छि यिम चॉग्य ज़ालन यिवान। ऑथ्य थाल 
कयन दज्ञ॒वन्यन चाग्यन ब्रॉंहकनि छि प्यालस मंज़ बत॒ येथ प्यठ लटि 
सान व्वज्ञज गोग॒ज थावान। योस॒ “महा पिशाचनी चण्डालनी- त्रप्त 
करान। दपान अमि दुहुच क्रेय छि पेतरन हुद्य नॉव्य करन यिवान। 
यिम हेरच प्यठ सालस यिथ छि अमि दोह तृप्त गॅछिथ बेयि वापस 
पेत्र लूकस मंज़ गछान। तिइंदि वति सफर खॉँतर छु अन्न त॒ दीपुक 
दान यिवान करन। 

किशतवाड प्यठ आमुत्य अंक्य वाज़न येमिस तुलसी नाव छु 

वौन अथ शिवरात्री मुतलिक यिथ केन्य : “अमि दोह छि सानि बरादेरी 
हंद्य लुख किशतवाडस मंज़ सॅमिथ बराबर पोंस चन्द कडान त॒ अलग 
तीरय ऑनिथ मारान। दोहस छि छडी रूप जांकी सॉरी मीलिथ बजनव 
त॒ कीतन स॒त्य शंकरस ख्वश करान। शामन छि श्रोत्रि आनि बत त 
सियुन रॅनिथ ग्वड बुर्जस प्यठ रछा बत॒ तीरय सुंदि रत॒ सुत्य रलॉविथ 
दार हंगस प्यठ लागान, पत रथ वांट, अॅन्दरम त॒ माज स॒त्य यिहय बत॒ 
रलॉविथ कुनि श्रो जायि थज़रस प्यठ कनि प्यठ खेसिथ डॉनन त॒ 
राख्सन हुंदि नाव त्रॉविथ तिमन नाद दिवान त॒ वनान : ““वॅलिव बूतव, 
खेयिव चेविव गॅछिव वापस पनुन गर। तमि पत छि गरि शंकर 
'जियस पूज़ा कॅरिथ नवीद ख्यवान। 
र 


ङून्य मावस या वटक परमूजुन 


हेरच पत फागुन गट॒पछ मावसि छि डून्य मावस या वटुक 
परमूज़नुक द्वह मानान। अस्य छि शामन सन्द्या समयि ब्रों वटक राज़ 
यथ असि हेर॒च द्वह पूजा ऑस कॅंरम॒च, वार वार थोद तुलान, बान 
अकि अकि साफ केरिथ छि क्रैजलिस या चिलमची मंज़ सु गड 
थवान, यथ असि पूजा ऑस कॅरम॒च। पत छि माज़न दिथ या लिविथ 
साफ करान। वटुक तुलन ब्रोंठ छि अस्य तोमल॒ चौचि बॅरय करान। 
तिम हेथ श्राकपुछ, तील, चोंग गन्दकडेंब्य न्यबर पूजा करनि नेरान। 
अस्य ऑस्य गरि कडन ब्रोंठ केशीरि मंज़ आरपति या क्वलि प्यठ 
गछान। अकि अन्द पोश त॒ वुसर॒य तरीकस मंज़ थविथ, च्रोग ज़ालान। 
चोचि वॅर्‌य ज़॒त्र तुलिथ ज़॒त्रे डून्य फुटरिथ, सतन जायन गोल दायिरस 

5 8 I 
मंज़ चोचि टुकरन प्यढ डून्य गोजि थवान। अमि पत॒ ऑस्य श्राकपुछि 
स॒त्य सति फिरि क्रासस मंज़ पोन्य चटान। सति लटि थोद वॅथित 
दछिनि तरफ शुरू कॅरिथ गोल आरस मंज़ नचान। अमिपत॒ ऑस्य यि 
दज्ञबुन चोंग कलि मंज़ त्रावान। युस अथ मंज़ त्राविहे तमिसुंद नाव 
हेथ ऑस्य वनान हुमि सुंद या येमि सुंद चौंग छु प्रज़लान। यौतान्य 
नज़र पिलिहे तोताब्य ऑस्य अथ चाँगिस नज़र थॅविथ सारय आरपथ 
शोर सृत्य थोद तुलान। यि ओड गंट॒ ओस स्यठाह ख्वशयिवुन तु 
दिलकश सॉरी महसूस करान। पूजायि स॒त्य सृत्य ऑस्य दयस मंगान 
योद कांह गल्ती आसि गॉमच तथ लौतिस गोबिस गछ क्षमा बख्चुन। 
यि पूजा छि यि डून्य गूज्य तु चोचिवौर नेंवीद रूप तिमन सारिन॒य 
बॉगरान यिम तत्यन सॅमिथ आसन त॒ पानस ति छि ख्यवान। अन्दर 
` गरस मंज़ बाचन ब्रो छु गरुक दरवाज़ बन्द करन॒ यिवान। दरवाज्ञ 
मुच्चरन बापथ येलि ठुक-ठुक छि करान, तोर छु सवाल यिवान ““कुस 
छुव ?' जवाब छुख मेलान “रामब्रोर। सवाल छि बेयि करान 
“क्या हेथ 2“ जवाब छुस मेलान “अन्न दन हेथ, गुरय गुपन, शुर्य 
बॉच, नोशन कौरयन हुंद रचर, फोलमुत बाग हेथ।'' अमि पत॒ छु 
दरवाज़ यल॒ गछान त॒ अन्दर अंच्रिथ पाँ लव॒ दिथ छि नवीद सारिन॒य 
दिवान। तमिपत॒ छि च्ोचिवर्य त॒ डून्य ग्वड़ हखन हमसायन, पत॒ 
बाज़रच चोचि अनिथ ऑशनावन सोज़ान। येमिस कोरि ग्वडन्युक 
'वरिय आसि, तॅमिस छि द्रठपोंचुक नीरिथ र्‌चि वारि डून्य सासा, चरोचि 
(लवास), ट्रंका, हेर्न खरच, ग्वड़ वारिवि कयन शुरेन, पत॒ कोरि 
ज़ामतरिस, युस अज़ सासन मंज़ छु आसान सोज़ान, बेयि नवीद रूप 
चरचिबेरय अख ज्ञ वटक राजुन नाबद, बादाम नेंवीद तोमुल त॒ पोंस 

यथ बतु सियुन छि वनान, सोज़न॒ यिवान। यिम डून्य चोच त नकदी 
छि प्रथ वॅरियि सोज्चन्य आसानं अमि पत॒ यस अमि ग्रच नोश छि 
आसान तसंज़ि मालिनिचि चोचि त॒ डून्य छि यिथ॒य पॉठय ग्वड़ मोहलस 
पतु अंगन ऑशनावन सोज़ान। अमिपत॒ छि यि वोसद्रोस पूर ऑठन 
द्रहन तीलु ऑठम तॉन्य रोज़ान। अमि द्वह छि दपान यिम पेत्र हेरच्र दूह 
सालस आस्य आम॒त्य तिमन छु रवखसथ करन यिवान। युस सौरुय 
छु तीलु ऑठम टोपिकस प्यठ किताबि मंज़ दर्ज। 
र 


तील आठम 


दपान हेर॒च दोह छि सारी गरिक्य पेतुर पनुन भूग निन खॉत्र यिवान। 
तिम छि सारी तील ऑठम दोह वापस पेतर लूक गछान। तिहुदि वति 
सफर खॉतर छु अन्न त॒ दीपुक दान यिवान करन। 

यस्मिललोके, निरालोके न सूर्यो न अपि चन्द्रमा 

तमंह तर्तुमिच्छामि दीप दवा जर्नादन: 

प्रेतस्य शून्य रूपस्य यामे मार्गे प्रयासंत: 

तमो अन्द्यकार सन्दोहं नाशयाशु जर्नादनः 

प्रेतस्य वाय रूपस्य यामे मार्गे यियासतः 

क्षिप नाशय मोहार्थ्यं भाल नेत्र नमोस्तुते: 

यामै पाशैर्विकृष्टस्य पितृंना पयि यास्यतः 

ज्वाला संस्थ महालक्ष्मि तमोन्ध्य नांश याशुमे 

तत सत॒ बह्म अद तावत-मासस्य-पक्षस्य वासरायां 

समस्तं माता पितृनां तैषा पर लोके प्रकाश वृद्विथं 

घोर अन्धकार निववारनाथ ज्योति रूपं दीप राजं परि 
कल्पयामि नमः 


अख चौंग या ऑठ चोॉग्य ज़ॉलिथ गछन गासवि आरि प्यठ 
चोकस मंज़ अकि अंद थवन्य बेयि अॅकिस बजि आरि प्यठ गछि बत थाल 
नाना सब्जियव सान थवुन, तथ प्यठ गछि वोज्ज गोग़ज्य लटि सान थेंबिथ 
लौट ह्योरकुन करिथ परन प्योन। यि गोगज्य छि महा पिशाचनी चडांलनी 
तृप्त करान । हेरिम मंत्र परान परान गछि श्रदायि सान तील च्चॉग्यन मंज़ तेल 
रछा रछा त्रॉविथ ज़ालुन्य। येलि चाँग्य सुबहक्य जॉल्यमित छेत गछन, पत 
गछन नवि सूर॒ बैयि शामन ज़ालन्य त॒ थाल नेबर कुन कॅडिथ गछन सॉरी 
चौंग्य अकि अकि ब्यौन ब्योन जायन प्यठ थवुन्य। सूर बनि प्यठ्य शुरू 


कॅरिथ गछि आद पोख गाशिरावुन त॒ थालुक बत॒ ति गछि जानवरन हदि 
खाँत्र्‌ नेबर्‌ त्रावन युन। 

होली होलिका दहन 


फागनु ज़ूनपछ पुनिम छु होली हुंद उत्सव मनावान। यि छु 
रंगन हुंद त्योहार युस बिला मज़हबो मिल्लत छि तकरीबन सॉरी मनावान। 
सॉरी छि अख अॅकिस प्यठ गुलाल त्रॉविथ होख या अद्रेव रंगव 
पन्य खुशी ज़ॉहिर करान। दुशमनुथ मॅशरिथ छि दोस्ती हुद्यव रंगव 
अख अँकिस रंगनावन। माय मौहब्बत॒च कस्तूर छि चोपॉर्‌य अमि द्वह 
गेवान, साख्यात छु बासान ज़ि यि उत्सव छु सॉनिस पथकालस स॒त्यन 
वाबस्त। अमि किन्य छु कुलहुम भारत ज़ोक त शौक सान यि बोड 
दोह मनावान । 
अँस्य क्याज़ि छि यि मनावान ? 

दन्त कथायव अनुसार छि ज़ त्रे कथ॒ यिम अथ उत्सवस सृत्य 
वाबस्त छै। 

4. पननिस॒य पोथरस प्रहलादस मारन॒ बाबथ सूज राज्ञ 
हिरण्यकशयपन पन॒न्य बेनि होलिका अमिय पुनिम द्वह। राज़ 
हिरण्यकशयप ओस पन॒नि प्रज़ायि हकूनावान । सु ओस ब्रोपासे पनन्य 
पूजा यछान। तिक्याज़ि सु ओस पननि बजरुक डंडूर दिथ पानस॒य 
भगवान माननस प्यठ लुकन मजबूर करान। तेमिस द्राव पननि डंम्ब्युक 


फेल येम्य सु त्रेशि पौव । प्रहलाद ओस नारायण सुंद बँख॒त्य। सु ओस . 


तमिसंज़ आरादना करिथ तॅमिस॒य ज़रस ज़रस मंज़ बुछान। 
हिरण्यकशपन करेयि वारयाहव रंगव यि पननिय दारुक पौन फुटरावनच 
कूशिश। मगर गव नाकाम | आँखरस प्यठ दोपुस पननि बेनि होलिका 
ज़ि ब॒ रटन यि पन॒नि खोनि मज़ दज़्वनि ज़िनि बनि प्यठ। आसुरी 

ट 


शक्ति किन्य ओस तस अंहकार ज़ि नारस मंज़ दज़ि सिर्फि प्रहलादय 
योत, स्व नेरि न्येबर शूंश टोट हिश। मगर दय संजि दयगँच किन्य 
दज स्व पानय योत त॒ प्रहलाद द्राव नार मंज़ ज़न स्वन। सु ओस 
पज़रस प्यठ त अपज़िस दिचन मात। अमि दूह छि केंह लुख नार 
ज़ॉलिथ होलिकायि हुंद पुतल ति ज़ालान! 

2. राज़ कंसन सूज़ पूतना राख्यसेन्य श्रो कृष्णस मारनि। पूतनायि 
थोव पनुन्यन मम॒ टंड्यन ज़हर मॅंथित। असुर शक्ति किन्य न्यून श्री 
कृष्ण मंजलि मंज्ञ केडिथ त॒ दियुतनस पनुन मौम॒ चोन | श्री कृष्ण ओस 
पान॒ नारायन सुंद अवतार । तॅम्य दितुस दाम त॒ अँकिय दाम न्यूनस 
ज्ुव केडिथ। नवनिहाल पेव हेरि प्यठ़ बोन पॅथरिस । यि अदबुद नज़ार 
बुछिथ कोर लुकव अख अॅकिस प्यठ रंग छँकिथ पन॒नि खुशी हुंद 
इज़हार। आज़ छुयि गूकल, बिन्दराबन, मथुरायि स्यठहान द्ूहन स्यठाह 
थदि शान त॒ मान॒ मनावनु यिवान। गू्पा त॒ गोपा छि ज़न कृष्णस सृत्य 

hilo MNES 5 (दाऽ परा 
अज़ ति रास खेलान बासान, येलि तिम नच्रान नचान रंग ति छि अख 


अँकिस प्यठ छकान। 
3. शास्त्रव अनुसार छु अमि द्वह पान विष्णु भगवानन नरसिंह 


अवतार दोरमुंत, युस औंड ओस स॒ह तु ओड ओस इन्सान। चूंकि | 


हेरिम हिस ओसुस सह सुंद त॒ नम॒व स॒त्य कोडुन जुल्मी हिरण्यकशपस 
जुव त॒ छुनुन अहंकार त॒ अपुज़ फना केरिथ। सु मॅरिथ मनोव लुकव 
यि खुशी हुंद दह अख ऑकिस प्यठ रंग त्रावन स॒त्य। यथ मंज़ पान 
नारायण संज़ि पछि मंज़ रंगनोव सारिवय पनुन पान। 

4. चूंकि यि छि फाल्गन जूनपछ पुनिम त॒ दोयिम द्वह छु चित्र 
ओकदोह पेवान। वरियस मंज़ छु त्रन त्रेन रेतन हुद्य चोर मोसम आसान। 
यि छु यिमन चोन मोसमन हुंद पॅतिम द्वह। दोयिमि द्वह छु नविसर 
वरियुक ग्वड्न्युक मोसम बैसाख शुरू गछान। ऑँस्य छि अथ मौसमस 
मज़ ब्योल ववुन हेवान। रंग बा रंगी पोश छि चोपॉरय फोलिमित्य 
आसान। संज़ि फूलय यानि तिलगोगुल फुलय छि बरजस्त आसान। 
कुल्यन कटयन छु सब्ज़ पन त॒ फुलय बरजस्त आसान | अमिकिन्य 
छि अस्य कालकिस द्वहस अलविदा करन खॉतर॒ रंगन हुंद यि त्यौहार 
मनावान। ; 
5. दपान राज़ प्रिथू संदिस राजस मंज़ ऑस अख मॅच। योस 
शुरयन ऑस लरज़ावान त॒ हकुनावान। भगवान शंकर ति ओस अँमिस 
प्यठ अमि व्यवहार किन्य स्यठाह नाराज़। शुरय यिमन यि सतावान 
ऑस, ऑसिस वुहव कॅडिथ कनि कबर करान। मगर स्वति ऑस न॒ 
कह पथ हेवान। अज़ ति छि ज़नान मर्द त॒ मर्द ज़नानन लोर्‍यव सुत्य 
टास लायान त॒ सुत्य-सुत्य रंगव सृत्य अख अँकिस रंगनावान। 

अँस्य ति ऑस्य केंशीरि मंज़ अमि द्वह वति वति नचान, गरव 
मंज़ नीरिथ वति-वति नचान-नचान रंगुव सत्य अख अँकिस रंगुनॉविथ 
सारिन॒य दर्मन हुंदिन लुकन सृत्य अथवास केरिथ पन॒न्य खुशी प्रकट 
करान। 

येति जेमिस मंज़ ति छि ज़ दूह ब्रोंठ यि उत्सव लुख मनावान। 
लौक॒ट्य-लौक॒ट्य शुर॒य छि अख अँकिस रंग बालु, पाँ बाल लुकन 
प्यठ फाटनावान। मगर कुनि-कुनि जायि छि ठूल अख अँकिस त्रावान, 
युस स्यठाह गलत छु। अमि स॒त्य छु अम्युक असली मकसद गॉब 
गॅछ्थि लुकन हुंद्य मुशकिलातुक कारण यि द्वह बनान। मगर यौद यि 
द्वह प्रॉन्य पॉठ्य लेदरि या पन॒ वथरव त॒ पोशव हुद्यव रंगव सृत्य 
मनाव यियिहे, दुहुक गिन्दुन अख ऑँकिस रंगनाबुन, लोल बरुन 
खसिहे रथि। 

'ऐकसेलशर 2 मार्च 73,2076 वर्क ऑठ:- प्रो० केसर आर ० 
डी० गुप्ता सुदि लेखन अनुसार ऑस्य डूगर राजुक त्रैयिम राज़ महाराजा 
प्रताप सिंह पन॒नि रियाया सत्य जेमिस मंज़ होली गिन्दान। माहराजिति 
ऑस्य हेस्तिस खॅसिथ रंगन स॒त्य शीशि रलांविथ होली गिन्दान यथ 
"अल्टा ऑस्य वनान। लुख ऑस्य हस्यन खेंसिथ सिंरिंजव स॒त्य 
प्रॉनिस स॒त्यरंग छेंकरान। यि जलूस ओस मुबारक मण्डी प्यठ गुमट 
-दूस्वाज़स तान्य रंगव सुत्य रंगिथ त॒ रंगुनोविथ आसान। . 

तिइंदि वनन अनुसार श्री बख्शी गुलाम मुहमद यिम रियासत 
जीम त॒ कंशीर प्यढ रूद्य 7953 प्यठ 4963 तान्य बंहिसंति वॅज़ीरि 

आजम सज करान, ऑस्य प्नि गरि न्यबर नीरिथ श्रीनगर रेज़िडंसी 
रोडस प्यड लुकन सुत्य रंगन हुँद यि त्योहार मनावान। तिम आस्य 

लुकन सृत्य अमि द्वह रॅलिथ मीलिथ पानवन्य रंग छकान। काम क्र्ध 
लूब मुंह अंदकार फन्ना करनुक यि द्वह ऑस्य बडि शोक त ज़ोक सान 
मनावान। असि ति येछिन हर हमेशि पन॒ुनिस पतिमिस फ्युर दिथ वद 
मन पनुन पान दय रंगस मंज़ रंगनावुन। 

ह 


सोन्थ 


फुचिमच्च वारि, नेंट्य, जंद अँक्यस॒य रज़ि स॒त्य गँडिथ छि 

अस्य कॉशिरय बट॒ शिशर मासस खखर दिवान त॒ सोंतुक इंतिज़ार 
करान। पोह त॒ माग॒चि तुरि छु आसान अथन ख्वरन सान्यन कोवुड 
कोरमुत। तमिकिन्य छि अस्य वाश कडन बापथ रति मोसमच आश 

- पालान। शिशरस खुखर दिथ छि अस्य यि दूर कवल बॅठिस प्यठ 

7 एएएश शगिशिीशओिः 


त्रावान तृ तोर सोंत॒ च्रचि बापथ गास॒ अनान। यि सोंत॒ घ्रॅट ऑस्य अस्य 
तति आरपति प्यठ अनान। गरि प्यठ ऑस्य दजि मंज़ तोमुल त॒ 
मोद्रेर निवान। यथ जायि गास आस्य कडान तथ जायि ऑस्य तोमल॒ 
त॒ मोदरेर मोठा त्रावान। स्व तौमलु देंज ऑस्य क्वलि मंज़ अँदरावान 
त॒ पत॒ ऑस्य गर वॉतिथ सारिन॒य अम्युक नँवीद दिवान। 

कॉशिरि गणित हिसाब वरियिकि बहिमि रेत चित्र ्वडनिकि 
दौह छु सोंथ मनावन॒ यिवान। फाल्गुनक रेथ म्वकलिथ छु शामन 
तिथय पाठ्य तोमल॒ थालस मंज़ चीज़ थवन यिवान यिथ॒केंन्य नवरेह 
मावसि छु थवन॒ यिवान। सोंत॒ च्रट' बनाविथ छि स्वति थालस मंज़ 
सजाविथ थवन यिवान। सोंत॒ च्रट छि त्रे डून्य सीदस मंज़ थॅविथ ग्वड़ 
अँकिस पत॒ दोयमिस पत॒ त्रेयमिस होबल्य गासस मंज़ गंड कॅरिथ 
सजावन॒ यिवान | सुब्हन येलि सॉरी बुथ बुछन, यि सोंत॒ चट त॒ डून्य छि 
क्वलि त्रावान या गरि नेबर नीरिथ काँसि दिन यिवान। गाश फोलिथ 
छि तथ्य तोमलस तॅहर बनॉविथ ग्वड़ भगवानस चोट थवान त॒ पत 
पानस प्रशाद करान। अथ थालस प्यठ छि केह रवपयि थवन॒ यिवान। 
पतु युस यि थाल हावि तस छि सॉरी पन॒नि मकदूर मूजूब पोंस॒ दिवीन। 
यि दोह छु तुरि अलविदा तु बहारुक आगाज़ रूप मनावन यिवान। 
अमि दोह योद रुत ख्यमव, चेमव, रुत लागव, रुत वर्तावव, सु छु 
वरियस पोशान लिहाज़ा छि सॉरी यि दोह खुशी खुशी मनावान। 

नीलमत पुराणस मंज़ शीर्शक “'व्रतों और उत्सवों का 
विवरण'* दिवान छु इरामंजरी पूजनस मंज़ यिथ॒ पॉठ्य लेखान ज़ि 
चित्र पुनिम छु पिशाच सुदि मरनुक्य उत्सव॒च शुरूआत करन न यिवान। 
अथ मंज़ छु निकुम्ब सेकि मॉदानन मंज़ रोज़व॒न्य पिशाचन सत्य 

स्वद करान करान मारन यिवान। सारिन॒य गरन मंज़ ऑस्य पथ 
कालि मेघ्रि या गास॒च पिशाच मूर्ती बनावनु यिवान त॒ दुपहर या 
चन्द्र खॅसिथ तथ पूजा करन॒ यिवान। पत॒ ओस बाजि त॒ नाना रंग 
साज़ वॉयिथ बॉतव त॒ ब्रह्मनव देस्य तस अलविदा करन॒ यिवान। 
दौयिमि द्वह ऑस्य लुख नज़दीकय बालस प्यठ खॅसिथ पिशाचन 
अनुसरण कॅरिथ संगीत उत्सव मनावान। 
पिशाच सुंदि मरन॒ पत॒ “इरापुष्प'' यिरकुम पोश फ्वलिथ 

ओस यिरकुम पोशन पू ज़ा करन यिवान। यथ ““इरामजंरी'' पूजन 
ऑस्य वनान। वननु छु यिवान ज़ि येलि “इरा“' नावच अप्सरा 
इन्द्रदीव संदि शाप इन्द्र सभायि मंज़ कॅडिथ छुनन॒ आयि, तॅम्य 
कोर हिमाचल पर्बतस प्यठ जडीबूटी रूप दारन। पिशाच सुदि मरन 
पत॒ गॅयि तसंदिस शरीरस स्यठा हिस्स॒। तॅम्युक उत्सव छु यिथ॒ 
कॅन्य मनावन॒ यिवान ज़ि ज़नान त॒ शुर॒य हेथ गछि तथ बागस मंज़ ' 
गछुन यथ यिरकुम पोश फ्वलिथ आसन आम॒त्य। दीपव पोशव 
बेयि अन्न स॒त्य गछि ब्रह्मनव देस्य पूजा करन॒ यिन्य। तमि पत गछि 
अँथ्य बागस मंज़ सारिनय हुंद बूज़न करुन । ज़नान, ब्रह्मन, मित्रन 
त॒ बंदव बांदवव सान गछि इरकुम पोशि मालव यज़्जत दिन युन। 
यिम पोश ज़लस त्रॉविथ गढ़ि त्रेश चेन्य। कीश्व भगवान, रूद्र 
ब्रह्मा, सिर्यि, चन्द्रम, लक्ष्मी, दुर्गा, नाग त॒ नागराज नीलन्य गछि 
यिम॒व॒य पोशव सृत्य पूज़ा करन्य। 

 आस्यछियि सोंत मनावान मगर बुथ वुछन॒किस थालस 
प्यठ ऑस्य बकायहव चीज़व अलाव यिंकुम पोशि लंजि त॒ भेद 
मुशक तुतलायि बालू अन्नतनाग प्य बॉलिथ थवान। बुथ बुछन 

विज़ि ग्वड़ यिर्कुम पोशस माह कॅरिथ अँछन लागान तु पत॒ बाकृय 
चीज़न बुथ बुछान। कोरि लग्न विजि छि यिरकुम पोशस विधुर्केन्य 
वन॒नावानः 
चत्री फोलहम विरिकुम पोशो, गोशस रेंटथम जंगलय जाय। 
सोंतस नवरेहस आहम ख्वशो, स्वरिव तप॒ रैश्व सदाशिव।। 
ऋ 


पिशाच चतुदर्शी 


चित्र गटपछि च्रोदश्य छु पिशाचन हुंद लीडर निकुम्ब पनन्यन 
बॅख़॒त्यन सृत्य शंकर जियस पूजा करान। असि छु अमि द्वह निकुम्बस 
त॒ शंकर जियस पूजा करन खॉँत्र्‌ नीलमत पुरान अनुसार वनन 
आमुत ज़ि पिशाचन हुंद्य बापथ गाड़ त॒ नेनि रॅनिथ बत॒ गछि चु 
बॅतिस प्यठ, कवल बॅठ्यन प्यठ, बाल तेंतॉलिस प्यठ, शमशानन, 
सूर बन्यन त॒ लछि बन्यन प्यठ त्रावनुक विदान। रॉत्य रातस गछि 
जागरण कॅरिथ निकुम्ब त॒ शंकर जिय भजनव किन्य याद करुन। 

६ 


नवरेह मावस 


नवरेह मावस छि चित्र गट पछ मावस वनान। यि द्वह छु नवि 
वरियि ब्रोंठ अख द्वह येमि द्वह अँस्य शामन थाल बॅरिथ नवरेह मावसि 
राथ क्युत सुबहन तकरीबन चोरि बजि बुथ छि वुछान। येमि सत्य 
अस्य स्वख तु श्वब वहुएूय बॅरियस डेंशन॒च आश छि थवान। 

प्रॉन्य निशान याने मॅहल, किल मन्दर त॒ बाकय दर्मच जायि 
छि तमि जायि हंज़ या तमि दीशिच कहानी असि ब्रोंठ कनि थवान। 
यिमन योद वार्‌ पॉठ्य सनव या तति कयन बाशन्दन दछिन्य ख्व॒र॒य 
प्रव, ततिक्यन राजन महाराजन हुंद राज, लुकन हंज़ व्वथ बेठ त॒ 
तोर तरीक, रीच रेवाज त॒ आर्थिक हालातन हंज़ ज़ान छि असि ब्रोंठकुन 
यिवान। यि बूज़िथ छु असि पनन्यन अँतीत॒क्यन आस्थायन त॒ वेशवासस 
पोछर लगान। ऑस्य छि ब्रॉहकुन यिम रीच जॉरी थवान त॒ कामना 
करान ज़ि सॉन्य नॅव पुय ति पालि यिम रीच ब्रौँहकुन। 
नीलमत पुरान अनुसार ऑस्य यि दूह वेचारनाग श्रीनगर परिसरस 
मंज़ मनावान। तिक्याज़ि प्रानि सम॒यिक्य राजि, माहराजि ऑस्य अमि 
द्वह व्यदवानन, ज्योतशन त॒ खलाह बाजन अँथ्य परिसरस मंज़ इकवट॒ 
'सोंबरान॑। सॉरी इकवट सँमिथ वेन्रॉरिथ, समय गडिथ ऑस्य दोयिमि 
बुरियुक हैंद्य कलन्डर त॒ नैश्पितुर बनावान। चूंकि वेघ्रार छु संस्कृत 
शब्द तमि किन्य ओस अथ ज़ नाग वॉलिस परिसरस वेच्ारनाग नाव 
प्योमुत। अथ नेश्पित॒रि प्यठ छु वरियिक्यन बड्यन दहन हुंद समय, 
साथ, नक्षत्र, ज़्यन, मरन द्वह बेयि ति सोरुय रिरकाड पूर पॉठ्य दर्ज। 
चूंकि यि कॉम आस मावसि द्वह यिवान करन तमिकिन्य आस्य लुख 
सुबहय यिथ नागन मंज़ नेबरिम मल छेलिथ अँदरिम श्वदी करनस 
कुन फेरान। 
अँस्य ऑस्य कॅशीरी मंज़ अन्तनाग रोज़ान। तति ओस “मेद्य 
कॅदल' बस अडस निश यिवान। अमि मावसि द्वह आस्य सॉरिय बट 
शुरय, ज़नान॒ किह मर्द अथ कॅदुलस तल श्रान करान। मानन ओस 


यिवान ज़ि अमि पानि श्रान करन स॒त्य छि संसास्य दुख त॒ वाद्य खत्म . 

गछान। अमि पानि सुत्य अमि द्वह श्रान करन स॒त्य छु म्यौंद तान्य मेद्य 
लदस चलान। अथ द्वहस मुरतेलिक प्रछान प्रछान समख्यौव मे हानन्द 
चवलगाम्युक श्री बृजनाथ कौल। यि ओस ज़ॉनपोर कॅशीर मंज़ स्यठा 
कालस बहिसति जिल॒दार नोकरी करान। यिम छि स्यठा पाठ पूजा 
करान। यिमव वोन मे ज़ि ज़ॉनपोरस मंज़ छु अख नाग यथ 'वरनाग' 
छि वनान। 24 कनाल ज़ेंमीन छि अथ नागस स॒त्य कागज़न मंज़ दर्ज। 
वरनाग॒च कथ छि यिथ॒ पॉठय:- 
ज़न्मीज़य ओस अख बोड बार राज्ञ। सु ओस पननि दर्म 
अनुसार कर्म करान। अम्य संदिस मॉलिस ओस 'विहानागन' टोफ 
दिचम॒च्र, येमि स॒त्य सु छोर छोर करान मूद। तेंम्य संज़ छूट छूठ 
बुछिथ गव राज़ स्यठा क्रूदी। तॅम्य कोर तहिया ज़ि सॉरी नाग छुनख 
ब॒ गालिथ। अम्य कोर हवन त॒ अकि अकि छुनिन यिम अॅग्नस मंज़। 
स्वाहा कॅरिथ नंगलॉव्य यिम अँग्नु राज़न। व्वन्य वॉच विहानागन्य 
वॉर्‍य। सु ब्यूठ इन्द्रदीव सदिस तख्तस तल कनि खॅटिथ। येलि 
ज़न्मीज़यन आवाहन कोरुस, यि पलंग वोथ इन्द्राज़स हेथ थोद। इन्द्राज़न 
वोन विहानागस चु गछ ब्रह्न बॅनिथ तोर तेलिय बचख। च रोज़ 
ब्रह्मन मंज़ बिहिथ प्रशाद करान, येलि राज़ न्न ब्रोंठकुन गुल्य गँडिथ 
्रछुनि यियि क्या महणा अनहोव।' च॒ तुलिज़ि कलु थोद तु दँँपिज़्यस 
'च्च छुख बख्शानहार, मे ति बख्श।' तॅम्य कोर तिय यि इन्द्राजन 
वोनुस। राज़ छु अत्यन मजबूर, यि मौंगनस नागन ति दियुतनस। स॒त्य 
दियुतनस वर ज़ि येत्यन चु बेहख, तत्यन वुज़ि अख नाग। तथ नागस 
मज्ज युस नवरेह मावसि श्रान करि, सु म्वकलि कष्टव निश। नाग 
ब्यूठ तति वास कॅरिथ। दपान तमि नागुक आकार छ सर्प कलस हुव 

त॒ पानुक आकार छुस यपॉरय पोन्य छु ब्रौहकुन नेरान। चूंकि राज़न 
दियतुस वर तमि किन्य प्यव अथ 'वरनाग' नाव। दपान राज़न हुम्य 
तीत्य सर्प अथ अँग्नस, युस सोथ ह्यु बन्योव। 'वरनाग' प्यठ॒ ओड 
मील दूर छु सु सौथ येत्यन राज़न सर्प हुम्य, यथ सर्प सोथ छि वनान। 
यि कहाँनी छि विष्णु पुराणस मंज़ ति दर्ज। 

ऋ 


द्रठ पौंचुक (पंचक) 


वासवोत्तरदलादि पन्चके याम्यदिग्गमन गेहगोपनम। 

प्रेतदाह तृण काष्ट सन्चंय शम्यका वितरण विर्वजयेत। 

धनिष्ट नक्षत्रच उत्तरार्ध प्यठ रेवती तान्य पॉचन नक्षत्र छि द्रठ 
पोंचुक वनान। अथ मंज़ छे दक्षिण यात्रा, लकरि कॉम, चारपाय पतुज 
त॒ दाह संस्कार, मकानुक छत त्रावुन ममानियत। यिम छि दृड नक्षत्र। 
यिम पाँच चीज़ छि दूड या सख्त मानन यिवान। तमि किन्य छि यिम 
वर्जित | द्रठपोंत्रकि पत॒ छु करपोंचुक यिवान। करपोंचुक गव करत्रेयम 
हस्त, चित्रा, स्वाती, विशाखा, अनुराध। यिम पाँच द्रह छि स्यठा जान 
मानन यिवान। ; 

दपा सृष्टि बनावन॒ विजि नक्षत्र मण्डलुक नेरमान करन विजि 
छु ब्रह्मा जियन पन॒न्यन 27 बुहन कौरयन चँद्रमस सुत्य खान्दर कोरमुत। 
यिमन मंज़ आस न चन्द्रमस सुत्य पाँछ कन्यायि केह ति वारि यिवान। 
तिमन ओस न॒ तस स॒त्य प्रेयम त ओसुख कैंह श्रेह। अमिकिन्य ऑस्य 

`= नक्षत्र, ज़िनि बनि मंज़, अख दक्षि तरफ, अख पशस (छतस) 

प्यठ, चारपायि दन्दरि त॒ शमशानस प्यठ मोरदस निश चूरि रूदिम॒त्य। 

अथ प्यठ दियुत चन्द्रमन तिमन पाँचवनी शाप ज़ि यिमन पाँचन नक्षत्रन 
मंज़ छु यिमन पाँचन चीज़न हुंद व्यवहार करुन ममॉनियथ। 
अज्ञ ति छु आकाश मणडलस मंज़ चेद्रम 27 वुहन नक्षत्रन 
मंज़बाग त॒ यिमन पाँचन नक्षत्रन हुंद आकार छु तिथुय युथ वनन छु आमुत। 
ऋ 
मलमास त बानमास 


आदितियिनि डम्बि फॅट अख प्रज़लवन्य नार बाल। यैमि मंज़ 
तरुवाहव सियिर्व ह्योत ज़न्म त॒ काल चक्रुक (समयुक) नेरमान ति गव। 
अध काल ब्रंक्रस मंज़ बनेयि ।2 रेयथ 6 मौसम (उत्तरायन त दक्षिनायन) 
बेयि चेद्रक लोकुट तु बोड बनुन। 
दपान येलि !2 सिरिय बनेयि, अख अण्ड ओस यिथय पॉठ्य 
युस न फोटमुत ओस केंह। यि वुछिथ दियुत माजि आदिति यि गान्द॒ 
ढूल सतीसरस मंज़ दॉरिथ येति च्वापॉरय पोनिय पोन्य ओस। केह 
बॅरियव पत॒ येलि कशयप रेशिन्य वनन देंस्य यि सॅतीसरुक पोन्य 
(वराहमुल) वरमुलि बाल किन्य नेबर कडन आव, यि अण्ड आव 
टाकार्‌ सारिन॒य बोज़नु। कशयप रेश्य ति योछ वुछिथय अथस मंज़ 
यि अण्ड ए्टुन। अथ॒ तसुंद लगिथ॒य फोट यि ठूल येमि मंज़ स्यठा बॅड 
नार वुज़मल हिश द्रयि, ज़न त॒ ओस माजि धरती प्यठ सिरयि वोथमुत। 
'यिथ॒य पॉठ्य सपुद बेयि अकि सिरयुक ज़न्म। गांद्‌ ठूल मंज़ सिरयि 
यथ जायि द्राव तथ जायि प्यव नाव 'मार्तन्ड' यानि “मृत अन्ड' मंज़ 
द्राव सिरयि यानि सिरयि दीव सुंज़ ज़न्म जाय छि 'मार्तण्ड' । 
ज्वाला या नार ब्रेह मार्तण्ड बालस सृत्य लगिथय बन्योव 

ज़ालायि हुंद आकार तथ बाल थौंगिस प्यठ ति। तथ बालस छि अज़ 
ति भर्गशिखा या सिर्यिच जट वनान। भर्ग छु सिरयि दीव सुंदुय ब्याख 
नाव। यि छि करोर बद्यन सिरयन बराबर प्रज़लवन्य मॉज्य भर्गशिखायि 
इंज अदभुत जाय। अथ मार्तण्डस छि अज़कल मटन या बवन ति लुख 
वनान तिक्याज़ि यि छु सिरयि दीवुन दाम तमिय छि बवन वनान। यि जाय 
छि अननतनाग प्यठ शे मील दूर पूर्व त॒ वोत्र॒ दिशायि मंज़ वाका। 
कश्यप रेश्य गव अम्युक तीज़ वुछिथ हॉरान। ब्रह्मा जियन 
तोरुस फिक्रिय ज़ि यि छु तसुंद पोथुर। व्वन्य ह्यौत सोंचुन सारिवय 
दीवव ज़ि बाहन सिरयन छि अंकि-अकि रेतच कॉम, अथ त्रुवाहमिस 


सिर्यस क्वसु कॉम यियि दिन॒। भगवान शंकरन दियुत मशवर ज़ि बाह ' 


सिर्यि करन व्वन्य पानय फॉसल ज़ि त्रुवाहमिस क्स कॉम यिंयि दिन। 
सारी छि फॉसल सँमिथ निवान ज़ि ऑकिस दोहस मंज़ छि 30 गरि 
आसान। यिमन पूर पाठ्य सिरयि छुन वातान। यिथय पॉठ्य छु हर 
दोह अख गॅर बचन स॒त्य रेतस मंज़ बाह दोह बचान। युस 32 रेथ !6 
दोह त 4 गरेव पत अख पूर रेथ छु बनान। यथ अस्य मलमास या 
बानमास छि वनान। 

दिवस्य हरर्त्यक षष्टि, भाग मृतोगत:। 

करोत्येकमहच्छेंद तथैवेच व चन्द्रमा।। 

यैलि सिरयि भगवान अंकिस॒य राशि या 30 ड़िगरी मंज़ रूज़िथ 
ज़ मावस छि अँक्यस॒य रेतस मंज़ यिवान, तेलि छि बानमास वनान। 
यैलि दौन मावसन मंज़स ज्ञ साँकरॉच यिन, तथ छि क्षयमास वनान। 

दपान सास बद्यव वॅरियव ब्रोंठ येलि कॉशुर पंडित कशीरि 
नेबर आव कडन, तिम बीठय ज़्याद वैन्दयाचल पहाडस अँद्य पॅख्य 

पनुन डेर जमाविथ। केंह काल पत॒ येलि तिम कशीरि पनुन गर्‌ वापस 
आयि, तिम आयि ततिक्य तोर-तरीक्‌, रीच त॒ रेवाज ह्यथ ग्र। येमि किन्य 
कशीर मंज़ छि केह गुथर मलमॉस्य त॒ केह छि बान॒मॉस्य। मगर द्वशवय 
छि असली कशीरि हंद्य बॅस्कीनदर या मूल छिख कशीरि हुदिय। 

यिमन द्रशवनी मल त॒ बान मासस मंज़ गछि न॒ ज़ांह रच कॉम 
करन यिन्य। यिम छि द्वशवय रेथ पेत्र कामि श्राद वरगोर्‌ खाँतर श्रस्ठ 
यिवान मानन। अस्य छि अक्सर यिमन रेतन मंज़ मटन पन॒न्यन पैतुरन 
श्राद हावनि गछान। कुनि पूज़ायि मंज़ येलि पेत्न हुद्य नॉव्य श्रदायि सान 
दान दिन यियि तथ छि श्राद वनान। यैमि सुत्य अस्य छि पापव त॒ शापव 
मुछि गॅछ्थ पेतरन ति त्रप्त करान। अथ छि पुरषोत्तम मास ति वनान। 

ह 


सन्या चोंग क्याज़ि छि ज़ालान 


विष्णु पुरान 98 वर्क अनुसार गछि शामन सिरयि वसन विज़ि त॒ 
चमकवुन तारख नब आसिथय सुन्हनस ठीक पॉठ्य आचमन कॅरिथ संद्या 
पूजा करुन्य। संद्या गव दोन शब्दन हुंद जोड, याने सं 'ध्या' सु ध्यान युस 
शॉती बखचि। सुब्हन ति सिरयि खसन ब्रोंठ बाह मिनट त॒ सिरयि खसन 
पत॒ बाह मिनट योस कुल अख गर छि बनान, तथ छि ब्रह्ममूर्त वनान। 
यिथय पॉठ्य शामन योद सिरयि वसन ब्रो बाह मिनट त॒ सिरयि वसन पत 
बाह मिनट विधि पूर्वक संद्या करन यियि, सु गर्‌ रोज़ रूगव निश मुछि। 
अथ समयस दोरान योद पूजा शोरू करन यियि, पत लेंग्यतन सिरयि 


खॅसिथं ति स्यठा समय, तथ छुन केंह परवाय, शोरू गछि समयस 
प्यठ करन यिन्य। 

युस सिरयि वसन या खसन विज़ि शौगिथ रोज़, सु छु प्रायाचितुक 
बागी बनान। युस पुरुश सुब्हन त॒ शामन संद्या करि न, सु दुरआत्मा छु 
मॅरिथ नरकुक हकदार बनान। 

वीदव अनुसार छि सर्वशक्तिमान, सर्वव्यापक नैरांकार परमात्मा 
सुदि पूज़ायि हंच्य तरे हिस्स, स्तुति, प्रार्थना त॒ उपासना। ईश्वर संद्य देस्य 
बनॉवमच स्वन्दर सृष्टी वुछिथ छु 
असि ग्वड आशचर्य सपदान, पत॒ 
- छि तसंद्य बजर वखनान या ग्वन 
ग्यवान। तथ मरहलस छि स्तुति 
वनान। तमि पत॒ ईश्वर ज्ञान रछा 
ज़ाननच छि प्रार्थना वनान। यूत 
यूत इश्वर ज्ञान प्रावव ऑस्य छि 
तसुंद आसुन ब्रह्मांडस मंज़ बैयि 
पानस मंज़ ति अनुबव करान। अँथ्य अनुबवस छि व्वपासना वनान। 

सफाटिके प्रतिमा - रूपं दृश्यते दर्पणे यथा। _ 

तथात्मानं चिद्‌ आकाशे संस्मरेत्‌ सोहं इत्युत।। 

यिथ॒ अँग्नस मंज़ सूरथ पनुन्य हू-ब-हू डेंशान। 

तिथ आत्मा रूप दय पानस मंज़ लबनुक कर ध्यान।। 

, (गुरू गीता शलूक ।6) 

व्वपासना गव ध्यान करुन युस न कांह छु बुछान, न छु कासि 
हावन यिवान। व्वपासना शब्द छु सादकस ब्रोंठ पकलुक व्वपदीश 
दिवान। यर्जुवीद अनुसार छि प्रथ कांह दिशा सादकस पनि ज़िन्दगी 
हंज़ दिशा। तिक्याज़ि पूर्व दिशा छि ब्रोंठ पकन॒च दिशा या पानस मंज़ 

अन्द॒कार बदल प्रकाश अनुबव करन॒च दिशा तमि किन्य पज़ि आसनस 
प्यठ मन वशस मंज़ अनिथ शरणागती मंज़ बिहिथ सादकस सिर्युक 
तीज्ञ मनस मंज़ अनुबव करुन त॒ यिथ॒ पॉठ्य मंगुन:- ही दयि पननि 
तीज़ प्रकाश बनाव मेति तीज़वान। युस चोन सार्मथ्य छु तमि सृत्य 
गछुस बति सार्मथ्य वाज्यन बनुन्य । दृष्टन गालनुचि शक्ती बल॒ बनाव 
मे शक्तीमान । ज्ञान यन्द्रेयन हुंज शक्ती कर मे प्रदानं। सादक छु पत॒ 
ईश्वर बजिर॒च कैंह मंत्र पॅरिथ पानस दछिन्य खौवरय पत ब्रोंठ दयि 
सुंद आसुन कह कॉल्य पत॒ अनुबव करान। अमि इश्वर ध्यान॒ सृत्य 
छियन्द्रेय श्वद, मानसिक त॒ शरीर बलस हुरेर सपदान। श्रदा, व्यशवास 
त अब्यास्‌ यूग॒ स॒त्य छु सादक द्वह ख्वत॒ दूह आत्मा रूप दय पानस 
मंज़ लबनुकि ध्यानुक यत्न करान रोज़ान। यिथय पॉठ्य छि पशिचम 
दिशा वापस फेरनुच, यन्द्रेय वश करन॒च त॒ एश्वर्य छि दख्यन दिशा, 
उत्तर दिशा छि तरक्की हंज़ दिशा याने ध्यानस मंज़ छि सारेय दिशायि 
सहायतस रोज़ान। अमि अलावु छि पृथ्वी यथ प्यठ अँस्य बिहिथ पूजा 
छि करान, स्व छि असि सयम त॒ समयूगच शक्ती दिवान। यि छि 
असि पालन खातर ब्योन ब्योन रंगव बूग पदार्थ व्वप॒दावान। मगर 
पुन पान पानय थोद तुलन खॉत्र छु असि सारिन॒य हुंद कर्तव्य ज़ि 
पनि यन्द्रेय तु नफ्स रूप मदहस्य गंडस मंज़ थव॒न्य त ध्यान दियुन ज़ि 
यिम सॉरी धरती प्यठ फ्वलिमित्य पदार्थ छि परमात्मा संच्य देन। पकवन्य 
कवल, सन्य समंदर, थेद्य कोह त॒ बाल, सिर्य चन्द्रम छि सॉरी दयि संद्र 
निशान या जंड। यिम थदि थदि छि बारव दिवान ज़ि सोन राजि छ 
ब्याख॒यकुसतान्य। अथ पूर पाठ्य संनिथ छु सादक पानस कुन फीरिथ 
पानस मंज़ बसुवुन आत्मा रूप दय छारुन हेवान। युस तसुंद परम 

MMM SHINES SIRE 
लक्ष्य छु। सद्या करन स॒त्य छु बँखत्य ध्यानस मंज़ यिम जंड़ बेयि 


बुछान, यिम ब्योन ब्योन रूपव दीवी तृ दिवता छिस बासान। यिमन 
मंज़स श्री कृष्ण भगवान छु रास खेलान बासान। युस सारिन॒य हुंद ब्रह्मा 
रूप पॉद करनवोल, विष्णु रूप पालन त॒ पेत्रनवोल त महेश रूप 
समहार करनवोल छु। अमि अलाव योद आसनस प्यठ बिहिथ सादक 
भगवत गीतायि हुंद श्री कृष्णन्य म्वखु द्राम॒त्य यि शलूक मनस मंज़ 
थैंविथ ध्यान हेयि करुन, तस क्या छु म्वलुवुन:- 
सर्वधर्मान्परित्यज्य मामेकं शरणं ब्रज। 
अहंत्वा सर्वपापेभ्यो मोक्षयिष्यामि मा शुच: ।। 

सॉरी कर्तव्य कर्म कर म चय अर्पना 

कोवल म सवीदार दयस गछ शारन॥ 

ब पापव सारिवय म्वकलावथ चय। 

फिक्र त्राव सारय म कर शूक चय॥ 

वीद धर्म अनुसार छु पाँच प्रकॉर्‌य यॅग्य करनुक इशार दिन 
आमुत। येमि सृत्य अॅकिस मनशस कल्यान हैकि सपदिथ। यथ मंज़ 
ग्वडन्युक बोड हवन छु ब्रह्म यज्ञ या संद्या। 
यि संद्या गव क्या? 

तस प्रकाशक परमात्मा सद ध्यान करनस छि सन्ध्या वनान | 
संद्या छि पननिस पानस साम हेन॒च सारिवृय खात आसान त॒ थॅज़ 
विदि! यि छै पननिस अन्दरूनस मंज़ रत्य संकल्प वुज़नावनुक व्वत्यम 
सादन। परमात्मा छु स्यठाहन शख्तियन हुंद बंडार ति त॒ आगुर ति। 
पूज़ायि देस्य, ध्यान॒ किन्य हेकव तिम शख्ती कुनि हदस तान्य प्रावनस 
मंज़ स्वफल सपदिथ। मगर यि छु तेलि मुमकिन, येलि मंत्रन हुंद पाठ, 

चिन्तन त॒ मनन केरिथ दयि सज़ि शक्ती हुंद अनुबव करव। यि छुनु 
मंत्र परन स॒ती सम्बव। मंत्रन हुंद मानि समजिथ तु जॉनिथ, मनस मंज़ 
बावन जाय दिन॒च छि यि अख लोकुट कूशिश। शरीरस श्वदी करन॒ 
ख्तत॒ छि अंत:करनन हुंज़ श्वदी ज़्याद लॉज़मी, युस पूज़ायि सुत्य छु 
सम्बव सप॒दिथ हेकान। शरीरुक पलाल छु र॒ति ख्यन चेन॒ सुत्य त॒ 
आत्माहुक पलाल छु दय ग्वन ग्यवन त॒ ध्यान स॒त्य करन॒ यिवान। हर 
दवह पूजा करन सृत्य छि अंत:करन साफ त॒ व्यचार श्वद सपदान। दय 
माननुक सकंल्प दढ़ सपदन॒ स॒त्य छु अबिमान दूर सपदान। म्यीठ त॒ 
ज़्यीठ वुम्बर छि व्वपासकस बॉगिस मंज़ यिवान। 

मनुशि सुंद मन छु चेन्यच्रल। सु छुन धर्मस त॒ कर्मस मंज़ 
टिकिथ केह रोज़ान, बॅल्कि छु होर॒ रोर वान्द्र सुंद्य पॉठ्य व्वट॒ 
तुलान। अमिय पज़ि पन॒न्य वृथ तिमन बावन कुन लाग॒न्य, यिम 
मंत्रन हुंद्य शब्दन मंज़ वूनिथ छि आसन। केह कॉल्य पत॒ बनि 
अब्यास॒ सुत्य यि मनुश सुंदि स्वबावुक हिस्स॒। मनुशस पज़ि पन॒नि 
मन मंज़ राग, द्वेश, काम, क्रुध, मुह, लूब हिव्य व्यकार दूर केरिथ 
पज़ि व्यवहार सृत्य मन श्वद करिथ पूजा शरू कर॒न्य। अथ संद्या 
करनस छि त्रै हिस्स॒ या समय : (१) ब्रहममूर्तच संद्या (2) मध्यानच 
(3) शॉम॒च यथ प्रदूशकालच संद्या छि वनान। 
ब्रह्ममूर्तच संद्या : यि संद्या छि सिर्यि खसन॒ ब्रोंठ 42 मिनट त॒ 
सिर्यिं खॅसिथ 42 मिन्ट कुल अँकिस गरि दरमियान शोरू करन 
यिवान। मनुसुमूती मंज़ छु दर्ज ज़ि मनश [स पज़ि ईकांत जंगलस 
मंज़ पानिस ब्रॉहकनि बिहिथ पूजा यि रूप ऑग्नस हुमान-हुमान 
गायत्री हुंद ध्यान करुन। अज़कल छुन॒ यि केह सम्बव, तमिकिन्य 

गछि गरस मंज़्य बिहिथ ठोकुर कुठिस मंज्जय दय गारुन। सुब्हन 
न्द्र वॅथित ज़ल मल त॒ शरान कॅरिथ मन मंज़ सॉरिय वेचार ऑक 
ओंद थॅविथ गछि आसनस प्यठ बिहुन त॒ ॐ मंत्र मन मँज़िय ज़पुन। 
मनु माहराजनि आज्ञा अनुसार पज़ि मनुशस मन थ्यर बनॉविथ 
सुन्हन त॒ शामन पूजा या दय ध्यान करुन तिक्याज़ि छूयन रोस 
पूज्ञायि सत्य छि वाँसि हुरैर, ब्रह्मतीज़ त॒ संसॉरय स्वख प्रावान। 
'वडन्यथ आसनस प्यठ बिहिथ आलुछ दूर करन बापथ गछि आचमन 
हेन्य। आचमन हेवान गछि मंत्र परुन। मंत्र छु: 
ॐ शं नो देवीरभिष्टय आपोभवन्तु पीतये। 
शंयोरभिस्रवन्तु न:।।१७।। य. अ. ३६। मं. १२।। 
इष्ट स्वख सैदी बापथ दिव्य व्वत्यम जल स्वखदायक दयि ऑसिन 
प्वशवृय अंदव यि ज़ल दयि स्वख काँगरि रफ बुशनेर दियिन 

पत॒ छु अंग सर्पश करुन! शरीरक्यन सारिन॒य अंगन पाँ 
लव दिथ तिमन हुँदि पौछर॒ बापथ व्यनथ करन यिवान। पत॒ छु 
प्रानायम॒ स॒त्य च्यथ थ्यर करन यिवान । मंत्रव दस्य सृष्टी तु प्रलयिच 
वखनय करिंथ बख्त सुदि हृदयि मंज़ अहंकार तु संशय रूप वेग्न 
दूर करन यिवान। तमिपतु गछि पन॒नि नेम॒ अनुसार ध्यान करुन, 
वैसे गयि स्वय पूजा योद हर कारस सृत्य दय सुंद आसुन अनुबव 
करिथ साँरी कार अंद वातनावनुक यत्न यियि करन। 

दुहुक त॒ रॉच हंदिस मिलनस छि संद्या वनान। शास्त्र छि वनान 
ज़ि दुहुक स्वामी छु दिवता त॒ रातुक स्वामी छु दानव आसान। मगर 
सन्द्या कालुक स्वॉमी छु पान शिव जी आसान। अमि किन्य छि सन्ध्या 
काल॒च पूजा त अरज़थ सारिन॒य पापन या वेग्नन नाश करनुक अख 

छोट व्वपाय मानन यिवान। योद अमि वक्त च्रोंग ज़ॉलिथ मंत्र यियि 
परन, शिव जी छि प्रसन सपदिथ सॉन्य व्यनथ कोबूल कॅरिथ व्यवहार 
सेद करान। मन्त्र छु यिथ॒ पाठ्य : 
दीपो ज्योतिः परं बह्यं दीपो ज्योति जर्नादन 
शुभ करोत कल्याण आरोग्य सुख सम्पदम 
दीपो हरत मं पांप सांध्य दीपा नमोऽस्तुते 
शत्रु बुद्धि विनाशं च दीपं ज्योतिः नमोऽस्तुते। 
या 
स्वप्रकाशे महा दीपः सर्वतः तिमिरोऽपहः। 
प्रसीद मम गोविन्द दीपोऽयं परिकल्पितः।। 
है गोविन्द तोहय छिव ज्यूत्य रूप यथ शरीरस मंज़ व्यराजमान। युस 
आज्ञानुक अंदकार छि च्रटान। ब॒ छस येमि नेबरिमि चाँगिच रेह अँदरिम 
ज्यूत्य ज़ॉनिथ तहि व्यनथ करान ज़ि चानि आसनुक व्यशवास रूज़िन 
मे बरकरार। 
¥ 


पाँच्रन कन्यायन हुँज़ त्वता 


खराब स्वपुन न॒ वुछनु बापथ येलि अख इन्सान बिस्तरस प्यठ 
बेहि, तस पज़ि पन॒नि पानुक मंथन करुन त॒ पननुय ज़मीर बेदार करनस 
मंज़ सहायक सपदिथ छु मनुशस वन॒नावान ज़ि 'म्यान्य शरीरन कॉचाह 
गल्ती छि दोहस करिमचु, ताकि दोयिमि दोह हैकव न॒ तिमन गल्तियन 
मंज़ बेयि कैंह पान आव॒रॉविथ। तमि पत॒ अँछ बन्द थवान-थवान येमि 
मंत्रुक उच्चारण कमून। मन्त्र छु :- 

अहल्या, द्रोपती, तारा, सीता, मन्दोदरी 


तथा पँच्रकन्या स्मरेत्‌-नित्यं महापातक नाशनम। 
अमि मन्त्र परनु सुत्य छि दय कृपायि त्रख शैंगान त॒ खार नैन्द्रि वौथान। 


ह 
कुम्भ क्याज़ि छि दिवान 


गर्भाशये अल्प प्रमाणम अपि बीज़ं 

कालतो वीर रूपताम आणनुक्त ईश्ररानु 

कम्पया जगति महाकार्य-करण समर्थ 

यथा जायते तथैवाल्प प्रमाणम अपि 

कुम्भस्थम्‌ इंद जल मंत्र श्रद्धा अतिशंय 

महिमना परिलोके के शतधार जल प्रवाहं 

भूत्वा प्रेतादि पितृणं कामन्ग्र 

पूर्य तत्तृप्तये स्वधा भवतु इत्यर्थः 

माजि हुंदि डम्बि मंज्ञ हेन आमुत बचि येलि गर्भ न्यबर छु 
नेरान, यि छु बॅडिथ दोह ख्यत दोह बॅड्य बॅड्य कार करान। तिथय 
पॉठय कुम्भ गडुक पोन्य यौदवय कम छु आसान यि छु मंत्र त॒ श्रदायि 
किन्य परिलूकस मंज़ वारियाह पानिचि दारायि बॅनिथ सारिन॒य पेतरन 
हज़ कामनायि पूर केरिथ परा तृण्ति बापथ अमृत बनान। तिम छिन॒ 
्रेशि त्रेशि करान सौतान यि छु सोन शास्त्र वनान। 

ह 

दोह कति प्यठ छु गंजरन॒ यिवान | 


कॉशिरि मत॒ मुताबिक छु सिरयि खसन प्यठ दोयिमि दोह 
सिरयि खसनस तान्य अख पूर दोह यिंवान मानन। यौदवय कांह फाक 
आसि सु छु सिरयि खसन प्यठ दोयमि दोह सिरयि खसनस तान्य 
मानन॒ यिवान। रॉच हंज़ि बाहि बजि हेकव न॒ फाक्‌ केंह ति छेट॒रॉविथ। 
केंह पर्व छि तिथ्य आसान यथ मंज़ भगवानस भोग दिन॒स तान्य छु 
फाक्‌ थवन॒ यिवान। मसलन हेरथ या केह छि नवदुगीयि फाक थविथ 
पूजायि तान्य फाक थविथ फाकन रवख्सथ करान। 


[ 53 
श्राद त ज़न्म दोह कमि तेथि गछि मानुन 


दोन दोहन योदवय अकय तेथ छि आसान, ग्वड़निच तेथ छि 
श्राद फाक या पेत्र कारुक दोह मानान, दोयिम दोह छु देवकार्य या ज़न्म 
दोह मनावन॒ यिवान। 
ॐ 


आचमन 


प्रथ कुनि बत॒ ख्यनु विज़ि गहि त्रेय लटि आच्रमन करन्य। ` 
मंत्र छु: ॐ केशवाय नमः ॐ नारायणाय नमः, ॐ माधवाय 
नम:।। यिम छि सॉरी श्री कृष्ण संद्य रूप त॒ नाव। 
या: क्रिया करुते अनाचन्यैव नास्तिक :। 
भवन्ति हि वृथा तस्य क्रिया सर्वान सशय:।। 


| 
256 | 

bo MRS लाया लाह 
यौस ति क्रेया छि आचमनि रोस करन यिवान। स्व क्रेया करनवोल छु 


नास्तिक मानन यिवान। तसंज़् क्रेया छि तसुंज़ वृथ बनान। अथ मंज़ 
छुन कांह संशय आसान। साइन्सी तोर आच्रमनि प्यठ शोद करन 
सृत्य छि साइन्सदान ति यि मानान ज़ि आत्मन हन सुत्य छु हेटिस श्रेह 
करन यिवान। कफ गॉब सपदिथ छु शाह खसि वसि मंज़ त॒ परनस 
मंज़ मदद मेलान। यि ज़ल छि अस्य मंज़ अथस मंज़ रटान। हना त्रै 
मजिमि ओंगजि नौमरॉविथ, किस त॒ न्योठ अलग थेंविथ तमि पत॒ दय 
संज़ सुमरनि सोरुय पुशिरान। येमि स॒त्य असि छु सु सोरुय श्रपान यि 
अंस्य ख्यवान छि। तसुंद मन, शरीर त॒ वॉनी, पाप त॒ क्वकडर छि 
सॉरी नाशस सपदान, युस आच्रमन छु हेवान। आचमन हेवान हेवान 
यौद अस्य श्रीमदभगवद गीतायि हुंद चूरमि अध्यायि हुंद 24 बुहिम 
शलूक परव, कांह दुशमन पोरि न॒ तैलि। युस यिथ कॅन्य छु:- 

ब्रह्मार्पणं ब्रह्म हविर्ब्रह्माग्नौ ब्रह्मणा हुतम्‌। 

ब्रह्मैव तेन गन्तव्यं ब्रह्मकर्मसमाधिना।। 

ब्रह्म रूप ऑग्नस आहौच त॒ सामान। 

कर्ता कर्म क्रेया तस ब्रह्म छु बासान। 

ब्रम॒ कर्मस मंज़ ब्रह्म ग्यॉनियस ज़ान। 

फल ह्यथ छु सोरुय ब्रह्म बासान।। 

ऋ 


ऑठम गछन दरनि 


नीलमत पुराण 724-726 अनुसार, ज़्येठ पुनिम पत॒ हार 
गट॒पछ ऑठम गछि वैनायक तेंमिसुंद्य गण ह्यथ पूज़न्य। मिठायन 

द्य अम्बार ब्रॉंहकनि थेंविथ गछन बजन तु साज़व सुत्य तिम ख्वश 
करन्य। योद वरियस मंज़ सारेय ऑठम फाक थँविथ दरन॒ यिन, 
व्यनायक सपदि प्रसन त॒ मनुश सपदि दन त॒ दान्य समपन्न | 

ऋ 


ऑठम मावस त पुनिम दोह क्याज़ि गछि व्रत थवुन 


संस्कार चन्दिक्रायि हुदि व्याख्या भाग अनुसार छि फिजिकल 
जोग्राफी हुद्य मगरिबी वेद्रवान यि सिद्धान्त मानान ज़ि चन्द्रक खास 
असर छु प्रथ्वी हुंदिस पॉनिस प्यठ पेवान अमि किन्य छु पुनिम त॒ 
माविस संसॉय ज़लुक समुन्द्र किस बॅठिस प्यठ स्यठाह उभार आसान । 
गट पछ त॒ जून पछि ऑठम छुन तिथुय हुरेर कॅंह आगान। युस असि 
पान ति हेकव वुछिथ। पश्चिमी व्यदवान छि यिय मानान जि चन्द्रमुक 
छु ज़लस प्यठ पुनिम, मावसि यि असर ज़्याद पहान आसान । गट॒ पछ 
त जूनपछि ऑठम छु अम्युक असर कम पहान आसान। प्रॉन्यन 
आर्यन ऑस अमि कथि हुज़ पुर ज़ान, ज़ि चन्द्रम छु रस व्वपदावान 
येम्युक ज़लस प्यठ छु खास असर प्यवान। अम्युक असर छुन कीवल 
समन्दर ज़लस प्यठय योत प्यवान, बल्कि जडियन मंज़ छु रसुक हुरेर 
सपदान। शरीरचि नमी, खूनस तु ज़लस प्यठ ति छु खास प्रभाव 
त्रावान। पुनिम त॒ मावसि छु मनुशस शरीरस मंज़ नमी त॒ खूनस मंज़ 
हुरेर या छरेर पॉद॒ सपदान। गट पछ त॒ जून पछ ऑठम रस त॒ खूनच 
कमी सुत्य छि कमज़ूरी मनुश अनुभव करान। या यिति हेकव वॅनिथ 
ज़ि पुनिम मावसि गट॒ पछ त॒ जून पछि ऑठम छि खूनस मंज़ गन्दगी 
पॉद सपदान। अमिय बापथ ऑस्य प्रानि समयक्य आर्य अन्न रोस 

रोज़ान। दुकानदार ऑस्य दुकान बन्द कॅरिथ यिमन दोहन फाक थवान 
येमिकिन्य तिम आस्य रूगव निश हमेशि बँचिथ रोज़ान। शुक्र तिमन 
सान्यन पूवर्जन यिमव ऑसि छि मावस, पुनिम, ऑठम त॒ काह दरनच 
वथ हॉवम॒च | युस अस्य छि अज़्युकताम ति ज़रूरी समजान। योदवय 
असि छेन॒ अम्युक कारन ति पता ज़ि असि क्याज़ि छुख यिमन दोहन 
फाक दरन खॉतर॒ वौनमुत, ऑस्य छि यिमन दोहन पर्व दोह मानान, 
मगर प्रॉन्य आर्य ऑस्य च्वदिश सान शे पर्व दोह मानान। चूंकि यिम 
छि पर्व दोह बेयि हेरि लीख्यमत्यो कारनव किन्य गछिन ब्याखकांह 
र॒च कॉम यिमन शैन दौहन मंज़ शुरू कर॒न्य। 
ऋ 


सौंब्रार या त्रिसंध्या यात्रा 


कोकरनाग प्यठ तकरीबन चोर किलोमीटर जलनगाम नेंज़दीक 
सौंदबारि मंज़ छु लोकुट अख नाग युस पुर खोशक छु आसान, मगर 
येलि यात्री छि तोतन वातान, तिम छि छोप दोप करिथ बाव॒सान पूज्ञा 
कॅरिथ दर्शनच कामना करान। दय सुंज़ दयगँच किन्य छु पाँ ग्रट 


हियुव इज़हार गछान तु बुज्िस मंज़ छु नाग बेरिथ यिवान। यात्री छि . 


जल जल श्रान कॅरिथ दयस शुकरान रूप पोशव सृत्य अम्बार करान। 
अँथ्य मंज़ छु पोन्य बेयि बन्द गछान त॒ नाग छुप्रॉनिस रूपस मंज़ बेयि 
यिवान। पूज़ायि अर्चनायि किन्य छि यात्री पुन औत युन स्वफल 
बनावान। 968 मंज़ ऑस अथ परिसरस मंज़ अति अख ल्वकुट 
जोंफर त॒ न्यब्र॒ कनि ओस बोड अख पल, यथ नागुक पौन्य यिथ 
आस्य पोन्य बावान। दन्त कथायव अनुसार ऑस्य ज़िदय वनान ज्ज 

वासुकी नाग येलि कश्ट॒वार प्यठ केशीरि तरिहे, सु काल ओस सोंत॒ 


काल यिवान, तमिय किन्य ऑस तिहुंदि यिनचि खुशी मंज़ अथ वुज़न्य 
यिवान त॒ लुख आस्य अमि ज़ल॒ स॒त्य श्रान करिथ तिहंदि यिन॒च खुशी 
प्रकट करान। अज़ ति छि वहिक जून॒पछि प्यठ ज्येठ जून पछ किस 
ऑखरस तान्य लुख सोंदब्रोर यात्रा करनि गछान। यि छि मान्यता ज़ि 
अथ नागस योद पेठ्य किन्य व्वठ कांह तारि, त्रिसंध्यायि हुंज़ वुञ्चन्य 
यियि न ज़ाह। तमिय किन्य छि नागस बुथि कनि दास बावस मंज़ सॉरी 
बिहिथ तथ वुज़नि हंदिस दर्शनस प्रारान। 
हि ह ह 

अख ज़ान 


विष्णु पुरान अनुसार समेयि अँक्यसय जायि अकि फिरि स्यठा 
मुनीश्वर त॒ तपीश्वर। तिमव कोर पान॒र्वेन्य ऑक्यस॒य प्रशनस प्यठ 
स्यठा बॅहस युस तिहुंदि मनुक संकल्प ओस। सु ओस यिथ॒ पाँठ्य जि 
. कमि समयि छु अख ल्वकुट प्वन्य तिं महान फल दिवान। तिम द्रायि 
अमि प्रशनुक जवाब छांडनि व्यास जियस निश। व्यास जिय ओस 
तमि सात श्रान करान। ओडुय डुंग दिथ वोनुन यि ज़ॉनिथ ज़ि मनीश्वर 
छि केह प्रनि आम्य ““कलियुग्य छु श्रेष्ठ, शुद्र छु श्रेष्ठ । यि वॅनिथ 
दियुत तम्य पॉनिस मंज़ ब्याख ग्वत॒ त॒ न्यबर नीरिथ वोनुन “शुद्र त्वहि 
छिव थंय, तोहि छिव दन्य'"। पत॒ ब्याख श्रान॒ ग्वत॒ दिथ वोनुन “' 
ज़नानय छि साद, तिमय छि बाग्यवान। तिहुदि ख्त्रत बाग्यवान कुस 
छु।' तमिपत॒ येलि व्यास जी श्रान कॅरिथ आव तिमव प्रुछ मुनियन 
यिनुक प्रयूजन। मुनियव दौपुस युस असि संकल्प ओस सु त्रॉविव 
अतिन॒य, असि वॅन्यतव यि क्याह वोनव तोहि ज़ि कलियुग॒य छु श्रेष्ठ, 
शुद्रय छु श्रस्ठ, ज़नानय छि साद त॒ बाग्यवान। व्यास जियन वोन 
असुव॒नि बुथि “ही मुनियन मंज़ श्रेष्ठ पुरुशव, मे वोन यिमन बारम्बार 
सादु सादु। तँम्युक कारन बूज़िव। युस फल सतियुगस मंज़ देंहन 
वॅरियन हुँदि तप सुत्य छु मेलान, सु हैकि मनुश त्रेतायुगस मंज़ अंक्यस॒य 
वेरियस, द्वापरस मंज़ ऑकिस रेतस त॒ कलियुगस मंज़ अकिस दहस 
त रातस प्रॉविथ। युस फल सतियुगस मंज़ ध्यान सत्य, त्रेतायुगस मंज़ 
यँग्य सत्य, द्वापरस मंज़ दीव पूज़ायि स॒त्य त॒ कलियुगस मंज़ श्री कृष्ण 
चन्द्रनि नाम कीतनि मेलि सुय फल अँकिस द्वहस रातस मंज़ कलियुगस 

मंज़ मेलि कम॒य परिश्रम सुत्य मनुशस महान दर्मच गथ। अमिकिन्य 
छुस ब कलियुगस प्यठ संतुष्ठ। 

व्वन्य छि शुद्रन हुंज कथ यिथ॒ पॉठय ज़ि द्विजन छु ग्वड़ वेद 
परनस सुत्य सुत्य ब्रह्मचार्य वृतुक पालन करुन। पतु छिख स्वर्दम 
किन्य ज़्यीनिमृत्य धन सृत्य यँग्य करुन्य प्यवान। अथ मंज़ छि फज़ूल 
बहस, फज़ूल बूज़न त॒ फज़ूल यँग्य तिहुंदि पतनुक कारन बनान। तिम 
छिन पननि मज़ीं अनुसार बूग ति बूगिथ हेकान। येमिकिन्य तिम छिन॒ 
पूर पाठ्य सारेय कामि अँज़रिथ हेकान। यिथ॒ पॉठ्य छि तिम स्यठा 
कलेश बदार्शत कॅरिथ प्वनि लूक प्रावान। युस मंत्रहीन शुद्र आसि सु 
छु द्विजन सीवा कॅरिथ सदगथ प्रावान। येमिकिन्य तिम बाक॒य ज़ाँचव 
ख्तरत बाग्यवान छि। 

ज़नानन क्याज़ि वोनुम श्रस्ठ, पननि दर्म अनुसार धन ज़ीनिथ 
पज़ञि मर्दस हमेशि स्वपात्रस दान दियुन त॒ यॅग्य करुन। यिम कामि 
करन॒ स॒त्य छि तस स्यठा कलेश बुथि प्यवान। योद खराब काम्यन 
मंज़ यि धन लागि, सु ति छुन जान। अथ दुविदायि मंज़ ज़िन्दगी 
गुज़ॉरिथ छु सु ब्रह्मलूकस वातान, मगर जनान छि तन मन॒ त॒ वचनव 
किन्य पति सुंज़ सीवा करान, स्व छि स्वतासेद बरथा संदिस॒य लूकस 
वातान। यिमव मर्दव ग्वन॒ रूप ज़लु सुत्य पनुन्य दूश छलिमित्य आसन, 
तिहुज़ि स्यठा कम मेहनच्र सुत्य छि तिम दर्म सेदी प्रावान। तमिकिन्य 
बोन मे तिम॒ ज़नान छि साद त॒ बाग्यवान यिमन यिध्य मर्द बागि यिन। 

युस संसॉरिस कन बल दियि, 

युस अशांतस शाती दियि 

युस संसॉरय व्यथा प्रभु संज़ि कथायि मंज़ बदलावि स्व कथा 

छि श्री कृष्ण जियिन्य। | 

दर्मच वति प्यठ पॅकिथ अँदरिम शैतान खत्म करनुय गव 
दर्म। मगर अँस्य छि दर्मकिस नावसे प्यठ मनुशस हयोंद, सिख, 
मुस्लमान त॒ ईसाय बनावान। दर्म येलि नासम॒ज लुकन हुंद्यन अथन 
मंज़ लगान छु, तिम छि दर्मस समस्यायि हुंद रंग दिवान। बहकावुन छु 
आसान मगर फ्वलरावुन छु कठयुन। दर्म गव न सु युस असि नफरत 
बॉगरावि, दर्म छि हेरपॉव्य, तस कुनिस दयस प्रावनक्य। सीडी छे 
सादन असि छुन॒ ततिन॒य रुकुन कैंह असि छु अँकिस अकिस पॉविस 
खसिथ अध्यात्मिक मंदरस तान्य वातुन। 

जिन्दगी छि हेछनच प्रक्रिया, अस्य छि अमि मंज़ सबक हेछान। 
तमिकिन्य छि यिमन कथन हुंज ज़रूरत: 

+. मनुशस मंज़ ज़ियछर वर्तावनच हेमथ। 

2. बोलन॒च हेमथ। 

3. सु लक्ष्य युस बेयिस दब दियि गछि नकारुन। 

4. युस नेश्काम कर्म करि। 

5.  पन॒निस अंदरूनस साम हैथ ध्यान दारनायि मंज़ मस रोज़ि। 
अमि खॉत्र छ अमिस पाँच चीज़ पानिरावनुक ध्यान थवुन:- 
दयस प्यठ विश्वास। 
दय छु रचि रत्नि मंज़ व्यराजमान। 
पुनि इन्द्रिय गंडस मंज़ थैंविध प्नुन बविश बनावुन। 
व्वपुरीत हालातन मंज़ प्नुन पान व्वपुराबुन। 
जन सीवा दय सीवा मान॒न्य। 
दयस प्यठ विशवास त॒ श्रदायि कर्म कॅरिथ छु संसॉर्‍य व्यवहार 

सय्द सपदान। प्रथ कर्मस सुत्य भगवान थवनु सृत्य छि अंस्य ज़्ॉन्य या 
अनज़ॉन्य मंज़ त्रेयि कस्म॒क्य तप करान:- (4) मानसिक तप (2) 
शरीर॒क्य तप त॒ (3) वॉणी तप। 
मानसिक तप:- मन॒ किन्य सारिनय हुंदि खातर रुत यछुन। र॒त्य 
व्यचारव तु अंता:कर्णन हुंदि श्वदी सृत्य व्यवहार करुन। योद अमि 
वेपरीत सोचव, पाफ त॒ वेग्न छि ब्यॉल्य रूप पानय ज़ैवान त॒ इंसान छु 
क्वव्यचारव क्वकार करान। 
शरीरुक तप :- अथव सृत्य लुकन हुंदिस दॉदिस दगि स्वखस द्वखस 
मंज़ पलज़नस छि शरीरुक तफ वनान। अथव सुत्य रुत करुन, कामि 
साठुन, नेश्काम कर्म कॅरिथ लुक सेवा कर॒न्य। यि करन सत्य छु 
मनुश आदरनीय मानन यिवान। मगर अथ वेपरीत छु मनुक पाफ 
वॅसिथ, वॉणी पाफ मध्यम त॒ शरीर॒क्य पाफ व्वत्यम अवस्थायि हंद्य 
गँज़रनु यिवान। अमि खातर गछि ज्ञान आसुन। इन्सान हेकि कर्मव 
पनुन पान थोद ति तुलिथ त॒ लछि ति त्रॉविथ। 
वॉणी तप:- कथव किन्य लुकन पल्जुन। शिहिज त॒ मैछि वॉणी सृत्य 
लुकन शेहजार त॒ स्वख वात॒नावुन । मनस मंज़ पाफ ज़विथ छु लंजव रूप 
वॉणी दॅस्य न्यबर नेरान। तिम पुरूश छि शब्दव रूप लुकन ख्तश करान। 
चन्द्र भगवानस छि शुराह कलायि। योद अॅकिस अॅकिस कलायि 
मंज़ पूर चन्द्रम आसि, 6 चन्द्रम नेरन अकिय सातु त॒ तारख नबस ति 
सपदि 46 ग्वन हुरेर। सारिन॒य पहाडन योद यियि नार दिन, येमि सत्य 
च्वपॉर्य प्रकाश बासि, तोति हैंकि न॒ यि प्रकाश रांच्र हदिस अनिगटिस केह 
दूर करिथ। राँच हुंद अनिगोट गछि सिर्यि खेंसिथय दूर । यिथय पॉठय छि 
कर्मकाण्डात्मक व्वपासनायि हदय यिम सादन यने यज्ञ, दान, तप कॅरिथ ति 

योतान्य न॒ भगवत कृपा आसि अग्यान रूपी रॉच हुंद नाश गछि न॒ कैंह ति। 
भगवत कृपायि रोस हेकन न॒ ज़िन्दगी हुंद्य कलेश त॒ वेग्न केंह नाशस 
सप॒दिथ। यि राँचर हुंद अंदकार॒य छु कलेश रूप, युस दय सदि वैशवास्‌ 
श्रदायि रूप प्रकाशि सृत्य फना हैकि सपदिथ। 

वीदव अनुसार युस कर्मकाण्ड छु सु छु पज़र त॒ज्ञानुक मूल। 
` यिश्न छि असि सर्वहित कर्मन हुज़ ज़ान दिवान। यिमनय सर्वहित कर्मन 
छि वीद यज्ञ वनान। यर्जुवीद किस ग्वडनिकिस मंत्रस मंज़ छि श्रेष्ठतम 
कर्मनय यज्ञ वनान। छोटिस मंज़ हिंसा त चूरि रोस सारिनय हुदि ह्यत 
खातर युस ति कर्म यियि करन तेथ्य श्रष्ठ कर्मस छि यॅग्य वनान। 

शास्त्र छि असि पाँछ यॅग्य नेन्द्रि बॅथित करन खाँतर वनान 
यिम यिथ॒पॉठ्य छि:- 
4. ब्रह्म यज्ञ :- परमब्रह्म परमात्मा कुस गव, मुक्ती क्या गँयि, ज्योन त॒ 
मरुन क्या गव, महान आनन्द क्या गव, अम्युक जवाब छु दय ज्ञान 
प्रावन स॒त्य मेलान। येमि रोस ऑस्य परम तत्व हेकव न॒ केह ज़ॉनिथ। 
द्र हमेशि खातर दफा त हमेशि खॉत्र्‌ महा आनन्द प्रावुन, अम्युक 
राज़ ज़ाननच कुंज़ छेन आज्ञॉन्यन निश आसान केंह। लेहाज़ा छु मनुशस 
व्यवहार ज्ञानस स॒त्य स॒त्य दयि ज्ञान ति प्रावुन ज़रूरी। प्रथ कुनि 
कर्मस सत्य योद दय थवोन, संसॉसय व्यवहार करनस मंज़ सफल 
सपदिथ गछन दय वतं पानय साफ त॒ रटि दय पानय असि नालु यने 
पानस कुन फेरनावि सु पानय। सानि बुर्ज़ग माजि नानि या तमि ब्रौहमि 
जनान ति आस सुन्हन नेद्रि वॅथित अथ॒ बुथ छेलिथ ग्वड़ सर्यि रूप 
ब्रह्मसं अथ॒ जूरिथ नमन करान त॒ मंगान अज़्यकि दुह्य कर्म छसय 
चैय पुशिरावान त॒ रातुक्यन छस शुक्र गुजरी करान । तिहु ब्रहम यज 

ओस सुय। तिम आस्य पूर दोहस सम व्यवहार किन्य पनन्य कर्तव्य कर्म 
करान रोज़ान। अगर अँस्य यिच्चयहान करव सु ति छु स्यठा। 

2. देव यॅज्ञ:- दीवन याद करुन, अर्ग पोश लागुन, दुप ज़ालुन गव देव 
यज्ञ | येति गव यि आम अँस्य ज़नान त॒ मर्द छि अलग अलग नारयण संज़ 
पूज्ञा ब्यौन ब्योन रूपस मंज़ करान। कशीरि ऑस ज़नान॒ ग्वड़ ठोकुर 
लिवान, तमि पत॒ पाँ गड त॒ पोश घ्रॉरिथ तस मर्दस खॉत्र ठोकुर कुठिस 
मंज़ थवान युस पूजा करान आसिहे। मर्द ओस तमि पत॒ शंख, गंटा वॉयिथ 
मंत्रव पोश त॒ अर्ग स॒त्य ठोकरस पूज़ान। तॅमिस आसिहे तति केंह लारान, 
सु ओस सुय ज़ानान येलि तस तम्युक फल ओस ब्रॉहकुन वातान। मगर 
ज़नानन हज दीव पूजा ऑस सीवायि सुती रथि खसान। 

3. ब्रांद फश:- खांद्र पत॒ कम॒य कॉल्य पत॒ ओस अॅमिस न्वशि 
सुब्हन गवड नेन्द्रि वेथित ब्रांद फश दिन खॉत्र॒ वनुन॒ यिवान। येमिकिन्य 
स्व प्राविहे पननिस शेरस ब्रोंठ मोत । चूंकि तेलिचि ज़नान॒ आस अनपढ़, 
तस ओस अथ वारिविस मंज़ सुय अख 'केन्द्र बिन्दु यसंज़ि खुशी 
खॉत्र॒ स्व औत आम्र ऑस आसान। येलि न्वश ब्रांदफश ऑस 
दिवान, तस आस॒ ल्वकुटिस, बँड्य संज़ चपनि खाव ओर योर तुलिथ 
ब्रांद फश दियुन आसान। येमि स॒त्य बार बार यि कर्म करन सृत्य 
ओस तिमन अहं दूर गछान, युस अनुहरिरि तस मालिनकि लोल त॒ 
रछनु सुत्य फब्योमुत आसिहे। यि ऑस सोचान ज़ि बनय छस किहीं 
व्यन्य येलि मे सुन्हनस यि ब्रांद॒ फशुक कर्म करुन ज़रूरी छु। यि ओस 
>वडनुक कदम युस अँमिस पानय पनुन बविश बनावनस मंज़ बकार 
ओस यिवान। तिम॒ आस॒ कलु ब्वन कुन थेविध ति सोरुय हेछान यि 
तिमन वनन ओस यिवान। तिमन ओस ऑमियकिन्य ग्रहस्तुक व्यवहार 


र [266] 
CC-0. Nanaji Deshmukh Library, BJP, Jammu. Digitized by eGangotri 
5 


सांन्य प्रजनथ SMS Citi Sm शाह “नादान' 


sd AMIN, १) एरी 
स्यद गछान तु वखत अकि आस तिम ति गंगराय करन्य हेवान। पाठ त 


मत्र आस तिम दानस तलय परान। वय त्रावन ब्रोंठ आस तिम अँग्न 
राज़स तोमुल हुमान त॒ तॅस्य पनुन बाग फ्वलनच ऑही मंगान। ऑन 
राज्ञ ओस तिमन मंत्रन दस्खत करान। यिम तिम दिल फुटिथ बावसान 
नगान आंसुस। दय छुन साक्षात कासि वुछमुत, मगर सॉन्य अनुबव 
छि असि तसंज़ सर्व व्यापकता माननावान। येमि संसॉरय छु अँग्न 
राज़ साक्षात परमेश्वर सुंद रूप यस निश अँस्य यिं मंगव ति बनि। 
फर्क छि बावच त नज़रन हंज़। 
4. भूत यंज्ञ:- यिति ज़न सुब्हन गरि चोकस मंज़ बनि सु गछ चरेन 
हारेन, गॉवन गुपनन ग्वड़ त्रावन युन पत॒ पानस ख्योन। अमि बापथ 
ऑस सान्यव ज़िठेव चोकस मंज़ असि सनिवारि रूप मातायि हुंदि 
आसनच शैक्षा दिच्रमच। यिमन सनिवारेन ओस न्यबरकनि छॅलिथ 
छुकिथ ग्वड.पोन्य बरुन आसान, पत॒ ब्रांद लिविथ या छेलिथ सनिचारेव 
मंज़ रछा रछा पोन्य अथस मंज़ रॉटिथ द्वारस लव दिनि आसान त॒ परुन 
““सन्य दि द्वारस, ऑही पानस, चे भगवानस नमस्कार''। यि 
वॅनिथ ऑस यिम सनिवारि चोकस मंज़ थवन आसान। अज़ ति छि 
यिम सनिवारि सानिस चोकस मंज़ सॉन्य देव यज्ञ अंद वातनावान। 
ग्वड चोट तैयार गॅछिथ छि यिमन चायि कत्र्‌ त॒ चोट त्रावन्य आसान। 
तमि पत॒ ग्वड़ चरेन हारेन पत॒ पानस खेन्य छु प्वन्य मानन यिवान। 
[ अज़ ङ छेन अमिच कांह कथय। राज़माह योद रननि आसन, अथस 
प्यठ छु तिमन सति लटि नून बुछन यिवान। अंतस प्यठ छु राज़मा 
औओडकिलो पाव॒य मोच्रेमच आसान। तमि सात॒ ओस गंड चोकस मंज़ 
ख्योन ऑस्य पाफ़ मानान। यि ओस अथ सनिवारि बत॒ ग्वड त्राबुन पत 

बत॒फौल चरेन हारैन त्रॉविथ ग्वड़ परिवारस ख्यावुन, पत॒ ऑस्य हुरयोमुत 
नवीद रूप पानस ख्यवान। यैमि सुत्य दय ओस तिमन अँदरय स्वख 
त॒ शाँती बख्शान। 

5. पेत्र यज्ञ :- यिम स्वंगस गॉम॒त्य छि तिमन हुंद्य नाव्य अन दन त॒ त्रेश 
दिन्य। माजि हुंदि डम्बि मंज़ हेन आमुत बचि येलि गर्भ न्यबर छु नेरान 
सु छु द्वह ख्त द्वह बॅडिथ बॅड्य बँडय कार करान, तिथय पॉठय 
कोम्ब ग्वडुक पोन्य योद कम छु आसान यि छु मंत्र त॒ श्रदायि किन्य 
परिलूकस मंज़ वारियाह पानिचि दारायि बॅनिथ सारिन॒य पेत्रन हुंज़ 
कामनायि पूर कॅरिथ परा तृप्ति बापथ अमृत बनान। पेतुर छिन त्रेशि 
त्रेशि करान स्वतान, यि छु सोन शास्त्र वनान अमि अलाव गछन पेत्रन 
द्य नाव्य श्राद हावन्य। यिति कैह श्रदायि सान तिहुंदि नॉव्य दिन यियि 
तथ छि श्राद वनान। श्राद हावनुक मानि गव तिम याद करनय यिहुंदि 
बरकत अस्य संसॉर्‍य ज़न्मस आयि त॒ योततान्य वॉत्य। 
6. मनुशि यज्ञः- लुक्‌ हेत कर्मन छि मनुशि यज्ञ वनान। मनुशस सुत्य 
लोल त॒ माय बरतॉविथ छु ज़न्म रथि खसान। यिम गरक्य ज़िठ्य 
आसन तिमन यज़्जत दियुन त॒ तिहुंज़ सीवा कर॒न्य | योद तिम अनपढ़ 
ति आसन तिम छि व्यदवान मानन॒ यिवान, यि छि वीद वनान। यिमव 
छि पनुन्य ज़िन्दगी बसर करान करान स्यठा कठिन्य अंनुबव हॉसिल 
कँर्यमुत्य आसान। तिमन अनुबवन हुंद सँही फॉयिद तुलिथ गछि हर 
` कदम॑स प्यठ तिहुंद मॉनिथ पनुनि यिन्न वाजनि ज़िन्दगी सत्य इन्साफ 
करुन। यिमन मंज़ दय सुंद रूप अनुबव करुन गव दय प्राबुन या दय 
लबुन। कांह ति पर्व व्यछुनावनस मंज़ योद कांह कमी अनुबव कॅरिव 
चिठ्यव ज़ेंरिय गछि मे आगाह करुन । सु यियि तुंहुद बजर मानन॒। 

